
UYVONNE VERA (1964-2005), ongomunye wabalobi beZimbabwe 
abaziwa kakhulu, wazalelwa koBulawayo. Wathola iziqu zobutokotela 
eNyunivesithi yeYork kweleCanada. Waphenduka koBulawayo lapha 
afika khona waphiwa isikhundla sokuba nguMgondisi weNational 
Gallery kusukela ngomnyaka ka1997 kusiyafika ku2003. Amanoveli 
akhe amahlanu asaguqulelwa kuzindimi ezinengi njalo asathola im- 
imvunzo eminengi egogela lomvunzo womkhono we-Afrika 
owenhlanganiso yaBalobi beCommonwealth (ngomnyaka ka1997, 
ngenoveli yakhe ethi Under the Tongue), wathola futhi umvunzo 
wakoMacmillan owaBalobi owe-Afrika (ngo 2000, ngenoveli yakhe 
ethi The Stone Virgins), wathola futhi umvunzo we Italy othiwa Pre- 
mio Feronia (ngo2003 ngenoveli yakhe ethi Butterfly Burning), kanye 
lomvunzo weSweden othiwa Pen Tucholksy (ngo 2004) ewuphiwa 
ngenxa yomsebenzi wakhe wonke otshengisa isibindi esimangalisayo. 
Ngaphezu kweqogo lakhe lezindatshana ezimfitshane, elilesihloko es- 
ithi: Why Dont you Carve Other Animals (1992), indatshana yakhe 
emfitshane elesihloko esithi: ‘Independence Day’ yangeniswa eg- 
walweni olulesihloko esithi: The Picador Book of African Stories 
(2000) njalo indatshana yakhe elesihloko esithi: ‘Writing it Out’ 
yashicilelwa egwalweni olulesihloko esithi: Writing Still (2003). 

Amanoveli kaVera aphinda njalo aphiwa inhlonipho lalapha ekhaya 
lapha uVera aphiwa khona umvunzo wabashicileli beZimbabwe 
othiwa: The Zimbabwe Publishers Literary Award ngenoveli yakhe 
eyabangenhle ukwedlula wonke ngo 1996 (elesihloko esithi: Without 
a Name) njalo lango 1997 (ngenoveli elesihloko esithi: Under the 
Tongue). Imibhalo yakhe seyaguqulelwa ezindimini ezilandelayo: isi- 
Jelimani, olweSpain, olweCatalan, olwe-Italy, olweSweden, ol- 
wesiDutch, olweDenmark, olweFiniland, olweNorway kanye 
lolweFrance. Inoveli yakhe elesihloko esithi: The Stone Virgins yiyo 
eyokuqala ukuguqulelwa elimini lweSindebele iphiwa isihloko esithi: 

ISAHLUKO SOKUQALA 


UMGWAQO USOLOBHONI KOBULAWAYO uquma usuka esital- 
adini uFort (kuCharter House), uqume umgwaqo uJameson (uJameson 
wokuHlasela), weqe isitalada uMain, uqonde ezitaladini uGrey, u- 
Abercon, uFife, uRhodes, loBorrow, uphuma ungena phakathi kwe- 
Centenary Gardens ezicicima uhlaza oluhlanganisa amaluba 
emihlobohlobo amadaliya, amaphetshuniya lamanye, izihlahlakazana 
ezibomvu lezilithanga, uqghubeke wedlule eNational Museum, es- 
esandleni senxele. Esandleni sokudla, okugqondene nta layo imuseum, 
kumi impompi efafaza amanzi kokuphela iqandisa umoya; amanzi 
antshaza ezandleni zezithombe ezinkulu ezimbili ezezintombi za- 
manzi. Kulegwaliba elimi phambi kwempompi le elibekwe esitubhini 
esiphakemeyo, eliyisikhumbuzo samagama alabo abafela empini 
eyayikhokhelwe nguWilson. Yikho nje kulesitalada uWilson. Un- 
gaqhubeka usehla ngomgwagqo kugcwele imihlobohlobo yezihlahla 
zamagamuthri akutshaya ngomnuko wawo; ughatshi lwawo lumnandi. 
USolobhoni ngumgwaqo ogonde nta ongazombiyo, uzigqaja ngob- 
uhle bawo. Ingxenye yawo yakugqala, kusuka enzikini yedolobho, 
ivalwe yizihlahla zamajakharanda ezitshaya ngamaluba ayiphephulu. 
Zithe kla ngobuhle. Izihlahla lezi ezinkulu zimi zajama zisuka emhla- 
bathini, lomhlambi wamahlamvu azo amancuncuncu, impande zazo 
zifuga umhlabathi uzudundubale lapha ezihlangana khona lelitshe, 
zikhwele phezulu kwalo; ngemva kwalokho ziphinde zitshone 

ngaphansi komhlabathi. Phakathi kwazo kuhlonywe izihlahlą 
aie Ran ezilamaluba abomvu okungathi ngamathuthuva 
zimise okwemilaladwayi. Kusukela ngoMpalakazi kusiyafika uZ. 
ibandlela yizo esezibusa lezi zihlahla, zisenza umkhathi ubukeke nga. 
mandla ukwedlula lokho okungenziwa ngamajakharanda. Yonke 
indawo yedolobho esisele isindwe ngesamende langamatshe, 
Ngaphandle kwalapha lalaphaya, kulezihlahla zezinga, ezilamaluba 
alithanga acije ngaphezulu, kuthi ngoNhlangula langoNtulikazi; lapho. 
ke umumo womkhathi uyabe usuqanda kakhulukazi. 

Kesixoxeni kugala, ngamajakharanda. Amahlamvu lamaluba awo 
kuyahlangana ngaphezulu kuvale izitalada ezibanzi kanye lezitubhy 
eziphahle izitalada lezo. Izihlahla zidala ubuhle obukhulu okwa- 
magama. Ebusweni bakhe wonke umuntu odlula lapho ukukhithika 
kwamahlamvu ngesivuvu esikhulu kwakha umthunzi wesihlahla 
okungathi ngumuthi wokuphendula umbala ochithiweyo, kanti 
ukukhanya lakho kubhukutsha kusuka phezulu kudabula phakathi ko 
ghatshi olutshayisa ikhanda; umthunzi ulomnuko olamandla, ongena 
uthophelela phakathi. Izihlahla lezi, ezahlanyelwa ngonanzelelo ukuze 
zibalaze umgwaqo, zidala inkungu yombukiso wenjabulo enkulu, 
Amaluba alezi zihlahla abunjwe njengamabhera asendlaleke emg- 
waqweni kwangathi licansi elendlelweyo, lapho-ke kuphonguthi thut- 
shiyani abalobokazi labosonyongwane babo besuka emthethwandaba 
kamantshi kuzakhiwo zeTredgold, izimota zibathathe zedlule iza- 
khiwo ezimbalwa zisehla ziqonde ePhakhi yeSentinari lapho aba- 
phuma khona kulezo mota ezinkanyazelayo. Baphuma kulezo zimota 
betshaye ngezigqoko ezinde ezitshibilikayo lezandla eziphakathi kwe- 
siliki emhlophe yamagilavu ziphethe izixha zamaluba ayiphinki, 
Bagombolozela impompi ehlala intshaza amanzi kanye lejaha elitsha- 
dayo. Ukuma kwabo belindele ukuthathwa imifanekiso kwenziwa 
ngobunono obukhulu. Ijaha ligqoke ibhatshi elilomsila, iyembe elam- 
abuko, inorobakhi eyimpunga leluba lerozi elimhlophe elihlonywa 
esikhaleni sesikopela. Othatha imifanekiso uyakhothama ahambi- 
hambise njalo avikele ingilazi yomtshina wakhe wemifanekiso ens- 

abeni zelanga lemikhizweni esuka empompini, kodwa evumela ukuthi 
amaluba la amahle kangaka abonakale. Ukusukela ekuqaleni kukaM- 
fumfu kuza ukutshisa okungapheliyo kanye lezulu elitheleka nga- 
mandla; uLwezi utshaya avuthuze amaluba. Kuyabe sekutshisa 
ngamandla. Ngemva kwesikhathi eside amaluba asabuna, amahlamvu 
amancuncuncu agala ukuphenduka abelithanga, njalo ome. 
Akhithikela phansi kungathi lizulu. Izihlahla khathesi sezisele zinqunu 
kodwa zijame samakhosi kanti ngasikhathi sinye intanga ezingathi 
zilempiko ziyaphaphazela emkhathini olomfasimbi. Ziyaphephuka 
emoyeni. Ziphapha ziqonge phezu kwezihlahla. Nanziyana le 
emkhathini. 

USolobhoni yisitalada esihle kakhulu lapha koBulawayo njalo un- 
gakhangela usehla laso amehlo akho abone kude le okwamamayila 
Jamamayila ubona yonke into kanye lamaluba; usehla laye khonale 
usuka evurandini eliphezulu endlini kaMhlonitshwa uWilloughby 


eyaziwa ngokuthi yiDouslin House (wayengomunye wabacandi 
bendlela, amapayinela phela, oweza leNkampani yamaNgisi eyaziwa 
ngokuthi yiBritish South Africa Company), kumbe uwubuke umi ece- 
leni kwawo usewoteleni kaSelborne (yakhiwa ngomnyaka ka 1897), 
kumbe umi esitolo sakoThomas Meikle. USolobhoni ukuthatha njalo 
akuse emavinkilini ase-Ascot leNkundleni yoMjaho wamabhiza, lapho 
amabhiza ajanquka khona egijima esedlula emfuleni uMat- 
shamhlophe, ephuma emaphethelweni edolobho esedlula ezabhabha 
ezibukekayo ezeRiverside, eHillside, leBurnside. Endleleni yakho 
usiya kulezi zabhabha ezinhle kangaka, ungakhetha ukujika ngomg- 
waqo uCatherine Berry Drive kumbe uPhillips Way okukhokhela 
ukuthi udlule eBulawayo City Golf Club, indawo eluhlaza tshoko, ud- 
abula ezitaladini ezincinyane ezimi zodwa le zicatshile. Izitalada lezi 
zaphiwa amabizo ezimbongi zamaNgisi - uKipling, uTennyson, uBy- 
ron, uKeats loColeridge. Ngaphezu kwakho konke lokhu, uSolobhoni 
ugonde nta njalo kazombazombi, okwenza wenelise ukuthi ubone 
konke ungaphazanyiswa lutho. 

USolobhoni uphuma lawe emaphethelweni edolobho aqonde 


3 


= 


khonale eGoli, uxhuma amadolobho la womabili njengenkaba exhuma 
umntwana kunina, ngakho-ke ingxenye yalelo dolobho ilapha, injab- 
ulo yalo lokuthaba kubonakala ngendlela ekhangayo izisebenzi 
zedolobheni leli ezihamba ngayo, izisebenzi ezimnyama, ezidabula 
zisuka koBulawayo ziye eGoli ziphinde ziphenduke, njalo idolobho 
lelo zilithatha njengesibane esikhokhela bonke; zithi lapha seziphen- 
duka ekhaya zibuye sezitshaya ngonyawo oluphangisayo njalo 
sezikhuluma ziphangisa. Sezifunde okunye okusuka kumangalise, obe 
kungalindelwe; ukuthatha amathuba. Bezitshone phansi emigodini 
yegolide, zithwele izingowane zensimbi ezixhunywe amathotshi, zin- 
gene emathunjini omhlaba, zigebha lelo golide eliligugu elingasilazo. 
Kalisilazo ngitsho. Kakusikuthi bangabantu abamnyama nje kuphela, 
bangabemzini. Vele kabaziyengi ngokuthi okwenjiwayo ngokwabo. 
Lo ngumsebenzi abawenza ukuze babhadalwe imali, ngakho-ke 
bayawenza. EGoli...bayatsho baze bawise iphika...bexoxa ngeJo- 
hannesburg. Indlela ababiza ngayo ibizo lalelo dolobho itsho okunengi 
ngalo, ukugoga kwabo ulimi kukutshela konke; ungakubona lalapho 
abakhwela khona besakha njalo uwuzwe lomnuko wakho konke 
okuphekwayo ebusuku, eGoli. Bakhumbula ezadlulayo njalo bagcina 
ukusuthiseka ngokudinwa kwabo okuyinto engeyalabo abalezifiso ez- 
ingcwele, abalesineke esifunwa ngumuntu ohlanyela izihlahla za- 
malemoni lezama-orenji ngokuxhuma ugatsha kwesinye ukuze 
kudaleke isihlahla esitsha esilezithelo ezimunyu. 

Basuthisekile. Bayakwazi ukuvika labo abathanda ukubakhangela. 
Bayakwazi ukumelana lalabo ababakhumbulelayo, ukumelana 
lemibuzo engelabungane lelensolo mayelana lokubakhona kwabo 
kuleli dolobho, njalo lokhu bakwenza bengacwayizi lokucwayiza. 
Bakhalisa iminwe yabo, bahambise elinye idolo lithi sudu phambili, 
bagide ngobunono obukhulu. Ekugaleni, yiminwe yabo kuphela abay- 
ihambisayo, kube ngumdlalo wezithende, kuqala isithende kulandele 
amazwane; imizimba yabo ikhululekile njengotshani obusesifuleni es- 
igeleza amanzi. Abakuthintayo, bahlabela ngakho bekweyisa; abak- 
weyisayo, abakuthinti. 


Amabhulugwe abo ayalenga esedlula izithende, exega, ewubuzela, 
izandla zabo zithe tshwathi ezikhwameni ezinkulu zimbambatha imi- 
lenze ngokuphangisa. Amadoda la kawaselasineke, aselungele 
ukusuka ahambe. Awasahlalisekanga, aselungele ukubuyela eGoli, en- 
gelalutho, afisa ukuyasebenza khonale, ngalokho kuthokoza 
okungazikanga, okuhamba ndawonye laloba yini into ehlala okwe- 
sikhathi esifitshane. Asekulungele ukuyalala ezitaladini ezilezibane 
ezikhanya kakhulu, asekulungele ukuyadinga indawo lapho 
angazithukuza khona akhohlwe ngenhlungu zawo njalo akhombise 
abafazi abatsha kuthi kunjalo impembe ezikhaliswayo kanye 
lemisindo yamabhayisikili etshitshiliza ethareni konke lokhu 
kuwakhuthaze ukuthi aqhubekele phambili. Njalo lapho kawaziwa 
muntu. 

Ekhaya kukoBulawayo. Kuleli icele elinganeno kwedolobho, hat- 
shi kuleliyana, elawo icele lehlukanisiwe laleliyana. Ngale kwesital- 
ada uLobhengula, isitalada sokucina ungakafiki kusitalada uFort njalo 
utsholobele ungena phakathi kwedolobho, ungakafiki lapha, le pham- 
bili. Athi angaphenduka lapha omakhelwana bawo bawavulele indawo 
bawayekele edlule, njalo ayakukholisa ukuthathwa njengabantu be- 
mzini edolobheni lakibo lapha wonke umuntu alalelisisa ukukhuluma 
kwawo ngamazwi ahelezayo, ahlole ukuvilapha kwawo lokweyisa 
kwawo, ahloniphe ukuzicomba kwawo, amabhanti awo ezikhumba 
zebululu, lengowane zawo zesikhumba sendlovu, ephethe emlonyeni, 
kanye lendlela yawo yokukhuluma epha amadlabuzane, engayekele- 
lani kambe, singasatsho ngamabhulugwe awo alamakhorosibhanti 
ahlala ewakhweza ngaphezulu kokhalo lapho esizwa kusithi enzen- 
jalo, konke lokhu ekwenza emini lapho eyebukela umdlalo webhola 
eNkundleni yeBarboufields, eyeLuveve, kumbe eye White City. Lapho 
abukela umdlalo phakathi kweHighlanders lelinye iqembu lemzini, 
kungakhathalekile ukuthi igama lalo lithiwani. Lapho-ke agqoka 
amayembe awo adulayo, agoge imikhono butshapha nje ize ifike en- 
dololwaneni, kuthi intanjana zabwo ezizinzwezwe zilenge nje zize zi- 
fike ekhalweni. Okungaphezulu kwalokho yikuthi azi lomgido 

wamagamubhutsi, eminye nje imiculo, lengoma yabogqiha labo. 
gongqothwane. 

Injabulo yawo le ifuqwa yizinto ezibonakalayo, amarediyo awo oku- 
lengisa, amawadirobhu awo aleminyango emibili, asanda kuthengwa, 
Aminyezelwa angeniswe ezindlwaneni zawo ezikamelo linye, 
zilophahla oluphansi, izindlu ezivele seziminyene ngenxa yemibheda 
yawo yensimbi elala umuntu oyedwa, izitofu zepharafini, kanye 
lamakhabothi okubukisa impahla aceciswe ngamaluba esiliki, nga- 
matipoti, lemiganu efayo. Kulamakhaphethi ankanyazelayo athengwa 
koNield Lukan awokuvala iphansi lezindlu zelokitshini elisindwe nge- 
samende ukuze kudediswe ukuganda kwesamende. Kawazikhathazi 
loba nje ngemva kweviki, kumbe ingakapheli, amakhaphethi la aza- 
kuba esegalula ethulini, njalo kawalalutho lokuwahlanza ngalo 
ngaphandle kwemithanyelo yotshani esuka iqubule uthuli iphinde 
iluyekele luwele phezu kwawo njalo. Sekuphakathi kwemini enkulu, 
Amadoda la asehlubula izigqoko engena emabhatshini aqhezuke ka- 
bili ngemuva, afake izikhava ezinkanyazelayo azihambele kamnandi 
esehla lesitalada. Akukhathalekile ingabe kuyatshisa kumbe liyana, 
Angena uSolobhoni. 

Kwenye ibhawa esendaweni ecatshileyo amadoda ansundu ahlabela 
konke enelisa ukukukhumbula ngalesiyana isikhathi lapho uSatch- 
more owaphonguthi thutshu phakathi kwawo, wathatha ingoma yawo, 
ingoma yawo, uSkokiyana, wayihluthuna emilonyeni yawo 
wayiyekela yageleza emithanjeni yakhe njengegazi, igazi lawo. Isi- 
manga salokho! Isimanga esingunaphakade. Yeka ukuyithanda 
kwawo. Amadoda akoBulawayo ayayihlabela njalo emabhawa awo 
akhanyiswe kalufifi, ayamangala ukuthi kambe lokho asakukhumbv- 
layo kwenzakala ngeqiniso, uma kuliginiso, kambe azithinta sibili in- 
galo lemikhono yaleya ndoda emangalisayo, lowo Satchmore? 
Indlwana engaphansi kwendlu. Yikamelo elimnyama tshu njalo elit- 
thonta amanzi sonke isikhathi, likamelo elingaphansi kwenye yama- 
wotela amahle okwamagama ekuSolobhoni, likamelo lokugcinela 
imbodlela zotshwala ezingelalutho kanye lamabhokisi okufaka lezo 


mbodlela kanye lezingqamu zokudlisa ezingasasetshenziswayo, in- 
dawo lapho okungena khona izisebenzi ezinsundu kuphela; kulapha 
akholisa khona njalo azidele, alkholisa kusukela phakathi kwamabili 
kuze kube emadabukakusa. 

Iphupho lizala elinye iphupho. Intuthu ithunga intambama yonke 
ivale yonke inkulumo njalo ifiphaze lombono. Amangilazi otshwala la 
awaghubelanayo ngamangilazi okuzenzela, alungiswa ngokuthatha 
jmbodlela zotshwala ziqunywe phakathi laphakathi kube sekusiba 
yingilazi yokunathela. Utshwala buyachitheka emathireyini njalo 
bubanjwe ngothando olukhulu phakathi kwendololwane lesifuba. Bu- 
chithekela phakathi kwezitulo ezimfitshane lezinde phakathi 
kwemithunzi elithanga edalwa yizibane zepharafini ezihlonywe 
emidulini lapha ezilenga khona zilokhu zizula zilenga zinjalo. Aku- 
lanto yalapha ehlala injalo kokuphela, ngitsho khona ukuzonda kumbe 
ukunakekelana, kuhlala kusiya le lale. Kuleyo ndawo ekhanya lufifi, 
indololwane, ukuxhawulana, kanye lamadolo kuqhaghazela kusiya le 
ngemuva kwekamelo, kuthi ntshobe kuhlale phansi, ngasikhathi sinye 
ukuzinikela lezithembiso kuyaphanjaniswa njalo kuguqulwe 
kungazange kuhlale okwesikhathi esingakanani njengempiko zemve- 
vane zonezi ezinyathelwa zinyawo zawo. Ukhona othukayo. Ukuthuka 
lokhu kubakhona okwesikhatshana nje, kuthulisele njengoba phela 
nangu omunye utshaya umlozwi ehlabela ingoma emnanjana 
eqhubeka okwesikhatshana. Ingilazi iyawa ife. Iphansi selimanzi njalo 
selitshelela lapho utshwala buhlangana lengcekeza lesamende kanye 
lezicucu zengilazi. Amehlo asenzima njalo asebomvu gebhu ngenxa 
yentuthu, amazwi ahlabelela phansi, asethula njalo kungathi kukhona 
okungageda ukulahlekelwa lithemba njalo kuguquke kube yinto 
yomuntu lemfihlo yakhe. Akhulumela phansi ngamazwi abantu aba- 
thenekileyo. Asedakiwe: ubusuku, intuthu, umculo, konke kulwisana 
lemizwa yawo. 

Owesifazana udonsa isiketi sakhe esifitshane esehlisa ezama uku- 
vala amadolo akhe. Amasokisi akhe amade awagqokileyo adabukile 
esuka khonale phezulu kusiyafika ezithende, kodwa ngubani 

okukhangelayo lokhu kule indawo ekhanya luvilibana, okulothando 
olungayi ndawo, yena akufunayo yikuzwa nje ukuthi ugqoke ama. 
sokisi amade kuphela. Uhambisa ukhalo lwakhe lamasokisi akhe lawo 
adonseke aze afika emazwaneni. Itafula eyindingilizi eyamapulanka 
ime yagina ngokusekelwa ngephephandaba eligoqwe lafakwa 
ngaphansi kolunye unyawo lwemilenze yayo emine, iphezulu yayo 
seyalolongeka ngenxa yezandla ezihlala ziyibambabamba. Kulendoda 
egoge ingalo zayo yazibeka phezulu kwetafula. Iminwe yayo ilengele 
ekucineni kwetafula, izandla ziyalenga nje njalo iphansi liseduze. Ithe 
nhlo kowesifazana lo, esiketini lesi, emadolweni la. Kayikhulumj 
lutho. Kayifuni lutho. Imyekela enjalo. Uma engenelisa, uzayithanda 
loba sekutheni. Zonke insuku ebusuku iba lapha, ibukele. Nxa ingekho 
lapha iyabe icabanga ngokuba lapha. Umehluko okhona endlini lapha 
uyayikhanga, ukusuduka kwesihlalo sinye ngasinye, ukumpimpana, 
ukuxubana kwamazwi, lentuthu ezungeza amadolo. Ihotsha amakha 
asuka endololwaneni yowesifazana lo. Isondeza isihlalo sayo eduze, 
Eduze sibili. Uyananzelela ukwenza kwayo laye aguqule 
ukuyikhangela kwakhe. Uthatha umlenze wakhe awugaxe phezu ko- 
munye. Umlenze wakhe wesokudla. Ukhangela kuhle phansi, 
ngaphansi kwetafula. Uzwane lwakhe luthinta idolo layo. Owesifazana 
uhlaba ngendololwane yakhe engekho phakathi kwesigqoko phezu 
kwetafula efithizela ngamandla sibili, eseduze sibisibili kodwa en- 
gayithintanga. Uhloma isandla sakhe kwesinye. Indololwane igot- 
shisiwe. 

Kulegembu labahlabeleli ebelitshaya ingoma kodwa lihlabelela 
phansi, lihlabela lilaphana esitubhini kwelinye ikhona lekamelo. 
Umkhokheli weqembu ubuyela emuva kancane ahlale phansi. Ugqoke 
iyembe eluhlaza okwesibhakabhaka lebhulugwe eliyinevi, ithayi eluh- 
laza okwesibhakabhaka. Ngelizwi lakhe eliqatha, ukhulumela phansi 
kuhle nje athi Lithe uLouis na...uLouis Armstrong... Uyasukuma. Ut- 
shaya ithirampethi. Utshaya ingoma yakhe uSkokiyana uLouis esen- 
gqondweni yakhe, amehlo ambona ngawo ngomcabango nje lapho 
emi esandleni sakhe senxele, ngaphansi kwalesiya sibane esikhanya 


kalufifi lokunuka kwesibane sepharafini. Njalo wonke umuntu lapha 
uyavuma ukuthi ye, ngempela wayetshaya loLouis, akulakuthand- 
abuza ngalokho. UnguSatchmore sibili, pho-ke kutshoni, angayat- 
shaya esekamelweni eliphezulu esitezi ekamelweni likaMongameli? 
Ilizwe leli likhatshana lolwandle, liyadabuka. Impi iphakathi kwabo. 
Isiporo esisuka eBeira sisiya e-Umtali sabhonjwa. Ngempela angeke 
atshaye ephezulu esitezi, kodwa kusobala ukuthi uzama ukukhwela 
jsitimela leso aye lapho esiqonda khona, useseqa umzila lowana, njalo 
ithirampethi yakhe iyakhazimula ngaphansi kwesibane lesiyana 
esikhanya kaluvilibana; amehlo usewadonse sengathi uyisiphofu. 

Bafuna ukuthi azwakale ngaphezulu - khonale. Lolu yilo usuku 
bonke abalulindeleyo. Hatshi ukuthi uSatchmo abuye, njalo aphinde 
ahambe, njalo adlale ingoma yabo uSkokiyana ebatshiya belephika 
njalo sebemhlotshana, kodwa bafuna ukuthi indoda le ihambise izifiso 
zabo ngaphezulu - khonale. Hatshi ukuvala inhlungu zabo ngezin- 
gowane, njengalokho, hatshi ukuvala ithirampethi yabo ngengowane, 
njengalokho. Ngempela, kukhona okunye okuyikho sibili abafuna 
ukukukholisa, phezulu laphana, hatshi ubutifitifi bonke lobo obusez- 
ihlalweni, lamalembu wonke lawo athungelwe ekhethenini, kabawa- 
funi wonke lawo amavingovingo asekhethenini lelo.... kabalasifiso 
sokuba lakho lokho. Abakufunayo kuphela yikuthi bafike njalo ba- 
phume bazihambele ngokuthanda kwabo. Mhla kufika uzibuse, ba- 
funa nje ukuthi bangene laphayana, njalo baphume, ngokuthanda 
kwabo, hatshi ukungena bentshontsha kumbe ukulunguza, kodwa 
bafisa ukungena njalo baphume, ngokuthanda kwabo. Bangahlala 
bengekho lapha uma kungavunyelwa, ukuthi bangene njalo baphume, 
ngokuthanda kwabo. USatchmo. 

Idolobho leli lakhiwe ngendlela eyenza imigwaqo yeqane. USolob- 
honi uhlangana njalo eqane lesitalada uMain, izakhiwo lapho-ke 
zibumba ikhona elibukhali sibili, umumo lo uyaphindwa kuzo zonke 
indawo lapha imigwago eyeqana khona, yonke indawo usehla 


ngoSolobhoni uze uyefika emaVinkilini e-Ascot, lapho okulesakhiwo 
eside ukwedlula zonke edolobheni, kutsholobela kuze kucine lapho 


> 


okufika khona ilihlo. Indoda egqoke 


E 


ithanyela isitalada ekhoneni ilandela uMain, eduze lesakhiwo 


okuthiwa yiDouslin House. Ilamadlabuzane okusebenza. Masinyazana 
nje isibuthe yonke ingcekeza esitaladini, izivalo zezimbodlela, 
imigodla yamapulastiki, amaphepha, amakhasi ezithelo konke iyakug. 
wegwa ngomthanyelo ikusondeza eduze kwayo sekuze kwaba 
ngokuyingunjana, ibe isikhothama ikubuthe ngezandla zayo ezin- 
gagqokiswanga lutho, isukume iyethululela ephepheni lezibi elibot- 
shelwe egabheni elilamavili eliseceleni kwayo. Indebe zayo 
ziyanyakaza. Izunguza izandla. Iyema iphumule. Iyathalaza khonapha 
ekhona idinga iphepha elingabe likhuthekile liphephuka lodwa idinga 
sengathi idinga umgondo oyilahlekeleyo kodwa ingatholi lutho, 
Iyakhangela njalo, itshede ime eceleni, ikhangela isusa emazwaneni 
isiyafika emahlombe, ihambisa indebe zayo ezithuleyo. Yesula 
' intshiya zayo. Intshiya zayo kuphela, isesula ngalapho okucina khona 
iminwe yesandla sokudla. Yehlisa iminwe ize ifike esibambeni eside 


somthanyelo. Isibambo somthanyelo seyeme ehlombe layo lenxele, 
Iyema inganyikinyeki. Umzimba wayo uthulisile. Iminwe yayo 
kuphela yiyo enyakazayo. Itshayatshaya phansi ngonyawo, 
Ngokuthula. Phezu kwawo umthanyelo. Ngothando. Izimota ziyed- 
lula. Yinye ngayinye. Zidlula ngokuphangisa. Isuka ihambe engathi 
ibalekela isithunzi sayo, iyasuka ethareni ime esitubhini. Khathesi 
isisendaweni ephakemeyo ngaphansi kwevurandi eliphezulu, iseduze 
komduli wendlu, kayisekho esitaladini uMain kanti njalo kayikabi ku- 
Solobhoni sibili. Imi lapha kuleli ikhona, umzimba wayo uphaza- 
misekile kancane. 

Idolobho ligxile ezindaweni eziphetha engathi sezifike eliweni, 
imigwaqo yegana iqonde nta. Emini imithunzi iqonde nta njalo mide. 
Izitalada zibanzi. Zibanzi kakhulu lapha ezeqana khona. Kuleli idol- 
obho lapha okuphelela khona isakhiwo kuba ngumbukiso, ikhona.... 
ekhoneni. Ibala leli liphunyiswa indebe zenziwe zaba yisikhwama, 
njalo lengqondo eculayo, ingalo zidikiza, lemicabango ecela isikhathi. 
Ekhoneni, batshonjalo, becela ukuthi bayekethise, ukuthi bazwisiswe. 


10 


Ikhona lesakhiwo uyalizwa langeminwe, limahadlahadla, iziqephu 
zesamende. Lapho ugonda ekhoneni, ufika ujike uqonde kwelinye 
icele. Ukuhamba lokhu kuchasisa umzimba, kuwubumbe masinyane 
nje ngendlela eyisimanga. Ingge yini ingaba ngale kwekhona. Uya- 
jika ube usubona ukukhanya okutsha, akuselanto engabonakali kuhle. 
Usumude ngangalezi izakhiwo ezimila phansi. Ukhona kule indawo 
njengesikhathi, uphelele, inhliziyo etshayayo ngeyakho, ukuphefu- 
mula kwakho kukhudumeza izindebe zakho, uphila ngawo lo umzuzu, 
ngeqiniso njalo ungahataniswa. Ekhoneni. Umkhandlo okubonisa 
kude, uSolobhoni, utsholobela esuka ebunzini lakho atsholobele 
esiyafika ezinkanyezini. Ukwesaba kwakho kundenda phezu kwe- 
sikhumba sakho, njengento ongayithinta. 

Ekhoneni yindawo lapha okuhlanganwa khona. Lingeke lahlangana 
phakathi kwenye yalezi zindlu ngoba phela idolobho leli 
lehlukanisiwe, amadoda ansundu lamanina ansundu kawavunyelwa 
ukungena phakathi, lihlangana ngaphandle kwezindlu, hatshi em- 
nyango lemavurandini angena phakathi, hatshi ngaphansi kwamawindi 
alophahla, kumbe ngaphi nje kodwa ekhoneni. Lapha ungamayima, 
kungaqedakali ukuthi wenzani, umi kokuphela njengesikhathi. Un- 
godlulayo. Ikhona yindawo esithekileyo, indawo yamacebo; indawo 
yokwethula izikhalazo. Ekhoneni njalo yindawo eyingozi, lapho iz- 
ingqgamu eziphonguthutsha nje ngokuphazima kweso njengombani. 
Ukufa kungafika ngokuphangisa lapho izamba zemali lezikhwama 
zabomama zihluthunwa, zilahlelwe khatshana, izamba zikhuthuzwe 
konke okuphakathi kwazo. Ikusasa iseduze, njalo ngesikhatshana 
isikhohlakele. 

Kusemini enkulu. Indoda ithwala ingowane iyehlisile, ikepesi idon- 
swe yathi mpa yatshekiswa yavala ilihlo lesokudla. Igqoke ibhatshi 
layo eselijujukile njalo elibambayo, eselidlekile endololwaneni, li- 
donsekele phansi kwelinye icele lidonswa ngenye into enzima es- 
esikhwameni, kungaba yithotshi, isambuleni esigoqiweyo kumbe 
olunye ulutho olwaziwa yiyo kuphela. Lowo ehamba laye ulokhu 
ezunguza ikhanda lakhe lisiya emuva laphambili ngendlela eletha 

ukuhambelana, iminwe yakhe uyihlome phakathi kwamadolo akhe 
agotshisiweyo, ukhalisa iminwe yakhe - le yiyona ndlela amanye 
amaqiniso adalwa ngayo, phakathi kwesithupha lenkomba. Umsindo 
lo wodwa ulumathisa ithemba elikhulu ukwedlula usizi. 

Indoda ethwele ikepesi evale amakhala ayo iphendula ikhanda layo 
ekhoneni ikhangele le khatshana idingisisa. Ingxenye engaphansj 
eyamabhege eyembe yayo ingamakhona amathathu akhombele ece- 
leni, umphetho wamabhege udabukile. Ikhabakhaba umduli idlala 
ngesicathulo esesidabuke kakhulu, masinya, ngokuphangisa, langesi- 
fiso esikhulu. Izizwa amandla. Ibuyela emuva. Iyaphenduka ifulathele 
umduli, yeyame. Iyaphumputha esikhwameni sebhatshi layo iphume 
lesiqa sempompi yebhayisikili isise ezindebeni zayo ezikhamisileyo, 
Igala ihlikihle indebe zayo isebenzisa ingemuva yesandla kusuka es- 
jhlakaleni kusiyafika esithupheni, kunkomba. Igobisa amahlombe ayo 


iwasusa emdulini. Ivuthela phakathi kweminwe egogiweyo kungathi 
ivuthela phakathi kwethambo, umsindo obukhali ulandela umzimba 
wayo lapho itshelela isehla ngomduli wesakhiwo, izizwa ilula. Yanga 
umhlabathi ngomzimba wayo ocikizekileyo. Ibhatshi layo seliyin- 
qumbi phansi. Umsindo ovalwe ngesandla uyalandela usuka ekuci- 
neni kwesicathulo sayo, njengesithunzi. Lowo okade ehamba layo 
usenyamalele. 


Ekhoneni. Lapha, uthando luyakhula kumbe lubhidlike lapho 
izithandani zihlangana. Injongo yokuhlangana ngeyokwenza kube 
sobala ukuthi ngubani phakathi kwezithandani ongumasinda, ngubani 
olomgondo othuleyo - ngubani osehlaselwe zinhlupho, oyindlela 
yokuletha ukuxolelana, njalo ngubani owethesa omunye icala, ongum- 
dali wamaghinga okuba lecala. i 

Indoda ima kwelinye icele lesakhiwo ekucineni kwaso, kanti 
ngasikhathi sinye, kwelinye icele, kulandela lapha okuphelela khona 
umduli, owesifazana ulindele laye; indololwane zomunye lomunye 
wabo ziphezu komduli, iminwe yabo iyadinga, abalaqiniso, iyabhoda 
ngale komduli, ithintane kodwa bengabambani izandla. Sekubalun- 

gele bubili babo bazathola indlela yokunyomuka, bahambe kancane, 
micabango yabo ikhatshana. Kungenzakala, omunye wabo abhode 
lekhona aze ahlangane lomunye wakhe, masinya nje, engakasuki 
ahambe anyamalale. Isandla sowesifazana sihamba kancane sikhwela 
lengalo yowesilisa njalo abe esembamba emgogodlela. Kungathi se- 
bevumelene bubili babo, bayaqhubeka ndawonye, beyizithunzi ezim- 
bili. Kanengi bajayele ukugcina indawo yabo, ekhoneni. Belindile nje 
kuphela, besazi kamhlophe ukuthi ukhona omunye olindeleyo laye 
ngakwelinye icele. Umbala uyaphakama emdulini, uphinde wehle 
njalo. Ihlombe leyame libuyela emuva. Isithende sihlikihlelwa em- 
dulini. Kuthi kunjalo, sekungathi baphendula umlozwi ozwakale 
ngokuphangisa nje, bubili babo, indoda lowesifazana, basuka bahambe 
beqonda endaweni ezitshiyeneyo. Basuka bazule bahambe engekho 
ozizwa elecala, baye khatshana. Badlulisele phambili ukuthi 
bazinikele njalo bavuma ukuba esilingweni sokuphuza. Kabatshiyi 
lutho olutshengisa ukuthi bebelapha. Hatshi lapha. Kukhona okunye 
okwenzakalayo, obunye ubuhlungu obuphangisayo, mhlawumbe in- 
goma edlalela ezindebeni, enhle, njengesifiso. 

Izithandani ziyehlukana njalo njalo. Ziqhubekela phambili, 
amakhanda esemoyeni sekungathi kazizange kezihlangane, sengathi 
munye ngamunye wazo angalawula ukuhamba kwelanga, kodwa-ke 
munye ngamunye wabo uyasizwa isizungu sokungabikhona komunye. 
Nxa selithophela endlebeni, ilizwi libabuthakathaka njengesikhumba. 

Kubo bobabili ukwehlukana yinto angazange ayitsho owesilisa, into 
angazange ayitsho lowesifazana, kungeke kwabayinto abayitshiloyo 
munye ngamunye wabo, abengeke ayitsho owesilisa esizwa amakha 
elokhu ephela kancane kancane engalweni yakhe engavinjwa yilutho, 
elokhu ekhumbula ukuphefumula kowesifazane okufudumalayo. Hat- 
shi-bo. Iminwe yabo ithintene. Kubo, ukwehlukana kumele kube nga- 
mazwi angakhulunywayo phakathi kwabo, ukwesaba kokwazi ukuthi 
okungakhulunywanga, kuzahlala kunjalo kungakhulunywanga, 
ngemva kwesikhathi eside konke okunye sekukhulunyiwe. Ukuthula 
kuyabehlukanisa, kodwa bayakhumbula; amazwi abo azingela ukudla. 

Kuyini lokho owesilisa akukhulume kuye owesifazana mayelang 
lokuyathatha umfanekiso ko-African Photho Studio eseSitaladin; 
uLobengula lo 11 Avenyu? Yena owesifazana ufuna ukuya koKay 
Photho Studio eseSitaladini uJameson lapho abakunika khona isibukg 
esincinyane usiphathe ngesinye isandla, kuthi kwesinye bakunike in. 
gilazi yewayini ngasikhathi sinye bekuthatha umfanekiso wena uz. 
imele mpo, isikhathi laso simi mpo, konke ukuzilungiselela kwakhg 
okuthethe iviki yonke kuwela entendeni yesandla sakho kalula nje 
njengokufika kwekuseni, umfanekiso wakho nanko usuphambilj 
kwakho ngokuphelela kwawo. Ukhangeleka kuhle sibili, idolobho liy. 
ingxenye yakho. Ukuphakama kwengalo yakho kugogela sonke isimo 
sedolobho. 

KoStar Photho Studio, yonale engale kwakoKay’s Studio, bakuh- 
lalisa esihlalweni esiphezulu ufulathele ikhamera babe sebesithi up. 

7 hathe isibuko usiphakamise sifike ehlombe lakho, babe sebesithj 
phendula ikhanda lakho kancane libuyele emuva othatha imifanekiso 
aze athi mana, ube ususenza njalo, ugondise intamo yakho ithi mpo, 
kumbe okunye okunjalo, kuphume imifanekiso yakho emibili, ngakho 
imali yakho iyabe isebenzile ngempela, phela ngemuva kwakho em- 
fanekisweni lo kulesikepe okutshengisa ukuthi kawukho edolobheni 
elikhatshana lolwandle okufana lalokho okuyikho khona elizweni 
lonke. Owesifazana ufuna ukubona isikepe leso kanye lalolo lwandle 
olubanzi lapha umzimba wakhe ozenela khona undende njalo uzakuba 
ekhatshana lalapho aseke aba khona yena ngokwakhe, abe ngumuntu 
osewahamba amazwe amanengi njengalokho okufakazwa yikhamera, 
Kalaqiniso ngoba ulokhu engakaze afike koStar Photho Studio, 
Kodwa uzafika khona. Nxa engafikanga khona lowesilisa lo, uzafika 
lomunye. Bayehlukana okupheleleyo sibili, esazi lokhu kuphela. 

Abakwaziyo ngokupheleleyo ngezinhliziyo zabo bubili babo yizinto 
eziphikisanayo. Bobabili bakhumbula ngothando amathuba abal- 
ahlekelayo, amathuba afana lemililo efudumalayo. Bagogodlela in- 
gozi ngobuthakathaka benhliziyo, bayakuthanda ukungabi leqiniso nje 
ngendlela abathanda ngayo ukutshaya kwamathonsi ezulu phezu 

kopahla lwamazenge, njengendlela abathanda ngayo ukuthulisa okun- 
gaphelelanga ngemva kokukhala kwensimbi yesonto. Bathanda in- 
dlela izinto ezinyamalala ngayo: inina eliphefuzelayo. 

Bayakuthanda ukuzwa amazwi abo bephupha, bephupha iminwe 
yabo ibambabamba imizimba yabo. Bayakuthanda ukuthi imikhum- 
bulo yabo isabalale iye kude, isabalale njengengalo. Baxwaya izin- 
dawo eziphezulu nxa besenelisa, bahlale endaweni ephansi. 

Ingowane zithwalwa luhleko olundenda lusehla, zibanjwe ngom- 
phetho ngaphansi kweziketi zabesifazana eziphephukayo, ingowane, 
eziphoswe njengensiba, njengezinto ezithakazelwayo, usuku lufit- 
shane kakhulu, lufitshane kakhulu njengokutshibilika kwengowane 
yendoda iwela engalweni ezingelalutho. 

Batshiya idolobho, lapha, lapha owesifazana omayima ekhoneni 
lesitalada, ingalo zakhe zisindwa yibhasikiti egcwele izithelo, isi- 
bambo esitshelelayo sebhasikiti sithandelwe ngelembu. Uyema, ib- 
hasikiti isenyaweni zakhe, afinge ibunzi, mhlawumbe ecabanga 
isehlakalo esibi esake samehlela, emangala ukuthi-kungabe kuyini 
akhohlwe ukukukhumbula, nxa kuyikuthi kuvele kukhona. Ubhula 
isiketi sakhe ngezandla engathi uthintitha itshebetshebe kuthi 
ngasikhathi sinye umhlambi wabantu uhaluzele usedlula uqonda esi- 
taladini uLobengula, usedlula ungazange umuthi tshazi nje kodwa. 
Lapha esezilungisele udumela ibhasikiti yakhe, asuke ahaluzele 
agonde esitaladini uLobengula; okulamazwi aminyezelanayo, imiz- 
imba eminyezelanayo lamatamatisi achithekayo ezinqumbi 
echithekela esitubhini, okulephunga lamagwava elihlangane lomnuko 
wamavili amiswa ngemiqobotsho. ‘Tshova! Tshova!’ Ilizwi lizwakala 
liklabalala njalo kuyaminyezelwana kungenwa emoteni esigcwale 
yedlulisa amalawulo esuka ngesivinini esikhulu iphuma idolobho. 

Uma ungajika usuka kuSolobhoni ungena esitaladini uGrey uqonde 
entshonalanga, ulakho ukutshayela imota uhambe sibili uze uphume 
ungazange ujike kwesenxele kumbe kwesokudla, uhambe uze uyefika 
ezintabeni zendulo ezeMatopo, lawo matshe angathi ayawa afika 
elizweni leGulati, udlule lapho uye eKezi. EKezi: indawo enga- 

anata lorie angamakhulu amabili usuka 


okuphithizela khona izambuleni ezincinyazana ziminyezelana | 
bamgodi ezingasuthisekanga, izisebenzi zemabhenki, kanye labaghubs 
amabhizimusi, lapha okuphithizela khona abaqhuba imisebenzj 
yezandla. Lapha, umfana othwala izincwadi, ethwele amathelegiramu, 
lezincwadi zeposo zalelolanga ufika alinde ephandle kuze kube lo- 


muntu ombonayo amethule izincwadi lezo. 

ISAHLUKO SESIBILI 


IKEZI YINDAWO ESEMAPHANDLENI. Eduze kwayo kulamaqaqa 
eGulati. 

Nxa usuka eKezi uyabe usuka emhlabathini wokulima owendlaleke 
okwamagama. Kulenkalakatha zamatshe, kube lamaqaga kulandelwe 
ngumhlaba ohamba udundubala usehla uhambo lonke lwebhasi uze 
ugale ukubona iBulawayo ile khatshana isikubiza. Nxa kusebusuku, 
izibane zedolobho zigala ukubonakala zinkanyazela kungathi ziy- 
ingxenye yomkhathi. 

Umgwagqo osuka koBulawayo usiya eKezi ugonda nta esitolo 
sakoThandabantu lapho ibhasi efika iphelele khona ibe isiphenduka 
ibuyela edolobheni. Phambili kwesitolo sakoThandabantu le, izindlu 
zisabalala ngokufanayo ngapha langapha komgwaqo, uphahla lwazo 
olotshani luphansi kakhulu okwenza zikhanye engathi zidilikela 
phansi, zibhazalala phezu kwemiduli yomdaka. Ubufitshane bopahla 
lwazo luzenza zikhanye zingathi zithinta inhlabathi, lokhu kwenza 
izindlu lezi ziqande kamnandi. Imiduli yazo ibonakala angathi isim- 
fitshane, isifinyezwe luphahla lotshani sekuhlangana lomthunzi wayo 
ngaphansi. Izindlu lezi zikhanya sengathi zendlalekile okwenza ukuthi 
lapha uzikhangele ukhatshana zibonakale ziyizigombolozi ezinhle ez- 
ibambane lomhlabathi, imiduli yazo ibalazwe yaba mihle. Izulu lin- 
gana amanzi agala eme okwesikhatshana etshanini bophahla, kawahle 
agijime nje aye phansi. Ngemva kokuna kwezulu, utshani obumanzi 

obungaphezulu ngaphandle kophahla, njalo obungathi sebukhuntile, 
bulephungana elithambileyo, ezintweni eziphilayo buyimpilo ngok- 
wayo. Utshani obude obomileyo bumi phakathi kwezihlahla ezithe 
gqa gqa lapha lalaphaya, sebubomvana njengomhlabathi njalo bumi 
bunganyikinyeki njengomoya lo otshisayo; kuthule cwaka. Kulamat- 
she ami phakathi kwezihlahla, kungathi agiqika eceleni elandela 
okungamagagqana. Khatshana le izihlahla zikhula zidlulisa amalawulo 
ngaphansi kwenkalakatha yedwala elendlalekileyo; elidundubeleyo, 
ingemuva yalo ephakama kungathi izathinta isibhakabhaka, umhlaba 
lapha ulidwala. Ngaphansi kwamadwala amakhulu kulamanzi. Kuthi 
kunjalo, nanso isihlahla sendlale ingatsha zaso phezu kwenkalakatha 
yelitshe. Isihlahla sinamathele sagogela ilitshe ngempande zaso 
ngaphansi, ezinkulu, ezibanzi, njalo ezibhadelwe phezulu kwelitshe 
elibutshelezi, izimpande seziqine njengelitshe ngokwalo; bubili bakho 
kuyankanyazela kuyimpunganyana, kuxexebuka, kugqinile. Kuyo 
yonke indawo kulezixuku zameva. 

Phakathi kwale imizi oyibonayo kuphuma okuyizindledlana oku- 
zombazombayo kusuka komunye umuzi kungena komunye, kusiya 
emfuleni; kusiya emgwaqweni. Amatshekazi amade aqinileyo ahlezi 
phezu komhlaba owendlalekileyo abonakala ethutsha ngaphezu 


kwezindlu ezimi ndawonye ezisabalala indawo yonke zisiba yimizi 
zisehlukaniswa kuphela ngamasimu amakhulu angalinywanga lutho, 
njalo kulandela ukukhanya okutsholobela kusiya le okwembese ukusa 
kwelanga. Umumo lo uguqulwa yikubakhona kwezindlu ezilutshwane 
ezakhiwe ngezitina ezibonakala yonke indawo; zisabalele, izindlu ez- 
ifulelwe ngama-asibhesita. Umhlaba usuka wehle okwesikhatshana 
usehlela esihotshaneni esincinyane, phambidlana ngaphansi ngale, 
khatshana lamasimu, izihlahla lapha zinde kulezinye. Khatshana le, 
kodwa okufinyelela ilihlo, ngummango weGulati olamaqaqa abumba 
umkhathi wangempumalanga. Loba ukhangela ukhatshana, la nga- 
maqaqa aphakemeyo kakhulu, athutsha ngaphezu kwawo wonke 
amaqaqa lamatshe eKezi, eginya umhlaba owagombolozeleyo, 
ekuhuga. Nsukuzonke ekuseni ilanga likhwela kancane kancane nge- 

muva kwalawo maqaga njalo liphosa insaba zalo ezifohla ekusithekeni 
zibomvu. Kuyabe sekukhanya okupheleleyo ilanga lingakabonakali 
lonke ngaphezulu kwalawo maqaqa amade aweGulati, emini enkulu 
liyabe selisenkanda yendoda, kusuka lapho seliyatshona-ke kuhle 
selisemhlabeni owendlalekileyo, lapha umhlabathi ohlangana khona 
lesibhakabhaka, eKezi, ngakuleliya elinye icele elomkhathi wamatshe 
entaba obanzi okwamagama. Ebusuku umehluko lo ubonakala kuhle 
sibili; kwelinye icele inkanyezi zinyamalala ngokuphangisa zingena 
emnyameni ogatha okwamagama ongangenekiyo odalwe ngamatshe, 
kanti ngakwelinye icele uba lemizwa efana leyomuntu ohamba phezu 
kwenkanyezi ngokwazo, isibhakabhaka siseduze okokuthi ingqondo 
kuba sengathi tyandenda emoyeni, isidakwe ngumumo ongumman- 
galiso okwamagama. Umnyama uyahamba; isibhakabhaka lomhla- 
bathi akusehlukaniseki. 

Isitolo sakoThandabantu silenga ekucineni komgwaqo ozom- 
bazombayo njalo ohamba izimota ezinengi, umgwago weKezi-Bul- 
awayo, lapha umhlaba osuka wehle ungalindelwe, ube ususendlaleka, 
simi khonapho lapho umgwago oqansa khona kakhulu usuka ebholo- 
hweni elingabanzi eliseMfuleni uKwakhe, umfula owomileyo 
khathesi. Iqiniso yikuthi, ibhasi igijima isuka koBulawayo isiya eKezi, 
ibe isibuyela koBulawayo. Kodwa ebhakaneni elincane elepulanka 
elilengiswe ewindini eliseduze kukakhondakitha iKezi yiyo eqalayo, 
njalo ezingqondweni zezakhamizi zeKezi, kusobala, iKezi yiyo 
eqalayo; ngakho-ke, ibhasi ibonakala ingegijima isuka eKezi isiya 
koBulawayo ibuyele eKezi, ikwenza nsukuzonke iviki yonke. Abanye 
balababantu sebake baya koBulawyo, njalo baya khona baphinde 
baphenduke, babuyele futhi ngokuthanda kwabo, abanye akukho 
abakuphuphayo ngaphandle kweBulawayo, kanti njalo abanye ak- 
wandanga ukuthi bake bakhumbule ngokutshiya iKezi. 

Uma uMfula uKwakhe ugewele, ibhasi iyehluleka ukuchapha ib- 
holoho, iyamelela, abantu babe sebegeda ilanga lonke, mhlawumbe 
lengxenye yobusuku, belindele bekwelinye icele, begcine impahla 
zabo abazigogosayo abavela lazo edolobheni, belalele umfula 

uholoba. Amanzi ayabe etshaya phezulu kwebholoho lingabonakali 
ngitsho engathi vele kalizake libekhona. Umfula lo uyaphangisa uk- 
wetsha sonke isikhathi kungakhathalekile ukuthi ubugcwele kan. 
gakanani, amanzi axotshana lamatshe anyamalale phansi le, engena 
emhlabathini, etshona - ukwetsha kwamanzi la, enyamalala etshona 
phansi kwetshebetshebe kuyisimanga, kakuzwisiseki - inhlabathi 


imunya wonke amanzi. Masinyazana nje umfula uyehla, kuphele uku- 
zombazomba; usunciphile, wamncane. Amanzi aseleyo ageleza kan- 
cane ayethela emfuleni obanzi njalo ongatshi masinyane, uMfula 
uNyandu, khatshana le, usuwedlule Umthetho, kuleliya dwala eliqini- 
leyo elikhatshana, elikhulu, lapha amakhehla aya khona ukuyaphu- 
mula, njalo afele khona, ngokuthula. Okwesikhathi eside belingekho 
izulu elinengi elina umfula ugcwale kuvaleke ibholoho, izulu kalisath- 
embekanga, lina ngezikhathi ezingaqedakaliyo, sengathi liyaxolisa, 
Umfula sewatshiswa lilanga kakhulu okokuthi usungenelisa 
ukuwupima ngokubala inhlamvu zetshebetshebe ezinkanyazelayo lan- 
genani labantwana abagewala kuwo njengenyosi. 

Abafana abancinyane bagijima esihlabathini sawo esibuthakathaka 
ngenyawo ezingafakwanga lutho, isihlabathi esifudumalayo singena 
phakathi kwamazwane abo njalo beseqa bewela ezandleni za- 
bosowabo, ngenjabulo yabo, lamazwi abo aklabalale ayetshaya ekhun- 
jini lomfula olulolongekileyo njalo olungelalutho. Isihlabathi sonalesi 
sesigcwele ingcekeza yemigodlana engelalutho eyako Willards Potato 
Chips - aloghatshi lwehanyanisi, aleviniga, lalesawudo. Kukhona njalo 
lembodlela zekhokhakhola ezifileyo, zicijile njalo ziyingozi, amab- 
hokisi awamaphepha abomvu angelalutho athwala ilitha eyodwa ey- 
otshwala beChibuku. Kulephunga lomthambiso elisuka kuwo wonke 
amatshe aseduze. Abantwana bathatha imigodlana yepulastiki enge- 
lalutho esuka ko-O.K.Bazars koBulawayo, bayigqibe ngamaphep- 
handaba bayenze ibe ngamabhola njalo baklabalale bejabula 
bewakhaba esiyaphezulu, bengakhabi amabhola wodwa kodwa lesih- 
labathi somfula uKwakhe, besikhaba siqonga sisedlula amahlombe 
abo, siqonga sisedlula amakepesi ahlonywe emabunzini abo, 

amakepesi abasanda kuwathola evela ezitolo zakoToppers. 

Amakepesi la bawaphiwa kungelambadalo bewaphiwa ngowesi- 
fazana omude ofika evela edolobheni ehamba ngemota eyiveni elom- 
bala okhazimulayo okwamagama; ugqoka isiketi esibomvu 
esiyipeniseli, lezicathulo ezilezithende ezinde okwenza zitshone esih- 
labathini somfula, ngakho sekumele agobele phambili ukuze ahambe, 
ufaka lamangilazi okuvalela ilanga emehlweni, amangilazi la afiphele 
kakhulu okwenza ukuthi bangaze babona amehlo akhe. Ufika atshiye 
ezitolo amayunifomu ekhakhi awabafana abaleminyaka esuka kwey- 
jsithupha kusiya kwelitshumi lane, ukuze athengiswe. Amathayi awat- 
shiya lapho abhalwe ngaphansi igama elithi “Toppers Store”. Izigqoko 
zilengiswe ngensinjana zokulengisa izigqoko ezifakwe engwegwaneni 
ezibethelwe emdulini. Imizila yokugoqwa kwawo ilokhu ikhona, lapha 
okuthungwe khona kwenziwa izikhexe ezivulekileyo kuquma 
imikhono, kugine kwathi nko ngokufakwa isitatshi esengezelelwe 
amandla. Abafana ngokweyisa amayembe la baphinde bawakhangele 
ngamehlo alemibuzwana ethile. 

Iveni isuka ihambe ithunquza uthuli olwesabekayo kodwa loba kun- 
jalo abafana baxotshana layo, bekwenza kungelasizatho ngitsho, bek- 
wenzela nje ukutshengisa ukuthi kabathulanga njalo kabehlulwanga, 
kungayisikho ukuthi bayazehlisa kumbe ukuthi kabazi lutho, kungay- 
isikho ukuthi ngabantu abaphonguhlala nje bengenzi lutho kodwa 
balamandla kakhulu njalo bayesabeka, kabasibantwana nje, kodwa 
batsho ubukhona babo ngokuzinikela, belezinyawo ezingabathwala 
zibase ingge kungaphi lapho abagonde khona ngokuthanda kwabo, 
besenza ngokwemvelo njalo belenjabulo abayilawulayo, ngakho 
bayagijima bevula amanyathelo amade kakhulu, bewela phansi, phansi 
sibili phezulu kwebholoho, njalo babukele iveni itshona iphinda iqansa 
ngesiqubu esikhulu ukudlula lokho okungakhunjulwa yimicabango 
yabo, isuka lapho yengeze isiqubu lokuphithizela okusuka kubaginye 
bephelele benjalo. Bayiphakamisela izandla bezizunguza emoyeni. 
Bame. Sebesangene ingqondo. Bawisa amakepesi abo. Baphinde 
bawadobhe njalo ethulini. 

Abafana baqoga imicabango yabo bazesule uthuli emakhaleni, njalo 
bahogele umoya besizwa umnuko wawo lok ımangalisa kwawo. Ba- 
suka lapho bahlale phansi emaphethelweni omfula owome qha 
bephethe ireza zabo zakoMadeleine bezib: mbe zaqina ngeminwe 
yabo, bacije amapeniseli abo, ngesikhatshana nje sebegcwalise um- 


sizi wepeniseli phezu kwamadolo abo, ireza ebukhali ikhutha ipeniseli 


ikhephuze isikhumba somunwe, kodwa laba bafana, ngezibindi zabo, 
bakhetha ukungananzi lobu buhlungu obuncane njalo bayaqhubeka, 
endaweni yalokhu, basuka babhale ngemuva kwamabhuku abo okub. 
halela adabukileyo ingqe yini ezifikela kalula emicabangweni yabo, 
babhala bechasisa, indlwana yefoni elombala oluhlaza okumhlotshana 
esanda kubekwa lapho kodwa engakabi lalokho okusetshenziswa 
ukukhuluma lapha ufuna ukutshaya ifoni. 

Indlwana eluhlaza yefoni. Yenela abantu ababili, bemi, besithekile 
enkanyezini, lokho yinto esobala; ngakho-ke ebusuku, izithandani 
ziyahlangana zinyenyezelane imibiko, njalo zenza angathi kulesibang; 
esikhulu phakathi kwazo kodwa khona sibili okwehlukanisa imizimba 
yabo kungasilutho, kuyikunyenyeza nje qha, njalo kungekho sibili 
ngaphandle komnyama. Kulokho okukhona okwalo umtshina obe 
ubapha ithemba, basuka bahlohle kuwo imali yamatshe eyeRhodesi 
engasasebenziyo, amapeni ekhopha lamasheleni esiliva, bazame 


ukukhuluma ngamazwi atshiyeneyo besondeze eduze kwendlebe 
zabo; batsho ngelizwi elizondileyo njalo elihlanekelayo lapha bebiza 
u-Ian Smith kumbe bebiza iGeneva loMhlonitshwa uzibanibani: be 
sekusiba yilizwi elithobekileyo lapha sebekhuluma ezabo 
ezokuzithokozisa. 

Amazwi abo angazinzanga okudlula umnyama, bayasondelelana se- 
beqale bathatha amapeni abo bawabeka lapha agcineke kuhle khona, 
amadolo abo alokhu ebambene, indebe zabo zibuthakathaka, ziyasom 
delelana ukwenzela ukuthi babeseduze laduze, ukuze amazwi abo 
avumelane, baphefumule ngokulinganayo, behotsha, inhliziyo zit- 
shaya, bemangala ukuthi bangaqhubeka okwesikhathi esinganani 
bethulisile benje njalo becatshile, bemangala ukuthi bangagcwalisa 


zonke lezo ezinye izithembiso ezidinga ukuthi kuse ukuze zibe liqin- 
iso, njalo endaweni yalokho baphane lokho okulula ukuthi bak- 
wenelise, amanoveli alotshwa nguNick Carter laka-Agatha Christie. 
Amanoveli abawemukwa ngabeMishini yeKunene bawaphosela ema- 
nineni amadala ukuthi abase ngawo umlilo wokuphekisa, kodwa 
asadojwa njalo asahlengwa yilaba abalutshwane abalambileyo, aba- 
funa ukubala laloba yini into ebhaliweyo njalo engabalwa abantu bek- 
wejisile besotha umlilo, ukubala nje okunye okungasiso sithupha 
sokuzalwa. 


KKK 


Kule indlwana yefoni eluhlaza, babambana izandla lapha obekumele 
kube lalokho okusetshenziswa lapho ukhuluma lomunye ngefoni, 
sebedinge okokukhulumisana ngakho, okokuthi uzwe, njalo bengath- 
olanga lutho. Sebedinge intambo yefoni ekade izabaxhumanisa lenk- 
aba yedolobho leBulawayo, kumbe iSozibeli, iGwelu, kumbe 
iGatooma, bengatholanga lutho. Sebedinge ibhuku lefoni lapha okub- 
halwe khona wonke amabizo abo njalo bathola elilodwa elibotshelwe 
kuleyo ndlu yefoni, elitshengisa amabizo abhalwe ngamabala 
amancinyane kanye lamakheli ezakhamizi zakoBulawayo kuphela, 
abantu abangaziwayo ngitsho njalo abangelalutho olungathokozisa 
impilo yabo, njalo abaze bathola lutho olungolwabo. Ayikho iKezi, 
ayikho sibili iĶezi yabo, kulalokhu nje okuyinto yokubagwabisela et- 
shiywe phakathi kwabo ukubahleka ukuswela kwabo, ukuvusa amad- 
labuzane okulangazelela ulutho. 

Ukuphuza kuyingxenye yokuphetha kwempilo yabo lapha eKezi. 
Lokhu yinto ejwayelekileyo. Njengomgwaqo wethara ophunguthi 
ciniyani esitolo sakoThandabantu njalo ungazabe usaya phambili; en- 
gathi kwakungasekho ukuthi ingqondo ingafuna ukuzula nje kuhle 
isiyakhatshana le, phambili le ukudlula lapho ilihlo elingabona khona. 
Ngempela, engathi kwakungeke kwafika engqondweni, emzimbeni, 
ukufuna nje ukuthi utsholobele ucatshe ungabe usabonwa. Umgwago 
ucina angathi umcandi waphelelwa yimpahla yokwakha njalo 
kwakungasekho ayengakwenza ngaphandle kokuthi atshiye izinto 

zikhonapha ezikhona, zilenga emoyeni, zimadlekedleke. Umgwaqo 
olandelayo lubhuqu nje kuphela olungayindawo, ngoba ngubanj 
owaziyo okungale ekucineni kwawo, usuke unciphe kakhulu okokuthj 
imota ezimbili zingeke ziphambane. Kumele ukuthi amavili akwelinye 
icele emota yinye nganye anyathele emgwaqweni kuthi awakwelinye 
icele anyathele etshanini. Uthuli lusukuma luye phezulu lwedlule iz- 
ihlahla lamatshe amakhulu. Nxa imota isiza ivela kwelinye icele ubona 
uthuli kugala, hatshi imota. Imota ize ibonakale ngemva kwesikhathi; 
uthuli selwehlile, njalo lekusasa isiphose yafika. 

Kumele balinde, izinyanga uma kusenzeka, belindele imota yefoni 
ukuthi ibuye njalo, isuka khonale koBulawayo, ilabatsha bayo abazi- 
bonakalisayo, abasanda kugqiba izifundo zabo zokuba ngomakanika 
bemitshina, bephakathi kwamawovolosi abo alombala we-orenji aba- 
mumuza iziwiji ezimunywana babe bekhafula amathe bekhafulela 
emlilweni, inwele zabo ziqunywe kuhle, zehlukene, bekhuluma ngom- 
futho ngoba bafunda ezikolo zabanali ezifana leDavid Livingstone 
eNtabazinduna. Abakwesabayo kuphela nguNkulunkulu, abantu 
bangamelana labo. 

Ngokunjalo, indololwane zigxila phezu kwensimbi le ethwele 
izinombolo zakhona ezabhalwa phezu kwezikopelo lezo. Lo ngum- 
sebenzi ongaphelanga, kusobala lokho. Kusenjalo, bathatha izinom- 
bolo zefoni ezamafekithali lawezindawo ezithengisa impahla 
zithengisela abezitolo asebake bazizwa, eBlue Ribbon Foods leSecu- 
rity Mills, i-Archer Shirts, eKaufman Shoes leGees Refrigeration - 
zonke lezo ndawo ezidingekayo edolobheni kodwa ebantwini beKea 
zizindawo nje okusetshenzwa kuzo lapho umuntu angafica khona 
umalumakhe owalahleka kudala lezihlobo ezahamba ngebhasi yakoB- 
ulawayo kuzo zonke lezo nyanga ezedlulayo, njalo ezilokhu zin- 
gakaphenduki. Kazikabhali incwadi. Kazikathumeli mbiko. Sezadliwa 
lidolobho. 

Khathesi isitolo sisithekile emehlweni engathi sisithwa ngumduli 
okhanyayo olokhu usibamnyama, inhlamvana zentuli zitshayana 
emoyeni zigide, zisabalale zindende. Insaba zelanga zihlaba zidlula 

pbakathi kwalo uthuli, njalo luyakhazimula. Amazwi ayazwakala 
esuka ebhasini, uhleko, abantu bebizana, isitolo sigala ukubonakala 
kancane kancane lapho uthuli lolu olubomvana ludedela phansi, 
jmiduli yaso lophahla lwaso olufulelwe nge-asibhesita kubonakala 
kugala engathi yinto edwetshwe ngamalahle, phakathi kwalolo thuli 
lapha okundenda khona isakhiwo lesi, kubonakala uphahla olun- 
gaphansi olufulelwe ngamazenge abomvu, lulamavinqovingo, 
jukhanya ngaphambili lapha okugala ukubonakala abantu bephakama 
evurandini kancane engathi bandenda belwisa ukuphuma emanzini. 
Uthuli olubomvana ludeda luwela phezu kwenkalo zamadoda, njalo 
indoda ekhothemeyo isisithekile, kayisabonakali, ingalo yayo 
ephakanyisiweyo yiyo kuphela ebonakalayo, njengendoda egalulayo. 
Umoya ubumba inkungu egatha, ephandlayo. 

Luhamba kancane kancane, uthuli lolu. Ludeda kancane kancane 
lungavela luvukuzwe. Amazwi azwakala ekhwela ngaphezulu kom- 
sindo wamavili ebhasi, ngaphezu kwalowo msindo webhasi odabula 
indlebe lapho ibhasi ilwisa ukuqansa ibholoho, khonokho nje isitolo 
sesikhona. Umbhalo ophambi kwaso ubaleka kuhle, Thandabantu 
Store, amabala amakhulu abhalwe ngokumnyama emdulini omhlophe. 
Umsindo werediyo ekoThandabantu umkhulu kakhulu ukwedlula 
amazwi abantu abasebhasini abamemeza befuna ukuthi impahla zabo 
zehliswe ephahleni lwebhasi lapha ebezibotshelwe khona, njalo 
ezenelise khona ukuhlala zivikelekile uhambo lonke zisuka edolob- 
heni. Kuyamenyezwa, kuthiwa iphephandaba elidala elingaselam- 
sebenzi kaliphoswe phandle ngewindi, umntwana okhalela unina umi 
eduze kwamavili ebhasi. Indoda edakiweyo iyavuswa itshelwa ukuthi 
isifikile eKezi njalo sekumele yehle khonokho nje ebhasini. 
lyadiyazela iphume, ikhutha inyathelo lokucina isehla ebhasini ise- 
qela phansi. Iyakhala, masinya nje sekuthe dlwe, ngoba isikhwama 
sayo semali sesicatshile. Uthuli lolu lwenza umsindo uhambe kancane 
kancane njengephupho. 

Isitolo sakoThandabantu silevurandi elibanzi lapha abantu aba- 
jwayele ukuhlangana khona njalo bahlale baxoxe, belindele ibhasi 

ukuthi ifike kumbe imota nje 


impahla ezithunyelweyo, ikhuba lenkabi, kumbe umuntu nje, 
Bayamelela, bengameleli lutho ngaphandle kokuzwa ukuhlabelela 
kwamazwi abo. Ugansa amanyathelo amathathu atshiyana ngefidj 
elilodwa njalo ebanzi okwamamitha amabili ufike esitubhinj 
sesamende esimi saba lamakhona amane, usufike emnyango omkhuly 
ongena evurandini eliphose lavaleka livalwa ngumduli wezitina om. 
fitshane. Ngaphambili kulamaphila amabili amade okwaneleyo ayiwo 
athwele uphahla olufulelwe ngamazenge, apendwe ababomvu. Up. 
hahla lolu lumboze yonke iphambili yesitolo. Lolu phahla lungaphangj 
kophahla lwesitolo sonke lona olufulelwe ngama-asibhesita lutshiya 
umkhandlo phakathi lapha okubhalwe khona. Umduli wevurandi 


mude ukuyaphezulu okuyimitha eyodwa njalo ubanzi okuyingxenye 
yemitha. Imiduli yevurandi lapha ephelela khona kwendlaleke kuhle 
okokuthi kudala indawo enhle ukuthi abantu bahlale phezulu. Iphansi, 
elalike lapendwa labamnyama, khathesi selilemikenke, kwezinye in- 
dawo sekwaxexebuka isamende yasuka kwasala ukhethe olumahad. 
lahadla selusegcekeni, imikenke yalo ilephungana ngenxa 
yokuchithekelwa yinamnede lepharafini, kodwa ilokhu iyindawo en- 
gasetshenziswa. Kulezitulo ezibazwe ngezandla kanye lamabhokisi 
okuthwala imbodlela zekhokhokhola angasasetshenziswayo asenga: 
wokuhlala, kulebhentshi lensimbi kanye lomduli lo oxhumanisi 
amaphila amabili la; iphezulu lomduli lo lendlalekile njalo lilo- 
longekile. Ivurandi liyindawo eyingxenye evikelekileyo, indawo 
evalekileyo, indawo yokuphumula. 

Amadoda ahlala phezu komduli inyawo zawo zilengela phansi, yin- 
gaphambili yezicathulo kuphela ethinta iphansi. Axoxa okungaphe 
liyo, esazi okunye, ekhohlwa okunye. Ahlala ngokuzithemba okukhult 
ezitulweni, imihlane yawo yehlile iseduze lomhlabathi, kumbe ahlale 
eyame umduli wesitolo, eduze komnyango, inyawo zawo zigxile 
phansi zaqina, inhliziyo zawo zitshaya. Umhlambi wezinkomo udlult 
khonapho amaklilogo azo ekhala ngaphansi kwentamo zazo, zisimi 
zikhangela ummango, zisuka lapho zihambe zisehla zihamba phezi 

kwebholoho zichapha uMfula uKwakhe. Okwamamitha ambalwa 
usuka esitolo sakoThandabantu kugcwele amasondo enkomo, umnuko 
wobulongwe, lelanga eselibomvu gebhu. 

[sitolo silikamelo elilodwa elikhulu, elilemiduli ephezulu, 
lamashelufu amanengi ngemuva kwekhawunta, amashelufu lapha ok- 
welekaniswe khona inqwabanqwaba zemigodla yetshukela emhlophe 
ebhalwe ukuthi Gold Star, amagabha abomvu awejemu lezithelo 
lochago lwamagabha. Uthuli selwenze inqunjana phezu kwezim- 
bodlela zepulastiki ezamafutha eRoil lawe-Olivine kanye laweSun- 
flower, akekho ozikhathaza ngokubona ukuthi zihlala zihlanzekile, 
ngitsho lomgcinisitolo, uMahlathini, kazikhathazi. Kulemigodla yen- 
dumba. Lamagwaliba abhaliweyo akuyo yonke indawo emdulini, 
amayelana lempilo lekhokhokhola, amaphilisi oghuqho, kanye 
lochago lweNespray. 

Phambi kwesitolo, eduze lenkalakatha yesihlahla somganu esimi si- 
side ukwedlula uphahla lwesitolo sakoThandabantu njalo siside uk- 
wedlula ingge yisiphi esinye isihlahla esiseduze kumbe esikhatshana, 
umhlambi wabantu osuphelelwe yisineke sokulinda usuka ngesiqubu 
usiya ebhasini usiyahlangabeza izihlobo labangane asebephendukile 
bevela edolobheni, bevela koBulawayo. Bathola abanengi, abanye 
njalo abatholi lutho. Isikhathi sinye ngasinye sidala injabulo yokufu- 
mana okutsha obe ungakwazi. Ibhasi, ukuxokozela, konke kun- 
gaphansi kwesihlahla - lokho yikho okutshengisa ukuthi isihlahla side 
kanganani, sithe ngci amahlamvu njalo siside, ingatsha zithanyela 
phezu kwebhasi, njalo silamaganu aneleyo ahamba lehlamvu linye 
ngalinye. Abantu bayafuqana okungapheliyo, bakhweze amazwi abo 


phezulu, baklabalale bememeza bekhangele emawindini angavumi 
ukuthi ubone okuphakathi, bedinga, sebekhathazekile. Ukhondakitha 
utshaya impembe yakhe kakhulu eyidonsa okwesikhathi, imizimba 
lyazunguzeka, ihlehlele khatshana. Umhlambi wabantu utshedela 
emuva njalo uvumele ukhondakitha adonse isivalo sivulekele 
ngaphandle. Bafugekela phambili abasebhasini bangavela baqalise 
ukuchithekela phandle. Abanye balapha ukuzakwemukela impahla 

eziphathiswe ukhondakitha, ngakho kumele balinde aze alungele 
ukuthi abaqhubele kumbe abize amabizo abo, njalo nxa ebazi, lam- 
abizo abo ewazi kuhle, ubiza amabizo abantwababo endaweni yawabo, 
Njalo kulezincwadi ezivela kubomkabo, lezivela kuzithandwa. Lem. 
pahla zamasokisi enayiloni leziketi ezilungiswe ngesiliki engathi igx- 
otshiwe, kuze amabharetha abomvu, lezigqizo. Kulezimbodlela 
zamakha athiwa yiShield lokunye okokugeza okuthiwa yiTomesej 
Shampoo. Lephonzi. Lamagcobo endebe afakwe umnuko welemoni, 
Letshingamu efakwe umnuko wesinamoni. Ikhona ikhokho-bhata lam. 
agcobo athiwa yiCamphor afakwe ematshubhini epulastiki, 
Lokungumgodla okuncinyane okugcwele izikopela ezibunjwe 
ngendlela ekhangayo, zikhanga kakhulu ngobuncane bazo kanye 
lobunengi bazo, indoda kumele nje izithumele enineni layo elilinde- 
leyo ukuthi ziyegcinwa, kwenye indawo, zihlale zisesulwa uthuli, 
zigcinwe lapha ezingangenwa khona ngamanzi lomuhlwa, zingaset- 
shenziswa ngitsho ukuchibela ingge yisiphi isigqoko kodwa zigciniwe, 
eKezi. Inina, lingenisa iminwe yalo phakathi komgodla ngezikhathi 
ezithile lisizwa ubuhle lobutshelezi bezikopela njalo lokuthinta kwazo 
enzitsheni, ziluhlaza okwesibhakabhaka, ziluhlaza okujiyileyo, ziluh- 
laza okugeweleyo njalo ziluhlaza okudlula bonke obunye ubuluhlaza, 
kodwa zikhanyela okokuthi umuntu angabona into engale ekhangele 
ngazo. Ngempela uzaphenduka ngayo leyana ibhasi yeKezi-Bul- 
awayo-Kezi. Inina lizalinda aze enze njalo kumbe aze athumele 
okunye njalo okumangalisayo okuzavalela ukuswela kwakhe isineke, 
okunye owesilisa akuvumbulule efuza ekhoneni lekamelo, kwenye in- 
dawo, kumbe okunye akufice kulahliwe phezu kwedeski lendoda 
emhlophe emghatshileyo ukuthi imsebenzele, umsebenzi othile; yona 
engelasikhathi ngale into eqakathekileyo ebekwe lapha okun- 
gafanelanga ibekwe khona. Lokhu indoda ensundu ikuthatha ingesabi 
ukuthi izabonwa, njalo ingesabi ukuthi ingakhalinyelwa ngakho. 
Kanti njalo ibhasi iza lokubhidlika kobuhlobo, impahla eziza zinge- 
lancwadi phakathi, kumbe incwadi elombiko ongagculisi inhliziyo, 
kodwa-ke sonke isikhathi, kulempahla okumele zethulwe ephahleni 

jwebhasi; amamathirasi, amatafula, izihlalo, ingubo, imbiza lamasaka 
enhlanyelo yomumbu sekulungiselelwa ukulima. Ukuletha umbheda 
usuka edolobheni ngokunye kwezinto ezithathwa njengokuphumelela 
okuphezulu kakhulu. Impahla zethulwa ngonanzelelo olukhulu, ingalo 
ziselulwa, izandla zemukele impahla zibekwe phansi. Kulamawindi, 
awalabo asebeqalise ukwakha izindlu zabo ngezitina. Lemigubazi yen- 
simbi. Sikhona isivalo esilesibambo sensimbi; njengaleso abalaso 
esikolo sabanali, iKunene Mishini. Loba nje amanzi esakhiwa khonale 
emfuleni kumbe esikotshweni ngumuzi munye ngamunye, indoda kay- 
izi lomgubazi wensimbi kuphela, ithwala lamakhanda empompi ze- 
siliva awokuvulisa amanzi. Funa kulunge. 

Abantu behla ebhasini bagale bangene esitolo sakoThandabantu ba- 
thenge ingge yini abalibele ukubuya layo koBulawayo, kumbe ingge 
yini abayinanzelelayo, bayithande, njalo abanganelisa ukuyithwala, 
kumbe ukuyingenisa empahleni zabo ezinengi. Kungemva kokungena 
kwabo koThandabantu kuphela lapho abachitheka khona sebeqonda 
emizini yabo, bezizwa sebelamandla okumelana laloba yini abange- 
laqiniso layo abayitshiye ngemuva; udaba olungalungiswanga; into 
ebahluphayo - kungakhathalekile ukuthi bebengekho okwesikhathi 
eside kanganani, kumbe esifitshane kanganani. Uthuli oludalwa nga- 
mavili lungakadedi lokudeda bangena esitolo njengabantu aba- 
balekayo. Bangena evurandini lesitolo sakoThandabantu elibemukela 
ngezandla ezivulekileyo, baxoxe okungapheliyo lomgcinisitolo 
uMahlathini, bephanga izindaba mayelana lokuthi ngubani osewafayo, 
owathathayo, olenkomokazi ezeleyo, othuthe esuka eGulati ezek- 
wakha eKezi. Bafisa ukwazi okunengi okudlula lokhu, okunengi ukud- 
lula lokho okungabekwa ngamazwi. Iginiso alibambeki; bemukela 
lokho okusobala; inhliziyo zabo, zitshaya. 

Balambele ukuvikeleka kwenye into abayitshiye ngemuva. Ukuba 
ngofakazi akade bengekho, badinga ulwazi olwaloba yini eyenzakale 
kungela kuphathisa kwabo, eKezi. Sebefile ngumhawu, bacela ukuthi 
bephulwe kulo umhawu luhele Iwezimbodlela ezitshisayo njalo 
ezigcwele uthuli ezefanta, esezahlala emashelufini okwamaviki, zin- 

gakaze zithintwe. Kabathathi i emalini ween 


bayasinama; ngokuzighenya, basukumise ingowane zabo bezisuku. 
misela uMahlathini, bebumba amaghinga awokuthi baqhubeke be. 
lokhu beyame ekhawunteni belesizatho, bengenisa isandla bengath; 
bayantshontsha esikhwameni sebhulugwe eli-ayinwe kuhle engathj 
bayasixwayisa, bebambabamba isilevu ngesandla esivulekileyo, be. 
beke indololwane zombili phezu kwekhawunta elegirisi; bebuza kanye 
lokuhlola ukugakatheka kwempendulo yinye ngayinye. Umnyaka us. 


aqalisa nje, lengxubevange yawo eyomoya Ovunguza ngamandla, 


ilanga elivutha bhe, kanye lempi. 

Sebehle bekhanuka izibane zedolobheni zona abazibona 
zilokukhanya okungcono ukwedlula okwenyanga, sebekhanuka uku. 
fungelana lokuphathana kuhle, ukughuba kwalo okufana lokomthala, 
khona okwenziwe ngumuntu. Uyenelisa ukubala isikhathi edolobheni 
ngeminuko yalo ethile kanye lemisindo yalo, ekuseni kakhulu uqhat 
shi lwesinkwa esiphekwa embizeni zokubhaka koLobels, utshwala 
obuchithekele emikotweni yezindlu sebubila, imihlambi yabomangoye 
abacakileyo abawisa amagabha ezibi bephanda kuwo bedinga ukudla, 
ukuxokozela kwabathengisi bamaluba bengaphandle kwewolu 
yedolobho ngezikhathi zemini enkulu. Sekunjalo, ukunuka 
kwephethulo lethara etshayo okusuka kumhlambi wezimota kungena 
kuyo yonke ingxoxo, njalo sekuphakathi, phakathi kobusuku, abantu 
abamnyama sebesukile phakathi laphakathi kwedolobho ngaphandle 
kwabalutshwane abadingekayo, kulapho-ke okubonakala amadodi 
amhlophe eseWoteleni uSolobhoni eminza utshwala obucengeke ok 
wamagama enathela emangilazini angangezithupha, ubuso bawo 
buzenzisa, amahlombe ewele phakathi ngenjabulo engezwisisekiyo 
njalo eyangasese. 

Sebefake emakhwapheni amaphakethe amabhisikiti akoLobel 
athiwa Choice Assorted, kumbe aweLemon Creams, kumbe athiwa 
yiMitchell’s Ginger Biscuits, abehle ebhasini baminyezelana bangent 
koThandabantu bathenge imbodlela zeMazowe. Bathenga isinkwa e: 
ivele koBulawayo ngalonolo suku, ngayonaleyo ibhasi yeKezi-Buk 

awayo abehle kuyo khathesi nje. Kuhlala kulebhizimusi sonke 
isikhathi lapha esitolo sakoThandabanu njalo akusimali yodwa eqhut- 
shelwanayo. Kuthi lapha amashelufu ephunguka kulethwe ezinye im- 
pahla zisuka ngemakamelweni angemuva ziphakathi 
kwamakhadibhokisi amakhulu, njalo impahla ezitshiyeneyo esezi- 
phungukile ziyabuyiselwa, ngemizila, indumba eziphekiweyo 
ezisemagabheni, ijemu, lesepa. Imali yamatshe ibanga umsindo; 
amazwi abaqatha, njalo ukukhanya kugala ukufiphala, kubonakala 
ngewindi. 

Indoda lomfazi abafake amangilazi okuvala ilanga afananayo 
bahlezi bethule ngaphansi kwesihlahla somganu njalo bakhokha 
umoya. Indoda igqoke iyembe ebomvu, umfazi ugqoke isiketi esi- 
bomvu. Sebephendukile ekhaya, sebeqogelele lokho abangakwenelisa 
ngedolobho, okumayelana labo. Sebezilungisele khathesi ukuvuka be- 
nukelwa yintuthu yomlilo, besizwa umsindo wenyekevu lomculo oth- 
uleyo wamajuba. Babuka ibhasi elamathemba abo afinqwe kuwo 
wonke amawindi ayo. Lezigqoko zabo zihlanganisiwe esuthukhesini 
ebotshelwe phezu kophahla Ilwebhasi ngerekeni emnyama. Igcwele 
uthuli, ayilamuhlwa, ilamatshatha e-ayizikrimu. Zigoqwe kuhle 
phakathi kwesuthukhesi, lamalembu amhlophe awokugogela 
imqamelo athungwe abalazwa, ababewasebenzisa bobabili bephakathi 
kothando lwabo Iwedolobheni njalo abawathenga koVidaya ngasuku 
lunye sebeswele imali eyeneleyo eyokuthenga ithireyi yepulastiki 
elobubanzi lobude obungama-intshizi alitshumi lambili ababeyifuna 
kakhulu. Yayileluba okuthiwa yirozi elilodwa elilithanga, lingelameva. 

Abantu bayasondela eduze kwekhawunta njalo bavale yonke in- 
dawo, njengenjayelo, bale ukutsheda. Amazwi abo alamadlabuzane 
ahlaba yonke into ekhona ngaphandle kokuphathelane labo. 
Bayanyenyeza mayelana lamaqaqa eGulati. Benanzelela ukuthi 
kabezwiwa muntu, ukuthi kungabonakali ukuthi ilizwi liphuma 
kubani, bengatshiyi ngitsho lomzidlana wobuhlungu babo ababu- 
fihlileyo ngaphandle kokuzonda okukhwela ngaphansi kwengalo zabo. 
Bayahleka. Duze lemizimba yabo ngumgido wedolobheni olokhu us- 

alele engagaleni lapha umphetho wamabhul 


e njengefulawa. Akulalutho oluba. 


ain 


njalo osuthwele uthuli olucolek 
thengisayo okudlula leyongalo engazunguzekiyo okuhlonywe 
ekhwapheni layo iphakethe lamabhisikitsi athiwa yiChoice Assorted 
lagogodlelwa laqina, ukuxhawulana okunxele, lalesosandla esisodwa 
esihlonywe esambeni sebhulugwe, sidinga ukuzilibazisa, hatshj 
ukukhudumala. Ukuba eKezi, ukuba egangeni, yikuba engozini: uk. 
wesaba kwenza inhliziyo zabo zitshaye njengengungu. Impi iseduze 


kakhulu, eduze kakhulu ukuthi ungezwa ukunuka kwayo. 


ISAHLUKO SESITHATHU 


UTHENJIWE UYAHAMBA AQUME UMGWAQO, angene phakathi 
komhlambi wabantu, impahla, lamazwi adingayo. Uphethe imali aza- 
thenga ngayo eyifumbathe wayithi nko, imali elutshwane engamat- 
she, esandleni sakhe sokudla. Uqonde ukuthenga imbodlela yamafutha 
okupheka, ifulawa, iphakethe lesawudo, iphakethe letiye, lomentshisi. 
Kabukho ubuso kumbe amazwi awajwayeleyo ngakho uyaghubeka, 
aphakamise unyawo ekhwela esitebhisini sakuqala, alandelise olunye 
futhi, masinyazana nje umzimba wakhe wonke ube usuphakathi kwa- 
mazwi alamadlabuzane awela phansi, ngaphansi kwenyawo zakhe. 
Kumele alindele ithuba lokuthi angene emnyango lapha okuminyene 
khona, osugcwele ngengowane zamadoda, lezandla eziphakanyiselwe 
phezulu zabumba amakhona amathathu ngaphezu kwamakhanda, 
ngasikhathi sinye impama eziqinileyo njalo ezivikelayo zisehla phezu 
kwemifolo ephezu kwengowane yinye ngayinye, zibandezela in- 
gaphezulu, zidonsela phansi. Zingowane ezimnyama, eziyimpunga 
lezibomvana. Indawo igcwele. UThenjiwe kajahanga ngitsho njalo 
angema eceleni, azikholisele umculo, mhlawumbe lomgido. 
Kulendoda ehlezi yodwa esitolo sakoThandabantu, umthunzi 
wophahla lwesitolo uquma ubuso bayo bube zingxenye ezimbili, enye 
ibe mnyama, enye ikhanye. UThenjiwe wedlula khonapho. Uyayi- 
nanzelela, ananzelele lokuthula kwayo. UThenjiwe uyayizwela indoda 
le eyehlisa inkophe zayo lapho esondela njalo izivuse khonokho nje 

iwasa ngapha langale. Ibeka izandla zayo phezu kwamadolo ayo, 
isendlala iminwe yayo, izunguza amadolo ayo aze aphendule ikhanda 
lakhe akhangele emuva, enyaweni zayo hatshi emadolweni ayo. Kuyo 
ngqo. Izenza emangeleyo njalo ikhweze intshiya zayo, ibuze umbuzo, 
idinga ukwazi ukuthi angabe efuna uncedo oluthile yini, ibuza 
ngokuzinikela okukhulu. 

Uyazihambela athathe ingxenye yenggondo yayo lapho okuvalelwe 
khona umcabango othile, umkhumbulo ongelamsebenzi mayelana lez. 
incingo okubotshelwe khona izaziso ezithi AKUVUNYELWA ABAN. 
GELAMVUM6O lezinye ezithi AKULAMSEBENZI. N gumkhumbulo 
wokuhlukuluzwa lobuhlungu obungavelela umuntu, owokuzimiselg 


ngokuphuthuma. Ngumkhumbulo ongancediyo, uyazulazula nje en- 


a 


gqondweni yayo uyiphazamise kancane, uyenze ingahlaliseki kancar 
lapho ihlala phansi, ihamba, kumbe lapho iphakamisa ingalo ukuthi 
igedise owodwa wemisebenzi emithathu, ingge yiwuphi umsebenzi 
ofika engqondweni, owodwa ngasikhathi sinye, njalo umkhumbulo 
uyayiphazamisa, kancane, njengomoya ovunguzayo, njengephepha 
leliyana eyake yalibona isesengumntwana elalindenda emanzini oM: 
fula uNyanyani, i-inki icitsha amagama, iphepha lincipha lisiba 
lincinyane, selikhanyela ngale kwalo, lidabuka; amagama enyamalala, 

Igebisela ikhanda layo kuye ukuze izwe ingabe yini angayikhulum 
kulokhu ekutshiloyo, inanzelela ukumamatheka okubakhona 
emehlweni akhe. Amadolo ayo kawasaxegi, abandezekele phans 
ebandezelwa ngamehlo akhe adingayo. Wenza amadolo ayo aqine, 
Iyabobotheka kakhulu ukubobotheka okulakho konke okuphathelent 
laye kodwa okungelani lezolo layo, imikhumbulo yayo elimukayo, 
ethuleyo njalo icatshile. Khathesi kukhona okunye okum 
gahlalisekanga phakathi kwayo, okuzulazulayo lapho ehamba esed 


lula. 

Iyakhumbula. Amehlo ayo alandela ukuhamba komcabango lo 
Ikhumbula isiswebhu esiphakanyiselwe phezulu sithunga isibhakab: 
haka. Isiswebhu sitshaya umoya, ngemva kwakhe. Ikhangeli 

ngaphezulu kwamahlombe kaThenjiwe, khatshana le emuva. Ingola 
jsendleleni, ilengiswe phakathi kwakhe lempilo yaphakade. Okucina 
khona isibhakabhaka kungayihlenga, isibhakabhaka lomhlaba yikho 
kodwa okungalwisana lokuba khona kwakhe. Isibhakabhaka esitshi- 
leyo esantambama sesifuna kuse. Lapho okucina khona isibhakabhaka. 
Ingola iyagenquka. lyamiswa. Lapha okube kulebhasi khona. Uthuli 
luyasukuma lwenze amayezi amancane. lyamkhumbula owesifazana 
lo engathi yake yahlangana laye ngaphambili, kudala le. Kungaba 
nguye kuphela. Kodwa wambona ngaphi? Ilizwi layo liyavuleka ece- 


leni kwakhe, limise ukuhamba kwakhe, isipha okunye okungokwakhe. 
Okunye okusuka kuyo. Imphathele isipho esingelabizo. Itshaya um- 
lozwi wentokozo. Iyintokozo ngokwayo. 

Khathesi isibuyisela emuva amadolo ayo, izithupha zayo izihlome 
emakhwapheni ayo. Iyema mpo njalo itshaya iphansi ngonyawo 
lwayo, unyawo lwayo luphakanyisiwe, lutshaya phansi. Itshaya 
ngokubekezela phezu kwephansi lesamende. Inhliziyo yayo iyatshaya, 
idonsa unyawo lwayo ilusondeza eduze kwegabha ehlezi phezu kwalo, 
ilubhodisa ekucineni kwalo, njalo igwegwe umphetho walo ngange- 
muva yesicathulo sayo, igone umkhumbulo lapha owesifazana ehamba 
esedlula, iphinde njalo, unyawo lwayo Iwesenxele ilusa phambili, in- 
ganelisi ukuma mpo, iyenelisa ukuzwa ukuhwaywa kwegabha, um- 
sindo ozwakala kuhle ongatsho lutho osuka enyaweni Iwayo 
lutshayelela ingaphansi yesicathulo ensimbini etshisayo. Ima in- 
ganyikinyeki. Ilanga selisiyatshona. 

Owesifazana uyaghubeka enjalo, esenza ngonanzelelo olukhulu 
ukuthi angaphenduli ikhanda lakhe, hatshi ngalesi isikhathi kodwa 
masinyane nje, esengobe izifiso zakhe zokukhangela ngaphezu 
kwehlombe, ame phambi kwayo indoda atsho olunye ulutho, ingge 
yini, ukupha uhleko olupheleleyo nje, mhlawumbe ukuyiphakamisa 
lapha ehlezi khona ayenze ilingane laye. Baphose balingane nje. 
Ukuze abone nje ukuthi ngubani ozathinta omunye kugala, ozakwelula 
isandla ebingelela phakathi kokungqikaza okungaka, lokuvumelana 
okukhulu kangaka phakathi kwabantu abangazaniyo. Umlozwi wayo 

udlula ukuzidela - umayelana layo yona ngokwayo, umlozwi, okuthj 
lapha ungajulisanga ingqondo, uthi kawulani loThenjiwe, ophathelane 
kakhulu layo ngokwayo, umsindo wokusebenza, owendoda echitha 
isikhathi isenza okunye okuphathisayo, ibaza isigodo, ibaza kumbe 
ihamba ibhoda lesitalada esibanzi. Kungelalutho olungumculo kumbe 
olubuhlungu kodwa kungatsho ukuthi kakukhwabithi. Ukhokha 


umoya ngokuthula yona ilokhu iqhubeka iphatheke ngomsebenz 


wayo owezandla zayo ezingelalutho. 

Uyakhohlwa ngakho lokho njalo uThenjiwe, ame eceleni. Engap. 
hazanyiswa kodwa ephazamisa. Engasafisi ukuphunyuka. Kaselakho 
okumvikeleyo ize iyekele ukutshaya umlozwi wokuhlekisa njalo 
yeyame kuye, yeyamise bonke ubunzima bomzimba wayo phezy 
kwakhe, kumbe kubonakala angathi kunjalo. 

Uyahleka yedwa njalo akhahlele izithende zakhe eziligugu. Inyawo 
zakhe zidonsela eduze isandali elilephansi yalo elithanga lamabhant 
abomvu awuke uzwane lwakhe, isandali khathesi selisehla lisikha it 
shebetshebe phansi lithela imibala yakhe eligugu. 

Ngeqiniso kazikhathazi ngokunengi kodwa unaka ukuhamba 
kwakhe, ukuphefumula kwakhe, ubulula besibindi sakhe esokuthi 
athandwe. UThenjiwe udedela isifiso esinkanyazela emalungeni akhe 
amahle lapha esizwa umlozwi udabula umoya usiza ugonde lapha 
akhona. Uyawuzwa awubambe. Ubona usiba olulodwa olulamabala 
lusehla lusuka esihlahleni somganu luwela endleleni yakhe. Uzizwa 
esenqunu njalo uyamangala ukuthi kambe layo ingabe ilubonile lolo 
siba olunkanyazelayo. Ufuna ukuludobha kodwa kakwenzi lokho. 
Lokho kungaba yingozi. Kazithembi ukuthi angagobisa amadolo akhe 
ayekhonale phansi khatshana, elule ingalo yakhe, aphinde nj alo enelise 
ukuphakama esiyathola umoya. Angafa nya, ngempela, yona ibukele, 
isenelisa ukuphephetha umlotha wakhe iwususa emhlabathini ivuthele 
kanye kuphela. 

Intsha sibili emicabangweni yakhe, indoda le. Imenza acabange kut 
sha isenzo sinye ngasinye kungathi ilamandla okubumba umbond 
ngaye. Njalo kungani kumhlupha? Uvele eziphilela impilo yakhe 

sonke isikhathi nje, elandela indlela efanayo nsuku zonke. Indoda le 
yeblukile. 

Ubusika, uNhlangula loNtulikazi, yisiphephelo sakhe, isikhathi 
sakhe esiqakathekileyo asivikelayo kakhulu. UMfumfu. Besekufika- 
ke isikhathi sezulu, ukusukela ngoLwezi kusiyafika uZibandlela. 
Isikhathi sezulu lodaka lezibungu ezibanjwa ezidulini ezincibilikayo, 
zizinengi zilensiba eziyisiliva, insiba ezikhanyisa ngale kwazo, amat- 
she atshelelayo lamayezi ancibilikayo, izibungu ezigebha zihlale 
enhlabathini lezinye ezimnyama ezilamabhatshi ayimpunga, ezil- 
amehlo abomvu, ezimise impondo, ezizenza angathi zifile. Ithonsi 
linye ngalinye lezulu elitshaya phansi liba yindawo yokuhlangana. 

Sekuyilesiyana isikhathi semvimbi eseziduli ezincibilikayo; izulu 
jitshaya inhlabathi ize ihidlike ezidulini. UThenjiwe, emuhle ukwed- 
lula izulu, ubukela izulu linciphisa amaqaqa, kusala sekwendlalekile, 
litshiya kulamagodi akhamisileyo lapho okwakulesiduli eside ukwed- 
lula amahlombe akhe, njalo eside ukwedlula ubude ngokwabo, 
esasikade simi khona; izulu lidabula umoya. Amadundulu amadala, 
amagade enhlabathi eqinileyo eyehlule ukuncibilikiswa ngamanzi 
asezimbobombobo, anamathele eceleni kwezihlahla ezivikeleyo, asala 
esenjengezibotshwa, izihlahla ziphezulu, amaxolo ehlephuka, amanzi 
elokhu egewala engananze lutho egombolozela inhlabathi eqinileyo 
ecolekileyo enamatheleyo, imnyamanyana, ephahleni lomlomo, in- 
jengomhluzi wetshukela lapha uyimunya. Amavimbandlebe - umh- 
lambi wezibungu ezincinyane, ezilempiko, ezingaboniyo, 
ezizitshayelela emathonsini ezulu, ziwela edakeni olumhlophe phansi 
enhlabathini zingasela mpiko, umhlambi wezibungu osukuma 
uyephezulu njengendumiso, usulungele ukufa ukuze ulahlekelwe 
zimpiko zawo, zigqitshelwe lizulu. Yinkululeko enkulu kulazo zonke 
-ukulahla impiko lokwenelisa ukubaleka. Ziyehla, zibomvana, zisa- 
balala phansi. Inyoni zehla zihwitha ziphakame sezithwele, esinye 
lesinye isibungu sigoqana singaphumuli, singelampiko. Amavimban- 
dlebe - umhlambi ovala indlebe zingezwa - uhambo Iwawo luthule 
zwi, ubunengi bawo, lokuphonguthi veliyani kwawo kuyamangalisa, 

kumangalisa okokuthi kuletha ubuphofu hatshi emehlweni kodwa 
endlebeni. Zivala ukuzwa, hatshi ukubona, ngoba ukubona kunjenge. 
phupho. Kazenelisi ukwala uhambo lokundenda lokuzibulala, uk. 
wehlela emnyameni. Ngakho-ke esinye isehlakalo sinceda esinye, 
sihluphekela esinye, ukungezwa endlebeni kusenzela ukubona, 
Ukhumbula ngesikhathi sezulu, ekhumbula ngoLwezi, lapho indodg 
imlandela, isuka esitolo sakoThandabantu isedlula isihlahla somganu, 


Imi okwesikhatshana lapho obekumi khona ibhasi yakoShoeshine, 


ngokuphangisa nje. 


iyakwazi ukuthi ukuhamba kwakhe ezitshila kutsho ukuthi umhlaba 
wonke lowo ngowakhe. lyingxenye yalowo mhlaba ngakho iyamlan. 
dela njengesithunzi, imbona engena indledlana encinyane eqond 
kibo, imbona esehluleka ukuphakamisa amehlo akhe ukuthi ahlangane 
lomkhathi lo okhazimulayo uphihlika indawo yonke ebagomboloze. 


leyo. 


UThenjiwe uyahamba engathikazi, lendebe ezigcweleyo njalo ezilox. 
olo, yena, ephela amandla, ukusuka kolunye usuku kusiya kolulande. 
layo, yena, ethola amandla, ephoseka esuka kolunye usuku esiy 
kolulandelayo, uyasukuma, uyazitshila, inggondo yakhe ikhululekile 
Ugonjolozelwe ngamavimbandlebe, umhlambi wezibungu leziyani 
unyakazela ngaphansi kwenyawo zakhe, zitshona phansi emhlabathim 
ukuyacatsha khona ukuze zithole njalo amandla azo okundenda lezi 
fiso zazo zokuhamba ziye kude. Ukuze ziphaphe phakathi kwezu 
njalo, kumele ziggitshelwe kuqala. Isikhathi sezulu, ukusukela kul- 
wezi kusiyafika kuZibandlela. UMfumfu. Kuyatshisa njalo kugewel 
intuli, esidakwe yibunzima besikhathi esesifuna ukuphela 


a 


Kanyikinyeki, njengokuzimisela kwale indoda. 
Uletha umuntu lo ongaziwayo ekhaya. Kulezinto ezinengi okumel 
azilibale, ngakho-ke lokhu kugondile. Kazi lutho khathesi, loba nini, 
ukuthi enye ingozi okumele ayilibale isezakuza kwelakusasa, hatsli 
eyesikhathi esidlule, njalo lokuthi kasoze athole isikhathi esaneley0 
kwelizayo ukuthi alibale ingge yibuphi obunye balobo buhlungu. 

Isikhathi siyadingeka ekukhumbuleni njengoba  sidingeka 
ekulibaleni. Ingathi labo ubuhlungwana obunganganani bufuna 
isikhathi esinengi ukwedlula ukukhokha umoya, ukukhokha umoya 
okukhulu kufuna isikhathi esingunaphakade, ubuhlungu obukhulu bu- 
funa impilo yonke. Impilo yonke yinde ukwedlula isikhathi esingu- 
naphakade: isikhathi esingunaphakade singabakhona kungelabantu 
abakhona. 

Indoda iseduze kwamadolo akhe. Yikho lokho kuphela akufunayo, 
indoda imthinta amadolo akhe njalo imtshela imizamo yayo, kun- 
gakhathalekile ukuthi iyini, izifiso zayo nje, langabe zincane njani. 
Ngakho-ke nansi ilapha, indoda le. Njalo uma indoda imlandele isuka 
khonale esitolo sakoThandabantu njengomntwana ohluphekileyo 
kumele enzeni yena. Ubhalu lwenyosi lwenzani ngomhlambi wenyosi 
ngaphandle kokuziyekela zingene luzigcine njalo lube selusipha enye 
lenye umsebenzi oqondene layo, enye lenye indawo yokuhlala. 
lyazithanda izithende zakhe, itsho njalo. Uyayivumela ukuthi imlan- 
dele ekhaya. 

Iyazithanda inzipho zakhe. Ithanda linye ngalinye lamathambo akhe, 
kusukela ekhalweni kusiyafika enqagaleni, legazi eligeleza ngaphansi 
kwesikhumba sakhe. Kambe uyakwazi na ukuthi inyembezi 
ziyageleza ngaphansi kwamehlo akhe loba nje engakhali, zigeleza 
phakathi kwakhe; engakangeni eqinisweni lakhe yena ngokwakhe. 
Ithanda amathambo akhe, ukuhambelana kweminwe yakhe. Ithanda 
kakhulu ithambo eliphambuka lisuka esingeni sakhe. Ithanda ukwehla 
ngokuthula kokunye lokunye kokuhamba, imisipha iqhela. Lobude 
besikhathi lapha esusa unyawo lulandela olunye, kancane, njalo 
ezidela. Ithambo elimhlophe eliyingaphakathi yakhe, izinge zakhe zi- 
hamba. Ibeka isandla sayo ekhalweni lwakhe njalo ibike, sengathi uy- 
isidalwa esitsha, ‘Leli lithambo elihle.’ 

Kambe uyakwazi na ukuthi ithambo yisitho esome kakhulu emu- 
ntwini, njengazo zonke izinto ezibumba isimo, ezisekela izinto ezi- 
manzi ezinjengenyama lamanzi legazi. Ithambo: okuyisona isitho 
sodwa emzimbeni wethu esicezukayo, esivadlakayo, esingalimaza 

wonke umzimba wethu, esephukayo silokhu siphila. Lokhy 
iyakuthanda, leli thambo elikuye, njengoba iyinto ephakathi khonale 
eyingxenye yakhe, eyiyona into eqine kakhulu ekubeni nguye, eyed. 
lula ukufa, eseyoma kudala ungakafi. 

Ithatha lonke unyawo lwakhe olubanzi ilugogele esandleni sayo, 
Ifithizela kakhulu ethanjeni ifugela ngaphandle enqagaleni aze ezwe 
ubuhlungu bukhula njalo buhamba bukhwela enqulwini yakhe, lapha 
ebe ikhona, kuyo yonke indawo lapha ebe ikhona, lapha efisa ukuby 
khona. Ithatha iminwe yakhe ngezandla zayo zombili njalo iyigoge 
ibe yibhola. Amathambo akhe ayagogeka njengalokho okulindelwe 
ukuthi abe yikho. Amathambo angaphansi kwamabele akhe, ayisidleke 
semikhumbulo. 

UThenjiwe uyiyekele yamlandela ngalowana umgwago osuka esi: 
tolo sakoThandabantu, wayikhokhela eseqa ithara leyana etshisayo 
lomnuko odakayo owamaganu awe kuyo yonke indawo. Yisikhath 
samaganu. Iphansi selilithanga elithe kla ngamakhasi awo. Iphansi 
seliqine saka ngentanga zawo. lyalandela, njengalokho akwenzileyo, 
isedlula ubunandi obungatholakala emaganwini uma ibe ingabhodab. 
hoda khonapha izizwise umhluzi wawo obuthakathaka. 

Ibihlezi esitolo sakoThandabantu imelusile, njalo kuthi lapho ese. 
nanzelele njalo angakhangeli eceleni kodwa akhangele khona kanye 
emuva, ikuzwisise ukuthi useyiphe amathebe akhe, ukuhleka kwakhe, 
amathangazi akhe alindeleyo. Ekwenzayo ngemva kwalokhu kuyis: 
manga njalo kuyemukeleka: imlandela ekhaya njengesithunzi. 

Kawuzwa umsindo wenyawo zayo ngenxa yegazi eligijigijim 
yonke indawo emzimbeni wakhe, ithambo litshelela phezu kwelinye, 
inyawo zakhe zihamba. Khona nje ibeka unyawo lwayo lapha atshiye 
kubhale khona olwakhe emhlabathini, ifuna ukuthi kube ngokwayo, 
khonokho nje, yinye ngayinye ingxenye yakhe, ubunzima bakhe emi: 
labathini obuthakathaka, lesimo sakhe. Ifuna ukumlondoloza esemz 
imbeni wayo, idobha ukubakhona kwakhe emhlabathini njengamakha. 

Iyawathanda amabele akhe, ukubunjwa kwakhe osekuleminyakt 
yobudala engamatshumi amathathu lambili, ethe mpo, njengalokho 

ayeyikho khona ngesikhathi eleminyaka elitshumi lane kumbe ingqe 
kunini lapho aqala khona ukwazi ukuthi ungowesifazane, intombi, es- 
ehle esazi ukuthi kasindoda. 

Uletha ekhaya indoda emupha wonke amathebe akhe, egona unyawo 
jwakhe, ebutha isithunzi sakhe isibeke khona ngemuva emzimbeni 
wakhe engathi yingxenye yakhe ebe ilahlekile, njalo uyivumela ukuthi 
imkhangele emehlweni kuze kuthi bubili babo babone inkanyezi 
ngenxa yenyembezi esezikuwo. Ekujuleni kwesiziba esimnyama 
esamehlo akhe indoda ibona izindawo engakaze ifike kuzo, angakaze 
afike khona. Uyekela ingalo zakhe zisehla njalo ayivumele imgom- 
bolozele ngengalo zayo, ngokuphefumula kwayo okuqanda kamnandi, 
ubuyiyo bayo obuthuleyo, umhlane wakhe uze uzidele njalo abe es- 
egoqa ingalo zakhe esifubeni sakhe njalo ayekele indololwane yakhe 
yinye ngayinye iyidinge, ngemuva kwakhe lapha emi khona imgom- 
bolozele. Ikhulula ubunzima bomzimba wakhe wonke ngaphandle 
kwendololwane zakhe ezigcinayo njalo izenze ezayo. Ifudumeza lezi 
ngokutshaya kwenhliziyo yayo, imkhokhela imusa phansi, inhliziyo 
zabo zitshaya, indololwane zakhe sezikhululekile, ingqondo yakhe 
isiyindlalifa yombuso waphakade. Uletha isithandwa lesi ekhaya njalo 
asiphe imisebenzi emilutshwane. 

Ibala isigombolozi sethambo linye ngalinye emhlane wakhe. Uyazi 
ukuthi imizwa yakhe ilungile kakhulu, iqotho okomhlane. Ufisa 
ukuzaliswa umntwana yile indoda. Angaba ngumntwana wamaphupho 
akhe kusukela ekhanda kusiyafika ezwaneni. Angametha ibizo athi 
nguMazhanje. 

AMazhanje libizo lesithelo esitholakala eChimanimani, ezintabeni 
zempumalanga yelizwe, esilentanga indoda le eze layo inamathele 
ngaphansi kwesikhwama sayo yasiyihlanyela emlonyeni wakhe njen- 
gesipho, okwamalanga lamalanga ngemva kokuhlangana kwabo. 
Sowema ukuzikhathaza ngesikhathi, usekhangela indoda le kuphela. 

Ngekucineni kolimi lwakhe uhambisa intanga emlonyeni wakhe, 
eqonde ukuthi ayikhafulele kwelinye ikhona lekamelo, kwelinye 
ikhona elingakhanyiyo lapha ezahlala kungelamuntu othi ngeyakhe 

okwesikhathi, elesifiso sokulungisa kuhle i naa yakhe lendawg 
yakhe yokuhlala, uyayithanyela ngomth hanyelo; isiyomile, ayise. 


labunandi, yikuphela kobufakazi bokuhlangana Ce zwi lendoda ey. 


odwa. Kodwa-ke, ngokuyithinta kanye ng golimi lwakhe ulahlekelw, 
yinggondo yakhe yonke. Ngemuva kokugeda konke ukoma kwayo, 
usephefuzela. Usephelelwa ngumoya. 

AMazhanje. UThenjiwe ufuqela intanga ephahleni lomlomo wakhe 
njalo afugele indoda eceleni, ayisuse embhedeni. Utshaywe 
yikukhanya okukhulu kakhulu, okupheleleyo, kumele aphefumule 
edonsa umoya njalo acabange ngakho njalonjalo. Ufuna ukucambal. 
ala phansi, ethule. Ufuna ukuphumula okuphole njengesihotsha. Ip. 
tanga emlonyeni wakhe, yehla ngesiphangiphangi njalo imnandi, 
Ufuna ukujula ebunandini bayo. Udonsa umoya kakhulu. Uyedwa, 

Ukhohlwa ibizo layo indoda le. 

Kafuni ngitsho ukuke akhunjuzwe ngebizo futhi ize idinwe ngaye 
njalo ivuke ngenye ikuseni igade ibhasi leyana eyeKezi-Bulawayo. 
Kezi ingazange ikhangele emuva ezandleni zakhe ezivalelisayo eziy. 
icela ukuthi ihlale. Isidiniwe ngowesifazana ongaselandaba lebizo layo 
eligeweleyo, kodwa omupha izeluleko ngomzimba wakhe, ephenduli 
bonke ubunzima bomzimba wakhe ekhangela eceleni lakhe lombheti 
ukwenzela ukuthi bathintane, ehambisa isandla sakhe phezu kwesayo 
bebingelelana, ephendula iminwe yakhe njalo eyiletha elimini lwakhe 
oluthuleyo; ulimi lwakhe Iwesula ubumanzi ngaphansi kwentam 
yayo, uphakamisa idolo lakhe lisiyaphezulu lifika enkabeni yayo uk 
wenzela ukuthi athole ukuphathwa mnandi yiyo, uyikhangela ngo 
musa ukuze adonsele umzimba wayo eduze, ukugonana kunye 
ngakunye kusenziwa kuthulwe, esehlukanisa imilenze yakhe, eyiphi 
ubuthakathaka lokufudumala okumangalisayo kwamathangazi akhe. 

Kasayibizi ngebizo layo futhi, iqiniso leli iyalinanzelela, lithophele 
njalo kuthi kunjalo ibalekele ukuthula kwakhe okukhulu kangaka. lye 
suka engakatsho ukuthi isingasuka, izulu lingakemi ukutshaya laphi 
akhona. Iyasuka imtshiya ephakathi kwezulu lonke lelo njalo kut 
gaselandoda ezambamba ngesikhathi umbane ubaneka esibhakabhak 

eni, njalo iziduli zincibilika. 

Kumele isuke lobanje ikhangwa nguye njalo ingakaqedisisi lokho 
angakho, kayikagedisisi ngitsho lokuthula kwakhe. Iyakhumbula 
ukuthi kwabanjani ngaleliya langa eliqalekisiweyo ize imlandele esuka 
esitolo sakoThandabantu esiya ekhaya lakhe, kazange ake akhangele 
ngaphezu kwehlombe lakhe kodwa yayisazi ukuthi uyakwazi ukuthi 
yayihamba ngemuva kwakhe sonke isikhathi. Yayisazi, ngendlela 
ayethwele ngayo ikhanda lakhe. Langendlela azunguzeka ngayo esima 
lapho okuphelela khona indlela, njalo wahleka kakhulu. Ehambela 
phezulu ikhanda lakhe lisemoyeni. Ekhuluma layo engaphendulanga 
ikhanda lakhe. Wayesazi ngayo lenswelo zayo. Kumele ukuthi wayi- 
nanzelela ngendlela eyayimnanzelele ngayo, into nje yikuthi yayisuke 
yabeka ikusasa yayo kweyakhe, ngesikhatshana nje kungelakuthand- 
abuza, kodwa yena wayengakwenzanga. Yamangala, indlela eyayim- 
bona ngayo engqondweni yayo, ehamba eyedlula ngasikhathi sinye 
yona ithwele umchilo wamakhosikazi phezulu esibhakabhakeni yena 
wadlula ngaphansi kwawo. Ukuthi yayifisa kangakanani ukuthi 
imuphe ulutho oluligugu, ingamuphi olunye ulutho ngaphandle kwe- 
sibhakabhaka esimabalabala. Kusobala ukuthi wayefuna ukuthi im- 
landele indlela yonke ngendledlana yenyawo evuthiweyo elotshani 
obuhamba buthintitha izithende zabo bubili babo; kwakusithi ingge 
kungaphi lapho ebeka khona izithende zayo, ezakhe zasezikade zibe 
khonapho. 

Yayithi lapho icabanga ngokubakhona kwakhe iphezu kwegabha 
leliyana ikwazi ukuthi, uma ngabe ehlala endaweni ebizwa ngokuthi 
Kezi, njalo uma le kwakuyindawo ethiwa Kezi, njalo uma indawo le 
ilonyawo lwakhe olunyathele kuyo, lapha athinte khona, lokho kut- 
sho ukuthi iKezi yayiyindawo eyayingayithanda njalo iyijwayele. 
Ngakho yamlandela indlela yonke yaya ekhaya loba nje yayisanda 


kwehla ebhasini njalo yayilindele ukuthi ingene kuyo njalo ibuyele 
edolobheni, phela iKezi yindawo eyayitshelwe ngayo, lapho ibhasi 
eyayingakuthwala ikuse khona, njalo uma wakhe ubungane lokhon- 
dakitha webhasi, ungabuyela uhlawule ingxenye yemali yohambo 

njalo ufake esambeni sakho senxele iphakethe lemihlanga yegwayj 
elilemihlanga engamatshumi amabili elohlobo lweKingsgate, ugcine 
umhlanga owodwa kundebe yangaphansi, ungalumathiswanga, um. 
mango wonke ubuyela edolobheni, njalo uma ukhethile, ulilumathise 


ube uthintitha umlotha ngewindi ngemva kokuba abantwana besikolo 


labathengisa amaqanda sebedlule. Yayifuna ukubona iKezi, ukubona 
okwedlula iBulawayo, ngemva kokuhamba kwayo ummango wonke 


lo isuka eChimanimani yayifuna ukubona izixuku zamaphane 
uMtshwankela, iDololenkonyane, amatshe alengayo ezintabeni ze. 
Matopo, inkalakatha yeziduli zeKezi. UT henjiwe wayeyenze yahlala, 
yayileqiniso lalokho, loba nje wayengatshongo lutho oluzwakalayo 
sibili, engatshongo lutho ngamazwi, kodwa ngendlela ayeyisebenzisile 
ukuyenza imkhangele, engazange ehlukanise izindebe zakhe, 
wayeyenze yamkhangela. Wayemuhle. Liginiso lelo. Kwakun. 
, gasikubunjwa kobuso bakhe, kungasikumangalisa kwentamo yakhe, 
ukuma kwezindebe zakhe, amakhala, ubude lamandla emilenze yakhe, 
kumbe ijwabu lakhe elibomvana okwenhlabathi, kungayisilokho; kun. 


gaphezulu kwalokho. Yayekela ibhasi yabuyela koBulawayo ingelayo 
loba nje yayisidale ubungane lokhondakitha njalo isiletikiti layo eliy. 
ingxenye yemali yohambo esikhwameni sayo senxele eseyembe yayo 
elemizilazila equmanayo. 

Akukapheli lanyanga mbili kodwa khathesi konke asefuna ukuk 
wazi libizo laleso sithelo esibanjwe phakathi kwamazinyo akhe 
kuphela. Khonokho nje kuphela, hatshi okunye. Hatshi olunye ulutho 
ngayo. Kuphela ubunandi osebaphelayo obalesiya sithelo. Usefikelwe 
yibunandi bokulangazelela njengomuntu owomileyo abuvuse 
esikhumbeni saso esiginileyo. Ulimi lwakhe luyasidinga njengento 
eduduzayo. Njalo khathesi usesiya emacansini layo, elovalo njalo 
lomhawu, engathi iyisithandwa esingathembekanga. Uyasukuma ekt: 
gonweni kwakhe ayehabula amanzi asenkomitshini yegabha eseceleni 
kombheda njalo abe eseyibuza ukuthi umzhanje ukhula emhlabathini 
onjani, kuthatha isikhathi eside kangakanani ukuthi isihlahla esitshi 
sizale izithelo, ingatsha zaso zibankulu kanganani, amahlamvu abanz 

okungakanani. Uyavuka ukuthi abuze ukuthi yisihlahla esinjani in- 
tanga esuka kuso, ukuma kwamahlamvu aso, ubugatha baso, ukuma 
kwengatsha zaso, umbala wamaluba aso, lobukhulu bemithambo yaso. 
Sivele siyaqhakaza amaluba na? Yiziphi inyamazana ezidla izithelo 
zaso, amahlamvu aso, njalo ingatsha zaso zingabuthwala ubunzima 
bomntwana na, kumbe okwedlula lokho. Okwedlula umntwana? Sin- 
gakhula na eliweni, eliweni elilengayo? Eduze komfula? Phakathi 
komfula? 

Ekugaleni, iphendula umbuzo munye ngamunye ngesineke, isazi 
ukuthi izathola umvuzo ngokucwayiza kokubonga okusuka 
emehlweni akhe lapha isihlahla somzhanje singeniswa endabeni. 
Ekucineni iphelelwa yisineke ngokuthakazelela lokhu lesifiso lesi es- 
imthatha simusa khatshana layo, khatshana lokuthintana kwabo 
lokumbambathana, khatshana lezikhathi zabo zokuthula kwabo. 
Okumthatha kumuse khatshana. Akulakuthandabuza. Kusemehlweni 
akhe angasakhangeli kuyo. Asekude le. Usekhangela esikhwameni 
sayo edinga izicucu zamahlamvu, ezetshebetshebe, lezekhasi eliwe 
lisuka kulesi sithelo. Uyaphila, khathesi esengaphansi kwamaxolo aso. 
Kasafuni olunye ulutho ngaphandle kwesihlahla somzhanje. Yay- 
isikhile lesi sithelo yona ngokwayo, ngeminwe yayo ayeyibambile 
yena ngeyakhe? Yayikwenzile? Iyehluleka ukukhumbula lokho 
langabe yini okunye, ngakho uyasusa iminwe yayo ayise khatshana, 
kuhlekuhle. 

Ngelinye ilanga udweba umfanekiso waso phansi emhlabathini 
abuze ngokuma kwempande zaso. Ufuna ukwazi ukuma kwempande 
zalesi sihlahla. Ithi kayazi lutho ngalokho. Kayilasikhathi sokukhange- 
lana lempande zezihlahla: okuzimponjwana nje. Imfuqela khatshana, 
kanye lelizwi lakhe elibuza ngempande. Ubuza umniningwana munye 
ngamunye engathi ucela ukuzwelwa isihawu. 

Endaweni yokuthi abambelele kuyo njalo avumele uthando Iwabo 
lube yilokho olungaba yikho khona, uyehla embhedeni njalo ame khat- 
shana kwayo, ingalo zakhe ezinkulu zibambe ukhalo lwakhe, en- 
gavumeli ingge yini ibe yilokho engaba yikho khona, ngitsho lokuthi 

bathintane. Uyayibuza futhi, mayelana lempande. UT henjiwe uyak. 
wazi ukuthi impande zezihlahla zilesimo esibonakalayo okwedlula 
amahlamvu. 

Uyayigubha, uzama ukuyenza ikhumbule. Uyenza ithembise 
ukugebha esinye salezi zihlahla isibuyele kibo imthumele incwadj, 
ngebhasi, ngomgwaqo weKezi-Bulawayo-Kezi. Uma ibhalwe ikhel; 
elithi: Thandabantu Grocery Store, izafika kuye masinyane. Umninj 
sitolo, uMahlathini, uzathuma umntwana lencwadi leyo khonokho nje 
ukhondakitha webhasi yakoShoe-Shine angavela amqhubele. Ngem: 
pela kusobala ukuthi usesithi kayihambe. 

Uthatha isiqa sephepha esitshe nganxanye asicitshe umlilo. Abe es. 
esendlala phansi ngonanzelelo eduze kwesibane. Ubandezela iphepha 
phansi ngendololwane yakhe. Esebenzisa ilahle, wenza amaphethenj 
empande zonke azaziyo. Ezinye impande zigatha, zibutshelezi, am: 
agugu alahlekayo phakathi kwendoda lomfazi. Lezi ziqansa ziqond 
esigodweni sesihlahla njengengaphakathi yezandla zikhangeliswe 
phezulu, njengemithambo emhlabathini, imithanjana. Ezinye impande 
ziyasabalala zisiyakhatshana lakhatshana, njalo kusobala ukuthi loba 
zisuka endaweni nye, kazisoze zithintane njalo. Lezi yizo impande ez 
iqine ukudlula zonke. Ufugela iphepha elilemidwebo yakhe ngaphansi 
komzimba wakhe abe esesukuma ukuyayihlangabeza, ngesikhathi im: 
bamba, njalo imthanda. Uhlengezela inyembezi emehlweni. Imdon- 
sela khatshana komlilo imusa ecansini njalo imbambe iqinis 
ngaphansi komzimba wayo umlilo uzucitshe njalo ukukhanya okusukt 
emlilweni sokunyamalele njalo babodwa ekamelweni. Ekamelweni 
kumnyama. Ekamelweni kuthule lesimo semizimba yabo laso sesinyé 
malele. Njengomlilo. Iizwi lakhe, linqunu emnyameni, lingenelis 
ukutsho lapho okulesimo khona kumbe okulesihlahla kumbe indoda 
lalo selinyamalele. Umlilo osemizimbeni yabo usuhlangene lomnyami 
njalo lokuthula, ngokulinganayo. 

Ingakamtshiyi, igezisa umzimba wakhe ngochago. Iza lochago 
lusephondweni iluthele phezu komzimba wakhe wonke. Isuka laphi 
ikhucule uchago ngezandla zayo zombili kusenziwa lokho ingali 

zakhe zibanjwe zayaphezulu zisedlula amahlombe akhe; uchago 
juthonta lumhlophe ejwabini lakhe elimnyama. Kuthi lapha ibukele 
umzimba wakhe uthanjiswa yileyonto esamanzi, ikhulume: 

‘Umuhle njengendalo. Akulanto ekhona enhle ukwedlula wena. 
Akula ngitsho engingakubamba okungedlula wena. Kakho onjengawe. 
Lapha ngixexebula ixolo elimanzi esihlahleni njalo litshelele lizimele 
lodwa le njengesikhumba, ingaphakathi yexolo lesigodo sesihlahla im- 
sulwa kayilatshatha okokuthi ngingayikhotha, akula ngitsho oku- 
juthudlana osokwake kwasondela eduze kwayo, kayizake ithintwe 
jilanga, kayizake ibe segcekeni; kakho osewake wabeka amehlo akhe 
kuyo ngaphandle kwami. Ngizwa njalo lapha ngikhangela emehlweni 
akho. Akulalutho osolwake lwafinyelela lapho ngaphandle kwamehlo 
akho. Akulalutho.’ 

Ilizwi layo linye ngalinye kuye liqinisile. Ilipha njengesipho. 
Yindlela yayo, uchago lolu, eyokumguqula abe yilelo xolo 
elibuthakathaka. 

‘Ngifuna ukuhlamba umzimba wakho ngamathonsi amazolo. Aluba 
bengingabutha wonke amazolo ngiwathatha kubo bonke utshani 
endleleni esihambe ngayo sisuka esitolo sakoThandabantu bengin- 
gakwenza, ngithele lawo manzi emhlane wakho. Kumele sihlangane 
siye emacansini siphezu kotshani, ngelinye ilanga, ekuseni kakhulu, 
kungakabi lomuntu osevukile, amatshe eGulati esibuka engaphezulu. 
Kungaba engathi sengithele amazolo phezu komzimba wakho, ithonsi 
ngethonsi. Sisuka lapho sizakothamela insaba zakuqala ezelanga 
lekuseni. Njalo amazolo azakoma emihlane yethu. Sizacambalala 
sithulise silalele insaba zisiwa zivela esibhakabhakeni. Sizabukela 
lapho ilanga lisomisa umkhwane munye ngamunye owotshani njalo 
lunye ngalunye usiba lwesibungu, lukhanya lufifi ngale kwalo. Lapho 
sisizwa intethe zitshaya insiba zazo umgido wethu emazolweni uza- 
kuba usuphelile.’ 

Iwola amazwane akhe ngezandla zayo, la amazwane, asevele ezwa ama- 
zolo. Uhambisa amazwane akhe ewagondisa kuyo njalo lokhu kwenza 
ukuthi iyekele izandla zayo ziphezu kwawo, okwesikhathi eside. 

‘Nxa ngingakuthintanga kangisilutho. Angiphelelanga. Angibon; 
lutho. Angizwa lutho. Ngilihlamvu eliphephuka emoyeni. Akulalutho 
oluhle njengejwabu lakho.’ 

Isimtshiya, kodwa kakuzwa elizwini layo. Kezwa ngitsho ukusuka 
kwayo, ilizwi elikhathazekileyo, loba nje iqhubeka njalo isithi: 

‘Uma ungafa njalo ngingenelisa ukuvikela isitho esisodwa esomz. 
imba wakho, ngingavikela leli thambo. Ngingalithwala ngihambe lalo 
yonke indawo, njalo kungaba engathi uyaphila. Ukufa kuba khong 
kuphela nxa konke okwethu sekunyamalele, ikakhulu leyo ngxenye 
eligugu kakhulu. Silapha. Ukuleli thambo njalo lingumkhumbul 
wami oligugu kakhulu. Lapha uhamba, ukuhamba kwalo kungitshek 
olunye ulutho olungaphakathi kwakho ngengqondo yakho, 
Ngiphakathi kwakho. Uma ungafa ngingekho njalo ngifice usungcwat. 
shiwe, ngizagebha umzimba wakho ngonyezi, ukwenzela ukuthj 
ngithinte ithambo leli elihle. Ngilithinte ngilithinte ngilithinte, uze up. 
hile. Sekunjalo ngizakuyekela uphumule. Iminwe yami isethanjeni 
lakho. Ngiyathuthumela ukukucabanga ungekho lapha, ukwenye in. 


dawo emhlabeni, njalo lami ngiphila, ngikwenye indawo emhlaben, 
Ucabangani? Thenjiwe.’ 

Ibeka isandla sayo phezu kwekhona lethambo, njalo isiyekele sihlale 
khonapho. Iyambiza. Kaphenduli. Kazange atsho lutho sonke lesi 
sikhathi. Iyananzelela ukuthi ulalele lobuya bunandi obulesizungu 
avele esebutholile, hatshi yona. Kamzwanga. Ungomunye walabo 
bafazi abangakhuthi ukusa, kuhlala engalweni zabo. Ukuthula kwakhe 
kuphehla kungene ekamelweni njengothuli olucolekileyo. Iyatshelela 
isuka ekukhanyeni isiya ethunzini. Kumele yenzenjalo. Iquma ukut 
shiya umzimba lo owochago lamazolo lentanga zamazhanje. Iwut 
shiye ususeceleni njengoba uvele usukhanya unjalo, usugcewalisekile, 
kungela lizwi layo eliphazamisa ukuthula kwawo. Itshiya iloku- 
langazelela okukhulu kakhulu emathanjeni ayo, okokumthanda. 

Uyayithanda, kodwa ufuna ukwesula umbono ophikelelayo ngayo, 
umuntu ozedlulelayo, ongaziwayo, ohlezi esitolo sakoThandabantt, 
ezunguzeka, ezunguza amadolo akhe njalo etshaya umlozwi omubl 

ongumanqoba, ethalaza ngapha langale, njalo ebambe umhlaba un- 
ganyikinyeki. Usefuna imizwa yomunye umhlobo, eyedlula lokho, 
ufuna ukuba yedwa layo, ayithole njalo ekuthuleni kwabo, njalo ayazi 
ngokwazi okujulileyo okokuthi yena ngokwakhe kasoze afise ukuthi 
kuphunyuke. Ufuna ukucatsha kuyo, ukukhohlwa yonke into kugo- 
gela lesitolo sakoThandabantu sonke isikhathi lapho evala amehlo 
akhe njalo azame ukukhumbula amehlo ayo, indebe zayo, lelizwi layo 
jimhuga. Uzagalisa, mhlawumbe, ngesihlahla somganu. Ufuna 
ukuthola ulwazi ngokuma kwempande zaso ayitshengise zona kuze 
kube engathi impande lezi kazikho ngaphansi komhlabathi kodwa ziba 
yimizila ehlanyelwe ngaphakathi kwezandla zayo, umzila ngamunye 
uyindlela yamaphupho abo. Uyakwazi ukuthi uma ethole ukuma 
kwempande lezi, khonokho nje kuphela, izakuba isisazi iginiso eli- 
julileyo mayelana lelizwe lakhe, mayelana leKezi, mayelana lamanzi 
agqitshelwe ngaphansi kwenyawo zabo. Kayisoze yakhohlwa ngam- 
aganu, umnuko wempande zomganu njalo lobumanzi bolimi 
olugewele intanga zitshelela phezulu langaphansi kwemizwa lapha 
uwamumuza ugeda bonke ubunandi utshiya omile. Ughatshi lwalokho 
alusoze luphele endebeni zayo kumbe lutshabalale emlonyeni wayo. 

Ngaphandle kokuthi isize yenelisa ukukholisa lobo bunandi njalo 
isisazi ukuma kwalezi mpande, ingakwenza njani, ngeqiniso 
lokuzidela, ivele ingamelela njani ukuthi imthande okupheleleyo njen- 
gokufisa kwakhe ukuthi athandwe, imazise, ngengqondo yayo yonke 
ihlangene ingazulazuli isiya le esihlahleni sayo, eliweni lemehlweni 
ayo, ezintabeni zayo le ezintabeni zeMpumalanga lapho umzhanje 
lowo okhula khona njalo uyibiza ukuthi iphenduke. Ingathembisa 
njani ukulinda ingakaboni isixuku sameva sesithele amaluba, ingazi, 
mayelana lentundla ezidla amahlamvu amancuncuncu zize zisuthe 
zenelise ukuphakamisa amakhanda azo ngaphezulu kwesibhakabhaka 
esiluhlaza okudlulisileyo; yona, ingakwazi ukumangalisa kwalokho, 
yayingenelisa njani ukuba leqiniso ukuthi ilakho ukuhlala okwe- 
sikhathi eside kangako, ingakaze ibone kumbe igole amacimbi esidla 
amahlamvu ephane, ingazake ifakaze ukuphapha kwawo 

okuntshintshayo, ukuphenduka kwawo okuma angalisayo, njalo izwe 
ubuthakathaka bawo isotha umlilo wakhe; yona, ingakaze ibone 
amahlamvu ephane ehluma esenza isihlahla sibebomvu, esakhekg 
esiba zimpiko ezingaluhlaza kodwa ezilubende olucicimayo, njalo 
ibone impande zawo zingena zisendlaleka emhlabathini olitshebet. 
shebe oweKezi, owome qha, umhlabathi ovumela ukuthi amanzi at. 
shone phansi ngesikhatshana nje olombala onjengowethambo 
elagqitshelwayo. 

UThenjiwe ufuna ukuthi ihlale kuze kube lapho isihlangane lo. 
dadewabo uNonceba ole khatshana esikolo ebhodini lapha agedisg 
khona umnyaka wakhe wokucina, yena ozakuba lapha ngevikj 
yakugala ekaMpalakazi ezehlala, njalo enelise ukuhlangana layo, 
ukuze yona ibone uNonceba esikha amaluba amahle okwamagama 
ewathatha emfuleni awendlale kuyo yonke indawo endlini ngendlela 

ajwayele ukukwenza ngayo sonke isikhathi, sekwenzakele lokho 
kuphela layo isingenelisa ukuzwa impala iseqa izifula ezigcweleyo, 
njengakwenzayo yena sonke isikhathi lapho kufika umkhumbulo 


ngomfowabo onguye yedwa, uNonceba. Ngemva kwalokho, lizulu, 
Inggondo yakhe ihamba ibuyele emuva, kungakafiki lesi sikhathi, 
efisa ukuthi ihambe laye njalo imbukele edlala loNonceba ezifuleni 
eminyakeni leyo eminengi eseyedlulayo lapho bubili babo besese- 
bancane njalo imizimba yabo ighaqhazela ngenjabulo lapho bewela 
phezu komfula besenza ukuthi amanzi ahlabele, uMfula uKwakhe ug 
inya imizimba yabo njengamatshe, amanzi ayabagombolozela, am- 
athonsi agatha ezulu afuga inkophe zamehlo abo zivuleke, amanzi 
ayakhudumala emzimbeni, kodwa umfula uyaholoba, ulomfutho, njalo 
babambana izandla basukume baphume emanzini baye ekhunjini, ub 
leko Iwabo luphezulu okokuthi lufika ezintabeni zeGulati. Babukeli 
amangabuzane endiza ngaphansi kwengatsha zezihlahla ephind 


= 


= 


ephapha esiyaphezulu, ngamandla, esiya ematsheni eGulati. Kuphe 
nxa sekubenjalo. 
UThenjiwe ufuna ukuthi izwe amazwi abo amabili bendawonye, uk 


wenzela ukuthi yazi, njengoba laye ngobuthakathaka esazi, ukuthi it 

gakahlali kuzo zonke indawo engqondweni yakhe uNonceba, udade- 
bo, wayevele sewabamba isandla sakhe ngokuthula njalo 
kokuphela. Ugijima phakathi kwamasimu alinyiweyo; umhlabathi 
omutsha, logatshi loluju lugcwele emoyeni, njalo kulamayezi, izulu 
liphezulu, njalo kuloNonceba. 

UNonceba. Yena  olesineke  njengogogomagela, on- 
gaphonguntshintsha nje okwesivukampunzana, wenza kancane kodwa 
enanzelela kuyo yonke into, kungathi uhamba phezu kosaba 
lokukhanya olungaqinanga, yebo, ugogomagela oselangeni, yikho nje 
yena, uThenjiwe, sonke isikhathi kumele ambambe ngesandla agijime 
laye agonde ngqo emasimini, njalo angamyekeli, ngaphandle kokuthi 
uNonceba esegijima phambi kwakhe, esekhululekile eminweni yakhe, 
eselemibala yonke yelanga enhliziyweni yakhe. UNonceba, okuthi 
loba ehlukile, unguye ngokwakhe uThenjiwe. Sekunjaloke, ingakwazi 
konke ngobunguye bakhe, lomfowabo oseduze kwakhe kakhulu kule- 
sithunzi sakhe yena ngokwakhe, yena ongumoya wakhe ogeleza un- 
gena emzimbeni wakhe. Kwakudingeka ukuthi iqale ihlale, 
okwesikhathi esidazanyana, sekunjaloke ibe isimtshela futhi mayelana 
lesifiso sayo sokuvuka, esokufa, esokuzalwa kutsha isengalweni zakhe 
ezinhle. 

Lokhu ayisikho ekuzwa ekutsho. Ikhutha lokho abathi bubili babo 
yikho okwabo. Iphefumula kancane kancane njalo izehlukanise kuye. 
Kayiyizwa ingoma yakhe ethuleyo njalo iyasuka, ukwenzela ukuthi 
ivikele ukudinga kwakhe kweqiniso engathandi ukuthi ilinge 
ukukuzwisisa kumbe ukukuphazamisa, ngempela ayifuni ukuthi 
izivikele kumbe iphunyuke kuye kodwa ifisa ukuhlonipha lokho 
esikuphazamisile. Iyakhumbula kunye ngakunye ukuhamba kwakhe, 
imphumputha emnyameni njalo imbona engathi ikamelo laligcwele 
ukukhanya, isazi ubuhle bakhe, emnyameni kumbe ekukhanyeni. In- 
tamo yakhe yinhle emnyameni, ehamba kancane esiza kuyo, en- 
gaphansi kwezandla zayo ezivulekileyo njalo zibambe phezu kwakhe, 
imphendula ekhangela kuyo, imletha ezindebeni zayo lekuhambeni 
kwayo. Ubuduze, ukuzwa, ukubona. Ukuthinta, ukutshaya 

kwenhliziyo yakhe kungaphansi kwesandla sayo, njalo impilo zabo 
zombili zikuye. Lokhu iyakubona. Lokhu iyakufisa. Lokhy 
iyakugakathekisa lapho bephenduka, munye ngamunye ephakathj 
kwengalo zomunye. Kahlalisekanga ephakathi kumbe engaphand). 
kwengalo zakhe. Ekumtshiyeni, izwa umhlabathi uvuleka uyiginya ip. 
jalo. Ithatha inyathelo lakuqala lokuphenduka ingaphandle kwekamely 
njalo ikhumbule lapho ayeke anyathela khona, ikhumbula inyathely 


linye ngalinye kuwonalowana umhlabathi munye lapho eyayike yam. 
landela khona, unyawo lwayo seluvalelwe lapha anyathela khona njalo 
ivele isimthanda njengalokho eyayingakwenza zonke insuku, kumbe 
engafuna ukukwenza, kumbe eyayingeke yenelisa ukuzifundisa ukuthj 


ingakwenzi. Iyamtshiya kodwa ilokhu imthanda kunjalo.Uyiqhubek 


intanga leyana eyodwa eyeza layo isuka elizweni layo njalo iyacaz 
imula njengelitshe eliligugu ngoba uyihlalise emlonyeni wakhe ok. 
wesikhathi eside kangaka, intanga esilindele ukuthi iyehlanyelwa 
kwenye indawo, hatshi lapha, njengoba engazi lutho ngempande zayo, 
njalo nxa ingenelisa ukuphila emhlabathini okhamise kakhulu kan- 
gaka njengeKezi, okome okudlulisileyo, laselimini lwakhe os. 
elukhalela lokho okwadlulayo. 

Uthando oluhle kakhulu ngolwesikhathi esifitshane njalo lula 


mandla. 


ISAHLUKO SESINE 


AMANINA AFUNA UKUTHATHA USUKU alusingathe ngezandla 
zawo, kodwa angakwenza njani lokhu? Ukusingatha umhlaba lomh- 
labathi, umkhathi, njalo lokungoba? Ukukhohlwa isikhathi 
sokuthikaza, ukufa, iminyaka yokungezwa endlebeni leyokulwisa? 
Amanina afuna ukuthatha isikhathi sokuzidela nje, esokwesaba okut- 
shayisa ngovalo, njalo amemezele lokhu esukwini osolunyamalele, 
kodwa angakwenza njani? Njalo athathe isikhumbuzo samadodana 
asadlulayo, asigqibele. Kodwa akwenze njani? Ukugeda ukungabi 
leqiniso lokutshona kwamalanga, lobuhle obumi bodwa bezintaba? 
Endaweni yalokho, akulalutho oluhambayo. Amatshe, alokhu enjalo 
ehlangene njengakudala, amadwala athulisile. Kawaguqukanga. Izih- 
lahla azilamahlamvu njalo zithwele ukuthula sengathi zifile. Aman- 
ina akhangelele ukuthi masinyane nje kube lemikenke emangalisayo 
ematsheni. Alindele ukudabuka komkenke, umsindo ozawasonga 
njengombani njalo awasoze adinge ukuthi abuze uma uzibuse nge- 
qiniso eselapha, kumbe uma sibili, lolu lulusuku olutsha. Amanina az- 
izwa elokuziqhenya okukhulu. Ayatshiseka ngokuziqhenya lokhu. Le 
yimizwa alayo mayelana lalabo abaphendukileyo, imizwa 
ewaphakamisayo kakhulu, ewavikelayo okwamagama, amanina lawa 
asamelana lokungabikhona okubuhlungu okumangalisayo, njalo le 
yimizwa ezwisisekayo okwamagama, eyemukelayo kakhulu, engafuni 
okunengi, ebalulekileyo okwamagama, engatshengisi ukukhathazeka, 

elesihawu esikhulu, ezelwe luchuku, lokhu kuziqhenya, okugewek 
inkazimulo lobuthakathaka. 

Ubunzima buyasuka lapha usuku olutsha luvela. Lolusuku olutshą 
Indawo yokuqalisa futhi, ukuhlanyela ithemba uxotshe ukudela, uku. 
vuselelwa kutsha. Yonke into iguqulwe. Usuku lulula, kalunzima; i 
lula njengehlamvu. Amanina ahamba esiza ngayo yonke indledlan 
ebhodayo izombazomba, engena ephuma emgwaqweni omkhul 
ukuze usuku luwathole, luthole imizimba yawo elangazelel 
ukuthintwa ngokunye okutsha. Asusa amaqhiye awo ankanyazelayo 
emakhanda awo awaphosele phezulu njengempiko zemvevane. Abin 
gelela umoya ngamalembu anxitshanisiweyo abomvu, aluhlaza gh 
wesibhakabhaka laluhlaza okotshani. Amalembu ayale lale ngaphany 
kwezandla eziphakanyisiweyo, leminwe edingayo. Inwele zaw 
zintsha loba sezaze zabamhlophe ngenxa yokumelela. Qh 
weminyakanyaka asafunda kuphela ukuphosa amazwi awo, esukag 
ivalweni esiya esibukweni, engelathemba lokuwakhulula, kody 
khathesi asengagida emayezini. Ahambisa ingalo zawo njengezithen, 
biso. Azunguza amaghiye awo esuka kwenye ingalo esiya kweny 
njalo. Aklabalale, abukele amazwi awo etsholobela esiyaphezulu e 
ibhakabhakeni, eqonda ezintabeni zeGulati. 

Ahlabela izingoma zenhlabathi ezitshiya ikuseni ifuquza. Akhah 
emini, egonjolozelwe yisibhakabhaka esiluhlaza tshoko lomniit 
wezulu. Inggondo zawo sekuyibunandi obugalula entokozweni; ayal 
denda, ejabula. Imizwa yawo isiphosa ibengcwele, isiphakanyisiNg 
ubuhlungu bawo abuzwisiseki. Amazwi aphumela phandle, ngil 
kwemithunzi yothuli olwephukayo lube bomvu, njalo ibemide. Awe 
soze agalule emigidweni esethulini oluphakamayo - lemikhumbulwet 
yokuzonda lobuhlungu. Awasoze afe: okuyikulandelana kwembil 
ebuhlungu, amaphupho okuwelwa yingozi, kumbe intambama zoki 
mangala lokwesaba. Lemisindo esuka eGulati, okufanele ukuthi nga 
vele seyababulala ayisoze yabagalulisa. Ukulahla ithemba, ukughudi 
isivalo sivalwe saqina nko, lapha isivalo sivuleka sikhamisa gelekentt 
Isivalo, ingqondo. Uthuli luphenduka lusiba yinkungu ngaphezu ki 

matshe akhatshana, uthuli okwakumele lubhidlize ingqondo zawo, 
kodwa kaluzange. Lamuhla ahamba phezu komhlabathi owomileyo, 
engafanga, ekukhanyeni okudakayo, njalo engatshiyi lachatha lok- 
wesaba, egoqelwe lusuku oluphuphumayo, ethinta ingatsha lephezulu 
ezihlahla, usuku olulemithambo, ephila, engafanga, egcwele ngezi- 
manga leziphetho ezintsha. Ayakholisa ebumnandini obukhulu 
jemisindweni. Konke lokho okukhanyayo phakathi kwawo kukhany- 
isisa kakhulu futhi: isibhakabhaka, amathala omhlatshelo eGulati, 
ithemba. Umoya uvunguza udabula phakathi kwamaqaqa, lamazwi 
awo, imizimba yawo ivumelana. Amazwi awo avusa ijuba elizilale- 
leyo. Liyaphapha lidabula phakathi kokukhanya okudladlazelayo 
ngaphezulu. Uzibuse kasoze abuye futhi, njalo ummangaliso omuhle 
kakhulu walokho ukula amanina, lobuhlungu emihlane yawo, eku- 
gobeni kwamazwi awo, lasendololwaneni zawo ezingembathiswanga 
ezitshaya umoya. 


Kokk 


Abesifazana abatsha balahla ontanga yabo abesaba ukuba labo en- 
daweni ezithuleyo, njalo ababelesela ukuthi bahlangane esilindweni 
sebhasi njalo phambi kwabonina ababavikelayo. Abesifazana laba 
abatsha bafika esitolo sakoThandabantu ngenjabulo elenjongo entsha. 
Benza konke abangakwenelisa ukuze bavumbulule ukuthi isineke sabo 
esibuhlungu kangaka simayelana lani, njalo ukuthi singamiswa na, 
ngenye nje indlela? Kambe singenelisa ukumiswa na njalo sisuthiswe? 
Bekhululekile njalo bezithandela, bathi tshelele eceleni kwamadoda 
amadala alingana labanewabo abangamazibulo, amadoda avela 
empini, aphenduke elengqondo zawo ziphelele njalo zihlangene 
ngaphandle kokukhangeleka kwawo lokhuyana okomuntu osewadab- 
ula amazwe okwenza amankazana esabe kancane, adideke kancane, 
abe lamadlabuzane kancane, okuwenza azizwe elezibindi sengathi 
thloma izandla zawo emlotheni olula oqanda okotshinda, lapho, okun- 
genzeka ukuthi ilangabi lingaphonguthi lavu, njalo kutshe. Amadoda 
laapheleleyo asethe vumbu phakathi kwabo enza onina bagewale in- 
yembezi ngokumangala kokuphenduka kwawo engawelwanga yin- 

gozi. Alapha. Alobuso obutshengisa ukuswela lokulahleka kodwa 
alokuthinteka koluju lweganga. Ingalo zawo, inwele zawo, zigezwą 
ngamahlamvu anukelelayo. Ayala ukugeza ngesepa yeLifebuoy leLy, 
ethengelwe wona esitolo sakoThandabantu njalo ageza imizimbą 
yawo ngemithi esuka emaqaqeni, esuka emfuleni, njengezidalwą 
ezingaziphakamisiyo. Avikela isizungu alaso. Amahlombe awo ase. 
bomvu ngenxa yensaba zelanga eselitshona. Abesifazana bawakhonzą 
amadoda la akhokhela indlela yonke eqonda kuleya indawo yokucing 
abafisa ukuyifinyelela njalo osekulesikhathi eside isengqondwen; 
zabo. 

Abesifazana laba, bexokozela njalo beswela isineke, sebethole inky. 
luleko eyenza amazwi abo avuthe. Bazi konke okukhona okungaziwa 
mayelana laloba yini ekhona engaziwa, njalo sebezwe eyabo inkul. 
uleko sebeginile, ngoba yebo, ngempela ngeyabo, le inkululeko, 
Kabazange behluleke ukuyizwisisa. Baphethe leyo nkululeko ezan. 
dleni zabo. Bekhangela ngamehlo enggondo bengaphazanyiswa lutho 
bazakuba labantwana abazabizwa kuthiwe ngoHappiness, oProsperity, 
oFortune, oTrue Love, oMoreblessing, oJoy, laboCeasefire. Kuyini 
okungehlula? Amabizo azalandelana njengembali esuka enlimini zabo 


... OBeauty, oCourage oFreedom. Bonke abantwababo bazazuzakak 
ngesikhathi sokukhululwa ebuggilini. Bezalelwa ezandleni zabo 
njengesambulo, njengamaluba evuleka. Kuzadingeka ukuthi baphe 
abantwababo amabizo aphakathi azabatholisa amandla...oMasotsha, 
oMandla oNggabutho. Amabizo okuqinisa amaphupho. 
Abesifazana laba ngabesifazana abangazenzisiyo bakhululeke 
kakhulu emhlabeni lapha, injabulo nje kuphela yiyo egijima 
emithanjeni yabo. Abalasifiso sokufuywa babe ngabantu babanye, 
bagonjolozelwe ngothango, kuthiwe lo ngowami, kodwa bafum 
ukuthi banakwe, bathandwe ilanga lonke lize litshone, ukuthandwa 
njengamajuba. Bafuna kuphela ukuphathwa njengento eliginiso elid- 
lulisileyo ukuthi uyikholwe. Bafuna ukwazi injabulo epheleleyo 
lamadoda athwele ukukhangeleka okomuntu olahlekileyo emehlwetl 
awo; lamadoda ahamba ngendlela eyenyanyekayo, engathi alahlekile 

sengathi umblabathi uyanyikinyeka ngaphansi kwenyawo zawo, en- 
gahambi ngitsho njengalokho abakucabanga enggondweni ukuthi 
amaghawe kumele abeyikho; la amadoda, akade elobunzima 
obokukhangela ngqo owesifazana okwemizuzu emibili nje qha en- 
gavalanga amehlo awo kumbe akhangela eceleni; alokubobotheka 
okungalimaziyo okwenza abesifazana baphele amandla emadolweni 
njalo bagoge izandla zabo phezu kwamakhanda abo; indoda le sen- 
gathi ithi kayibulalanga yiloba ngubani, lokhu yikukhuluma nje ngoba 
phela ilizwe lifuna amaqhawe, amafulegi, lemikhosi, njalo lomqondo 


wokuzinikela. Kambe kakwazi na lokho owesifazane? Ilizwi lowesil- 
isa lizwakala lincenga owesifazane ukuthi ayekele ukuhlola amanxeba 
akhe njalo angamsithi ekuboneni kwakhe amaqaga. Ekuqaleni kol- 
unye lolunye usuku olutsha umbuzo usendebeni zowesifazane, lanxa 
uyabe ungakhulunywanga. Kambe wakwenza? Kambe wabulala in- 
doda emhlophe? | 

Owesilisa umupha igabha lenhlanzi okuthiwa ngama “sardines” | 
njalo lomribhoni olithanga ukuthi awelukele enweleni zakhe ezeluki- 
weyo, njalo ubuza owesifazane ingabe uzakuba ngumbalisi na njalo 
afundise abantwababo ukuthi bathi a e i o u... imilomo yabo ivaliwe. 
Owesilisa kacini khonapho ngemibuzo yakhe. Uyabuza. Kulungile na 
uma ephathisa ekudalweni kwalaba bantwana, khathesi, ngaphansi 
kwalesi sihlahla esilengalo yaso ethinta phansi, ngaphansi kwaleli il- 
itshe elikhudumalayo eliginye usuku lonke, ngaphansi kwalesi isixuku 
sezinga lamaluba aso aphephetha umoya, khonapha, ngaphansi 
kwalesi isibhakabhaka esikhamisileyo, phezu kwetshebetshebe loM- 
fula uKwakhe, umhlabathi owome kakhulu okhona kulo lonke eleKezi 
langale kwayo, njalo ngempela, leli tshebetshebe lomfula elimunya 
inyawo zabo lingagcina yiloba yiwuphi umhlobo wemfihlo kugogela 
leyabo, owesilisa uyabuza, njalo owesifazana unikela yonke inkul- 
uleko esezandleni zakhe, anqekuze ikhanda lakhe phakathi kwalobo 
buthakathaka bobusuku, njalo owesifazana wemukela leyo milenze 
eseyaqansa amatshe atshelelayo njalo lezintaba ezilukhuni kakhulu 
ezeGulati. Ukuthula lokulolozela kwembesa yonke ingoxo, wonke 


57 


- 


umqanso njalo kukhwela kusehla ngezithende zowesifazane ezilinde. 
leyo. 

Kulapho kuphela owesilisa eselala, ingalo zakhe zizunguzeka 
zisiyale lale, ilizwi lakhe selimnyama ukwedlula ubusuku, njalo 
bubanekwe zinkanyezi, lapho owesifazana avuka khona ambandezelg 
phansi. Sekunjalo-ke usesazi ukuthi uhambo lwakhe lale indoda lude 
njalo lulohlupho, njalo lokuthi angeke ahlale eyitshiya ubusuku bunye 
ngabunye isemaphutsheni ayo. Owesifazane uyethuka, ufikelwa nga. 
madlabuzane, uselahlekile. Indoda le iyalala, kodwa amehlo avuleke 
akhamisa. Ekuseni owesifazane kayikhangeli kodwa ukhangela ez. 
intabeni zeGulati ezigombolozeleyo. Owesifazane angeke athi kwen. 
ziwe. Loba kambe ebobothekile njalo wamtshela iqiniso mayelana 
layo yonke into, owesifazane angeke athi kwenziwe. Ukuthi imthathe 
imuse khonale ukuyabona izintaba eseduze kwazo, ukuthinta amatshe 
akhatshana, amanzi akhatshana lesibhakabhaka, ukuyawela endawenj 
enkulu ekhamisileyo lapha ingqondo yowesilisa eyazulazula khona, 
isiwa, kokuphela kokuphela, ngitsho lalapho owesifazane ehambisa 
indebe zakhe njalo anyenyeze igama lowesilisa eliselimini lwakhe, 
Owesifazane angeke athi kwenziwe, sibili angeke. Ngitsho loba en- 
gakutshongo, engakucabangi. Ngitsho loba ngabe ekutshilo yena 
ngokwakhe owesilisa. Ukucambalala eceleni kwakhe owesilisa 
ngaphansi komthunzi wobusuku yikho ukuba khatshana leKezi an- 
gakwenelisa ukuthi ahambe laye khona. Eduze lamadwala abutshelezi 
njalo lemhlambini wezinkanyezi, khonale. Owesifazane uqandisa in- 
yawo zowesilisa, athukulule intambo, adonse, abhodise izicathulo ze- 
sikhumba esezadabukayo zabamhlotshana ezikhumula, ezikhupha 
kuye. 

Abesifazana abaphendukayo bevela egangeni bafika beleyabo in- 
dlela ephezulu eyokuziphakamisa. Bachasisa umhlaba ngendlela et- 
shiyeneyo. Bangabalwi, bayilokho nje, ababhidliza yonke imigoq 
eyayibavalela, bangena iganga, ye, njengamadoda. Kodwa ngaleso 
sikhathi babengabesifazana njalo batshonjalo, bakhuluma njalo, njalo 
bangena iganga, njengamadoda. Ukuthi balwe njengamadoda, futhi 

pakutsho, ukuthi balwe, njengabesifazana abalwayo. Benza izit- 
shengiselo zokuvuma ezafana lokungemukeli okwakwenzakele. 

Kabaxolisi ngezibindi zabo lokungabikhona kwabo okwesikhathi 
eside njalo kabacatshi kumbe ukuphambuka endleleni. Laba abesi- 
fazana bazwisisa ngcono kakhulu ukwedlula yiloba yibaphi abanye 
palabo besifazana abatsha abachitha impilo yabo yonke beseMfuleni 
ukwakhe abangenelisa ngayo ukuzwisisa mayelana laloba yini kumbe 
ingge ngubani njalo obatshela kanjalo, hatshi ngamazwi, kodwa 
abenza bazi ngokuphelelyo njalo kuhle sibili, babavumela ukuthi ba- 
cabangele, babavumela ukuthi bamangale nje ukuthi lezo ndebe 
ezithuleyo zingani, ukuthi lezo ngalo, ezizunguzwa zisuka enqulwini 
zifika ehlombe, zimayelana lani. 

Laba abesifazana balokhu begqoka izigqoko zabo zempini ezenza 
bangabonakali nxa bephakathi kwegusu khona ukulwa sekwamiswa, 
behamba phakathi kweKezi begqoke amajambo abo anzima, izigqoko 
zabo zifana lamatshe lezihlahla, njalo imikhono yazo emide igoqiwe 
yafika esihlakaleni. Bathwele amabharethi amnyama, bahlala phezu 
kombundu ophezulu esitolo sakoThandabantu njalo babeke izandla 
zabo phezu kwamadolo abo afinyeziweyo. Bagoga indebe zabo bat- 
shaye umlozwi, baphosele phezulu izivimbo zezimbodlela baphinde 
bazigame, baqagaqage amakhasi omumbu bawaphosele abafana aban- 
cane abeqa bawagame engakatshayi phansi. Bavala amehlo abo njalo 
batshwathike amabharethi ezikhwameni ezisemilenzeni yamabhu- 
lugwe abo, bakopele, bakhohlwe ngazo. Bayabukela, belapha phezulu 
abesifazana abatsha bacabanga ukuthi inkululeko ingaphathwa esan- 
dleni, ikhiwe njengamanzi, ihatshulwe nje. Bacabanga ukuthi amanzi 
angahlamba ahlanze yiloba yisiphi isilonda njalo anyamalalise 
amanxeba ome njengetshebetshebe likaK wakhe. Laba abesifazana 
bazi isimanga sinye vo, esokubukela amanzi eginywa nguMfula uN- 
yande izulu selinile, uma lithe lana, njalo bathatha itshebetshebe 
likaNyande elivumela amanzi ukuthi atshone ngokuphangisa babone 
sengathi yinto yokubahlekisa nje, eyinjabulo yabo engelamsebenzi, 
lesipho sabo. Laba abesifazana abatsha balembali ehlangeneyo njalo 

engaphazanyiswanga lutho, bathi bengazake babeke unyawo lwabg 
ludlule bayengale koMfula uKwakhe bacabange ukuthi bangelapha 
isizungu esisezandleni zendoda, bayibambe, ize ikhululeke okunjen, 
gakulolo suku eyazalwa ngalo, ize ingabe isakhumbula ibala inkanyeqj 
phezulu, ibala inkanyezi nganye nganye ize iphelelwe ngumoya njalo 
isilungele ukubamba ilizwi layo eliklabalalayo ilifake ezandleni zayo, 
ukuthi ilwe. Ngemilenze yabo engelatshatha njalo lamazwi aby 
abuthakathaka lamajwabu abo angonakalanga ndawo, bazakwenza 
ukuthi ilanga elitsha liphume njalo litshone ukuze izolo likhohlakale 
Isikhathi singagala lapha, engalweni zabo. 

Amasotsha esifazane, ubuso bawo bukhanya bulotshwe indawo 
ezingeke zazakala, ukudana okungeke kwagedwa kusemehlweni awọ, 
engejwayelanga ukuphonguma masinya athule zwi njengalokhy, 
ukuhlala ndawonye komzimba lenggondo, engasezinzulani, en- 
gasethuselwa kumbe ukwethusela. La amanina agcina ukuthuk 
kwawo angakhulumi lutho esola kumbe ephikisa, kodwa azimela khat- 
shana elokhu esaqoga bonke ubufakazi angabenelisa mayelana lezi- 
fiso eziqakathekiswa ngomunye lomunye wabo. Lesi yisikhathj 
sekumiswe ukulwisana. Lapha sebesenelisa bazaziletha ukuthi baye 
lapha abafuna ukuyakhona. Isibonakaliso abasiphayo kuphela es- 
okungathandi ulutho yikunyikinya amakhanda bewesa ngapha lan- 
gapha njalo bakhangele kude, bakhanye bephatheke kuhle, lapha 
amanina amatsha engena esitolo sakoThandabantu egqoke amapi- 
tikoti, kumbe ephethe izambuleni eziqamukileyo ezethenga amagcobo, 
iVaseline, egqoke amasandali esikhumba kumbe ehamba ngenyawo 
zinjalo. Ayalinda engakatsho lutho kumbe ukwethula umbono. Ahla 
funa amatshingamu athengwe ngabalutshwane koThandabantu. 

Bahlala belokhu begqoke izigqoko zabo ezibenza bangabonakali lula} 
besegangeni njalo bahwatsha imihlanga yegwayi babheme bemi 
ngaphansi kwesihlahla somganu. Baphakamisa ubuso babo bakhanye 
bechazeka mhlawumbe yisibhakabhaka kumbe ngabantu abedlulayo: 
onina. Bayazihambela nje bengajahanga beqonda esitolo sakoThant | 
abantu; kancane, engathi balesikhathi esinengi okwempilo yabo youl | 


60 


— 


ukuthi bacabange ukuthi uzibuse umayelana lani, impilo yabo yonke, 
pesusa unyawo belubeka phambi kolunye, impilo yabo yonke bephosa 
uhleko lusedlula uphiko lwenyoni. Kabaphangisi kumbe ukujaha, aba- 
jandlala ebakhathazayo abafuna ukuyisuthisa, akulabuhlungu 
abangeke bafuna ukubukhohlwa. Uzibuse yisikhathi sokukhokha 
umoya bephuma empini, inggondo ingaziqoga kutsha yona ngokwayo 
jsenza isinqumo ephatheka kuhle kuso, kungelakujaha, ngesilingan- 
iso sokuza kosuku lunye ngalunye ngendlela ejayelekileyo, njalo lu- 
vuleka futhi njengeluba. 

Ahlala phezu kwamabhokisi angelalutho awokuphathela izim- 
bodlela, njengamadoda, esesuka lapha abukela ilanga kungathi 
ukubukela ukutshona kwelanga yinto nje elolozelayo lapha uchitha 
isikhathi; kodwa ukubukela ukutshona kwelanga usesitolo sakoThand- 
abantu lokubukela ukutshona kwelanga usegangeni umbhobho us- 
esandleni sakho, kuyahambelana, kodwa, yizehlakalo ezitshiyene 
kakhulu. Ayafunda, ngesineke langomoya omuhle, ukuthi kunjani 
ukubukela ukutshona kwelanga ukoThandabantu. Ukubukela ilanga 
jitshona ungelambhobho esandleni sakho, ngakho-ke kulo umbukiso 
abaxotshana lawo bayakhohlwa ukuthi bangabesilisa kumbe abesi- 
fazane kodwa ukuthi bayizidalwa ezilimeleyo, ezilamehlo adingayo, 
njalo balesifiso esikhulu esokuthi kube lokubalibazisayo kulokhu. 
Yinto abayidinga ngezinhliziyo zabo. 

Amadoda osekuleminyaka eminengi ehlezi ehamba esiya koThand- 
abantu ukuyabukela ilanga, ukuyatshonisa ilanga njalo lokuxoxa nga- 
lokho asanda kukuzwa mayelana lempi esegangeni, ayingxenye 
yobuhle baleli vurandi lomsindo walo ngakho-ke ayingxenye 
edingekayo eyendawo ebizwa ngokuthi yiKezi ngoba iKezi igala njalo 
icine esitolo sakoThandabantu, la amadoda aseKezi asukile ahamba 
engadondi kumbe ukumangala ngokususwa kwawo, ahamba ayan- 
gaphansi kwesihlahla somganu lezitulo zawo ezibazwe ngezandla 
njalo eselapha abukela abesifazana laba becicima ubuhle obumangal- 
isayo okwedlula laloba yini ake ayibona itshona kumbe isitsha, ukuma 
kwabo kuphelele ukwedlula okwenyawo zawo eziphezu komhlabathi 

weKezi. Abuka ekhangele ngecele lelihlo, ezizwa ephela amathe 
ekhangeka njalo elenhlanhla. Njalo amadoda la, anyawo azizake zit. 
shiye uMfula uKwakhe kumbe ukuke zizule yiloba kuyiphi indawo 
ekhatshana kulesitolo sakoThandabantu, ehlisa amehlo awo kokuphel, 
njalo kakuhle, ehlise lamahlombe awo futhi, njalo adonsele phangj 
kakhulu ingowane zawo ezidabukileyo njalo esezajujuka. Athi eş. 
ezisole kanje abe elunguza lezo zicathulo zesibuthweni, kulezo ngalo 
ezifana lendukwana, abesekhangela ethe njo le khatshana, ethabik 
kodwa engahlanyukelwanga. Avika lawo mehlo kumbe lawo mathebe 
angaphansi kwamabhanti athe nama. Amabele, edonselwe phezuly 
butshapha engathi kasilutho kodwa ngesinye nje isitho somzimba 
lapha okungatholakala khona impilo yisidalwa esiyiluntu njalo siphile, | 
amabele yisakhiwo nje kuphela emzimbeni, njengokugoba 
okusehlombe; into eluncedo kodwa engamangalisiyo eyisitho somz 
imba. Amadoda ayazi kodwa angeke alinge axoxe ngokuthi kambe 
lawo mabele ayiphatha njani imibhobho, aphatha njani amaphupho, 
njalo lokuthi angeke esenelisa ukuphatha loba yini ubusuku bonke en. 
gasidubo kangako, engelabunzima obudlula izifiso ezibhidlizekileyo, 
Ibhasi yeKezi iyafika ngemini yantambama njengenjayelo. Ithe my 
uthuli, insimbi zayo zikhala njalo igalula ebunzimeni babantu lem-| 
pahla ezithweleyo, ithi gomongo iphinde ithi ndundubali ikhuphuke | 
ebholohweni ibisithi fikiyani masinya lapha okuphelela khona umg | 
waqo olethara; amavili atshaya emgwaqweni olubhuqu agebhe ayele 
lale ephuma emgwaqweni, ihambe ngecele iqonde esihlahleni som- 
ganu; uthuli selwenze iyezi eliqatha ngomsindo wamavili oz 
ngokuphangisa, ukuma masinya nje lobunzima. Abesifazana laba 
babuka amadoda esehla ebhasini yakoShoe-Shine njalo kababoboth | 
eki kumbe ukuthuka. Ukukhangela kwabo kutshengisa ukusuthiseka | 
imicabango yabo kayiphazanyiswanga. Amadoda asefikile evela koB-{ 
ulawayo ahamba engesabi njalo enyathela ngonanzelelo engena esi | 
tolo. Ayema akhokhe umoya eseqanse isitebhisi sakuqala, esekhangwė į 
ngamazwi azwakala ehlukile. Ayangena phakathi. Aphuma esephethe 
izimbodlela zeFanta leCream Soda sezivuliwe. 

Eyama ezinsikeni akhangele indawo ngonanzelelo njalo ahlole 
ymoya. Asebale okwaneleyo njalo ayazi ukuthi abesifazana laba 
kabasimifanekiso nje ekumaphephandaba agoqiweyo ase- 
makhwapheni awo abika ukungoba ngenani eliphezulu kakhulu 
okomkhokheli omutsha kodwa ngabantu angababingelela ngo- 
nanzelelo langenhlonipho. Kodwa kawakwenzi. Abesifazana laba bazi 
amagusu izulu lisina njalo lelanga litshisa, basinda emnyameni wawo 
lekukhanyeni kwawo, konke kusethusela ngokulinganayo. Abesi- 
fazana laba, baphila khathesi, behlezi phezulu kombundu lo obut- 
shelezi, bayibufakazi obuqinileyo bokuphepha okukhona, obesibindi, 
obokulwisa. Bayaphila khathesi njalo akhangela esedlulisa amehlo 
phezulu kwamahlombe abo angathi ngabantu abangabonakaliyo, 
abathakazelela izinto eziphambili le, izinto eziyimfihlo, izinto in- 
gqondo zabo kuphela ezazivele zizazi, bayaphila lapha khathesi njalo 
baseduze lemizimba yabo njengalokho okungamelwa zingqondo zabo 
ezikhathazekileyo njalo ezifisa ukwazi. Abasindayo, bahlezi, lapha 
khathesi, kuleli ivurandi, lamuhla, bekhanya bemangalisa njalo ben- 
gaphazanyiswa lutho engathi bebengekho nje okwesikhatshana bek- 
wenye indawo enhle, bedobha amaluba eganga ezihotsheni ezithuleyo 
zomhlaba. Hatshi, iminwe yabo kayenzelwanga imisebenzi ephathwa 
ngobuciko obunjengalokho, bebengekho okobusuku nje bekwenye in- 
dawo. Kwenye indawo emnyama okokuthi lapha sebephenduka, njen- 
galokhu asebekwenzile, beza bethwele indawo le emnyama 
ekukhangeleni kwabo. Kabangeneki okokuthi amadoda akoBulawayo 
angenelisa kuphela ukulinda ukuthi bona bakhulume ulutho kuqala, 
kodwa ahlangana lokuthula kwabafileyo. 

Uma ngabe bebengakhuluma kuqala bona njalo baphendulane nga- 
mazwi amalutshwane bekungafana lokuthinta amahlamvu manye 
eguswini athintwe ngabesifazana laba, ingatsha zinye, lezibhakabhaka 
abazibonayo lazo zingaba lapha ngaphansi kwalolu uphahla lwa- 
mazenge. Amadoda aghubeka emi bucwala, eseyame abakhatshana 
kwalaba abesifazana, khatshana lokukhangela kwabo okuhlabayo, en- 
galaqiniso lamazwi, ilizwi elidingekayo elingabekezelelwa, elin- 

gasetshenziswa, ukuthi bakhulumisane labesifazana laba abalamandly 
njalo abathuleyo abakhanya kungelalutho olubaphazamisayo. Ukubn. 
lawa kwamajuba, kwehlukile yini egangeni? Angathanda ukulandis. 
elwa ngolutho olulula njengakhonokho, athole impendulo, mayelang 
lokubulala amajuba. Nxa engabeka umbuzo wawo ngonanzelelo njen. 
galokho, bekhululekile, kubesegcekeni, mhlawumbe engathola im. 
pendulo engasuthisa yonke imibuzo yawo. Babulala amajuba na, uma 
kunjalo, bakwenza njani? Uma begale ngokubuza ngamajuba, 
kungeke kwenzeka yini ukuthi esinye isambulo singaqabuka sesi. 
dalulekile, iqiniso abangeke balicabanga, umcijo omangalisayo onga: 
batholisa labo ukwemukeleka, umcijo mayelana lempi le ongaphey 
kokuzwisisa kwabo. Endaweni yokuthi abuze umbuzo lo owodwa ase. | 
qogelela ezingqondweni zawo ukuma kwalaba abesifazana, esazi | 
ukuthi kunengi kakhulu okumele ngabe akwenzela abesifazana laba 
ukuthi azame ukukufanisa, ukuba lesikwelede lowesifazana, es- 
okuphila kwakhe, yinto enkulu kakhulu ingqondo zabo ezingeke za- 
melana layo, khathesi nje, kulonaleli ivurandi. Ukuba lesikwelede 
sesifiso, lokho kungaphangisa njalo kulula, kodwa impilo, ukuhamba 
kwayo lokuthuthuka kwayo, lokhu ayaphangisa akuxotshele khatshana 
njalo abuyisele ingqondo zawo ekuhloleni ijwabu elicwazimulayo | 
elimnyama elalaba abesifazana abangaphazanyiswanga, abalomus: | 
olingana lokwenelisa kwabo ukulimaza. Ukukhanga kwabo kungeke 
kwaphikiswa njalo amadoda ayabuka, anathe amanamunede awo, an- 
gene esitolo esebuyisela izimbodlela ezingaselalutho, aphenduke 
abuyele empahleni zawo ayehlala phansi esamendeni njengoba wonke | 
amabhokisi ezimbodlela esehlezi abantu. Iminwe ihluba amakhasi an- 
aganu amnandi, zingaki impilo esezaphelela kuleziya ngalo, mangaki | 
amajuba? | 
Amadoda ayakhangela njalo azivumele ukuthi ajatshuliswe nga | 
mathuba angeza lenkululeko. Ngubani owayengakucabanga ukuthi | 
ngelinye ilanga, khonapha kuyonale indawo, babengabuthana labesi- 
fazana abangabalwi njalo balalele ukungeniswa kwebhola egolini 
emdlalweni ophakathi kweHighlanders leDynamos umenyezelwé 

erediyweni ephathwa ngezandla ngasikhathi sinye wona emi ekhamise 
imilomo engasenelisi ukucabanga yiloba yini eligugu kubo bonke, 
ngitsho laye uzibuse kumbe ibhola elihlohliweyo, kungekho ngitsho 
abangakuxoxa. Ayethuka atatazele esesazi ukuthi akusoze kuphinde 
kube lesikhathi esinje futhi njalo ngesikhathi esizayo esebona abesi- 
fazana laba kuzakuba kungaseyibo laba abesifazana njalo akusoze 
kube lesikhathi esinjengasonalesi ngitsho lokuthi lesi yiso kuphela 
jsikhathi esenza ukuthi umoya ughughe lamazwi awo anyamalale njalo 
akulamazwi angatholakala awokubingelela owesifazana phakathi 
kwemini enkulu. Akulamazwi ngitsho. Ayaphumputha ehluleke. En- 
gakholwa ukwehluleka kwawo asuka athule okwesikhathi eside. 
Ayazilingana, asesehluleka ukuhambahamba ngenxa yokufisa ukwazi, 
kanti ngasikhathi sinye ayesaba kakhulu ukuthi akhulume, azizwa 
elula nje, esesaba into eyingozi angakaze ayizame. Asemi 
njengezipoko. Afuna ukubuza ukuthi kungabe ukhona omunye wabo 
oseke wahlangana labakhokheli abatsha belizwe waxhawulana labo? 
Angeke aqale ukubuza umbuzo ogondana lomuntu oyedwa njalo 
owobuhlanya obunjalo ngakho agqibela umbuzo emilonyeni yawo. 
Eyama ezinsikeni lawo njalo azimisele, esenza enye ingxenye yevu- 
randi eyawo. Ayazilingana, njengemvevane elangabini. 

Kubetha umoya oqanda mnandi. Abesifazana bayawuthanda 


umthunzi lo oqanda njengokuganda kwamanzi. 


1981-1986 


ISAHLUKO SESIHLANU 


IZIBANE ZESITALADINI KANYE lamavurandi abanekiweyo, 
iminyango, izindlu zokunathela, izitolo zokuthungela impahla, izilindo 
zamabhasi lemikoto okuthengiselwa khona inhlanzi. Abathunga iz- 
icathulo besemishasheni. Lamadoda athengisa uchago agqoke ezid- 
abukileyo njalo esezajujuka amabhege ayeluhlaza, abathengisa 
j-ayizikrimu abaxoxa lezifebe ezingalutho ukukhohlwa, labatshayeli 
bama-ambulensi abalegazi elomele enzitsheni zabo. Omyeni bathwala 
izinkwa bezisa kuzithandwa zabo, abafundisi abafake amangilazi 
emehlweni, izinja zikhonkotha amasisita azivale ubuso avela ezikolo 
zabanali. Kulophahla olupendiweyo olwezindlu lezibane 
ezisemithangaleni ezikhanya kakhulu. Ucingo lwameva lendawo 
zokuthengisela ezisegcekeni. Izinge ezinqunu ziyagida, zigida umgido 
othiwa yiJerusalema ewolu encinyane yedolobho zigidela umeya 
wakugala omnyama. Amabhasi ezikolo lamabhera awemnyango. Im- 
pukane ezinkulu zinatha amanzi emagojaneni aseMgwaqweni weLu- 
veve. Izindlu zokulungisela imingcwabo zifakwa amakha ezixuku 
zehayibhisikasi. 


kkk 


Impi iyaqalisa. Sekubekwe umthetho wokwengabela abantu 
ukuhamba bekhululekile. Izinto sezimi manzonzo. Akusavunyelwa 
ukuhambahamba. Ukubekwa phansi kwezikhali sekuphelile. Kuqala 
ezitaladini, ukugqitshelwa kwemikhumbulo. Amathambo asevuka. 

Ayavuka. Wonke umgwago ophuma koBulawayo uvalwe ngamasoy, 
sha lamapholisa, benyakazela njengobunyonyo. Kuyo yonke 
imigwaqo abahambayo bayamiswa. Amabhomba. Omaquphula. Am. 
abhomba ajikwa ngezandla. Umkhumbulo usunyamalele. Uzibuse uy. 
acina. Imibhobho iyavuka. Ivuka kutsha. Ngo 1981. 


ISAHLUKO SESITHUPHA 


IKEZI. 


Indoda ibeka isandla sayo phezu kwehlombe lenxele lowesifazane. 
Imicabango yowesifazane iyasabalala, ngumlotha ovunguzwe ngu- 
moya ongenganani. Owesilisa ubandezela isandla sakhe phansi, phezu 
kwengalo yowesifazane ezilengelayo nje ngenxa yokulinyazwa. Owe- 
silisa uphendula umzimba wowesifazane ewukhangelisa kuye, edinga 
olunye ulutho kowesifazane angalwephula, kodwa akuselalutho 
olusasele kowesifazane olungephulwa. KuNonceba, kulephunga lale 
indoda kuphela, ukusingatha okulesihluku kwezandla zayo, ububomvu 
okwegazi bezicathulo zayo, ubude bentamo yayo, kanye lokukhangela 
igobele eduze. Imicabango yowesifazane ikhatshana kakhulu okun- 
gelinganiswe. Hatshi...hatshi...hatshi bo... 

Phakathi kwabo kulokungabikhona okulinganiswa yikuhlaba ikhefu 
lokuthula kokukhumbulelana. Mhlawumbe, kukho lokhu okunye 
ukungabikhona, ingathola amandla amatsha njalo izwe olunye ulutho 
oluhambelana lomusa hatshi uzwelo. Lukhatshana, uzwelo, endodeni 
enje. Ingakhohlwa nje ukuthi kungani ilapha, ukuthi kungani owesi- 
fazane elayo, lokuthi ungubani owesifazane. Yona layo ingamangal- 
iswa yikuphonguba lapha kwayo okusamdlalo. 

Idolo liyaphakama ukuthi lithinte ingaphansi yemibala yowesi- 
fazane, ngemuva kowesifazane, lisuke likhwele lemilenze yowesi- 
fazane, lihamba lisiyale lale. Hlala khonapho, phezulu kwedolo lami. 

Indoda iyasuka okwesikhatshana, ngonanzelelo, ibe isibuyisel, 
ukuthinta kwayo emzimbeni wowesifazane. Ibuyisela ukuthint, 
kwayo engathi yinto ebiyisuse ingelamvumo, izizwa ilecala, kodwa 
ikwenza njengesenzo somusa. 

Iseduze, ithinta owesifazane, owesifazane uyakwazi ekwenzayo 
lapha okulezandla zayo khona, imibala yayo, amadolo ayo, intamo 
leyana, ilizwi leliyana, sekunjalo, useleqiniso lengalo zayo. Kuphel 
sekunjalo. 

Imicabango yowesifazane ibalulekile njengeyowesilisa - imvaya 
zengilazi. Kuqakathekile ukuthi azi lapha owesilisa akhona nge 
sikhatshana engekho. Owesifazane ulicimbi — angacatsha, konke lokhy | 
kusenzakala enggondweni yakhe, angene phakathi, agoqane, agoge 
amadolo akhe lendololwane zakhe, zonke izitho zomzimba wakhe 
ezenelisa ukugoba, ezigoqekayo. 

Ngilindele. Ngiyaphila, khathesi, ngihambisana lemicabango yayo 
munye ngamunye. Ngiyaphefumula. Ibunzi lami, liyadikiza. Owes- 
fazane uvala amehlo akhe njalo umzimba wakhe ulalele ukuhamby 
kowesilisa kulandela munye ngamunye wemicabango yakhe. Uyaphe. 
fumula. Uyalinyazwa. 

Indoda ingena emzimbeni wowesifazane engathi ingena emhomeni 
ongelalutho. Akulalutho owesifazane angalwenza ukuze azisindise, 
Iyamdumela ekhalweni, isandla sayo sonke siphezu kwesisu ngesi- 


bindi esikhulu. Ibandezela phansi. Imdonsela kuyo. Uyathikaza. Im- 
fugela phansi ngamandla. Uyazidela. Usegobele emuva emzimbeni | 
wayo. Ibamba umzimba wakhe njengesigodo esigotshisiweyo. Idon- { 
sela ukhalo lowesifazane ekugobeni kwengalo yayo. Usebumbeke 
waba sesimeni sengalo yayo elindeleyo; njengempande inamathele 
elitsheni eliqinileyo. 

Indoda imenza isihluku okudiliza ubunguye bakhe. Ukuzonda 
kwakhe kuyaphuphuma ngolaka olukhulu. Amathe akhe asebaba ok- 
wenyongo. Ufisa ukukhuluma; ukukhafula. Ufuqekela phambili, khat- 


shana kwayo. Iseduze. Idolo, ihlombe, umbala, kuhamba phedl 
kwamathangazi akhe. Ingalo yayo imanzi, iyafudumala, umnuko 

osuka ekunyakazeni kwayo kunye ngakunye lubundu olujiyileyo 
jwenkanuko. 

Jdonsela umzimba wakhe phezulu, njalo imbambe ithulise in- 
ganyikinyeki. Ngokuphangisa nje, amathangazi akhe ezwa ubuhlungu, 
okungathi ngamanzi atshisayo kwehla kujuluka kusiya emadolweni 
akhe. Idonsela umzimba wakhe wonke emzimbeni wayo. Ithule. Iy- 
isilo, esilawo wonke amandla okufohloza sitshabalalise nya. Yena 
owesifazane, engofileyo, elayo yonke imizwa yosebhuqiwe. 

Ukuphepha ekuhlaselweni ungalindele. Le yimicabango yakhe owe- 
sifazane, into enjengamanzi atshisayo andendayo. Ulandela ukudonsa 
kwamandla esandla sayo njengemephu njalo ahambe nyovane, 
izithende kuqala, uhambo lokhu lusiba lude kakhulu lusibalude 
kakhulu lapha elalela ubuhlungu obumangalisayo. Imibala yakhe iya- 
hamba. Inyathelo...emuva...inyathelo...emuva...ngamazwane akhe 
kuphela afika emhlabathini. lyamdonsa. Uhamba ngamazwane akhe, 
ebuyela muva, engabeki ubunzima kuwo, ubunzima bomzimba wakhe 
bonke busengalweni zayo, lamandla obukhona bayo bubhoda en- 
ggondweni yakhe. Isithende sakhe singaphezulu kwesicathulo sayo, 
siselekela phansi, ingalo yakhe kweyayo ingalo. 

Uyaqinisela. Sewake waphila na phambilini kwesikhathi lesi soku- 
phuthuma lokuphelelwa lithemba? Kukhona na okunyenyezwayo kun- 
gakabi lokuzamazama komhlaba okulolaka olukhulu, lokulala, 
kungakabi lokuvuswa okwesabekayo okokufa? Impilo kayiphilwa 
kubuyelwa emuva na, okwesikhathi esifitshane, okomzuzwana woku- 
lahla ithemba lokuzisola? 

Isihluku somzimba wayo lapho uhamba lowakhe, ulokuzimisela 
okukhulu. lyamkhokhela, umzuzwana ngomzuzwana, isiya endaweni 
eyaziwa yiyo kuphela emicabangweni yayo. Ukukhala lokho kusuka 
ngqo engqondweni yakhe hatshi emlonyeni wakhe. Imusa ngaphi? 

lyakhothama. Khatshana laye. Idonsa isitulo emnyango wendlu, 
kungathi isilungele ingxoxo emnandi. UNonceba uzwa isitulo sitshaya 
umgubazi wezigodo, isivalo besesizunguzeka sitshaye umduli, siphen- 
duke njalo sitshaye umgubazi lapho idonsa isitulo, butshapha. Um- 

sindo wensimbi ebophele isivalo uzwakalela phansi, ungelamandlg 
eduze kwakhe. Umsindo uyafa njengento ephilayo. 

UNonceba kayikhangeli. Ubuso bakhe buphendulwe bakhange, 
khatshana kwayo. Uthule, engelutho olugakathekileyo, engelaluth 
oluligugu ngaphandle kwesikhathi. Kasilutho kuyo. Uyimpumela nje 


eyenkanuko. 

Uyayizwa, iphakathi komzimba wakhe. Iseduze. Iseduze njengolinj 
lwakhe, eduze njengokuba seduze kwengalo zakhe emzimbeni wakhe 
njengoboya bakhe esikhumbeni sakhe, eduze njengokutshayg 
kwenhliziyo yakhe, ukuphefumula kwayo yikuphefumula kwakhe, 
Uyaphefumula, edonsela umoya phakathi. Amagingo ayo ase. 
makhaleni akhe. Ukuginga kwayo. 

Ukukhehlezela esikhwameni sayo, imali yamatshe, amakhiye, 


kuyini... 

Uyawa, atshone emathangazini ayo, ahlangane lobukhuni balezi 
zinto, isiqunjana esifugela phandle, ulutho olwenziwe ngensimbi, iz 
into zokusebenzisa angazaziyo azesabayo, imdonsela phansi kuyo, im- 
bambe ezihlakaleni zakhe, isiyeyamise umzimba wakhe wonke kuyo, 
njengomuntu ehamba laye, ingalo yayo iyamphakamisa ingaphansi 
kwebele lakhe lenxele, ifithizela ebuthakathakeni bobunguye bakhe, 
ingono zakhe ziqinile, zilukhuni, zihlangana lenzipho zayo ezi- 
madlewudlewu. Ingqondo yakhe iyabila ngobukhona bengalo zayo. 

Uyeseba na ukungikhangela, iyanyenyeza. Ithi khamfu isilevu sakhe | 
engathi ingxenye yezitho zakhe ziyabhidlika, ziyawa, ziphephuka lo- | 
moya. Iyamphendula njalo isondeze ubuso bakhe, eduze, kobayo. Up- | 


helele. Njengesibuko. 

Iminwe yayo ivula indebe zakhe, isikhumba somile, ifumana ulimi 
lwakhe...iminwe yayo iphezu kolimi lwakhe...ingena emlonyeni 
wakhe...phezu kolimi lwakhe. Igoqa iminwe yayo iyihambise 
ngaphezulu kwezindebe zakhe. 

Ukuphefumula kwakhe kudlula phakathi kweminwe yayo, amathe 
akhe akhudumalayo. Igobisa iminwe yayo iyihlohlele emkhandlweni 
okhudumalayo ongaphansi kolimi lwakhe. UNonceba uyayinambitha 

jlisawudo elonyisiweyo, umbiliso - igazi elonyisiweyo elifileyo. 
[butha ubunguye bakhe, amathe akhe ngamanzi angagezisa isilonda. 

Ulichatha nje kuphela engqondweni yayo. Ulutho olunganyamalala 
nje. 

Jbeka izandla zakhe entanyeni yayo engathi ungumntwana engam- 
phakamisa ngomusa. lyanyakaza isiya emuva iye phambili. Iyepham- 
pili, iye emuva. Isidinga ingaphakathi yamathangazi akhe, isikhumba 
sakhe esinsundu, ngamandla, phezu kwamadolo. Ibamba ithambo 
jakhe elinsundu. 

Ngibamba. Ngithinta lapha. Khangela kimi. Ngithe ngithinta lapha. 

Uwisa izandla zakhe zisuka entanyeni yayo. Idolo layo lenxele li- 
hamba lisiya emuva lisiya phambili ngaphansi kwamathangazi 
akhe. Yehlukanisa amadolo ayo. Yehlukanisa amadolo akhe. 

Imbeka esikhathini esafayo njalo esadlulayo. 

Khonokho masinyane nje, idabula umkhono esigqgokweni sakhe 
njalo uwela endololwaneni yakhe ulenge ngendlela engelancedo, in- 
tambo ezimhlophe zilenga ehlombe lakhe njalo ziwela phakathi kwen- 
dololwane yakhe. 

lyamelela, ngesineke njengesikhathi sonke somnyaka, njengomuntu 
ongalaleliyo, njengesela. Iyenelisa ukubona isimo sokungakholwa 
kwakhe. Usengowayo njengomkhumbulo. Iluhlobo lolo oluba ngum- 
nikazi wezinto ezingabambekiyo; ukuwumana, iminuko yamakha, 
lokufa. Ngakho, loba ephefumulela phansi, ikwenza ngokuthula ek- 
wenza okwayo, ngethemba esilitshabalalisile. Itshaya umthetho. 
Angeke alinge ukuyiphikisa. 

lyenelisa ukubona ngale kwakhe isiyafika kulesiyana isihlahla esin- 
gelamahlamvu. Uhlezi engathi yinto engaphiliyo, into yamaphupho 
ayo nje. Uyaphefumula, esesaba ukunyikinyeka, ukuhambisa umhlane 
wakhe eweyamise engalweni zayo, esesaba ukuyekethisa amahlombe 
akhe, esesaba. Uthule. Ulokukhathazeka okukhulu. 

Imbamba engathi ngumntwana olimeleyo. UNonceba uphosa 
ayikholwe, akholwe kuyo, uphosa ayisuse kanye lokulolozela kwayo 


lapha akhona, uphosa akwenze. Imupha amazwi angelapha. Ivala 


amehlo ayo njalo ihambise indebe zayo phezu kwentamo yakhe, 
Amazwi ayo agcwala endlebeni zakhe, angene phakathi kwemibal, 
yakhe lapho igazi lakhe eliwela khona njengamanzi atshisayo. Uyalizwa, 
Ingamelapha, imvikele ngomzimba wayo. Ingakwenza nje. Imibalg 
yakhe iyalenga, ikhamisile, phakathi kwemilenze yayo eyehlukanigj. 
weyo. Sekunjalo imlenze yayo iyavaleka njalo imbambe ithi nko. 

Laphaya. Elayo. Ukunyenyeza kwayo phezu kwentamo yakhe, 
umoya otshisayo. Amazwi ayo ahamba kancane phezu kwakhe. Ise. 
duze kakhulu okokuthi uvula amehlo akhe njalo ehlule umnyama ot. 
shisa ngaphansi kwabo. Usudukela ekukhanyeni. Uyandend 
kungekho lapha agonda khona. Uyekela inkophe zamehlo ziwe. Kuba 
lomnyama. Ukukhanya kuhlaba ngamandla. Kuyahlaba kungena. 

Kwelinye icele lomnyango, lapha umduli ogoba khona unyamalale, 
ubona udadewabo uThenjiwe. Uyingxenye yakhe. Bamunye. UThen- 
jiwe, uwile, amabele ahlaba phansi, inyawo zingelalutho, amehlo | 
kawasaboni, ingalo zigotshisiwe zagoqwa, imibala yeluliwe, umzimba 
oncengayo, wome qha, akanyikinyeki. 

Ngiyesaba ukuvala amehlo. Ngiyazesaba mina ngokwani, 


Ngingumnyama. 

Yindoda nje engamangalisiyo, egqoke iyembe eluhlaza okwesib. 
hakabhaka elezikopela ezingamhlophe, njalo ezingamnyama. Ziyim- 
punga. Imikhono mifitshane. Ibhulugwe liyikhakhi. Yizigqoko 
zokuzivikela. Iyembe ongayithemba elezikopela ongazithemba 
Amehlo akhe athe nhlo kuyo, ubona amachatha aluhlaza okwesib- 
hakabhaka asasele eyembeni yayo lapha lalaphaya, omile, yonke enye 
ingxenye imanzi te, inamathele emzimbeni wayo njengesikhumba 
Lapha kulesichibi selembu esifana lesibhakabhaka. Ingxenye yamab: 
hege entamo igoqwe yangena phakathi. Isikhumba sayo sidonseke 
nko, siyacazimula. Ibhulugwe layo livuthuzekile ngaphansi. Inyawo 
zinkulu. Izicathulo. Intambo zezicathulo zigatha. Ingaphansi yazo layo 
iqatha. 

Iginisile, ifuna ukubanjwa nguye, iyakuswela lokho. Ngizaphila, uy- 


acabanga. 

Iminwe yakho iyakhudumala. Ngithinta ngalezi izandla ezibut- 
shelezi. Sana ingalo yakho ngapha. 

Jphakamisa imibala yakhe iyisusa phansi njalo imbeke anqume 
phezu kwamadolo ayo womabili, njengomlobokazi. Iqondisa isithupha 
sakhe emhlathini wayo, uyadikiza.\ 

Lusuku nje olufana lezinye insuku. Ukutshisa nje kuphela. Phezulu, 
kulomsindo wempiko, zinyoni: azila sisindo. Khatshana le 
kukhonkotha inja, ithule, ikhonkothe njalo. Ikhalela phansi, umsindo 
ohelezayo ingathi yikukhwehlela. Ngosuku olunje izinja zazithole 
amazwi amatsha. Impukane zivele zisenza iphansi lonke libe mnyama. 
[gazi phansi. Ukufa. 

Amavingo ehla lentamo yayo eqatha avalwe ngamaginqo. Khathesi 
sokumele afake iminwe yakhe kweyayo. Uvele usephunyuka nge- 
sikhathi izandla zayo zilanda ezakhe. Iminwe yabo iyathintana njen- 
gokubingelelana. Bayathintana babambane. Iyabobotheka, kodwa 
ayibobothekeli yena, ekufunayo yikuthintwa. Ilanga liyatshisa. Im- 
pukane ezilapha zenza ilanga libemnyama. 

Ngiyaphila, phezu kwaleli dolo. Ngimelele. Ngiyaphila. 

Ubona ibhakede eliyisiliva lisiza livela esibhakabhakeni esiluhlaza, 
lithwelwe ngaphezulu kwekhanda, isandla sikadadewabo silibambile 
ngakwelinye icele njalo iminwe yakhe igogele umphetho walo oci- 
cima ngamanzi, sekunjalo isandla siyayekela ibhakede lize, kancane, 
kancane kulobo buhlaza besibhakabhaka obucaphulayo. Khathesi us- 
esenelisa ukubona ibhakede ligenquka, ligcwele amanzi, amathonsi 
amancinyazana esenza angathi ngumfafazo, echitheka, sekunjalo ib- 
hakede lichithele wonke amanzi phansi; amanzi ahlephuke abe yiz- 
icucu njengelitshe. 

Ukuthula okulandelayo kuyamangalisa, kuthule, njengokuphefu- 
mula. Uyagijima esedlula amanzi asenyamalele, khathesi sekulichit- 
shana lobumanzi lodaka. Ibhakede lisesibhakabhakeni, ingqondo 
kaNonceba iyaxega njengesiswebhu. UNonceba uyahlehla, ubuyela 
emuva esuka emanzini achithekela phambi kwenyawo zakhe ezin- 
gagqokanga lutho, enyamalala engena engqondweni yakhe. 

Thenjiwe...uyabiza. Kuthutsha indoda. Iyaphuthuma. Njengokhogj | 
lusehla luhwitha. 

Ikhanda layo lingemuva kukaThenjiwe, lapha okube kuloThenjiwe 
khona kugala, lindenda emzimbeni wakhe, isemzimbeni wakhe. Iyan. 
denda njengokuphazima kombane. Umzimba kaThenjiwe wala ulokhy 
umi ugondile ngasikhathi sinye ikhanda lale indoda lithutshe ngemuyg 
kwelakhe, liphakathi kwalo, lithatha indawo yomzuzwana Wakhe 
munye ngamunye, lithatha indawo yakhe ebuhlazeni besibhakabhakg | 
Iginya ukuhamba kukaThenjiwe ikungenisa emzimbeni wayo, isi- 


bakhona lapha okube kuloThenjiwe khona, isiya kulezo ndawo akade 
ekhona. Sekunjalo uThenjiwe uyanyamalala kube yiyo esigxunyekwe 
endaweni yakhe, phambi kwamehlo kaNonceba, ngokuphangisa njalo 
kungelakuphambanisa njengesiphepho. Umzuzu ngowayo. Kungeke 
kwaguqulwa. Ngowayo. 

Kwenzeke njani ukuthi indoda isike ikhanda lowesifazana nge- 
sikhathi ibhakede lithwelwe ekhanda? Kwenzeke njani ukuthi indoda | 
ibenge umphimbo wowesifazana njalo asinde? | 

Sekunjalo ibamba isidumbu isiphakamisele phezulu, indoda le 
engaziwayo, igagadlele ukufa okuqunywe ikhanda njengomchilo wa 
makhosikazi. Ibamba uThenjiwe imphakamisele phezulu. Sekunjalo 
sekukhanya angathi isibambe umzimba kaNonceba lawo 
yawuphakamisela phezulu ngoba kakuseneliseki ukuthi aghubeke emi, 
ukuthi ingqondo yakhe isinde izimele yodwa. Ibamba imizimba yabo 
bobabili iyiphakamisele phezulu. Isingungqwaqwane. 

Yehlela ngaphansi kwesidumbu engathi ingena esifuleni esithuleyo. 
Igazi likaThenjiwe ligeleza lisuka emzimbeni wakhe lifike ligoqane 
kuyo njengesiswebhu, lidikiza. 

Isebenzise sikhali bani ukuquma ikhanda lakhe kanjalo, khathes 
ikhanda selilenga phezu kwamabele kaThenjiwe, selehlukanisiwe. lb | 
hakede, amanzi, ilizwi lakhe ligijima phandle egumeni, ligijima esi- 
fuleni samanzi acengekileyo litshelela lisiyaphambili lisuka kulokhuys 
kufa okungazwisisekiyo. UNonceba uthe njo amehlo phezulu, kule- 
siya isibhakabhaka esiluhlaza, ngasikhathi sinye umzimba wakht 

ywohlokela phansi ngokuzithandela, usemukela ubuhlungu obubu- 
lalayo njengamanzi emhlabathini, umzimba wakhe uwa ngendlela 
efana lokunyamalala komsindo, ngendlela ohamba ngayo usiyakhat- 
shana ungasusi matshe ngendlela amanzi enza ngayo, ungaphazamisi 
ngitsho yiloba yini into engelabunzima, ngitsho losiba olulula ok- 
wedlulisileyo, ungaguquli ukuma kwenkanyezi. Umsindo usuka 
uhambe ungabonakali, njengeveyili edabukileyo iphakama, ibingelela 
umoya, njengesilika etshayo. 

Inyawo zakhe ziphansi emhlabathini. 

Amanzi la abomvu, aludaka. Amazwane ami ayabambana, emunya 
jphansi. Ngimi ngithulisile kuleli chibi lamanzi amazwane ami ebam- 
bene ndawonye njalo udaka lubomvu, olubomvu udaka, udaka oluh- 
langene legazi. 

Isebenziseni ukuquma ikhanda likaThenjiwe, okungakhanyiyo kan- 
gaka, okwenzakala ngokuphangisa okungaka? 


se 2K 


UNonceba umi enganyikinyeki, kungalindelekanga umzimba wakhe | 
ufugekela phambili. Sekumele adonsele emuva, adonse inyawo zakhe 
ezisusa edakeni olubomvu atshedele emuva amanyathelo ama- 
lutshwane. Inyathelo eliludaka olubomvu emuva. 

Amanyathelo amalutshwane nje azizwe engasekho engozini nga- 
lowo mzuzwana, inyawo zakhe zitshelela. Umkhumbulo uyasabalala; 
kubomyu, udaka, ufile. | 

Kulokhuyana kuphangisa, okomzuzwana nje kungakenzakali lokho, 
uNonceba ubona isandla sokudla sidonsela emuva njalo sihluthuna 
umzimba ngokhalo, ukuhamba okusamgido okulungiselelwe kuhle 
kakhulu okusobala ukuthi kakusinto entsha kulowo okwenzayo. 

Kasikho kufa kwakugala esikubambe ezandleni zayo, ikugagadlele, 
njengenyoni iphunyuka. Kasikho kufa kwakuqala eyenze ukuthi 
kwenzakale. Isidumbu siwela phambili njalo iyakhubeka idonsele 
isidumbu emuva, kuba lokukhanya okwethambo okumhlophe okusuka 
esidunjini, ithambo lentamo linjalo, njengensaba zokukhanya ithambo 
liyanyamalala esifuleni segazi elimpompoza liphuma, amadolo agob- 

ela phambili njalo umzimba uyabhoda ugxile ngezithende, imbala jp. 
dawonye, uhuduleka ngecele - ingagala ebuthakathaka ibanjwe yasiwa 
phansi. Iphendula isidumbu isisa esandleni sayo senxele, ikwenzą 
kubelula, ukufa, sekwedlule, inqagala ebanjwe kuhle njalo ifile 
iphansi. l 

Ihudulela isidumbu emuva, ngezithende zaso. Isidumbu siyabhid. 


lika. Ihlombe layo liphezulu, izimisele, imibala indawonye njalo 


igugele phambili, idonsela ingalo emuva njalo ithwele ubunzima baso, 
Kuthe cwaka. UNonceba kaphefumuli. Isidumbu ngesayo, ukudikizg 
lokuhamba. Idonsela ingalo emuva, ingalo kuphela, njalo lokhy 
kuletha isifuba phambili, amabele phandle, efuqa igazi eselinjen. 
gelembu elilula elekhothoni. Igazi lenza amavingo phezu kwamabele, 

Ima okwesikhathi eside ikulesi simo ingantshintshi ingalo njalo 
imise isidumbu singakabhidliki, isilengise sisuka ehlombe layo leny. 
ele. Thenjiwe...uNonceba uyabiza...Thenjiwe... 

Iyabamba futhi. Ibamba iginise engathi le ingxenye yomdlalo ifuna 
isibindi, lokwenziwa kuhle ngobuciko, le ingxenye lapho ingqondo 
yayo egida lesidumbu. Sekunjalo iyaguqula umcabango wayo njalo 
ikhangele ngale kwamahlombe ayo, ngale kwesidumbu. Ikhangela 
yonke indawo. Ayisahlalisekanga, iyaphenduka, iphakama lesidumbu, 
iyaphenduka ibhoda futhi, kabili, ibe isisima. Isimfulathele. 

Engemuva kwayo uyenelisa ukubona ingalo yakhe engembeswanga 
lutho, sekungathi udadewabo udiniwe nje ngemva kokusebenza 
nzima, ingalo ezilengelayo nje. Ubona ingalo ezingezikadadewabo. 
UNonceba ufisa ukuthi ngabe uyaphapha njengenkozi. Ukuphapha 
komcabango. Kulokungazwanani kuphela; okuthuleyo njengelitshe. 

Udaka, ufile, selomile, lubomvu. Ubiza uThenjiwe futhi. Ufile. 

Ithwala isidumbu sichayekile emhlane wayo, ingalo phezi 
kwehlombe linye ngalinye, ukuhamba kwayo kulamandla, igcwele 
igazi. Inyathela isiya eceleni, iye emuva, iyephambili leceleni. Emh- 
lane wayo, isidumbu sibandezela phansi emgogodleni wayo. Įyaphen- 
duka kuhlekuhle, ngokuhamba komzingeli obulalayo hatshi ngoba 
elambile kodwa ngoba isisu sakhe sigewele, ngakho-ke, angenelisa 

ykuzingela ngobugabazi. lyema. Itshiya isidumbu khonapho ebe imi 
khona, kayisasinakekeli isidumbu, endaweni yalokho isisusa umth- 
walo lo ehlombe layo, iwulahlela le njengomcabango osumdala. 
Jsidumbu asisesayo. Sesingesakhe. 


Sekunjalo ihamba ngamandla isiya kuNonceba. Imphosela kuyo. 


kkk 


Ngiyaphila, ngilindele ngiphezu kwedolo lalo umuntu ongaziwayo. 


Kk k 


UNonceba uhambisa iminwe yakhe yenxele esehla lengalo yayo njen- 
genina eliyisiphofu lidinga indoda elake lahlangana layo ephutsheni: 
leyo eyamhlaselayo; eyaphatha ilangabi yalisa emehlweni alo yaletha 
kulo ubuphofu. Inyama iyavuvuka njalo ibe ngamavinqovingo esehla 
lale ingalo eseduze kwakhe kakhulu, iminwe yakhe iyaqhubeka isehla 
isiyaphansi. Lapha isikhumba sesisiba madlekedleke. Simnyama. 
Imithambo ivuvukile. Yenza amavingovingo, ngaphansi kwe- 
sikhumba. Isihlakala. Inzipho ziyizicecedu engathi bezibandezelwe 
ngaphansi kwelitshe okwesikhathi eside kakhulu. Iminwe, itshile. Lesi 
yiso kuphela isenzo sakhe sokuba lesibindi; ukwenelisa ukuqamba in- 
galo zayo. 

Sekunjalo imdonsela phansi, isenza angathi ilinganisa ubunzima 
bomcabango wakhe esandleni sayo. Iminwe yayo ilanda eyakhe. 
Angeke ayivika. Ingaphakathi yesandla elukhuni okwamagama 
iphakathi kweyakhe ingaphakathi yesandla. Isikhumba esiphakathi 
kwengaphakathi yesandla sayo, silemifolo. Ukhangela phansi 
enyaweni zakhe, edakeni olubomvu. Igazi liyoma masinyane, libe 
lemikenke. 

Okunye lokunye ukuthintwa kwenza kulindelwe udlakela avele es- 
elwazi. 

Inwele zayo, ngamaluba emangewabeni. Lokho yikho okwatshiwo 
nguThenjiwe mayelana lenwele ezinje, ezimhlophe lezimnyama zix- 

ubene ndawonye, zithandelene. Inwele ezimnyama, ubutshg 


ubuhlophe obuthakazelela ukufa. Ikhanda lilendlela yokubuthelel, 
amaluba alo, eyokubuthelela isikhathi sibe yilixha lamaluba, uThen. 
jiwe utshonjalo. Yena owayekwazi ukubuthelela indimi lenhlakanipho 
emlonyeni munye. Ube engathini esikhathini esinje? Ube engabą 
ngubani? Lokho kwakungasiqiniso ngesikhathi esihamba singaphy. 


muli sisiyaphambili, sisikhokhelela engewabeni. Isikhathi sima mpo, 
njengakhathesi. 

Amaluba asemangcwabeni kawaqhakazi. Kakho owathelelayo, 
Amaluba eganga alenhliziyo eqinileyo ayaqhakaza yiloba yisiphj 
isikhathi somnyaka. Ukuba leqiniso nje ukuthi iluba liphila okwe. 
sikhathi eside ukwedlula umhlanyeli walo, kumele kube ngumhlobo 
oghakaza ngamandla ngesikhathi sesomiso, liwisa amaluba alo njen. 
gesikhumba esidala. Ukwazi iluba elinje kudingeka ukuthi ube sewake 


wangewaba isithandwa kumbe umntwana. Kwakukhangelelwe ukuthi 
bahleke lapha uThenjiwe ekhuluma lokho, ukwemukela lokho 
okungeke kwengatshelwa, okuyikucina kwakho konke ukuqalisa, 
ukufa kwezihlakaniphi esezabona ilanga litshona njalo liphuma ka- 
nengi nengi okokuthi intuthu yelangabi lalo seyaphendula inwele zabo 
zabamhlophe. Labo asebesazi imizwa enje lezifiso okokuthi lokhy 
lakho kwatshisa ingxenye yemikhumbulo yabo. Labo asebazi ukuh- 
leka njalo benza inhambo benganakile bengena emicabangweni, ekuh- 
lamukeni, njalo bagida lezithunzi zabo emini. Labo abangasanaki 
kangako ngokuthembeka, abazi ngokupheleleyo ukuthi inkanuko icina 
inyamalala isoma qha, njalo igoqane ngendlela ehlekisayo 


fy 


njengehlamvu: iyoma qha. Abantu abalemibono enjalo abahleka ukufa 
bemukele ukulala njengesipho esingelamsebenzi njalo bavuke engathi 
bavuswa ngumsindo wamabhera. Labo abasiphuna okulunwedlwana 
njengempande, besazi kakuhle umsindo wenyawo zabo zihamba kan- 
cane njengokuwumana ziqonda engcwabeni. Labo asebabona amaluba 
ekhithika ezihlahleni, asebabona inhlanzi zizalana emifuleni labant- 
wana bamaxoxo belahla imisila yabo. Babelenwele ezinje. 
Nansi indoda eyayilenwele ezinjalo. 

[khumbula ngamanxeba eyawathola ingakafi, ukuhlanyukelwa impi 
ingakabi khona, ngemva kwempi, langesikhathi sempi. Yena. USibaso. 
Jcabanga ngowesifazana osengalweni zayo. 

[bona izithende zakhe ezigidayo, izandla zakhe ezimsulwa ithambo 
elifileyo, zicake okwenza zikhanye ngale kwazo, ziconjwe elitsheni. 
Jntamo yakhe yeyeme emtshokweni ophakanyisiweyo, ingqondo 
yakhe ibhotshozwe lilanga. Linina elisuka khatshana, esikhathini esad- 
jula kudala, ezimbalwini ezinqunu ezisentabeni zeGulati. Kayisilo 
jalapha. Uthwele isibani esikhanya sisodwa, esilomumo womkhum- 
bulo oconjiweyo. 

Iphosela isidumbu phansi: okwedlulayo osekwafayo. 

UNonceba uyawa. Ubhodisa ikhanda lakhe khatshana kwayo. Uwela 
phezu kwengalo zakhe, izandla zakhe zivalelwe phakathi kwamabele 
akhe. Uyikhangela ekwelinye icele lomzimba wakhe, ubona izicathulo 
zayo kuphela. Uyakhasa aye khatshana, ngesisu, khatshana le. Sekun- 
jalo usevukile. Isimphakamise imvusa phansi. 

Ibamba ubuso bakhe ibusondeze eduze lobayo. Amehlo ayo acway- 
iza emedlula njengensaba zokukhanya. Isikhathi leso sifitshane, 
siphangisa njengombane, isikhathi esiphambi kwesikhathi engak- 
enelisi ukuyibuza ngesenzo sayo sokuphangisa kakhulu kangaka, 
kumbe ukwenza, kumbe ukuhamba, kumbe ukucabanga, kumbe uku- 
mangala ukuthi kuyini, ingaphi, kuyini, kungakenzakali konke lokho. 
Kancane kancane, inyathelo ebuyela muva, isithende sakhe sithwelwe 
ekucineni kwesicathulo sayo, hatshi lokho, imizwa nje yokuthintwa 
yikho konke akuzwayo, kungaqhubeki kokuphela: ngaphandle kobuh- 
lungu obungapheliyo obuza muva. Ucabanga ukuthi yilokho nje, 
ukumthinta kwayo esilevini, kodwa endaweni yalokho, kubulkhali 
njengensingo. 

Kwakukhanya angathi yayingithinte okwesikhatshana kuphela 
ngenhlanekela yayo, mbijana nje, njalo yahambisa indololwane yayo 
yesokudla eduze kwehlombe lami lenxele, yayiphakamisela phezulu, 
kwakubonakala angathi kunjalo ngaleso sikhathi. Angizange ngiwise 
inkophe zami, ngiphakamise ingalo yami, ngiklabalale, loba ukusuka 

lapho. Ukwenza kwayo kwakulula nje. Kwakubuthakathaka njalo 


kuphosa kulolozele kodwa angizange ngazi ukuthi kwakup. 


gasekuthinta kwayo okwakudweba isilevu sami, kungasikuthinta nje 


kodwa endebeni yami yangaphansi, kwakusedlula lokho. Okwe. 
sikhatshana konke lokhu kwakungabuhlungu. Angizwanga lutho, 
Yadinga ubuso bami. Yabuthinta ngesihluku esikhulu. Yasika kuhle 
yasusela khatshana. Yayisifunde ngekhanda izitho zami. Ukuma 
kwazo lalapha okugoba khona; indebe ezingakhulunywayo. 

Ivala isandla sakhe. Isihlakala sakhe siyagoba, imithambo iyaqumba, 
UNonceba uyabubula ngendlala ebanjwe phakathi kwelitshe lesib. 
hakabhaka. Ingqondo yakhe kayisasebenzi. Uyaqhugha, njengentuthy 
isiyaphezulu. 

Eseyedwa, ngemva kwesikhathi, uphendula isidumbu sikaThenjiwe, 
adonse ibhulawuzi eyehlisa ukuthi ivale ibele elimanzi. Kaselamazwi, 
Uhloma iminwe yakhe ngaphansi kwelembu elibomvu. Uzwakala 
ekhudumala njalo ekhalela impilo, yikutshisa lokhu okulokhu 
kusasalele enyameni, lokhu okuyikucina. Kaselamazwi. 


ISAHLUKO SESIKHOMBISA 


IBIZO LAYO NGUSIBASO, ilitshe lokuphemba umlilo. Yiyo. USi- 
baso. Ngiyayilandela ngiseduze kwayo. Impilo yami yeyeme kukho. 
Ngilandela ukuma komzimba wayo. Ngilandela ingalo zayo. Isibulele 
yThenjiwe. Iphakathi kwakho lokho kufa. 

Ngiyalalela, ngingelaqiniso laloba yiwaphi amazwi ayo, ekutshoyo, 
ekuswelayo, ethi ngokwayo, ekuxolelayo, ekuqinisayo, kodwa 
ukugansa kwelizwi layo kungatsho ingge yini, njalo ukuthula, kuba 
yikuginisa kokufa. 

Kulomunye umuntu lapha na ngaphandle kwakho? Ngubani omunye 
ohlala lapha? Ukhona omkhangeleleyo na? Ulomunye umuntu na? 

Inyenyezela endlebeni yami engathi kulomunye ozakuzwa imfihlo 
yayo ejulileyo abe eseyiveza ekuzifihleni kwayo. 

Angingeke ngilinge ukunyakaza. Ilele na? Ingabe iphatheke ngez- 
into zayo ezadlulayo? Iyakwazi ukulala phakathi kwaloba yiwuphi 
umumo okhona, phakathi kwezehlakalo ezitshiyeneyo. Iyenelisa 
ukulimaza kalula nje njengoba ilakho njalo ukukuhoxisa. Isiphilele 
ukuze ilandise imibono eminengi engavunyelwayo ngempi, ukuze 
idale kutsha impi. Nansi ilapha. Yona. 

Inyawo zesayobe, iyaphikelela. Ekuyesabeni kwami ngihawukela lo 
umhlobo opheleleyo weqiniso ozwakala njengamanga abunjwe ngob- 
uciko. Ngesikhathi ivale amehlo ngizwa engathi ngiyagalula, njalo 
ngibona imihlambi yezinyawo zesayobe zisabalala emnyameni. Lokho 

ngokunye okungazwisisekiyo mayelana lezayobe, ukwenelisa kwazo 


ukuhamba phezu kwamanzi kodwa abantu begalula, itshonjalo. 

USibaso wayedle izinyawo zesayobe ezimbalwa phakathi kwagg 
sonke isikhathi sempi. Wayekwazi lapho izayobe ezazisiyakhong 
ukuze zife. Wayezazi imbalu lapha ezifela khona. Lokhu akusimfihly 
enkulu engaziwa ngumuntu na, uyabuza. Kulokungazi okuthelelg 
usizi, okungazi olunye ulutho ngaphandle kokufa, okungaphili ngol. 
unye ulutho ngaphandle kokufa. 

Igama lami nguSibaso. Sengachapha imifula eminengi igama lelo 
lingasekho ezindebeni zami, selikhohlakele. Ngumsebenzi olulg 
ukukhohlwa igama. Amanye amagama ayathathwa, ubelalo okwe. 
sikhatshana njengosizi; empini ulahla amagama njengalokho okwen. 
zayo ekulahleni izinto eziveza lokho owawuyikho khona kudala, 
njengezifinyo zidabukile, uwatshiye ngemuva njengezifula ezithela 
kwesikhulu zomile. Ngesikhathi sempi singabantu abangelampilo, 
Siyizithunywa, impilo zethu ngamabanga okulahla ithemba, enye in- 
gxenye yakho iyazifihla, ukwenzela ukuthi kungabhidlizwa yonke 
into, kube yingxenye kuphela. Okunye konke kuyabhidlika 
njengeyezi. 

Uzibuse, owenzakale eminyakeni emithathu kuphela eyedluleyo, 
usitshengise ukuthi siyizidalwa ezingaqinanga, izwekazi eselin- 
qotshwe ngomoya wodlakela, ilizwe elilomhlabathi kodwa linge- 
landawo yokuhlala. Singaphandle komngcele endaweni yethu. 

Ngesikhathi sempi kungcono ukweboleka igama, ukuze uphe 
amandla embalini. Kuyadingeka ukupha okujongiweyo kuleso 
sikhathi, ngomzuzwana munye ngamunye, ukupha inkuthazo. Impilo 
kumele iphilwe, lanxa ungayikholwa. Indoda kumele ikhule ibonakala 
njengesihlahla, kungelalutho olwehlukanisa ukukhala kwayo lezinto 
ezihluphayo. Endaweni yalokho, yimpi, njalo indoda isuka ibe 
ngeyenza izinto icatshile, sonke isikhathi ihlala isemakhulusini acat- 
shileyo angazwisisekiyo, njalo ilandele wonke amazombezombe 
akhona, uhambo lwayo lonke isiya endaweni eziyingozi. Izifica isise- 
mathunzini amnyama, indawo ezingabanekwanga, zimnyama njalo 


86 


_— 


gisesabeka. Ilithunzi lapha ihamba; ilithunzi lalapha ilala. Ingqondo 
yayo imbobombobo njengombule odabukileyo njalo isehlakalo sinye 
ngasinye sedlula kuyo siphume ngale njengelitshe. Lapha isukuma 
ikhanda layo litshayana lolutho olunzima - ithola ukuthi imbali ku- 
jalapha ecina khona. Iyamangala. Sekumele iqaphe, njalo umzimba 
wayo masinya nje uhle uzilungisele ukuzivikela; isilesifiso sokuh- 
jasela. Uma isitha singacatsha, idala esinye. Lokhu yikuzihlanza 
kwayo. Isiphose yahlanzeka. Ikhanya ilesifiso, umcabango ongafezwa 
yiyo kuphela. Kusobala phela, umcabango lo uphathelene lodlakela, 
ukuhlukuluzwa komusa. Yisimo somuntu ngokwakhe yedwa njalo es- 
imotshayo. Ingeke yaphunyuka. Imele isikhathi ngokwaso. 
Kulomhlobo wesayobe esiba ngumoya, impilo yaso ngeyesikhat- 
shana esinganganani. Siyanyamalala, kusukela ngaphandle 
kusiyaphakathi, inyawo zaso sezaqina nko engathi zonyiswa, into 
yesikhathi esizayo. Kulomhlobo wesayobe oqoga ndawonye zonke iz- 
ihlobo zaso kungakabi lokuzamazama komhlaba, sithumela imibiko 
yaso ngomoya. Sezindawonye, izayobe zibuthana engosini yesikhathi, 
ichibi elitsheni elikhumuzekayo, igodi lapha umhlabathi okhukhulwe 
khona lizulu; kungakabi lokuzamazama komhlaba, isitha singakason- 
deli, njalo lempi ingakabikhona. Izayobe ziyelekana zize zibe yisiduli, 
zizidalela indlela yokuzibulalisa zona ngokwazo, zidinga enye indlela 
yokuphunyuka. Sekunjalo-ke ingaphezulu yesiduli sezayobe igcikwa 
ngamathe, agatha njalo elukiwe kungathi lilembu elisambule, likhanya 
ngenxa yensaba zelanga, njalo lemichilo yamakhosikazi egobileyo 
ngaphezulu njengemikhumbulo. Kuyathula cwaka, kungakabi lokuza- 
mazama komhlaba, kungakabi lempi. Kuba lokuthulisela kun- 
ganyikinyeki lutho ngendlela engakaze ibonwe ngaphambili, njalo 
kuba lomumo omutsha womkhathi kulowo moya ovalelweyo. Up- 
henduka, kokuphela kokuphela kuze kube lolunye ulutho olukhululi- 
weyo, njengomusa. Isayobe siyawa kungathi yilutho olulengisiweyo 
oluzunguzeka luyele lale. Lokhu akusikho kucatshela ukufa: imizimba 
lyabaleka, ikhululekile njengesikhathi. Umzimba uyanyamalala, 
kusuka ngaphakathi kusiyangaphandle, ingaphakathi ithululeka njen- 

gothuli oluyimpuphu, inyawo seziyizinto ezonyiswa kudala. Lokhy 
yikuphela kokudalwa kwezinto, ukuqala kwempi. 

Sengagola inyawo ezimbalwa zezayobe ngesikhathi zona zinxibene 
njengezithembiso, zingenzima, zizinaliti ezingalimaziyo. Isithungj 
sesikhathi; insalela yempilo. Ngiphephetha insalela yempilo esandleni 
sami njengento ezakwenzeka. Esandleni sami kulengoma emnyama, 
izimo ezigoqanayo zitshilane zibe yimizidlana emincane, njenga. 
mazwi amancinyane ekhasini, kulogwadlwana olulotshwe ngesandla, 
le-inki eyachithekela elitsheni elidala. Ngihlikihla ingaphakathj 
yesandla sami ihlanzeke. Ilizwe lakithi liswela iqhawe elinje elithwele 
amafutha ezilonda zalo phakathi kwendebe zalo lolimi, phakathi kwe. 
sithupha lenkomba, phakathi komhlabathi lengaphansi yenyawo zalo, 
eliphapha liqonda eqinisweni elingelachatha. 

Sengabona isayobe sigida lolonyovu. Umhlobo lo wesayobe ulenga 
ngaphansi kophahla olufulelwe nge-asibhesita kuyo yonke imizi 
emalokitshini. Amadoda amanengi ayabukela ukuhamba kwesayobe 


esinje. Wonke umuntu owasindayo uyahawukela isayobe sigida 


lolonyovu. 

Kulomhlobo wesayobe oguqula umbala ngesikhathi sihlangana 
lesiduna ukuze zizale abantwana. Sidla esiduna leso sisigxobagxobe 
sibe yinhlama ecolekileyo. Ngenhlama leyo sesikhombisa ijaha elilan- 
delayo. Silipha lokhu okulungisiweyo, umnikelo owenziwe ngob- 
unono ukwenzela ukuthi sona sithole uthando olumnandi 
okwesikhatshana nje kodwa. Umhlobo lo wesayobe ulenga phakathi 
kwezihlahla njalo ungabonakala kuphela lapha kulonyezi. Isayobe 
esinje silemfihlo eqakatheke kakhulu, silolwazi lokuthi uthando 
lungeke Iwakhelwa esihawini, kodwa ukuthi isihawu singakhelwa 
ethandweni. Sazi ubuhlungu obuqotho obemizwa yothando, ukuthi 
udlakela luyingxenye yomdlalo wamaqembu aphikisanayo, njalo 
lokuthi ngesikhathi sempi, kulemihlobo emibili yezithandani, omunyt 
osesikhathini esadlulayo, njalo osewafayo, lomunye osesikhathini es- 
izayo, ophilayo njalo ofiswa kakhulu. Okwezolo yikudla, okwakusasi 
kuthwele inhlanhla. Iginiso lohlobo lolu ngolwamaphupho ezwekad 

eliphambene inggondo. 

Kulomhlobo wesayobe olemilenze emide kakhulu enciphe ok- 
wesabekayo, elungele ukunyamalala. Isayobe lesi siphosa sikhanye 
ngale kwaso, imilenze yaso zinsaba zokukhanya okugida emnyameni, 
okunjengemizila yepeniseli. Imilenze isenza sihlale siphakeme 
siphezulu khatshana lomhlabathi, njalo akulalutho olumangalisayo 
ngaso sibili, kuphonguphephuka nje, ngumzimba omhlotshana nje 
kuphela. Isipoko ngokwaso. Ngasibona sihamba siquma phezu kwe- 
sibuko ngenye ikuseni. Sekunjalo sema ukuhamba. Isibuko sakhanya 
singathi sicezukile. Ngangisenelisa ukubona ubuso bami obucezuki- 
leyo ngale ngemuva kwaso. Lesi yisayobe sangemva kwempi, isay- 
obe esilambileyo. Singabhidlika yiloba nini njengolwembu olwembese 
amaphupho. 

Lapha isayobe lesi sisedlula kukhanya angathi ungaphephetha imi- 
lenze yaso le engaqedakaliyo ngokunyenyeza nje kuphela. Okuh- 
langana khona amalunga emilenze kusachatha nje elibekwa lapho 
okucina khona umutsho, ungqi, yikufa ngokwakho. Ukubonakala 
kwaso yincazelo nje yombono omkhulu. Isayobe lesi usithola 
ngezikhathi zekuseni kakhulu, singaqedakali, sisehlela engosini, umz- 
imba waso useluka njengentambo, ucazimula njengelembu lekhothoni, 
njengolunya. Asilanyamazana ezisidlayo. Siphila ngendlala. Ingqe 
ngubani ongasizingela kungamela ukuthi akhothe ukungabonakali 
kwaso akususe emhlabathini, njengesawudo elichithekileyo. Siyak- 
wazi ukuphila sisemaphethelweni, imvava, njengencezu zengilazi. 

_ Ngubani ongathanda ukudla into enje evele isizifele? Ngesikhathi es- 

izayo kakusoze kube ngitsho lomzidlana waso. Sifa singaphandle kwe- 

sikhathi. 

Yebo. Ngilele. Ngizenza ofileyo, njengalokho engakwenzayo 
emahlathini aseGulati lapho isayobe esikhangeleka siyingozi sasi- 
hamba phezu kwengalo yami. Ngangisikhangela, ngibambe umphe- 
fumulo, ngithulise njengelitshe nginganyikinyeki. 


Kwakungelakuphambanisa ukwazi isayobe esibulalayo, bonke ubu- 
fakazi busegcekeni, imilenze eyesabekayo, amazinyo aloboya. Sa- 

sithwele ubunzima obubulalayo, phezu kwengalo yakho. Ubunzim, 
obuzithembileyo. Sasizihambela nje phezu kwengalo yakho yonke 
njengomgidi ohlanyayo. Ukubunjwa komzimba waso kanye lemibal, 
yaso kubi kakhulu. Wawungasizwa sizama ukwenza isinqumo, sicą. 
banga ukuthi kambe ungabe ungumuntu, njalo uma unguye ungabe 
sewafa kudala. Isayobe kasiqali ukudlalisa ubuthi baso. Wawungezw, 
isisu saso sihwaya isikhumba sakho. Silengile. Senza ukulimaza umd. 
lalo owenziwa ngobunono njalo sikulanda libalele. Sasilokuphangig, 
kwaso okwakukhanya angathi akusikwaleyo imihlobo. Umzimba om. 
ncane. Sakhiwe sabaside. Sizilingana ngendlela esolisayo. Uma sa. 
sithe sasuka sahamba ngokuphangisa sasikuphe ithuba lokuke uphile 
okwesikhathi. Isehlakalo leso sasiphica, ukufa kuseduze njalo kukhat. 
shana. Balebizo lalesi isayobe, bathi ngumahambemoyeni. Ngangica. 
banga ukuthi ngangitshiye isayobe esinje egangeni lapha okulemithj 
lokwesabeka kwaso khona. Ukusinda yibuciko obufundwa ekuham- 
belaneni kwemvelo. 


KKK 


Iyanyenyeza. Ikhuluma okungazwakaliyo, isangene. Ingiphosela 
phansi ngodlakela, ngokuphangisa. Sekunjalo iyangiphakamisa futhi, 
ingilethe engalweni zayo. Ngiyizwa ibandezekile emzimbeni wami, 
lokho kuphela, sekunjalo ngizwa ubuhlungu obungechazwe. In- 
giphosela phansi njalo, ibe isinyamalala. 

ISAHLUKO SESITSHIYAGALOMBILI 


QOWESIFAZANA UYAKLABALALA. Ilizwi lakhe lehla ligijime 
ngomkhandlo ophakathi kwendlu njengento enjengamanzi atshisayo. 
flizwi lakhe liphezulu. Kulokunye okuzwisa usizi okuphuma kuye, 
ulutho olungamisekiyo. Ilizwi lakhe liyavalwa, masinya seliban- 
dezelwe phansi. Abantu abanengi babandezele owesifazana phansi. 
Owesifazana ubhidliza umcabango osengqondweni yakhe. Ulahla 
ulutho. Ukukhanya lomsindo yikho kuphela okungagezisa ingqondo; 
hatshi ukuthintwa. Uhlanza ingqondo yakhe. Owesifazana unqolonga 
okungapheliyo, esehla lomkhandlo ophakathi kwendlu. Mude kan- 
ganani umkhandlo ophakathi kwendlu? Kulesikhathi eside kanganani 
owesifazana ekhala? Kulolutho olunyamalalayo. Usebhenyisiwe. 
Uyafa. Uthule. Hatshi, ilizwi lakhe lizwakala kakhulu. Uyaphila 
ekamelweni. Ilizwi lakhe lisengqondweni kaNonceba. Ilizwi limi 
khonapho eceleni kombheda wakhe. Khonapho. 

Abantu ababili bahamba besehla ngomkhandlo ophakathi kwendlu. 
UNonceba kathandi ukulalela amazwi abo, ubambelele elizwini eli- 
dangeleyo, eselizwakalela khatshana khathesi, elowesifazana okla- 
balalayo, ukhathazwa yinggondo yakhe efayo; kodwa umnyango 
ukhamisile, uyenelisa ukubona esedlula ngale kwamashitibhedi 
amhlophe awombheda wakhe wesibhedlela, ebona ukukhanya 
okukumkhandlo ophakathi kwendlu, njalo umsindo wezinyawo use- 
duze, usuzwakalela phansi. Ikhetheni elibomvu livuliwe labotshelwa 


91 


ekucineni kwensimbi, iwindi livuleke kancane, njalo ngaphandjg 
kwaleli windi elikhulu kulesixuku sehayibhisikasi esilamaluba, Sip. 
gaphezu kwewindi ngakho uyenelisa ukusibona sonke. Ngemuyg 
kwaso kulesitubhu esibanzi esakhiwe ngesamende. Sekusiba lalapho 
okungenwa khona. Uyalalela umsindo wenyawo zisiza emnyango 
wakhe. Umsindo wezinyawo zowesifazane. Ilizwi lendoda. Amazyj 
aletha imifanekiso elamandla engqondweni yakhe eyowesifazana ok. 
labalalayo kwelinye ikamelo elilandelayo angakaliboni. Loba ep. 
gakunanzeleli, uNonceba uselale lapha, kulo umbheda, okwevikj, 
lelizwi limi khonapho eceleni kombheda wakhe. Khonapho. 
UNonceba utshibilikisa umhlane wakhe. Utshona ngamandla emb. 
hedeni. Ufisa ukuphendula umqamelo wakhe. Uzwakala usukhudy- 
mala kakhulu, usungcolile, usumanzi. Kulomuntu obophele ingalo 
zakhe ensimbini zombheda. Angeke azihambise. Amabhanti aqatha 
abophe umzimba wakhe njalo ambandezela phansi. Uyenelisg 
ukuhambisa amehlo akhe. Ukhangela ngaphandle kwekamelo, 
Ukhangela ihayibhisikasi. Lilamaluba amakhulu. Kawathandj 
amaluba abomvu. ‘Amaluba abomvu ngamaluba akhanya okuthe kla 
kakhulu. Kumele uwathande.’ Kungani uThenjiwe esitshonjalo? Kun- 
gani esitshonjalo ekhanda lakhe? Yena ngokwakhe, uNonceba, 
kawathandi amaluba abomvu. Avala yonke indawo engqondweni, 


Kathandi ukuthi iluba lenze lokho, ukuthi lighakaze ekhanda lakhe, 
Uthanda amaluba amhlophe lalithanga. Lapha uwahloma enweleni 
zakho kumbe uwaphethe ngezandla, akhangeleka njengamaluba, hat- 


shi igazi. 
Amazwi azwakala kumkhandlo ophakathi kwendlu aseseduze 


khathesi lomsindo wenyawo lawo useduze. Baxoxa mayelana lowesi- 
fazana ababandezele ilizwi lakhe phansi. Sekulesikhathi esinganani 


owesifazana esifa? Uselesikhathi esinganani engewatshiwe elizwiml 


lakhe yena ngokwakhe? Esifa, elizwini lakhe yena ngokwakhe. Eban- 


dezelwe phansi. 
‘Ubulele umyeni wakhe. Amasotsha amabili angena endlini yakhe 


ahlalisa umyeni wakhe phezu kwelitshe. Aqhubela owesifazana 

jploka. Amadoda la ayekhombele imibhobho emadodaneni akhe am- 
abili asemadala, esithi azawadubula uma engayekela ukulalela. 
Waguqa ngamadolo wawancenga ukuthi ayekele amadodana akhe 
ghambe. Elinye isotsha lamsunduzela khatshana, ngesidindi somb- 
hobho walo. Wawela phansi wakhalela amadodana akhe engathi 
ayevele esefile, wakhalela lenhliziyo yesotsha elathi yayife lempi. 
Umyeni wakhe waphakamisa ilizwi eqondise kuye wathi...Ngibulala 
_, Ngibulala. Wancenga. Wayesefisa kakhulu ukuthi afe ukuze 
asindise amadodana akhe amabili. Wasukuma, ethule ephinda ok- 
wasekutshiwo ngumyeni wakhe, ngendebe zakhe, ngezandla zakhe. 
Wavula amehlo waphakamisa ihloka ngaphezu kwamahlombe akhe 
waze wafa. Lokho yikho okwenzakala kuye. Amadoda lawo amtshiya 
ekuleso simo. Umyeni osefile lamadodana amabili aphilayo.’ 

Khathesi uNonceba usesenelisa ukubona owesifazana elehloka. 
Mude njalo ulomzimba omncane njalo inyawo zakhe kazifiki phansi. 
Umzimba wakhe ulenga emoyeni. Kungathi ulenga esihlahleni. 
‘Ulenga esihlahleni na?’ Kungani uThenjiwe ebuza lokho? Kungani 
ebuza vele. Owesifazana uyisihlahla njalo zonke ingatsha ziphakathi 
kwekhanda lakhe, ziyahamba, zisiya emuva laphambili. Owesifazana 
ufuna ukugamula isihlahla siwele phansi, ngehloka. Ukuze agamule 
isihlahla siwele phansi, kumele amele khatshana, yikho umzimba 
wakhe unjalo, ukhatshana le. Umzimba wakhe uyahamba usuka esih- 
lahleni. Ingalo zakhe zinde kakhulu zedlula umzimba wonke, owesi- 
fazana kenelisi ukuziphakamisa. Kenelisi ukuhamba. Uyazi mayelana 
lehloka elisemoyeni, liphezulu kakhulu kulekhanda lakhe, liphezulu 
kakhulu kalifikeli. Ihloka khathesi selisiwa lidabula phakathi 
kwezandla zowesifazana. UNonceba uhambisa izandla zakhe 
zisiyaphambili ukuze avikele owesifazana, ukuze asuse ihloka ezan- 
dleni zowesifazana. Ingalo zikaNonceba zibotshelwe embhedeni, 
ngakho kenelisi ukuhamba. Sekumele abukele nje njalo athule. 
Wenelisa kuphela ukubona. Akalalalizwi angalitsho. Akulalizwi. 
Kangeke akhulume. Akulalizwi angalitsho. 

Owesifazana khathesi usemi echibini legazi. Ihloka selinyamalele. 

Kasazami ukuphakamisa ingalo zakhe. Kaseyingxenye yakho. Kasey 


ingxenye yakho ngitsho. 


Ibhanditshi ibhodiswe ekhanda likaNonceba, yabhoda, yabho d 


yabhoda. Isandla sihamba phezu kwamehlo akhe. Isandla e 


nanzelelo njalo esincinyane. ‘Kubotshwe kwaqina okudlulisiley, 


lokhu na,’ ilizwi litshonjalo. Kakusiwo mbuzo. Yinkulumo nje 


kuphela. Yikuthinta nje. UNonceba angenelisa ukuvuma ngekhang, 


kuphela. Uyalizwa ilembu libandezela phansi, umnuko wamafutha 


afakwe umuthi. Umlomo wakhe uvuleke kancane, ngaphansi 


kwelembu. Ulimi lwakhe luyahamba phakathi komlomo wakhe 


Ulomhawu wamanzi, umphimbo wakhe uyatsha. Uhambisa ulimi 


lwakhe elubhodisa njalo nje, ludinga amathe. Ufuna ukufikela ibhaņ. 


ditshi ngolimi lwakhe. Ukuthi ayixegise. Ukuthi aphefumule ngom. 


lomo wakhe, hatshi ngamakhala. Kasaboni kuhle, usesangene 


usehlanya, ngenxa yomuthi. Ubona izinto ezimbili kuyo yonke int 


eyodwa. Ingxenye emnyama yesithunzi lengxenye ekhanyayo. Umh- 


laba wakhe usubekwe phezulu komunye. Lapha esizwa ilizwi lening 


kumkhandlo ophakathi kwendlu, uzwa elakhe eceleni kwalo. 


Uyedwa, khathesi, ekhangele phandle ngewindi. Yonke into isi- 


hambile. Usesegcekeni. Yonke into iyaguquka. Ulemizwa emkhathaza 


kakhulu ethi yonke into ivele isiguqukile, isihambile, ayiselakutho- 


lakala futhi. Akulalutho oluzaphinda lufane lakuqala. Ingalo zakhe 


seziguqukile; lomzimba wakhe. IKezi, indawo yakhe lapha azalwa 


khona, kayiseyiyo eyakhe. Ukhumbula iKezi, igonjolozelwe zintaba, 


Wathanda lonke uhetshezana lwenhlabathi yaleyo ndawo, abantu, in- 
yamazana, lomhlabathi. Isibhakabhaka esingaphezu kwakhe khathesi 
sesitshiyene; isibhakabhaka kumele sithwale amaphupho. Izinto 
azikhumbulayo sezaguquka: kugogela umhlobo lesilinganiso sobul- 
lungu, lesenjabulo. Wayevikelekile kungakafiki khathesi, 
wayevikelekile ngoba wayekhumbula izinto ezitshiyeneyo, ezikhun- 
bula ngendlela etshiyeneyo, inhliziyo yakhe ingatshayi, ingagigi, 
ingamphandli. Kwakungelamuntu owayefele emehlweni akhe njalo 
lowo muntu wathatha umkhumbulo wakhe wawenza owakhe ngale 

wayengaphathekanga kukho, ilizwi lakhe lalingakabizi abafi- 


indlela; 
leyo: Usendaweni embi kakhulu, umi ndawonye, ebandezelwe phansi. 
Kakhulumi. Uyilizwi elifayo. Elinganelisi ukubumba amazwi abe 


ulimi olukhulunywayo, ukuthi aphefumule ekhululekile. Kuzamela 
adinge isisusa somsindo phakathi kwakhe, esingela chatha njalo 
esingabekelwanga sikhathi. Sekunjalo uzavula umlomo wakhe ayekele 
jlizwi likhululeke. Amazwi azathuluka. Sekunjalo kuphela kulapho 
angafumana khona umhlaba otshiyene lenkinga yakhe. Uzabuyisa kut- 
sha inggondo yakhe, eyelapha ngezigaba ngezigaba, ngomsindo. 

Ucabanga ngolimi lwezinyamazana olungela mazwi kodwa 
ymkhumbulo. 

Ukuhamba kwemizimba yazo, umkhumbulo osemathanjeni azo, 
owezindawo esezafika kuzo. Lapha zithe zawela engozini, zisinda 
njani? Zivala amehlo azo ziphuphe na, kumbe ziphupha amehlo azo 
evulekile, khona zivele ziyaphupha nje na? Zizalwa kutsha em- 
sindweni na? Ziyondla ukufa phakathi kwemizimba yazo njenge- 
siphepho na, ulimi lwazo lungazwakali? Angathanda ukwazi ulimi 
jwazo zonke izidalwa ezilinyaziweyo, ziqalisela ngaphi lapha yonke 
into isicinile. Kulolimi na lapho okucina khona inggondo, okucina in- 
ggondo zonke? Unyikinyisa ikhanda lakhe elisa emaceleni, 
kancinyane, egcwalelana, esizwa ubuhlungu obungathwalekiyo 
obuzamkhulela masinyane nje, obube bulaye ngaso sonke isikhathi 
lapho evula amehlo akhe njalo esazi ukuthi ukhangele: uyaphila. Kun- 
gakenzakali lokhu, wayekwazi ukugcina umcabango enggondweni 
yakhe. Khathesi usebhuqiwe. Angeke esatsho ukuthi uyaphila, ukuthi 
usindile. Khathesi usesesaba ukususa amehlo akhe emalubeni abomvu 
angaphandle kwewindi, uyabonga ngobukhona bawo, ukubunjwa 
kwawo, lokuma kwawo, yinto eyokuthi ingqondo yakhe ibuke, igcine 
emkhumbulweni. Ayinto, ebonakala kuhle, eyenzelwe imizwa yakhe, 
elombala njalo engelamsindo. Kungcono ukubuka amaluba kuloku- 
vumela ukuthi umcabango ubumbe, uhlale, njalo uzitholele indawo 
enhle enggondweni yakhe lapho into yonke esichithwe khona njenga- 
manzi, yalahlwa, lapha isibhakabhaka esesiguquke khona kokuphela, 

amabizo ezinto eselahlekile. Yonke into isiguqukile, njalo sekugugule 


lendlela yokubona kwakhe, yokuhlala kwakhe emzimbeni wakhe 


yokuba kwakhe ngophilayo. Sonke isikhathi babebabili, omunye 
ehamba eceleni komunye njengesithunzi, khathesi useyedwa, usey. 
isithunzi sakhe ngokwakhe. Omunye usenyamalele ngesiphetho esize 
masinyane njalo ngokucina okumangalisayo. 

Kulendoda eqhamuka ngemuva kwesixuku sehayibhisikasi. Yethulg 
ingowane yayo lapha isifika esitubhini sesamende. Ingowane leyo igo- 
qwa ezandleni zayo. Iyasithela, ngemuva kwesivalo, isicatshile 
emehlweni akhe. Isihambe yedlula umnyango, yangena esibhedlela, 
UNonceba ughubeka ejolozele indawo leyo engelalutho okube kula- 
leyo ndoda khona. Uyenelisa ukuyibona futhi engavalanga amehlo 
akhe, isandla sayo siya engowaneni yayo, iyayethula, iyigoge nge- 
sikhathi isedlula isixuku sehayibhisikasi. Uyayibona, iphahlwe nga- 
maluba abomvu. Wala ebona ubuso bayo bukuleyo ndawo, phakathi 
kwamaluba, ikhanda layo likhotheme, ingalo ilanda ingowane, sekun- 
jalo iphinde yehle. Ubona kuphela icele lobuso bayo obucakileyo bumi 
phakathi kwamaluba aghakazileyo, buphahlwe ngamaluba abomvu, 
Igqoke ibhatshi elimnyama. Iyembe emhlophe. Isingena emnyango, 
ubona umhlane wayo, ikhanda layo lingela ngowane, ingasekho ezi- 
valweni, inggondo yakhe ingasela mfanekiso wayo, kungasekho aku- 
cabangayo. Sekunjalo ubuyisela amehlo akhe emalubeni lapha 
engekho khona. Ngamaluba kuphela. Alamakhanda amakhulu. Um- 
sindo wezinyawo uphazamisa umcabango wakhe, usanganise imi- 
fanekiso esenggondweni yakhe. Indoda iyanyamalala kungathi 
ngamagagasi, kungathi inggondo yakhe yisiziba samanzi, olunye 
ulutho olunzima okwedlula yona seluwele phakathi lwenza umfanek- 
iso wayo waba ngamagagasi. Umsindo wezinyawo usukhona futhi 
emkhandlweni ophakathi kwendlu. Ilizwi liseduze, liseduze okwed- 
lula amaluba osekumele aphendukele kuwo. Kulomunye okhuluma 
laye khonaphayana, eceleni kombheda wakhe. Uyayibona. Negubani 
indoda le emi eceleni kombheda? Ufisa ukuthi ngabe uyedwa. 
Uyayikhangelisisa. Isibeke ingowane yayo esihlalweni. Ithinta ibunzi 

jakhe. Kayazi. Ubeyibukele ngewindi, njalo khathesi, isikhule ya- 
phuma enggondweni yakhe yaba kule indawo eduze kombheda 
wakhe, isikhuluma laye. Ngale indlela useyazi. Ihambe yangena 
ngomnyango, yedlula amaluba aphandle. Ilithunzi nje. Indoda 
ngaphandle kwewindi. Kayitsho ukuthi ingubani. Kalaleli indebe 
zayo, zivuleka, ikhuluma. Uyaphenduka akhangele le khatshana, 
ezama ngamandla wonke, efuna ukutsho ulutho oluzayixotshela khat- 
shana. UNonceba uzunguza ikhanda lakhe elisa emaceleni. Nge- 
siphangiphangi. Uvala amehlo akhe ngci njalo azunguze ikhanda lakhe 
futhi. Ngamandla amakhulu. Iyamthinta. Akumelanga imthinte. 
|sandla sidonsela khatshana. Ukhangelisa ubuso bakhe endodeni ekhu- 
jumayo. Ufisa ukuthi ngabe uyedwa, ukwenzela ukuthi alale. Uzizwa 
ezondela indoda le engaziwayo ngokumenza azizwe engasento ya- 
jutho. Engelamazwi, angeke ayenze isuke. Useyisibotshwa sokuthula 
kwakhe. Kulesihlalo. Indoda ihlala ekamelweni ilanga lonke. Iguqula 
indawo yesihlalo sayo kokuphela. Uyenelisa ukuzwa ibhatshi layo 
lisenza imisinjwana ephansi, okwelembu ligudla phezu kwelinye 
ilembu, ilembu lamabhulugwe ayo lapha iphakamisa omunye umlenze 
jwubeka phezu komunye, njalo iguqula ukuma. Ngaphandle kwalokho 
akula olunye ulutho elutshoyo. Kayisondeli eduze kwakhe futhi. Iyam- 
linda, imi khatshana. Ubuka ihayibhisikasi imini yonke. Angasusa 
amehlo akhe kuhayibhisikasi, uzithela endodeni. Umsebenzi wayo, 
mhlawumbe, ngowokuhlala imlinde. UNonceba uvula amehlo akhe 
akhangelisise ihayibhisikasi ethule. Kazake azizwe elemizwa eqine 
kangaka mayelana lokuzonda kwakhe amaluba abomvu. 


Kk k 


‘Khangela!’ Kutsho uThenjiwe. ‘Sengikudobhele amaluba amahle ok- 
wamagama.’ UThenjiwe usebuye lamaluba amhlophe evela lawo 
ekhunjini lomfula, ngamaluba amakhulu ayizigxingana ezelekane ka- 
bili njalo iluba elilodwa ligcwala isandla sakhe sonke. Yiloba kunini 
lapha uNonceba esiba lomfanekiso wamaluba, ubona la amaluba 
kuphela amhlophe njalo ayizigxingana ezelekane kabili akhula ekhun- 


jini lomfula uKwakhe ngemva kokuna kwezulu lakugala, ekupheleni 

komnyaka. Uma izulu liphuzile njalo amaluba engekho kutsho ukuthj 


kakusumnyaka omuhle, uNonceba angakwenelisa kuphela yikuhlalg 
nje akhumbule ngazo zonke izehlakalo ezibangele ukuthi amaluba |g 
angaveli. 

UThenjiwe ubeke amaluba amabili enkomitshini ayibeke engosinj 
yekamelo, Eduze lewindi, ukwenzela ukuthi ukukhanya kufike kalula 
phezu kwawo. UNonceba kenelisi ukuzwisisa ukuthi kungani esizwa 
edanile uThenjiwe esanda kumupha amaluba amahle okwamagama, 
UThenjiwe uyakhala njalo lokhu lakho kakuzwisiseki. UThenjiwe 
ngumutu ongakhaliyo. Ngitsho lalapho uyise wabo esifa. UThenjiwe 
uthule zwi ngesikhathi bemngewaba. UNonceba ulokhu ekuzwa ukut- 
shisa kwelanga ebusweni bakhe ngoba bebemi elangeni okwesikhathj 
eside. 

‘Inyembezi ngezokutshengisa injabulo,’ uThenjiwe utshonjalo. ‘Hat- 
shi ukudana.’ UNonceba uhamba angene ekamelweni, uzonde uya- 
phuphuma, uvala isivalo ngemva kokungena kwakhe. UThenjiwe 
angatsho njani izinto ezinje ngobaba wabo. Uyise osefile. Sekunjalo 
isivalo siyavuleka. UThenjiwe uyamlandela ekamelweni lokulala. Uh- 
lala kwelinye icele elisekucineni kombheda, eliseduze lomnyango, 
Uyasukuma alungise ilembu elembese umbheda, eligogagoqa kakuhle 
abe eschloma imigoqwa leyo ngaphansi kukamathilasi ekwenza ngob- 
unono obukhulu, esenza angathi lolu lusuku olunjengemihla yonke 
nje, njalo amalembu avale umbheda vele kumele agoqwe kuhle. Uyise 
usengcwatshiwe. Kungani omunye phakathi kwabo engazihlupha nga- 
malembu avala umbheda, uNonceba uyazibuza. UThenjiwe ugeda ak- 
wenzayo abe esebuyela endaweni yakhe phezu kwelembu lokuvala 
umbheda elihlonywe kuhle ngaphansi kukamathilasi. Ingxenye yomb- 
heda eseleyo isekele umduli, phezu kwenye kuhlezi uNonceba, ku- 
sobala ukuthi kafuni kusuka. Ngaphansi kombheda kulengubo 
elemizila emhlophe leluhlaza okotshani. 

‘Lapho ukudana okuqotho kungena enhliziyweni yakho Nonceba, 
kunjengocezu lwelanga. Umlilo utshisa yonke into. Umlilo utshisa 
amanzi. Ngilocezu lwelanga leli oluhlonywe emzimbeni wami lamh- 

Janje,’ utshonjalo uThenjiwe. Uyaphuma ekamelweni engaphindanga 
wakhuluma olunye ulutho futhi njalo uNonceba ughubeka ehlezi, eca- 
panga ngelanga phezulu le esibhakabhakeni amehlo akhe aze atshise, 


aphinde njalo, ehlengezela izinyembezi, kodwa kumele eme alalele 


uThenjiwe. Ubona ukukhanya kokusa kugcwala ekamelweni njalo 
uyazi ukuthi lokhu lilanga, ukukhanya lokhu okubutshelezi sekulethe 
jlanga phakathi ekamelweni. Uma engalandela usaba olulodwa 
olokukhanya uzafika elangeni. UNonceba uyakhothama aqalise uku- 
jungisa ilembu elivala umbheda eliseceleni lakhe, elihloma ngaphansi 
kukamathilasi. Wenza lokhu kancane kancane okokuthi ingalo zakhe 
sezibuhlungu ngokuhanjiswa ngendlela ebuhlungu, ngoba ngum- | 
sebenzi omncane, kodwa akufisayo yikuchitha impilo yakhe yonke 
egoqa ebeka khatshana, ebeka ubuciko lobu engqondweni yakhe. | 
Ehluza kuhle ingqondo yakhe. 

Ngolunye usuku ufuqwa asiwe kwelinye ikamelo elilemibheda 
ebekwe ilandelana. Kukwenye indawo lapha esibhedlela, likamelo 
lesibhedlela okulezigulane ezinengi khona. UNonceba uzizwa es- 
esegcekeni, embuliwe. Sekumele amelane labanye abantu, be- 
mkhangela, bebuka, bephendula imizimba yabo beqondise kuye, 
bemangala nje ngaye. Uzwa amazwi atshiyeneyo emgombolozele en- 
gakananzeleli ukuthi kakho ngitsho loyedwa okhangeleyo, lokhu 
yikububula kwalabo abalala bephakathi kobuhlungu, belezilonda 
okungelamuntu ongazelapha; izilonda zisezinhliziyweni zabo. Lezi 
yizilonda zempi okungelamuntu ongazelapha; amabhanditshi 
lemithungo kungeke kwabuyisela umuntu umkhumbulo wakhe ulokhu 
uhlangene unjalo uphelele uqotho phakathi kwethambo. Yisikhumba 
kuphela esipholayo. Ekuqaleni wethuswa yinguquko le njalo ufisa 
ukubuyela ekamelweni abegcinwe khona kuqala, eyedwa, lapho 
ayesanelisa khona ukukhangela phandle, ekuseni kwelanga, njalo 
alolozele ukuthula kwakhe. Ingalo zakhe sezikhululekile khathesi. 
Usengazihambisa uma efuna kodwa kakwenzi, uziyekela ziseduze 
komzimba wakhe. Usengavuka embhedeni wakhe. Usengahamba- 
hamba nje. Usengadinga isibuko. Kodwa-ke, uNonceba uyekela umz- 

imba wakhe wonke uhlale usendaweni eyodwa. Uyesaba kakhuly 
ukuhambisa ingalo zakhe. Wonke umuntu okuleli idomethori ubhan- 


ditshiwe, lokhu yikho kuphela enelisa ukukubona engaphakamisanga 


intamo yakhe njalo engaphakamanga embhedeni: balinyaziwe. 

Udinga inina elilelizwi eselibe laye okwesikhathi eside. Lalo lilapha, 
UNonceba ufisa ukuya embhedeni munye ngamunye, elidinga, kodwa 
uyakwazi ukuthi akusoze kumncede, yikudinga okungeke kwenzg. 
kale, ukulandela ilizwi uze uyefika lapho elisuka khona. Angeke azi 
ukuthi abuzeni, abuze njani. Uxotshana lezithunzi. Ukukhuluma 
labafileyo, umuntu kumele abe kumumo wokuthula owedlula owabo, 
Kathandabuzi ukuthi inina ayekade elilalele lifile liphakathi kokukhala 
kwalo. Angenelisa ukulalela kuphela aze alizwe ilizwi lelo liphakama 
njalo. Angalizwa, uzaphakamisa ikhanda lakhe emqamelwenj 
akhangele inina lelo. Ngemva kokwenza isinqumo sokuthi uzalithola 
njani inina leli, uNonceba usesizwa ngcono ngokuba kuleli 
idomethori. Kumele aghubeke ethule ethe zwi khona ezakuzwa wonke 
umsindo. Uzakwehlukanisa konke ukububula, amazwi angazwakali 
kuhle, njalo azwe ubuhlungu obukulelo lizwi linye alikhumbulayo, 
Uselenjongo manje, kuleli idomethori elide, eyokuchitha amahora 
amanengi lapha engaselakuphenduka abuke amaluba ehayibhisikasi, 
Kuleli idomethori ubhekane lomduli omude ongelalutho, omhlophe, 
olodwendwe Ilwemibheda eminengi ehele eceleni kwawo. Amawindi 
aphezulu, kawafikeleki, ngaphezulu kwemibheda njalo ngemuva 
kwakhe. Ukuthola inina leli kungaba njengokuthola ucezu Iwelanga 
olugxunyekwe enhliziyweni yakhe. 

UNonceba ubona ubuso bukaThenjiwe buphakanyiselwe phezulu, 
bungelanjabulo, loba nje isibhakabhaka sikhazimula siluhlaza. UThen- 
jiwe ucabanga ukuthi uyedwa ebuhlungwini bakhe, kodwa-ke, yena, 
uNonceba, uyakwazi ukulandela uThenjiwe yonke indlela aze ayefika 
esibhakabhakeni, ngale kwempilo. Akulalutho olungabehlukanisa. Un- 
yenyezela uThenjiwe, emvusa, emtshela ukuthi akayedwa; bafe nda- 
wonye, bangumuntu lodadewabo. UNonceba unyikinyisa amahlombe 
kaThenjiwe athuleyo kodwa uyehluleka ukumbuyisa kulokho kuthula 

okuzwisa ubuhlungu obukhulu; kakho phakathi kwabo osewake 
wasala ephila omunye engasekho. ‘Ukuze uphaphe, uqala uvale 
amehlo kusemini libalele, njengalokhu.’ UThenjiwe uvala amehlo 
kaNonceba ngesandla sakhe. ‘Kulolutho alubonayo khathesi na?’ 
yyabuza. UNonceba ubeka izandla zakhe phezu kwengalo zikaThen- 
jiwe eziphezu kwamahlombe akhe njalo bama eduze laduze benda- 
wonye. UNonceba ufisa ukuthi uThenjiwe ahlale eseduze kwakhe 
kanje, emgombolozele ngelizwi lakhe. Kumnyama njalo kuyakhudu- 
mala ngaphansi kwezandla lezo eziphezu kobuso bakhe. Useqalisa 
ukubleka, futhi, njengoThenjiwe. 

Uma uvala amehlo akho emini libalele, ungawavula kuphela em- 
nyameni. UNonceba ufisa ukutshela uThenjiwe iqiniso leli aselitholile 


ngomzimba wakhe. Ngomzimba wakhe wonke. 


ISAHLUKO SESITSHIYAGALOLUNYE 


UZIBUSE YISIVUMELWANO SOKUYEKELELANA engangin- 
geke ngaba kuso. Ngiyindoda ekhululiweyo, uSibaso, umuntu okhum- 
bula okulimazayo. Akulalutho abalukhumbulayo. Abakhulumi ngakho 
ngitsho khathesi, ngoba phela angizwa ngakho. Kabakutsho ukuthi 
sathapha inyosi sagewalisa izandla munye ngamunye wethu. Sabeka 
ingalo zethu phakathi kwenyosi. Izandla lezi ezilamanxeba, 
ezilenyama engekho, yizandla ezinukelelayo. Kulesigetshana esat- 


shayo komunye lomunye umunwe. Ucilikicane wami kasagobi. 
Kukhona okwathulayo phakathi kwekhanda lami. Ngaluzwa lusima 


njengomoya omncinyane. Ekugaleni, ingalo yami yonke eyenxele 
yama ukuhamba, kumbe yahamba kodwa ngingakuzwa - yalenga. 
Ngahambisa isandla sami sokudla. Ngaphatha ingalo yami yenxele 
ngesandla sami sokudla njengolutho engangiludobhe phansi, into 
elahliweyo. Ukuba ndikindiki kwasabalala. Ngaphakamisa ingalo yaya 
phezulu laphansi ngingazi ukuthi ngizweni, ngimangala ukuthi 
ngizasinda njani emaqageni eGulati, ngifisa ukuthi ngabe ingalo ihle 
iwele khatshana kulokuthi ilenge ixega kanjalo. Ilakho ukuthi igalise 
ukubola, ngangingelalwazi. Uma yayikwenzile, ngangingadliwa nga- 
mange ngiphila. Ngaluma isithupha sami kodwa lakho akulalutho en- 
galuzwayo. Ngaluma kakhulu ngafika ethanjeni. Yikho okwabangela 
ukuthi ngingabi lenyama khonaphayana. N gangifuna ukufika kolunye 
ulutho, ukuze ngibuyise imizwa. Imizwa yayisinyamalele. 

Ezandleni zami kulamakha emililo esayibasayo ngokutshayelela 
jzandla zethu phezu kwamatshe omileyo, eGulati. Idwala laliseluleka 
okwamamayili kungelalutho phezu kwalo, lithungwe yisibhakabhaka | 
esiluhlaza. Lingabhobozeki. Kulokhu kwaphakama imililo yethu 
eyayingahlalisekanga esingazange sivumele ukuthi ilangabi layo 
jiphakame ledlule amathambo ethu ayizigombolozi awengagala; 
safaka izandla zethu phezu kwelangabi, ukufihla umlilo ngomzimba 
wakho ngumsebenzi onzima ukwedlula yonke, isikhumba sitsha 
njengamahlamvu omileyo, sibe-ke sesiqina njengento eyonyisiweyo. 
Ekupholeni komzimba uthola ukuthi umzimba ulenqweqwe ezinengi 
ezesikhumba, ngitsho lengqondo yomuntu injengalokhu, iyafuna 
ukukhutshwa izigqoko kanengi, ukubanqunu kokuphela kokuphela, 
jphola ngamazinga njengesilonda, ngezigaba. Khangela ekucineni 
kweminwe yami. Le yimililo yeGulati, la ngamanxeba eGulati. In- 
doda yabasa umlilo ngeminwe yayo njalo yaphila. Yayisazi ukunuka 
kwesikhumba sayo njengamakha. Isikhumba satsha umlilo un- 
gakalumathi. Yayivele isifile, istyinto egejiweyo ephefumulayo. In- 
galo zayo ziyisidleke sezwekazi, indawo yokulwela. | 
EGulati sagebhela omaquphula endaweni zokukhonzela, phakathi 
kwabakhonzi ababengekho. Sabiza amagama ethu phakathi kwa- 
mathunzi endulo, ematsheni akulindayo ubusuku bonke ulele. Ilitshe 
libekwe phezu kwelinye, njalo kwelinye, elincinyane, khonokho nje 
sekulelikhulu okudlula okungabonwa yilihlo, lisedlula izihlahla, lis- 
edlula inyoni eziphapha phezulu; wonke amatshe la alenga esibhak- 
abhakeni, ebunjwe ngokulingana. Saphendla phakathi kwamahlamvu 
lameva siqonde imifanekiso engazwisisekiyo. Ebusuku, amatshe 
ayethwala izithunzi ezisuka enyangeni zisiyawela phakathi kwezih- 
lahla ezilengatsha ezingelamahlamvu. Izinkanyezi zazisabalele 
phezulu kwamatshe njalo zahlala khonapho saze sazama ukuzithinta, 
zasezinyamalala, kungathi zasezitshone phansi phakathi kwamatshe, 
ukukhanya kwazo sekucatshele amehlo ethu, lokuthinta kwethu. 
Izinkanyezi zigijima njengezibungu zebusuku, njengamathotshi aban- 
jwe ngezandla. 

Uma ungalala uthi daca phezu kwedwala njalo kungela nyanga, 
izinkanyezi zembesa umzimba wakho njengecansi elinkanyazelayo, 
njalo zikukhudumeze njengengubo. Uzizwa ungcewele. Lapha 
uvikelekile, uyingxenye yezinto zalapha, uligugu, ungeke wathengwa 
ngalutho njengezinto ezingunaphakade. Uyinsika, njengombani. In- 
suku ziyadlula ezilobuhle obungasibemhlabeni njengalokhu, njalo 
usuka ukhohlwe ukuthi usempini, ulwisana lezinto ezikhona sibili ok- 
wedlula isikhathi. Uyazilazila ngalesi isikhathi ngendlela umuntu azi- 
lazila ngayo esemkhumbulweni omnandi, ebuyela emigelwenj 
yemazulwini eyamatshe usuku lunye ngalunye njengakwenzayo 
kusithandwa asithanda okungaphezu kwengqondo, laso singagqok- 
iswanga, sisemukela ingozi efana leyengqondo yakho, ulimukile 
ukuthi ungahlanyukelwa, kodwa ungavikelekanga ekulimaleni, uthola 
isibindi sobuthutha ngokudibana kunye ngakunye. Inyanga-ke ibe 
isiletha ukukhanya kwayo, ube usuphinda njalo ubona ukuma kwakho; 
inyanga iyaguqula, uba yinto esiqgonde ukunenjwa, isitha seqiniso, 
Uyananzelela umlandu wakho, ukuzimisela okusemathanjeni akho 
okokutshabalalisa ezinye impilo ukwenzela ukuthi eyakho iqalise. 
Uma ulenhlanhla uzakhohlwa ngokuphangisa ukuthi wenze isinqumo 
esithile, okumgoka yikuthi ulapha, yilokho kuphela, ingalo zakho 
zigogiwe phezu kwelitshe elikhudumala njengeziko, amadolo akho 
egedezela ethule. 

Ufunda ukuphikisa ukulandela imikhumbulo kancane kancane. Kub- 
hidliza ukuzibonela kwakho kwemvelo. Ufunda ukungethuswa yisi- 
tayitayi, imizwa yakho isiqine njengentambo. Angithi nje 
uyalandelwa. Liphutha ukuma ndawonye, ukuqalisa ukugamba izih- 
lahla uzazi. Lesiyana, esikhupha amathe esuka emuleni wamaluba uk- 
wenzela ukubamba inyosi lemvevane. Ugalisa ukunanzelela umule 
wamaluba aso enyosini, phezu kwesikhumba sakho ilixha lamaluba, 
khathesi usuhlezi, ususazi njalo isihlahla lesiyana esiligumalala, 
esikhula emahlombe esinye isihlahla lapha okubuthene khona 
amahlamvu afileyo lenhlabathi, sesiqhakazile. Usume lapha okwe- 
sikhathi esinganani ukuze ubukele igumalala liqhakaza? Esinye isih- 

lahla, esilenyama zaso ezilamanzi kakhulu ebusuku lapha ongahluba 
khona isikhumba saso ngenzipho zakho, siyatshelela, sibuthakathaka, 
engathi sifakwe emanzini okuphendula umbala. Kuthatha isikhathi 
eside kakhulu, ukuze uvumbulule lokhu, yibusuku obungaki? 


Ucambalala ngaphansi kwezinkanyezi, ukhumbule ngephunga elibi 
eliphuma endodeni efileyo. Ngumnuko obuyela emizweni lula; 
ykungabi muhle kwawo kusuka ngaphakathi, njengelembu eligogqele 
jsidumbu. Utshiya indlu yakho yezinkanyezi, ngoba phela yonke in- 
dawo igcwele izinkanyezi. 

Kulendawo yokukhonzela eGulati lapha esasihlangana khona, phose | 
singamatshumi amathathu ngasikhathi sinye. Yiso leso kuphela 
isikhathi owawucambalala khona useduze kakhulu lokwesaba ko- 
munye. Ubhalu oluthiwa yiMbelele. Ubhalu, olukhulu, olwaziwa kulo 
lonke eleGulati njengendawo ehlonipheka ukwedlula zonke indawo. 
Engethekelelwayo. Izakhamizi zazingeke zingene kulo, ngitsho loba 
zidinga umntwana olahlekileyo. Lulokukhanya phakathi kwalo okun- | 
gena kubhoda lelitshe elilenga ngaphezulu kwalo, ilitshe elenza ukuthi | 
izulu lingangeni, izulu elelaphayo. Ukukhanya kuyankanyazela 
njengamanzi. Lapha ukuzwa kuhlaba esikhumbeni sakho, uyazi ukuthi 
ukukhanya lokhu sekuhlale lapha okwamaviki; indawo evalelweyo. | 
Ukuze ungene phakathi ukhwela ngemuva kwalo, ulenga ngomfolo | 
lapha ukhwela, okuhlephuke khona emhlane walo kuba yisiphephelo, | 
indawo yokubambelela esikhathini. Ngaphezulu kulesikhala 
esincinyane. Ubeka isandla sakho ekucineni komunye umduli, ube 
ususehlela phansi, inyawo zakho zingena kuqala, ziguduza umoya | 
ogandayo. Uyayekela umduli, uphakamise umphefumulo wakho njen- | 
gombhukutshi. Uyala ulokhu usiwa. Usufikile, usunyathele phansi, 
usugonjolozelwe yikukhanya okuphephethayo. Ungamanzi njalo 
ungumoya. 

Ngalokhu kukhanya okunganganani, izihlahla ziyakhula zibhoboza 
iphansi lobhalu, zidinga amanzi. Izihlahla lezi kazitholi ukukhanya 
okugonde nggo kuzo, ziphefumula khonokho ukukhanya okuthe 
walala khonapho. Izikhathi ezinengi iphansi liyavunda, izihlahla zife 


105 


ngenxa yokuthula komoya. UMbelele ulezikhathi zakhe zomnyaka ez. 
itshiyeneyo. Njengoba kuvalekile, umsindo kawuphumeli ngaphandle 
kwalo. Sasivikelekile kulowaya moya ongahambiyo. Sasingezwa 
lutho olungaphandle kwamazwi ethu ayebandezelwe phansi; 
sasingazwakali. Sasitshiya izikhali, lezigqoko zethu lapha, siphenduke 
njalo ngemva kokulwa okwezinyanga ezithize; kulesi sisu. Kudalg 
sibili abantu babehlala lapha. Lokhu kwakusobala. Sathola imbiza 
eyayilokhu injalo ingafanga sayisebenzisa ukupheka ngayo. Sathola 
indoda okwasekukudala yafa. Amathambo ayo. Lenwele zayo. Njalo 
kuyo yonke indawo phakathi kwale imiduli yeMbelele kwakulobu. 
fakazi obusegcekeni obosizi oluncintisana lolwethu. Sasikhathazek- 
ile. Sasingavikelekanga. Sisemgidweni wethu wempi. Phakathj 
kwemibhobho yethu ethembekileyo. Amagiranedi. Omaquphula, 
Izilonda: izilonda zokutsha esezisoma seziyiphephulu ngenxa yomuthi 
wokuzomisa oluhlaza okumhlotshana. Inhlakanipho yethu: ilembu 
lokuvala izilonda. 

Ukuze uyefika eMbelele udabula phakathi kwamagusu alotshanj 
obude, obugewele inzala. Ngesikhathi sezulu, utshani bumanzi njalo 
buyatshelela, amakhowa leminenke kuphihlizwa lunyawo, amatshon- 
gololo, uhelwane lundiza phezulu, inyoni zisipha abantwana bazo iz- 
ibungu, besekusithi ukunuka kotshani obulithanga kuphephethe 
amadolo. 

Utshani obulithanga. Sasingelabizo lalobuyana utshani obenza umh- 
lambi wamaluba ngaphansi kwenyawo zakho, obulomnuko otshisayo 
njengemikhumbulo yezinto esezakhohlakalayo. Umnuko lo ugewala 
yonke indawo kuze kuyefika emagageni. Uma ungahlala kuleyo nsimu 
okwesikhathi eside okwaneleyo uphanga uzwe inyosi zihlabela, 
inkophe zakho ziyawa, umnuko uyaqhubeka, usugcotshiwe. 

Insimu yotshani obulithanga akusindawo yokuzulazula kuyo. En- 
daweni yalokho kumele ubambe umphefumulo wakho udlule 
masinyane. Uphakamisa imilenze yakho masinyane, kungela moya 
ofika emakhaleni akho. Ubamba umphefumulo wakho imizwa yakho 

ize ibhebhe, inyawo zakho zize zenelise ukwazi ummango eseZi- 

wuhambile lokuthi akuselangozi. Usufile ngaphandle komzimba 
wakho odonsela phambili. Uphefumula kuphela lowo umoya ovalelwe 
phakathi emzimbeni wakho. Awukho omunye. Awukhupheli umoya 


phandle. Kunzima kodwa ucina usukwenza kuhle ngemva kwe- 


sikhathi. Sekunjalo ingalo zakho ziba ngumoya owukhalelayo, njalo 
ysundiza njengokhozi. Ujahe phambili, amadolo akho esehlukanisa 
utshani evula indlela ukuthi umzimba wakho utshungubale kuyo. Uy- 
atshelela, usutshisa, njengamanzi eliweni. 

Ngokukhululeka okukhulu uyayingoba insimu le eyotshani obu- 
jithanga. Uyekela kuhambe. Usulesiyezi ngenxa yamandla omoya ot- 
shaya usehla lamaphaphu akho. Uba lesiyezi uwele phansi, usukume 
masinya, ungungune igama. Kawumi uze ufike kulowo mkhandlo 
wendulo osematsheni, isihotsha esilesifula esidabula phakathi kwaso, 
abasibiza ngokuthi Simude. Siyankanyazela. Khathesi ususeduze kwa- 
matshe amakhulu kakhulu aweGulati athinta amayezi, njalo amanzi 
khathesi mahle, acengekile. Mahle okokuthi kawenelisi ukubona 
isithunzi sakho kuwo. Uzwa angathi kawubonakali lapha ukhangela 
emanzini. Ukubona kwakho kwemvelo kuthi ukhe amanzi ngesandla 
sakho unathe, kodwa uma ungenzenjalo, umzimba wakho uzaphela 
amandla, ungeke usaqhubekela phambili, hatshi lamuhla. Kungcono 
ukuthi utshiye ngemuva intokozo le - useqa isifula lesi. Khathesi usut- 
shiye uSimude, ummango omude ngemuva. Ususeduze lendawo 
zokukhonzela, phakathi kwalawo matshe eGulati antshintsha ukuma 
kwawo lapha usondela kuwo, anciphayo aphinde aqhele kusiya 


ngokutshaya kwenhliziyo yakho, amaqaqa azunguzekayo, elekane 
ngobunono obukhulu elinye phezulu kwelinye. Usukhokhe umoya, 
usuphumulile, njalo amehlo akho esevuleke athi nge, sekunjalo lamat- 
she asethulisile, ukukhangeleka kwawo kuyavela khatshana le njalo 
uyananzelela ukuthi uphakathi kwamatshe. Phakathi kwamatshe. 
Ucatshisiwe. Yonke into kayilasiphetho, ikhonapha, hatshi wena. Am- 
atshe ayaqhubeka ngamandla awo angafiyo. Wena wehlukene. Uyed- 
lula. Amandla omuntu ayakhula aphinde adede. Ngitsho lalapha 
esenggongeni yawo, amandla ethu kasiwo awamatshe; abunjwe 

ngomlilo. Ingqondo yinto efayo. Umkhumbulo usala uzulazula, 
kwenye indawo, usuyiziqayiqa. Amatshe anje; kukhona okwenza- 
kalayo, isehlakalo esilamandla amakhulu. Kukhona okwenzakalayo, 
ngumkhumbulo lowo. Uyaphila; lokhu lakho ngumkhumbulo. 
Uvumela ubuthongo ukuthi buhlanze umzimba wakho njengamangj 
akhudumalayo, njengamanzi kaSimude acengekileyo. Uyahleka ema. 
phutsheni akho, vyaphumula. Kulomkenke kuleli ilitshe. Uvikelekile, 
Khathesi. Utshani obulithanga buthandelwe emzimbeni wakho, um- 
nuko mkhulu njengesidumbu, yizinto ezifileyo. 

Phambi kwamatshe, phakathi kwezixuku ezimfitshane kulesih- 
lahlakazana esigcwele yonke indawo njalo sizikhulela sodwa, siy- 
isithingithingi silamaluba alithanga okufuna ukubabomvu, sigcwele 
yonke indawo emhlabathini lowana omdala. Izihlahlakazana lezi 
yizindlu lapha okuzalelwa khona imihlambi yezibungu. Uvuka up- 
hakathi kwamayezi. Liyana eGulati. Uyisidalwa esiphila emanzini lán- 
gaphandle kwamanzi. Izulu likunetha ubemanzi te, likuhlambulule, 
Amaluba andenda esiya ekhunjini; abantu bamila impiko baphaphe 
njengenyoni. Uyalala, uphinde futhi. 

Indawo yokuhlala evikelekileyo kakhulu ligodi elavulwa libhomba, 
eselethekelelwe yikufa. Indawo ezibutshelezi lomhlabathi owend- 
lalekileyo ovundiswe yizibungwana lezihlahlakazana ezikhula lapha 
kawuvikelekanga, njengamatshe angahlalisekanga, awavikelekanga, 
Ungeke wacatsha eduze kwelitshe, ungena phakathi kwalo, ucatsha 
phakathi, phakathi kobhalu lwalo olukhulu kakhulu ukudlula zonke. 
Likamelo eliphakathi kwelitshe lapha ongazunguza khona ingalo 
zakho, lapha okuzalela khona ingwe. Amehlo akho asabalala yonke 
indawo emadlewudlewu - uwedwa, uyisidumbu esivalelweyo. 
Ephahleni oluyisigombolozi, ingalo yendlaleke yagondiswa elangeni. 
Umgido wenyathi ngokwawo. 

Ngibeka isandla sami phezu kwamatshe, okuma khona impala 
lamanina alamabele amade ndawonye. Amanina amade agoba angathi 
yimgotshwa eqinileyo ngaphansi kwamasondo enyathi ngasikhath! 


sinye abanye besabalalisa inyawo ziqonda elangeni. Sengisitsho 

jakhathesi, ngesikhathi ngikhuluma nje, bakhonale bezingela olunye 
ylutho olungasinyathi, ulutho olungunaphakade. Kuyini lokho 
abakuzingelayo? Bayahamba bedlule imihlambi emi yodwa. Kungabe 
jmitshoko yabo iphakanyiswe yaphambana esikhathini na, laba 
abagcini besikhathi? Ngale kwelitshe akulalutho ngaphandle 
kokukhanya. Amanina aphakamisa izandla zawo eziqondisa 
ekukhanyeni. Mhlawumbe izandla zawo zithakazelela ukukhanya ok- 
wehla kuvela engosini zelitshe, ukukhanya okungeke kwacima, usaba 
junye ngalunye luthwele inkulungwane yeminyaka yokungakholwa. 
Abantu abangaselamizimba. Imilenze yabo ixhakela emizimbeni 
yabo njengempande. Abesifazana bayandenda, besuka besiyakhat- 
shana kwelitshe. Amathangazi abo kawalalutho, ungathi angathi fohlo, 


anciphe kakhulu okokuthi kawazange ake athwale umntwana. Zin- 

tombi ezimsulwa ezangena emathuneni ziphila zisendlalela inkosi in- 
gakangcwatshwa. Zifa zingathintwanga. Injabulo yazo ngeyesikhathi 
esingemva kokufa. Kambe lokhu yikuzibulala kumbe ukuzinikela, 

kumbe yikho kokubili? Ukuzibulala, ukuzithandela, kodwa ngempela, | 
yindaba yomuntu eyedwa? Ukuzinikela kutsho ukulahlekelwa 
yimpilo, zimpilo, ukwenzela ukuthi abanye basindiswe. Impilo 
zababusi ziyasetshenzelwa, kazisindiswa. Lokhu, yikuzibulala. Imiz- 
imba yabesifazane edwetshwe kuleli litshe, izintombi ezimsulwa, 
igombolozele indawo yamangcwaba, ilindele umkhosi 
wokungcwatshwa kwazo zona ngokwazo. Lapha, ilitshe liphose libe 
msulwa. Amadolo asakhukhuzwa yikuhamba kwesikhathi, i-inki kay- 
isakhanyi kuhle. Kulolutho olufihliweyo: imilenze yimizila yegazi 
ezombazombayo - intambo ezilunyathisiweyo, elitsheni. Khatshana 
kwalobo ubuhle bengalo obumangalisayo, ubuso buphakanyiselwe 
phezulu busuka emahlombe. Ngaphansi, ngaphansi kokhalo, 
ukukhanya kudlula phezu kwazo. Mhlawumbe zasindiswa ekujat- 
shulelweni yimpilo. Kazifanga. Ngibeka isandla sami ekhalweni lowe- 
sifazana omude, phezu kwesigetshana sethambo, njalo iminyaka 
ezinkulungwane ezingamatshumi amane iqoqana emkhumbulweni 
wami njengomoya weganga. 

Liqiniso, zonke ezinye izinto lapha eGulati ziyabola ngapharidje 
kwamatshe. Phezu kwamatshe imbali imi, kayiguquki, ingeke yat. 
shekiswa isiwe phambili kumbe emuva. Kayisinto ephindwayo. Imbali 
iyadeda isiyaphakathi kwengxubevange yamaqaqa kodwa kayinya. 
malali. EGulati ngihamba okweminyaka engamakhulu amane, 


ngiphinde njalo eminye ezinkulungwane ezilitshumi, leminye enga- 


matshumi amabili phezulu. Amatshe ayadabuka avuleke, isikhathj 
siyaguquka njalo ngiyafakaza ukuthi ngingomunye wezihambi ez- 
intshontsha indawo yokuhlala kwabafileyo. 

Ngivula ingaphakathi yesandla sami ngiyimise ithi mba esiswin; 
sowesifazana oselitsheni, olengalo ezichayekileyo. Umkhandlo 
ophakathi kwamadolo akhe, yimisebe yokukhanya. Ukuchaya kwen- 
galo zakhe, yisimemezelo samabutho. 

Kulamanzi aba khona lapha isikhathi sokuna kwezulu singakafiki, 
Amatshe ayadabuka avuleke njalo avumele amanzi ageleze esehla lesi- 
hotsha ukuze anathwe zinyamazana. Kungakabi lezulu elina ngom- 
dumo lilikhulu, kulolutho lapha olugalulayo. Kwesinye isikhathi 
yilizwi nje kuphela eligalulayo. 

Abantu lenyamazana kudla amaganu, kuphila ngomhluzi wawo om- 
nandi. Kuyo yonke iminyaka, eminyakeni ezinkulungwane ezinhlanu 
eseyadlulayo, eyizinkulungwane ezimbili, eminyakeni engamakhulu 
amane eseyadlulayo, lezolo, ihosana ziphosela amanzi emoyeni, 
phezulu, esedlule amaqaga, njengamatshe amancinyane omfula. 
Amanzi athwalwa ngemiganu yezihlahla. Lo ngumgido wokwela; 
okuphakanyiselwa phezulu esibhakabhakeni lithemba, okutshiywa 
ngemuva kungaletha ukufa kuphela. 

Igodi elivulwe libhomba. Ngilandela izithende zami ngibuyela lapha 
okudubuke khona. Ngihotsha umoya ngisizwa amaphunga awo an- 
gasiwo awemvelo. Ngiyawuhluza umoya. Ngithola izicucu ezin- 
gangcwele kuwo. Ngithola kuwo inhlanganiselo eyenziwe ngabantu. 
Ngilandela umnuko lowo njengenja ehlakaniphileyo. Ngihlangana 
lemilenze elahlelwe kude, inyama elenga ezihlahleni eziquphukileyo. 
Umhlabathi omagodigodi, izibonakaliso zalokho okubonakala nge- 

muva kokujunywa libutho. Lesi yisigcawu sempilo yami. Lokhu yiy- 
ona mpumela yempi, inkaba yobukhona bayo. Igodi leli eligejwe lib- 
homba yindawo yokungcwaba, inhlabathi ebuthelelwe abafayo. Lokhu 


yikughatsha kokucina kwempi. Ngivikelekile. Iphansi liyakhudumala. 
Ngiphumula khonaphana endaweni entsha equphuliweyo. Ukunuka 
kwabafileyo kuyangivikela enyamazaneni zeganga, empisini, 
kwabadinga imvumo yokwenza okutshiyeneyo. Ngilala phakathi 
kwengalo, lemilenze, phakathi kwesidumbu esingasela zitho esendoda 
esivele isikhohlakele. Le yindawo yokuphumula, indawo le etshileyo, 
indawo le yokukhonzela eyezinkanyezi eziyimpuphu. Ngingena em- 
pilweni zabafileyo. 

Inhlabathi yingxubevange lomlotha. Ngingena ekutshiseni kwayo. 
Inhlabathi iyakhudumala njengento engamanzi. Ngiphakathi kwa- 
mazwi afileyo. Ngihotsha umphefumulo wabo wokucina. Ngabelana 
labo umkhumbulo wabo wokucina, umbono wamakha adumayo. 
Ngizwa imisindo yabo yokucina, amazwi atshileyo. Indoda inganya- 
malala ngesikhatshana nje. Isikhatshana siba ngunaphakade, phakathi 
kwaso indoda iba ngumsindo, ibe isiphihlika isiba ngumlotha; um- 
sindo wokufa kwayo usala ulokhu ukhona yona isifile. Impilo yayo 
iyacezuka njengethambo, incibilike, ijiye ibe yinhlama enhle. Aku- 
lakulwisa okungabuyisa impilo yendoda. Akukho okungabuyisa futhi 
ubukhona bayo. Ililangabi, ukutshisa okubutshelezi okutholakala 
kusigetshana sensimbi esigugile, idundulu lenhlabathi epholayo, icine 
isithule kungathi akulalutho olwenzakale ngokuphangisa. Yikuthula 
okuhle ngaphandle kwezibonakaliso zokufa yonke indawo, ukuqu- 
phuka okupheleleyo. Impilo yayo isidlule. Kakukhanyi kuhle ukuthi 
ife yodwa na kumbe lomunye. Kambe ibe iyodwa na? Ibe iyodwa na? 

Ngiphakathi kwamazwi afileyo. Ngithola umlenze webhulugwe 
wonke unjalo uphelele. Utshisiwe emaphethelweni awo, kuthe sili- 
kici. Akulahali oluxegayo, ilembu lakhona linzima. Kalibonakali lula. 
Kalilamphetho. Kakulakhalo. Ilembu ligalisa phakathi laphakathi 
usehla lomlenze. Ibe iyindoda ende. Kulesikhwama kulo. Sihlangene, 
asidabukanga ndawo. Sikotshelwe ngamawuka ensimbi. Sivikelekile. 

Phakathi kwaso kulempembe eluhlaza okwesibhakabhaka. Kuleéke. 
tane empembeni. Ngiyibeka phakathi kwesandla sami. Ngiyigogelg 
ngeminwe yami. Iminwe etshileyo. Ngilesifiso  esikhuly, 
Ngiyayiphakamisa ngiyisa elimini lwami. Lapha indebe zami 
zifinyelela icele layo eliyisicecedu njalo ngiyibamba ngomlomo, 
ngihle ngikwazi ukuthi sengizwe ubukhona bendoda efileyo. i 

Ngiyaphefumula kulo umkhandlo wokwedlula, umphefumulo wami 
ulandela owayo. Ngiyavuthela kancane kancane. Umsindo ophuma 
lapho yilizwi layo, ukumemeza okusuka emlotheni. Ngiphakamisa in- 
debe yayo ngiyiletha kweyami. Yisikhathi esesabekayo. Akusikukhala, 
yikusingatha. Akusikusingatha kodwa ukwamukela. Impembe ibun- 
jwe njengomnenke. Umsindo ophuma kuyo uthe kla, uhlangene, un- 
gaqondiswa uyefika endaweni ezikude. Umsindo ubalulekile, ungeke 
waphindwa: kodwa-ke, indoda ilingisela indoda engaphambili kwayo, 
lakho konke ukusilela kwayo. Ngibamba impembe ngesithupha sami 
lomunwe wami wenkomba. Lokhu yikho okumele ukuthi yayiy- 
ibambe ngakho. Indoda eyayiphambili kwami. Ngiyazi sengicitshe 
lapha eyacina ukuthinta khona, lapha okwakubandezele khona iminwe 
yayo. Isingilahlekele. Ngivuthelela phansi ngikhalisa ingoma engin- 
geke ngayizwa. Yiyo kuphela indlela yokungcwaba indoda; ngom- 
sindo olula kulomlotha wayo. 

Ngehlisela impembe esikhwameni esisemlenzeni wesokudla. Ngih- 
lala kuhle enhlabathini ekhudumalayo, eduze kakhulu kofileyo, khat- 
shana lamandla abaphilayo, khatshana lami. Lapha, kule inhlabathi, 
kulolutho engingalwethemba, omunye umuntu. Konke engikwesabayo 
kuvele sekwenzakele. Kangesabi okuvele sekwenzakele; hatshi ingalo 
yembali enganhle, hatshi ukufa okuthintekayo okusanda kwenzakala. 
Isimo somhlaba yilo kuphela udaba Iwami, okuyikho sibili engiz- 
ihlupha ngakho. Umhlaba. Umhlaba lo. Umnyama uwela eduze 
lesikhumba sami, njengesikhumba. Emnyameni umoya uyagoqana, 
uvunguza udlula phakathi kwezihlahla. Uvunguza utshaya izihlathi 
zami njalo uthela uthuli lweganga emehlweni ami, lenhlamvu 

ezilukhuni njalo ezicije njengezicucu zamathambo acholiweyo. Uma 

ISAHLUKO SETSHUMI 


AKUSEYIKUTHINTA NJE OKULANDELA ISIHLATHI SAMI, 
akusikuthinta kuphela indebe yami yangaphansi, ubudlwangudlwangu 
bakhe obuhlaselayo, ubuhlungu obulokhu buqhubeka, kodwa kun- 
gaphezulu kwalokho. Ngizwa isehlakalo sinye ngasinye khathesi. Ngi- 
valelwe phakathi kwamathambo ami. Ulapha. USibaso. Phakathi 
kwamathambo ami. 

Ekugaleni, lowo mzuzu kawulabuhlungu ngakho kangenzi lutho, 
njalo akulalutho engilwaziyo, sekunjalo ubuhlungu obuhlabayo 
buyaghela, umzimba wami awunyikinyeki, ngobuhlungu obutshisayo, 
Udinge ubuso bami. Wabubamba. Iminwe yakhe, umkhandlo 
ophakathi kwamehlo ami, ubude bentshiya zami, ukwendlaleka kwa- 
mathambo ami omhlathi, isilevu sami: indebe zami, zihamba kumbe 
zithule. Wasika. Kuhle njalo ngokuphangisa. Isitho sinye ngasinye es- 
esazi ngekhanda; igazi lami elimnyama. Umlomo wami, isilonda. Um- 
lomo wami wehlukanisiwe, udatshulwe, udonswe wehlukaniswa. 
Ukusikwa kokucina, akuphuzanga, kuphangise ngobunono obukhulu, 
umkhumbulo wakho ligazi elisemathanjeni ami. 


Uyangiphakamisa engisusa phansi. Uyangibamba engimisile, 
ungiphakamisa ngengalo zami, ephakamisa amathambo ami 
aphohlokayo. Ngivala amehlo ami njalo ngithole emzimbeni wami 
umsindo ongigombolozeleyo, inhliziyo yami igiga esifubeni sami, 

masinyane, ngiyakhefuzela. Ngiyasukuma ngisuka phansi. Igazi ligi- 
jima lisiza endlebeni zami. 

Jsandla sakhe siphezu kwamahlombe ami. Ngibandezela iphansi 
ngezandla zami, isihlakala sami sigoba, ingaphakathi yesandla sami 
evulekileyo. Ingalo yami igudla phansi lapha engidonsela phezulu, 
njalo edonsa, njalo engiphosela phambili emzimbeni wakhe. 
Amaphiko ayavuleka njalo ayabhakuza phezulu, yinyoni esesibhak- 
abhakeni. 

Amazwi abantu akhatshana kakhulu, khatshana le. Kakho ongezwa. 
Kakho obonayo. Utshani obufulele izindlu, bubomvana, bendlaleke 
payaphandle, njalo izindlu ziyendlaleka njalo zincibilike zihlangane 
jomhlabathi oyimpunga. Khonaphayana, icele lenkalakatha zamatshe, 
selimnyama, engathi lithelwe ngamanzi. Umbono lo uyeza emehlweni 
ami, ujayelekile, kodwa ukhatshana, khatshana kakhulu, khatshana 
okwedlula ukuthula kwami. Usondela eduze. Ngizwa umsindo wezi- 
cathulo zakhe. Useseduze kakhulu. Udonsela ubunzima bomzimba 
wami engalweni zakhe njalo angidonsele phezulu emahlombe akhe. 
Ingalo zami zihlala phezu kweyembe yakhe. Ibhulawuzi yami idon- 
selwa phezulu lapha angibambe khona wathi nko engibandezele kuye. 
Ukhalo lwesiketi sami seluxega. Ngizwa isigqoko sisehla emilenzeni 
yami sisiya phansi. lyembe yakhe, etshebe igazi, iseduze kakhulu 
okokuthi ngiyenelisa ukuzwa umnuko wayo. 

Ngiyalazi ibizo lakhe. Ngingeke ngabiza igama lakhe. Ulimi lwami 
luthule, ibizo lakhe likulo. Ngingabiza ibizo lakhe. Ngiyazama, kodwa 
ngiyamuzwa ephefumula, eduze. Ngimi, ngiphakanyiselwe phezulu 
ngalingana lamahlombe akhe, ngidonselwe phezulu. Yena umile elun- 
gele ukwenza olunye ulutho. Ingqondo yakhe iyabhoda. Ngiyazi uzan- 
gibulala. Ngivala inggondo yami kalula nje njengalokho 
engingakwenza ngivala amehlo ami, kungelamzamo. Ngibe ngilin- 
dele; laye futhi ulindele, wacabanga kuhle isenzo sakhe, wahlela kuhle 
ukwenelisa kwakhe ukulimaza. Amehlo akhe akuyo yonke indawo. 
Lokhu ngiyakubona. Ngivala amehlo ami okwesikhatshana. Mh- 
lawumbe kangivali ngitsho amehlo ami, kodwa ngikhutha ukubona 

isenzo sakhe esilandelayo. Senzakala phakathi laphakathi kokuphefy. 
mula, ukwenza okukodwa, isenzo esisodwa. Ngithwala umzuzu |g 
khathesi njengobuphofu. 

Ukwenza kwakhe kuyaphangisa. Angikhumbuli ukuthi ingge yini 
yenzakala nini kumbe njani, ukwenzakala kwesenzo sakhe es. 
esabekayo. Ngiyadinga ngidinge isikhathi esiyiso sibili esesenzo 
sakhe. Angisitholi. Bengilindele, ngilimukele okunye lokunye 
ukuhamba kwakhe. Kulesikhathi lapha engingaboni lutho khona 
konke ukuhambahamba komzimba wakhe, lamagagasi enggondg 
yakhe. Ngilahlekelwa yisandla sakhe esisodwa ngaphansi kwengalo 
yami. Umnuko wakhe uyanyamalala. Intshiya zakhe. Ufugela pham- 


bili ikhanda lami, lokhu ngiyakukhumbula, isandla sakhe siyanxiba 
ngemuva kwentamo yami. Okwesikhatshana. Uyayekela ubuso bamj 
njalo izandla zakhe zombili ziphambi kwami. Lokhu angikunanzelelj, 
Ngithule anginyikinyeki. Angikhumbuli ukuthi ingaphakathi yesandla 
sakhe ingaphi, kodwa kayisekho entanyeni yami, kayisekho ngemuya 
komzimba wami kodwa phambi kwami. Angikhumbuli yiloba yiziphi 
izenzo zakhe ngingamuzwa ebandezele phezu komzimba wami, ngi- 
landela umzimba wakhe njengesithunzi, ngilandela ukuma 


kwengqondo yakhe. Ingalo yakhe iyazunguzeka. Uyaphakama aye 


phezulu. Uyaphangisa njalo uthule. Sengiphansi futhi. Angiyiboni in- 


galo yakhe izunguzeka isiza kimi, njalo laye, ebambe ukuma kwami, 
ukugoba komzimba wami ngengaphakathi yesandla sakhe, 
emaphethelweni esikhali sakhe esiphangisayo njalo esibukhali. Akula 
msindo engiwukhumbulayo. Akulalutho engiluzwayo. Ngitsho 
lokuphefumula nje; okwakhe kumbe okwami. Ubuso bakhe buthulisile 


kangizwa ukugadla kwakhe kwakugqala. Kuwela phezu kwenyama 


yami, njengokukhanya phezu kwamanzi. Akwenzi msindo. Njen- 


gokukhanya okubukhali njalo okutshisayo. 

Ngiyawa ngibhoda. Iphansi liza kimi. Sengiphansi, imbambo zami 
zibandezele phansi, ikhanda lami liyatshaya. Ngizwa igazi lami 
ligeleza phezu kwengalo yami, ubuso bami buphansi, phezu kwengalo 


yami, itshelela ngegazi. Ngiyaphila: ngizangcwaba udadewethu 

ngezandla zami. Ngizaphila. Ngiyakhasa ngiquma phansi ngisiya le. 
Ngidinga uThenjiwe. Ngiyahohoba ngiquma phansi ngisiya le. In- 
ggondo yami iyajanquka, ifinyelele, ithinte ulutho oluqinileyo 
ngaphandle komzimba wami. Ngehlukanisa ingalo zami, ngizidonse 

zivuleke zifike lapha ezingenelisa ukufika khona ziquma zisiya ngale 
kwephansi. Ngithola ukuthulisa okuhlasimulisayo kwamahlombe 

akhe. Ubuthakathaka bomzimba wakhe ophanga ube mnyama 
ngaphansi kwezandla zami. Yonke into iba mnyama. Alukho olunye 

ulutho engilubonayo. Kangizwa umzimba wami uwela phansi, 
ungcwatshwa kulokho kuthula okutshonayo okungapheliyo. 


2k 3k 


Sekungemva kwesikhathi. Ngizwa amazwi engigombolozele. Ku- 
lokuhambahamba yonke indawo. Ngizwa iphansi ligiga. Sekunjalo 
ngiyaphakanyiswa yilizwi elililayo. Ilizwi lidabula umoya, liseduze 
okokuthi kungathi liphuma emzimbeni wami. 

Ilizwi yileliyana elikadadewabo kababa omdala kubo bonke, uSihle, 
ohlala emzini kakhulu ongekho khatshana lomuzi wangakithi. Ilizwi 
likaSihle libubulela phansi njengamahlamvu, liphansi okokuthi udinga 
igama linye ngalinye. Esizwa angani ingge yini aseyitshilo kay- 
izwakalanga, uphinda igama, aphinde njalo elinye, agagase, ebam- 
belela egameni. 

Wonke umuntu umbiza ngokuthi Sihle, loba nje bonke omama eKezi 
bebizwa ngamabizo abantwababo, ikakhulu uma labo bantwana | 
bengamadodana. Uhlala labantwabakhe abane - uSamkelo, uZenzo, | 
uBongani loNkosana. Omdala kulabo bonke, uSamkelo, uselomfazi | 
lendodakazi yakhe encane uThandolwenkosi. Ubaba esaphila, 
wayebiza ubabakazi ngebizo lendodana yakhe endala, uZenzo, 
kuphela lapha emthethisa, emtshela ukuthi angaphenduli kumbe emt- 
shela ukuthi kasuse ubuthutha bakhe emadodakazini akhe. UThenjiwe 
lami sasimthanda ubabakazi. Lobaba laye wayemthanda. Sasisithi 
nyelele siphume endlini kababa eyezitina siqonde emlilweni wakhe 
wamalahle okhudumalayo kanenginengi lapho esasithola khona ithuba 
lokwenzanjalo. Kusihlwa sigogela amahlombe ethu ngonyezi singene 

indledlana ezombazombayo sigonde endlini yakhe; inyekevu zihla. 
bela ngaphansi kwenyawo zethu, isihlahla sibunjwe njengenina ligida, 
Asesabi. Asazi lutho olulimazayo njalo sicambalala ecansini eduze 
leziko kuze kube ekuseni. Njalo sihleke size sihotshe yonke intuthy 
esuka emlilweni kaSihle. Ulelizwi elincinyane okwamagama njalg 
siyalalelisisa sonke isikhathi lapho ekhuluma. Sibamba amazwi ethy 
angahlalisekanga. Kulokuthula lokukhuluma, ukukhwela lokwehla, 
sonke isikhathi lapho uSihle akhona. Kulokulandelana kuhle kw 
mazwi. Ukuthula kuhlahlula ukugala kwesikhathi lapho uSihle akhu- 
luma khona asiphe imbali yakithi, njengento eligugu. Siyathula sithj 
zwi, sithakazelela ukuzwa ngezolo yethu, ikusasa yethu. Nxa kunge. 
lasibane, amaphupho ethu athutsha phakathi komnyama oqatha esin- 
gawuqoga ngezandla zethu. 

USihle kendelanga kuNdabezinhle Dlodlo, indoda azele layo 
amadodana amane. Kodwa-ke wonke umuntu lapha esigabeni uyibiza 
ngebizo lendodana yayo elizibulo....sekaZenzo. Emilonyeni yabanty 
beKezi, bathathene engathi bahlala ndawonye. USihle uyala ukutshiya 
ikhaya azalelwa kulo. Wethula imfihlo yakhe kuThenjiwe: 

‘Uma ngingendelanga kuye, kungcono kakhulu. Khangela uyihlo 
losizi olulokhu lusebusweni bakhe. Unyoko wabuyela kibo ngoba 
wayesediniwe ngesifiso sikayihlo sokuthola indodana. Ngemva 
kokuzalwa kwakho wahlala laye okweminye iminyaka emihlanu 
kuphela wasetshiya. Umnewethu kasaphindanga wathatha. Unyoko 
wahamba lenhliziyo kayihlo wayingcwaba ngaphansi kwelitshe. 
Kangifuni ukuntshontsha inhliziyo yendoda njalo ngiyingcwabe 
ngaphansi kwelitshe ngenxa yesifiso esikhethe ukuyethekelela elimini 
lwayo.’ 

NguSihle osolwayo kuloba yikuphi abesifazana bakoGumede 
abehluleka ukukwenza kumbe abakwenza ngendlela engaqondanga; 
ukukhuluma labantu abangaziwayo, ukwehluleka kwethu ukuthola 
amadoda okwendela kuwo, njalo lobugholo, besolwa ngamadoda 
emuli yakithi phela. Ngezikhathi ezinjalo uSihle ubizwa ngegama elit- 

shengisa inhlonipho enkulu kuthiwe naZenzo. Ubaba omncinyane uM- 

duduzi, umfowabo kababa, laye uhlala eduze. Ulelizwi elinjenge- 
siswebhu. 


kkk 


Ngiyalizwa ilizwi likaSihle. Umemeza wonke amabizo abantwabakhe 
engathi ukubakhona kwamabizo abo phakathi kwethu kuzakhangela 
umumo lo onzima esikuwo. Ububula ehlabela umlolozelo owehla 
uvela esibhakabhakeni usiza emhlabeni. Uvusa wonke amadlozi 
akithi. Isibhedlela seMpilo...kulomunye otshonjalo...edolobheni. 
Amazwi kawezwakali kuhle. Ngizwa elinye ilizwi phezu kwelinye, 
amazwi aginya amazwi, atshabalale phakathi kwamazwi ngingak- 
enelisi ukuwezwa, ngiwabambe, ayafohla aphume ekhanda lami ngin- 
gakezwisisi lapha asuka khona laloba ayenelisa ukwelapha. Ilizwi 
likaSibaso yilo eliseduze kakhulu kulawo wonke. Lifohloza phakathi 
kwelinye lelinye ilizwi ngingakenelisi ukuzwa. Ilizwi lakhe lenza 
ukuthi wonke omunye umsindo ubhidlike. Angenelisi ukuzwa, njalo 
ngiyaqhugha, sengilahlekile njalo sengiyisiphofu kukho konke okunye 
ngaphandle kowakhe umbono mayelana lezehlakalo, ukubelesela 
kwakhe exotshana lalokho okwenzakale lapha. Umbuzo wakhe. Uya- | 
phuphuma. Sekwenzakele. Kodwa kuyini? Uyabuza aphinde abuze. | 
Ngubani owenze lokhu? Ngubani? Kakho ambuzayo. Kakho phakathi 
kwethu obe elapha, hatshi mina engithwalwayo ngisuswa kukho, ngit- 
sho loThenjiwe osefile ngenxa yokuba lapha. Ngubani? | 

Umphathisikolo wesikolo seĶunene esemfundo ephansi uzasithwala 
ngemota yakhe eyilori asise koBulawayo. ‘Izimota ziyamiswa 
zihlolwe phakathi kommango munye ngamunye ongamakhilomitha 
angamatshumi amathathu,’ uSihle utshonjalo. Ilizwi lakhe likhatshana, 
kodwa lizimisele njalo kalinyikinyeki. ‘Sizafika na koBulawayo?’ 
Uyabuza. ‘Lapho besibona, amapholisa azasiyekela sidlule,’ kulo- 
munye laye ophendulayo. Ngubaba omncane uMduduzi, ilizwi lakhe 
libukhali lapho lilinganiswa lamanye amazwi. ‘Ukumiswa kwezimota | 
zihlolwa lokhu kungaba yingozi,’ uSihle uyanyenyeza njalo, ingalo 
yakhe ingaphansi kwehlombe lami, ngaphansi kwengalo yami, 
ebambe waqinisa. Ngivikelekile ngisengalweni zakhe. Ngiyakuzwa 

ukuthula, okwelizwi lakhe. Kumele ngiphile. Angifuni ukuthi un. 
aZenzo asolwe ngezwi lami elingekho, ngoThenjiwe, ofileyo. 

Ngiyazama ukukhuluma. Ngizama ngamandla ukuhambisa indebe 
zami. Ngifuna ukubatshela konke engikubonileyo. Amanzi echithekg 
ebhakedeni ekade lithwelwe nguThenjiwe. Udaka olutshelelayo, 
lubomvu ngegazi. Indoda, uSibaso. Mhlawumbe ubeqamba amanga, 
mayelana lebizo lakhe. Angikwazi. Ngifuna ukuchaza ukuthi 
ukhangeleka njani, izwi linye ngalinye alikhulumileyo, unwele 
ngalunye, ukweyisa kwakhe ngolaka olukhulu abaphilayo. Ngifung 
ukukhuluma. 

Ilizwi lami liphansi, ngitsho lami kangenelisi ukulizwa. Lokhu ngit- 
shona ngitsholobela sekuze kungasela lizwi elizwakalayo. Angisenelisj 
ukuzwa indebe zami zihamba, kumbe ukuthola ukubumba amazyj 
ami; lesimo esihambelana lamazwi ami. Inggondo yami iyalwisa, sen- 
gize ngiphefumulela phezulu ubuhlungu obumnyama bungena emz- 
imbeni wami, njalo ukudonsa komzimba ngamandla kwehla kuze 
kufike phansi. 

Ekunyamalaleni kwelizwi likaSibaso ngihle ngazi ukuthi lokhu kubi 
kakhulu ukwedlula ilizwi lakhe litshisa munye ngamunye wemizwa 
yami. Ngilalelisisa ilizwi lakhe futhi, njalo ngiliyekele liseduze, 
Ngikhangele. Angilali. Ngizwa imota ihamba, isehla ngomgwagqo 
olethara. Ngilalela amavili emota. Ngiphefumula ngonanzelelo, ngis- 
esaba umzimba wami. Irediyo esitolo sakoThandabantu, umsindo we- 
gembu labantu abakhulumisanayo bekhuluma kuhle, siyajika singene 
emgwaqweni njalo sihambe sedlule lapha, amazwi abo aze azwakalele 
khatshana ngaphansi kwamavili agijimayo. Ekuqaleni, ngumgwaqo 
omadlakadlaka, ngemva kwalokho iphansi liba butshelezi, kulethara. 
Ngiyasibona isihlahla somganu lapha imota ihamba isedlula njalo 
sisitshiya ngemuva kwethu. Ngiyasibona lesibhakabhaka n gaphezulu 
kwaso. Amahlamvu ayahamba kancane. Inina liyamemeza lingak- 
welinye icele lomgwaqo. Akulamazwi elimini lwalo. Mhlawumbe 
yikugala kwebizo. Liyamemeza ilizwi lalo lize liwele ngemuva 
kwethu lapha imota ihamba iqhubeka. Mhlawumbe limemeza umn- 


120 


—_— 


tanalo nje kuphela. 

Phambi kwethu zintaba zeGulati. Ngiyenelisa ukubuka lokhu 
ngenggqondo imota ihamba isiyaphambili, loba ngingakukhangelanga, 
jsibhakabhaka esiluhlaza kuphela siphephetha ubuso bami, siseduze 
kakhulu okokuthi ngindenda phakathi kwaso lapha sihamba sisehla 
ngomgwaqo, ngicambalele ngemva erolini, ngilinganisa umkhumbulo 
wami osuphela, ngiwulinganisa lokuhamba kwemota lobubanzi 
pomkhathi. USihle usekhuphile iqhiye ekhanda lakhe wabopha ubuso 
bami, phezu komlomo. Ilembu selimanzi ngegazi. Ngiphumula ngise- 
mathangazini akhe ummango wonke size siyefika koBulawayo. 
Sekunjalo inkophe zami ziyavaleka njalo ubumnyama buyaduduza. 

Ngiyezwa ukuphathwa zingalo zakhe, zimanzi ngegazi, imithambo 
yami iyatshaya. ‘Kumele uphile,’ uSihle utshonjalo. ‘Khona ngiza- 
kutshengisa ilitshe lona ngokwalo owazalelwa phezu kwalo. Uyak- 
wazi ukuthi unyoko wakuzala esiya emfuleni? Wazalwa ulenga 
phakathi kwamanzi lelitshe. Ungayekela njani ukuba lamandla wena 
ubunjwe yizinto ezimbili ezilenkani ezalapha emhlabeni. Non- 
ceba... Nonceba...” uyamemeza. USihle ulendlela yokukuthethisa 
esenzela nje ukutshengisa ukuthi ukuthanda kangakanani, kodwa umz- 
imba wami ufile lapha sihamba sisuka eKezi sidabula emaqaqeni 
eMatopo, sisedlula amaqaqa abhodayo aweGulati, ufile. Asiboni ngit- 
sho ipholisa elilodwa kumbe isotsha. Ngitsho. Sizihambela kuhle en- 
gathi lolu lusuku olutsha. Angenelisi ukunanzelela ummango 
esesiwuhambile ngoba ngikusimo esenza ngingaboni ukuhamba kwe- 
sikhathi. Kulesiphepho ekhanda lami. Sengifike ekucineni komnyama 
ongunaphakade. Nxa ngicabanga ngoSibaso ngizwa umzimba wami 
ugonyuluka kakhulu okokuthi umzimba wami uyaphakama uyepham- 
bili uSihle aze anyenyeze athi nginganyikinyeki. Ubandezela umz- 
imba wami phansi. Ngiyehla ngihlale elizwini lakhe eliduduzayo, 
ngimangala ukuthi ngiyaphila, ngikuleliyana elinye icele lalokhu 
kwesabeka okungazwisisekiyo njalo ngiphila, ngisenelisa ukuvula ngi- 
vale amehlo ami engathi akusinto enkulu ukuvula ngivale amehlo ami, 
njalo ngithole ngasikhathi sinye ngasinye ukufa lokhuyana okufanayo 

kulokhu kusithi phazi kudlula emehlweni ami, indoda uSibaso jJq_ 
mandla ekutholeni kwayo inhliziyo yomuntu - ilomona. Ngiyamuzwa 
uhambo lonke lolu, njalo ngaphansi kwakho konke, enye ingxenye 
yami ifuna ukuhlala ikhangele, njalo imuzwe. Sekuyisikhathi eside 
ngingakananzeleli ukuthi akudingeki ukuthi ngibe ngilokhu ngikhy. 
luma laye ngithule ngisithi...ngiyekela ngihambe...ngiyekela ngi. 
hambe. 

Akulalutho olukhulunywayo. Akukho okumayelana loThenjiwe. 
Ngitsho lokumayelana lempi. Akukho okukhulunywayo okungabuy. 
isa uThenjiwe kithi futhi. Akulalutho olukhulunywayo lamuhla kumbe 


kusasa. Akulalutho. 

ISAHLUKO SETSHUMI LANYE 


NGALWA NGISEMAQAQENI ASEGULATL. Ngiyindoda esizidele 
ekuxolelaneni. Ingqondo yami iyabila njalo isikhululeke kuhle sibili. 
Ingqondo yami iyimvubelo. Kuyini ukuphila? Ngemva kwesinye isi- 
banga lokho okukhona kucina kungasahambelani lezifiso zethu. 
Ngathi ngizalwa umama wayevele esefile. Wayengasaphefumuli. 
Ngantsheza ngaphuma emzimbeni wakhe owawugeleza njengomfula. 
Yikho lokhu ukuba ngophilayo. Ngiphakathi kwalabo abagalulileyo, 
labo abalemicabango ebona okufihlakeleyo. Kukangaki ngilala 
ngikhangele egangeni ngibona isibhakabhaka sizala izinkulungwane 
zezinkanyezi? Ngibeka isandla sami sivulekile. Khonaphayana, esan- 
dleni sami, kubonakale insaba ezizinkulungwane zokukhanya, 
iminyaka eyinkulungwane. Mingaki iminyaka, isandla sami 
sikhangeze izinkanyezi, imizwa yami yonke ingakabuyi futhi. Ngibala 
amadlozi akithi angaziwayo eminweni yami efileyo. Oyedwa 
owangcwatshwa ngokulengiswa. UNehanda, owesifazana. Uyan- 
givikela ngamathambo akhe. Ngiyakujabulela ukufa, kulilangabi. 

Edolobheni. Ngihamba ngedlule izindlu ezixhumene zabambili eze- 
sitalada engangihlala kuso ngaphambilini; amakamelo amabili imuli 
yinye ngayinye. Ngihamba ngiphakathi kwephupho elingaciniyo. 
Kuhle ukuthi izulu liyana. Angihlangani labantu abanengi. 

D43874, D43875, D43876, D43877. Ziyaqhubeka kokuphela. In- 
ombolo zezindlu zikhanya nge-inki emnyama ngaphansi kophahla olu- 

fitshane olwama-asibhesta, ngaphezulu komnyango wangaphambilj 
munye ngamunye. Izindlu zipendwe ngependa eluhlaza okwesibhak- 
abhaka, ehlangene lobuhlaza botshani, ubuthanga belemoni lombala 
wamampintshisi. Indlu yinye ngayinye igonjolozelwe ngocingo, ol- 
ungadluli imitha ukuya phezulu. Izixukwana ezincinyane zisikelelwe 
kuhle. Udwendwe Iwamatshe aconjwe ngokumhlophe; ingge yini en- 
genza umngcele ilungile. Ukuze ungene egumeni linye ngalinye, 
kulegedi: elenziwe ngesivalo esidala semota esesithombile, ngama- 
pulanka ahlanganiswe ndawonye, elingene amacele wonke, apendwa, 
langocingo olwelukiweyo lwagoqwa lwaphindwa kabili lwaselufakwa 
ensimbini eligedi. Lezi izinto ngizibona ngalapha okuphelela khona 
umbono wami, amanzi ehla esuka ebusweni bami egombolozela 
amehlo ami. Liyana. Izulu lesikhatshana nje. Esandleni sami sokudla 
kulesihlahla, siyakhazimula, sithe niki ngamalemoni. Ngiyahamba, 
Akulandaba. Ingalo zami zihamba phakathi kwezulu. 

Nguzibuse lo. Izandla ziyaphakanyiswa ngamawindi. Izandla ezin- 
gelamazwi, zikhanya ngemuva kwamangilazi emawindini. Zingatsha 
ezimnyama ezinyakazayo. Isivunguzane. Amathonsi ezulu. Iwindi 
liyavuleka. Ilizwi liyaklabalala, lidabula umoya okwelembu. Ngiselok- 
itshini leNjube. Kuthi lapho ngiphakamisa ingalo yami ngiqoqoda, 
omunye umuntu uvula isivalo. Yilizwi engingaliqambiyo ukuthi nge- 
likabani. 

‘Yebo. Ngingakunceda na?’ Uyabuza. Ngihle ngazi masinya nje 
ukuthi indlu le khathesi isingeyakhe. 

‘Ibizo lami nguSibaso. Ngidinga ubaba.’ Ngimupha ibizo. Uzunguza 
ikhanda lakhe njalo aghubeke elokhu ebambe isibambo sesivalo, en- 
gaphakathi. Ugqoke ivesi, lokabhudula omhlophe owenziwe ngot- 
shinda. Kaggokanga lutho enyaweni. 

‘Kahlali lapha. Angimazi,’ utshonjalo, ezunguza ikhanda lakhe futhi 
engathi uxotsha ubuthongo emehlweni akhe. Ngiyamkhangela. 
Ulamehlo ayizifaca amsulwa, lamathambo omhlathi aphezulu, muhle ok- 
wedlulisileyo, kafanelanga ukuba yindoda. Ulomzimba omncane. Angaba 
leminyaka engamatshumi amathathu. Laye udingisisa ubuso bami. 

‘Ngangisempini. Sengiphendukile, labanye. Ngangihlala lapha ku- 
dala.’ Ubuso bakhe kabuguquki. Uyesaba, mhlawumbe. 

‘Kangimazi uyihlo. Ngathenga indlu le kwenye indoda. Ngomnyaka 
ophelileyo. Ibizo layo lalitshiyene kulalelo. Ingabe yayimazi uyihlo. 
Kodwa seyafa. Yabulawa lughugho. Yayivalelwe esitokisini. Abesi- 
tokisini bathi kwakungela maphilisi ekhwinini. Akulamuntu oway- 
athatha isidumbu sayo, lokho yikho okwenza ngazi. Bafica ikheli leli 
kuyo. Kwakuthiwa indodana yayo okuyiyo yodwa isegangeni. Lokhu 
yikho okwabangela ukuthi ivalelwe. Ukuthi aphendule imibuzo. Ibizo 
layo lalehlukile kwelakho. Ngingalicinga, uma ufuna ukumelela.’ Uh- 
lehlela emuva. Emnyameni wekamelo. Ekhitshini. Ngangihlala lapha 
kudala. Ngiyayazi indlu. 

‘Kulungile. Ngizakhuluma labomakhelwane. Mhlawumbe 
bayamkhumbula njalo balekheli. Mhlawumbe bayangikhumbula.’ 

Ngiyaphenduka ngisuke ngihambe. Kangilasifiso sokukhuluma 
labomakhelwane. Mhlawumbe ubaba sewaguqula ibizo lakhe, 
njengami. Kungenzeka ukuthi kasuye baba owafayo. Ngivumela 
ithuba leli ukuthi libekhona, ukuthi lingihlanganise losekwadlulayo. 
Ngiyadingisisa ngalo umuntu osehlala lapha, hatshi ngobaba. Kungani 
indoda le ingahlanganyeli labanye ezitaladini? Isitalada sonke lesi 
sisemkhosini wokuthakazelela uzibuse. Isela lingayantshontsha ko- 
munye lomunye umuzi, njalo kakho ongananzelela. Akulamuntu 
phakathi. Bekulemikhosi nsuku zonke ephongwenziwa kungabanga 
lamalungiselelo, Umuntu uyaphonguvuka ebuthongweni phakathi 
kobusuku, ahambe esiya endlini yinye ngayinye, aqoqode emnyango 
munye ngamunye, ebika ukuthi uzibuse uselapha. Isehlakalo lesi es- 
omuntu oyedwa_ kasibekezelelwa kuphela. Siyalingiselwa. 
Ukuthakazelela ulutho yikuba lenjabulo engelamkhawulo. Angithi 
phela, isizwe sonke sikuphe imvumo yokujabula; sikuphogelela ukuthi 
wabule. Ukwemukela kwakho kumele kwenzakale khonapho 
khonapho; uma ungalinda kuze kwedlule uzibuse uzagida wedwa ez- 
italadini; bonke abantu bazakuba sebevale iminyango yabo lamawindi, 
sebediniwe yikuthakazelela uzibuse. \ 


125 


Inyawo zami zingakafiki esitebhisini sokucina ngisehla ngisuka em. 
nyango wakhe, umuntu lo osehlala lapha uyangibiza. 

‘Mhlawumbe lokhu kuzakunceda. Ngikufice ekhitshini. Yiyo 
kuphela into eyatshiywa endlini. Ngicela ukuthathe. Ungakupha 
abanye kamuva. Kwakusendlini ekhitshini. Kwakungela olunye ulutho 
futhi.” Ungighubela ugwalo. UFeso olwalotshwa nguSolomon 
Mutswairo. Ngiyalwemukela. Sengake ngalubala ugwalo loly, 
Ngalubala ngomnyaka wami wakugala eYunivesithi, njalo ngatshiyg 
izifundo zami ekupheleni komnyaka. Ugwalo lolu lwasinda njani kuzo 
zonke leziyana inkambo zami? Ngiphakamisa izandla zami, in- 
gaphakathi yazo yendlalekile, izithupha ziphakeme. Ubeka ugwalo 
phakathi kwenkomba eyatshayo lesithupha. Ukhangela izandla zami 
engathi khona engizwisisa okwakuqala. Ngintshintsha ugwalo ngiluse 
kwesinye isandla, esenxele. Ubuka ukwenza kwami njengomuntu 
ebuka unwabu, emangala ukuthi luzafika na egatsheni olulandelayo, 

‘Ngiyabonga,’ ngitshonjalo kuye, yena elokhu ethe nama esivalweni. 
Amehlo akhe ayasuka elangeni. Kumele ukuthi wayehlale khonapho 
ikuseni yonke. Ngiyasuka ngihambe ugwalo lusesandleni sami njalo 
ngidinge emoyeni izandla ezizunguzwayo, zizunguzelwa injabulo, 

Injabulo: ngumsebenzi okumele ufezwe ngokuphangisa. Kodwa 
bakhona, abanjengalo umuntu osehlala endlini, abazibambayo. Bama 
phambi kwezibuko badinge elabo iqiniso, njalo bamangale ukuthi 
kambe usuku olutsha lungabe lumayelana lani. Umuntu onjalo 
owehlukene labanye uzathatha uzibuse njengento yakhe yedwa, njalo 
uhlala endlini, akhiye umnyango wakhe, avale amawindi ngelembu 
elidabukileyo ukwenzela ukuthi ilanga lingene kodwa kungabi lo- 
muntu ozakholwa ukuthi uyaphila. Uzakuzwa kuqoqodwa. Uzavula 
isivalo kumbe asiyekele sivaliwe, esenza lokho akhetha ukukwenza. 
Ngamthanda umuntu lo owayesehlala kule indlu; wayengakukholwa 
okwenzakalayo ephakathi komsindo omkhulu  wenjabulo. 
Wayengazwisisi ukuthi abantu babesenzani ngezandla zabo ziphep- 
hezelisa amafulegi amancinyane emoyeni okwamaviki amanengi. 
Kwamenza wanyela inhliziyo, njalo kwathi lapha engibona, mh- 

jawumbe wangizwela usizi ngokuphatheka kwami. Kazange azicecise 
njengabanye, watshiyana lalabo abasebetshona begqoke izigqoko 
ezidulayo ilanga lonke, njalo besiya emabhawa begqoke amayembe 
a-ayinwe kuhle, besiyanatha iChibuku. Amanina abo, ababejwayele 
ukuwatshiya ngekhaya khathesi nje asethutsha enamathele ezingal- 
weni zabo, eggoke iziketi zepholiyesta lamabhulawuzi ejojethi, lezi- 
cathulo ezilezithende ezinde okwama-intshizi amathathu, 
ezilengaphezulu yazo eyenziwe ngezikhumba. Ubucimbicimbi oben- 
ziwe inwele zamanina bukupha umcabango wamanga wokuthi umuntu 
wonke uya emtshadweni othile. 

Phakathi laphakathi kwesitalada, sengibanga eNjube High School, 
lapha engifuna ukugadela khona ibhasi eya enzikini yedolobho, 
ngikhetha ukuvula ugwalo. Ngihlolisisa imibhalo ebhalwe ngamabala 
amancinyane emakhasini alo akuqala. Ngizwa ukughuma ekhanda 
lami. Ngibambelela ecingweni lwesikolo, njengesibotshwa. Ngina- 
mathela kulo ngiqine nko, umlomo wami usuwomile. Okubanjwe 
phakathi kwamakhasi ogwalo amadala yimephu egogiweyo. Itshwab- 
hene. Kulomzila owodwa kuyo odwetshwe samtshoko. Indlela yami 
yokuphunyuka. Leyo minyaka eminengi eseyadlulayo. Phakathi kwe- 
mephu lekhasi lakuqala logwalo ngithola isayobe esapantshazelwa 
khonapho sabandezeleka ngokuhamba kwesikhathi. Isayobe lesi 
sesanamathela embhalweni. Kambe isayobe savinjezelwa lapho 
amakhasi, ayeke avuleka, avalwa masinyane nje, masinya kakhulu ok- 
wehlula ukuthi inyawo zaso ezinde kodwa ezigobileyo zisithwale 
sibalekele ingozi? Asitholanga sikhathi sokuthi sigijime siyephezulu 
ngobulembu lobuyana obuyisiliva. Ubulembu besayobe. Sengabona 
ubulembu besayobe izulu lisina, eGulati. Kulomchilowamakhosikazi | 
odlula owodwa ebulembini. Ubulembu obenziwe ngobunono 
obukhulu buthwala imichiloyamakhosikazi eminengi. Akukhathalek- 
ile ukuthi umchilowamakhosikazi unzima kangakanani, umchilowa- 
makhosikazi ungeke wephule iqolo lesayobe: ubulembu besayobe 
kabuqamuki. Buyeluleka, njengesikhathi. Kulesi sayobe, umchilowa- 
makhosikazi uqamule ubulembu baso. Empini, isikhathi siyaphotheka 

sibe yintambo eyodwa. Intambo le yisibopho. Akusizo zonke izibopho 
ezihlonitshwayo kuthiwe zingcewele. Esakhathesi kungaxoxiswana 
ngaso, esedlulayo, zinyawo zesayobe ezazike zaba zinaliti. 

Ngaphansi kwale imephu endala ngithole ichatha lesayobe. Ibala 
liyacatsha ngaphansi kwaleli chatha lapha isayobe esanamathela khong 
ephepheni elidala. Iphepha leli lidala, kodwa hatshi ubudala obene- 
leyo ukuthi isayobe siguquke sibe yisimo esitshiyeneyo, ukuthi sig. 
cobe ichatha, njengetiye echithekileyo. Hatshi. Kasisidala okungako, 
Ngiphakamisa iphepha njalo ukuma kwakho kuyakhithika lombule 
wamazwi, into eseyonyiswayo endenda ekukhanyeni kwemini, ilem- 
bobombobo njengehlamvu elomileyo. Ngiyacabanga ukuthi kambe 
izayobe ziyopha na zingakafi, zingakomi. 

Isayobe esibandezelweyo ngumzila nje obonakalayo kuphela, 
ukuma kwaso ngumzila nje odwetshwe ngelahle - wonke amathambo 
aso ephakanyiselwe ngaphandle, silesimo saso ngemva kokuban- 
dezelwa phakathi kwamakhasi ogwalo,; kuseneliseka ukubanjwa 
kwaso phakathi kwamakhasi; kungeke kwahlangana lamabala. Abantu 
baqina babenjengamatshe ngokungewatshwa elitsheni, hatshi ngoku- 
lengiswa emoyeni. Emlilweni, bayatsha. Elitsheni, amathambo aban- 
jwa anganyikinyeki. Phakathi kwawo wonke amazwekazi, yizwekazi 
le-Afrika kuphela okwazakala khona isayobe esibandezelweyo 
sisodwa sifile. Ilahle elipheleleyo. 

Ngivula ikhasi linye ngalinye elile-inki esicitsha. Iphepha liyago- 
qana kancane ngasikhathi sinye uthuli luphuma lubanjwa yikukhanya. 
Iziqetshana zindenda zisiya phezulu ngensaba zokukhanya. Zilula ok- 
wenyawo zesayobe. Isikhathi siqghubekela phambili. 

Ngaphandle kokuba usazi kakhulu okudlulisileyo ngezayobe, isay- 
obe esifileyo sabandezelwa phakathi kwamaphepha ungeke utsho 
ukuthi ngesiduna kumbe ngesisikazi. Into le enje engelabunzima 
kumele izwiwe kanye nje nguye wonke umuntu, njalo ngazo zonke 
izikhathi, yizizwe zonke. 

ISAHLUKO SETSHUMI LAMBILI 


SEKUSILE, YISTVUNO OKUMELWANA LASO. Izinto zihlanzek- 
ile okungathi zihlanjiwe, ziyakhanya njalo okubonakalayo, zitshone 
phakathi kokukhanya. Ingqondo yami iswela ubukhali obulingana 
Jalokho. Akulakukhanya okuginisekileyo kuyo. Sengibona okun- 
genelanga. Ukungakhanyi kuhle okusekamelweni kuvala yonke into. 
Ukukhanya kumsulwa. Imiphetho yakho ithe klwi kuhle. Ingqondo 
yami ifiphaza yonke into ngize ngintsheze entweni ebanzi en- 
gakhanyiyo engamanzi. Imvava zokukhanya ziyandenda ekamelweni 
lapha engiphupha khona ngikhangele, kodwa ngingaphili okweginiso. 
Ngivuka ngiphakathi kwamagingqo, ngimanzi te. Ngivuka lebizo lika- 
Thenjiwe linamathele elimini lwami, umlomo wami ugcewele amathe. 
Imilenze yami iqine nko. Akulangxenye yomzimba wami eyenelisa 
ukuhamba; iminwe yami, ingalo zami, zonke izitho zomzimba wami 
zithule kazinyikinyeki. Ngicambalala embhedeni ngilalela umzimba 
wami uphenduka kancane usiba yilitshe. Umhlathi wami ubanjwe 
waqina nko. Angiklabalali. Sekunjalo ngibona ulutho luhamba. Ngi- 
bona ukukhanya kungena ngesefa njengezulu elilula. Ukukhanya sek- 
ufafazeke ikamelo lonke. Ilizwi elizayo lizwakala kuhle kakhulu kimi 
okwedlula ukukhanya. 

USihle ungena ekamelweni eqonda kimi. Wesula ibunzi lami 
ngelembu elimanzi. Uthatha ingalo zami ezilukhuni azise kwezakhe. 
‘Uvikelekile,’ uyanyenyeza. Ngihambisa ingalo zami, ngikhulumela 

phansi okungazwakaliyo, umlomo wami ulukhuni, engathi uthungiwe, 
uthungwe njengomphetho wesigqoko, ugoqiwe; unzima ngokubg 
ndikindiki. Kangenelisi ukukhuluma, ibunzi lami linzima. Ngithwalg 
amazwi ngemuva kwengqondo yami, amabizo ezinto, izinto, izindawo 
engingazaziyo. Ubuso bami bonke buvuvukile, njalo buyadikiza, 
Isikhumba esikubo sidonsela phansi njalo siyaqina, sekunjalo amazwj; 
ami aphange abuyele phakathi. Umlomo wami kawusela mazwi, 
usumuncene. Intambo engena lokuphuma kimi izacina ikhithikile, 
Ngilala ngichaye ingalo zami phezu kwamathangazi kaSihle, ubuso 
bakhe bungilindile njengomntwana. Sengivula amehlo ami futhi 
ngithola ukuthi kuvele sekusebusuku. 

Ngingedwa ekamelweni. Ingalo zami zithe le kuhle ngapha langapha 
komzimba wami. Isikhumba emlonyeni wami siyaghezuka njalo sid- 
abuka engathi yisidaka. Ngihambisa umunwe wami emaphethelwenj 
omlomo wami. Isikhumba siyaxexebuka sisiba yiziqetshana ez- 
incinyane njengezicucu zengebhezi. Ngiyavula ngivale umlomo wami, 
Ngihotsha umoya ungena emzimbeni wami. Nginyakazisa umlomo 
wami ubusuku bonke, emnyameni. Ngihlafuna umoya. Ngikhat- 
hazekile, ngiyahlola ukwenelisa kwami ukukhuluma. Lokhu 
ngingazange ngizwe ilizwi lami okwesikhathi eside kangaka. Umsindo 
uhamba usuka ngaphansi kwesifuba sami, ukhwela usiza emphinjeni 
wami. Umsindo ohadlazekayo, ohwayayo, njengophepha. Ngivala 
umlomo wami, ngiphefumula ngidonsa umoya kakhulu, amazwi ami 
aze ancibilike. Ngizwa amazinyo ami ethinta, etshaya, eluma ilitshe. 
Akulasibane esisele ekamelweni. Ikhetheni selivaliwe. Umnyama yin- 
goma yenyekevu eza ngokuphangisa. Ukuklabalala, okuhlabayo, oku- 
lolaka. Ngibengingasuthiseka, ukulingisela umsindo lo. Ingoma 
yezibungu ehahazayo; imizila emnandi ephindwaphindwayo. 

Ikuseni ithwele umsindo oza ngokuphangisa ugijima njengezulu 
elikhulu kodwa lokhu akusilo zulu, ngumoya okaNtulikazi olamandla, 
ongaghubeka ilanga lonke kungela lathonsi lezulu elisuka esibhakab- 
hakeni. Ngizwa inhlabathi isukuma. Umoya uphezulu njalo uyayaluza 
utshayelela ngamandla emidulini. Ubutha inhlamvu zenhlabathi 

ezomileyo uziphosele phezulu kophahla olufulelwe ngotshani, utshaya 
usehlela phansi. Izinja zikhonkotha zicambalele phansi. Umsindo 
wazo kungathi yikugonyuluka okuncanyazana nje, njengokwesaba 
kwami. Ngikhangela ngewindi ngibone umoya usibamnyama, uyaluza 


usedlula. Ikuseni isilahlekelwe yikukhanya kwayo. Umoya uvunguza 
ngamandla usiyaphambili njalo ingatsha ziyacezuka. Inhlamvu zenhla- 
bathi ezinzima zitshayelela emidulini yenhlabathi. Umoya utshayelela 
phezu kwensimbi zengola ezikhamisileyo ezibekwe ngemuva | 
kwendlu. Umsindo oyisiliva njengezihlephu ezibukhali zengilazi 
uzwakala lapha inhlabathi itshayelela phezulu kwensimbi, usika njen- 
gengqamu emaphethelweni engola. Inkalakatha yelitshe ithutsha 
ngaphandle eduze kwensimu engemuva kwezindlu zomdaka lendlu | 
yezitina, livale indlela, ilitshe elikhulu eliyaphezulu elilolongekileyo, | 
ligondile njalo liyisigombolozi phezulu limi lisedlula zonke izindlu. 

Umoya uyazungeza utshayelela ematsheni kokuphela, ubukhali, uhad- 

laza, ungenelisi ukususa kumbe ukubhoboza ilitshe lelo. Ngiyaphen- 

duka. Ihlamvu selinamathele ewindini. Libandezelwe kulo. 
Ngiyalibukela lapha umoya uvunguza ugonda yonke indawo, 
ngaphandle kwalo. Ihlamvu selithe nama, lendlaleka. Lithi selisehla 
lisiyaphansi litshelele njengomnenke, kube umoya lawo ususukile. 

Lokhu ngisizwa imisindo etshiyeneyo, umoya ufuga ngaphansi kwe- 

sivalo; umsindo ohlabusayo. Izihlahla sezisuswe amahlamvu azo. In- 

ggondo yami ithule. Kayigijimi njengomoya. Ithule ithe zwi. 
Njengehlamvu elisewindini, ibandezelwe phansi yimicabango egijima 
iphikisana layo. Ilwisana layo. 

ISAHLUKO SETSHUMI LANTATHU 


NGU-1982 NJALO UYENELISA ukuzwa umnuko wamagany 
agcwele phansi asuka esihlahleni esikhulu esomganu, umnuko 
uzwakala kude le, udlula lo umuzi usiya komunye, uphinde udlule 
omunye, ubhoda iKezi yonke ufika lapho umzimba wakho okuvumela 
ukuthi ufike khona. Uma ungeke wenelisa ukuzwa ughatshi lwawo, 
ngenxa yaloba yisiphi isizatho, ngeqiniso ungawuzwa ngendlebe; 
lukuzo zonke inggondo zabantu beKezi ohamba yedwa lozithuleleyo, 
Amaganu abekhithika wodwa kokuphela esuka esihlahleni somganu 
njalo khathesi izulu seliseduze, uma kuvele kuzakuba lezulu. Ngom- 
nyaka ophelileyo umumbu watsha futhi, watshiya abantu abanengi be- 
lambile njalo behlukuluzekile, njalo bemangele okwedlulisileyo. 
Akulasivuno. Manje lokhu. Isihlahla somganu besilokhu sizala 
sikhithiza amaganu singaphumuli kusukela phakathi laphakathi kom- 
nyaka, njalo ekuseni lapha umoya uhlangabeza ukukhanya kwakuaala, 
ndawonye lalokho kukhanya lokuhlangabezana kwakho, kuloghatshi 
lomhluzi ongewele njalo ophosa ube ngongcolileyo. Lapha amad- 
abukakusa esiba yikusa, ubumnyama busiba yikukhanya kwedqiniso, 
ughatshi luyathuluka. Luyageleza. Luphephuka lufike engqongeni, 
kuthi sekusemini, abesifazana babe sebeziphunga ngengatsha 
zamaphane njalo bezithela ngamanzi esehla ngomkhandlo ophakathi 
kwamabele abo. Bazama konke abangakwenelisa ukuze basinde kulo 
umoya omangalisayo njalo olobuhle obulula. Umoya ubukhali 

okokuthi uphosa uwuzwe ngomlomo. Bazama konke okulula lokuthu- 
jeyo, bephunga amanzi aseqhageni, bevula isivalo sikhamisa kakhulu 
pesenzela ukulinganisa izinto lokuletha ukuhambelana kwazo, 
ngasikhathi sinye ilanga lizehlela liguqula imithunzi isiya kwelinye 
icele lezindlu, liselula izinto ezilobude lommango. 

Usuku lude, imisindo izwakala yonke indawo. Kuthi sekufika 
phakathi laphakathi ngemva kwemini enkulu umzimba uyabe 
usuzilungisele ukumelana lomumo okhona njalo yonke imisebenzi 
jsingenziwa iphele, loba nje ughatshi luzwakala lunzima, lugcwele 
emoyeni, luhlamba yonke into ngokukhanya kwalo okulalisayo, am- 
agcobo alamakha alolozela imizwa; inkophe zamehlo zivaleka zodwa. 
Umhlabathi uyaphenduka uzilungise wodwa. Umhlabathi uhazwe nga- 
maganu alithanga, izinyoni zehla zindiza emoyeni oncibilikayo, zend- 
lale impiko zazo njalo ziziyekele zinjalo zithule zinganyikinyeki 
kungathi zimpiko zendizamtshina, zihlale lapho inyawo zabantu 
ezingazake zihambe khona njalo zimunye umhluzi wezithelo ezithe 
wathalala. Ilanga liwela ngale kwesibhakabhaka njalo ngokuphangisa 
okulinganayo ughatshi lalo luyema emoyeni. Luyanyamalala, hatshi 
kancane kancane kodwa njengokufuqwa kwelitshe, kucatsha 
ngaphansi kwamanzi, khonokho nje: kuze kube sekuseni. Usuku 
lwehlukaniswa lube zingxenye ezimbili: umnyama, olomoya om- 
sulwa, lokufisa: ukusa kwelanga, okulokucicima kwamaganu. 
Akuzake kwenzakale ngitsho, ngitsho sibili ukuthi umuzi umelane lo- 
ghatshi olunje, oludakayo, olungakholekiyo, akukaze ngitsho 
ngezikhathi zokuthula, ngezikhathi siphakathi kwempi yenkululeko, 
njalo ngempela ngitsho langesikhathi sithola uzibuse. Ngumumo og- 
wabisela imizwa kakhulu, ungamsulwa kodwa umangalisa. Yikho 
kodwa abakukhumbulayo okubaxhumanisa lokusa njalo bangeke 
baqale ukugamula isihlahla somganu besigamulela ukusibasa kumbe 
ingge yisiphi esinye isizatho, bangeke bakholwa ezintweni okuthiwa 
ziyazila, bekhetha ukuqinisela bekulowo moya omnengi njalo on- 
jengephupho lezithembiso zawo zokuhlenga. Isihlahla somganu. 
Babambelela ekuzaleni kwaso kakhulu, ngempela, imikhumbulo yaso 

eseyedlulayo. Khona nje, kuvele kakusekho okuseleyo okungokwa. 
bantu bonke kusukela kulolo suku isitolo sakoThandabantu Sisitshg 
siphela du. IKezi yindawo elangazelela ukusindiswa; impi, isomigo, 
ukufa lokuhlamukelana: indawo ehlala abantu esiyinkangala njengale 
idinga ilumbo. 

Osekusele mayelana lesitolo sakoThandabantu yimikhumbulo 
esikhatshana le, loba ubude besikhathi bungobesikhatshana nje ky. 
lokunengi osokudle imikhumbulo, okukhona khathesi sekuvala ok. 
wedlulayo lokuzayo. Kudala, ukutshona kwelanga kwakubathintg 
njalo kudala ingxoxo, kuletha ukuhlaliseka, ukukhanya, ebuswenj 
babo, ukuzwakalela phansi kwamazwi alolozelayo lenduduzo. Um- 
fana owelusayo, ephakamise induku yakhe njalo etshaya ukhwely 
lugaqamba phezulu, izinja zakhe ezimbili zikhonkotha zithinta umh- 
lambi oqambuka kwezinye, uthinta inkomo zingene esibayeni. Umh- 
lambi wenkomo uhamba usedlula ibholoho lomfula uk wakhe uqonda 
elangeni eselisiba lithanga, umfanyana kagqokanga lutho enyaweni, 
uyaphangisa, evuse ingqondo. Ulandela ngemuva njalo udobha imali 
yelitshe esilindweni sebhasi, ubuso bakhe buba lemifolo, uyadinga 
ukuthi okubhalwe phezu kwemali le kungabe kusithi Rhodesia kumbe 
Zimbabwe, enye isiyisikhumbuzo nje qha, ngenye yakhona angagi- 
jimela koThandabantu athenge iziwiji umhlambi wakhe ungakagqedi 
ukuchapha ibholoho. 

Ingxenye yevulandi lakoThandabantu ilokhu ikhona, iphelele njalo 
ingaphazanyiswanga lutho, okulokhu kukhona njalo ngumduli oqatha 
owendlalekileyo ophansi owakhiwa wabhoda levurandi, uxhuma in- 
sika inye ngayinye. Loba kulothuli lemvuthuluka, isitubhu silokhu 
sisakhanya njengendawo, ebutshelezi njalo ethanyelekileyo ngokuh- 
lala isetshenziswa. Lapha, amasotsha esifazane ake aphumula khona 
ngesikhathi sokumiswa kwempi, agewalisa isifiso sokufuna ukwazi 
lokwesaba kubo bonke abantu beKezi, ekhafulela emhlabathini, ehlik- 
ihla intuthu yomlilo emehlweni awo, egobisa inqulu zawo edonsa in- 
tambo ezixegayo ezamajambo awo ukuthi kugine ngendlea ewaphatha 
kuhle. Ivurandi liyaduma okwezinyanga lezinyanga ngomsindo ola- 

mandla wokunyathela kwawo, amabanga awo amade, amandla awo 
angapheliyo, ukukhangela kwawo okutshengisa ukuzethemba 
ekhangela ubuso obukhanya bufuna ukwazi. Agodla amalofu ezinkwa 
ezitshisayo ngaphansi kwengalo zawo njalo ahambe esedlula izindlu 
njalo ehlele esihotsheni, eqonde eNkambeni yokuButhanela abavela 
empini abayibiza ngokuthi Sondela; ngaphansi kwenyawo zawo 
kulemvuthu zamahlamvu omileyo, izingatsha ezincinyane njalo 
lengebhezi zezibungu. 

Ahlala emantendeni, ngamaseyili aqatha abethelwe phansi kwelinye 
icele, kwelinye, ilembu eligubuzeleyo libotshelwe emzimbeni wesih- 
lahla. Amanina la kuthiwa alala egqokile enjalo ephelele, ephakathi 
kwamajambo lawo - ndawonye lawo kulamakhulu amane amasotsha 
ahlala phakathi kocingo lIwameva olugombolozele umhlaba 
wenkamba yawo. Uzibuse uselapha. Amahelikhoptha angcolisa 
umoya eduma esedlula yiloba ngasiphi isikhathi selanga. Amasotsha 
akhangela phezulu asithe amehlo awo ngezandla aziyekela zinjalo 
kungathi atshengisa inhlonipho, ngaphezu kobuso bawo. Akhothama 
ngaphansi kwezixuku zameva ezilamaluba, enganaki ukuhwaywa, 
akha amaluba amahle, awaphosele emoyeni, awagame ngobuso 
obuphendulwe bakhangela phezulu bugcwele ithemba. Andenda 
ayephansi. Akholisa ubuthakathaka abuzwa emalubeni njalo abedlu- 
layo bawakhangela belokudideka bethule. Ehamba etshanini. Ehamba 
phezu kwetshebetshebe lomfula uKwakhe ngaphansi kwebholoho, 
ethutsha ngale kwalo, ehamba phezu kwesihlabathi esibuthakathaka 
betshona size sifike enqagaleni, njalo ayadonsa, etshona, etshelela, et- 
shona esihlabathini somfula uk wakhe esitshonayo sibuthakathaka. 

Usuku lunye ngalunye ayazula esuka eNkambeni yokuButhanela 
aye koThandabantu aphinde aphenduke, enganaki imingcele, exotsha | 
isikhathi lommango, eceza ibholoho njalo ehamba eceleni komfula 


uKwakhe ingqe ngasiphi isikhathi azithandela sona. Ivurandi leli 
kwakungumuzi wawo, aliguqula, njalo abayinkululeko ngokwayo. 
Aletha uzibuse kungalindelwe, waba liqiniso, njalo impi yenkululeko 
eyalwiwa egangeni yaba yinto yeqiniso njengokubakhona kwamasot- 

sha la. Inkululeko: indlela yobunjalo, ilizwi, umzimba wokukhangelg. 
Kuleli ivurandi uzibuse engabukelwa njengelanga likhatshana le; 
isandla esiphakanyisiweyo singabamba ezinye insaba zalo ezi- 
lutshwane. Amasotsha esifazane abumba imifanekiso ngozibuse 
alungisa imizimba yawo ukuthi ihambe kancane. Elindele. Khonapha, 

Lamuhla, iphepha eliziphephukela lodwa liyabanjwa yisitubhu es- 
iphakemeyo, insiba, lamakhasi emfe. Imbuzi zeqa phezulu kwemfy. 
cuza yezitina lesamende, umduli owadilikayo, inhlanganisela 
yamangilazi afileyo, imbodlela eziphahaziweyo, izigodo ezitshileyo, 
incezu zamashelufu, imgubazi yensimbi egobileyo, imbodlela zepul- 
asitiki ezincibilikileyo, lamabhokisi atshileyo awezigodo awokuth- 
wala izimbodlela. Ikhawunta, eyayibunjwe ngesamende lezitina, 
ilokhu imi, ithutsha ngenkani phakathi kwemfucumfucu. Kulithala 
elikhulu elibanzi okuyimitha eyodwa lapha okuthi amadoda asanda 
kwehla ebhasini yeKezi-Bulawayo elula khona ingalo zawo, 
Ngamaphimbo abucayi njalo elenjabulo, achasisa ukubona kwawo in- 
jabulo ezayo, uzibuse. Umgcinisitolo, uMahlathini, ubeka izandla 
zakhe emtshineni wemali njalo kakhangeli phezulu ngitsho, uyahleka, 
kodwa kagali ukukhangela phezulu, uyavuma, uyaphikisa, njalo kaqali 
ukuphakamisa amehlo akhe. Uqhikiza amahlombe akhe, uhloma imali 
eshelufini edonswayo njalo ayikopele ngaphansi kwethireyi, ufuqela 
imali yamatshe ebhokisini. Weyama abuyele emuva njalo ahleke nga- 
lokho okukhulunyiweyo. Kafuni ukuthi akhumbule ukuthi ngubani 
okhulumeni, njalo nini. Kathandi ukuthi azi ukuthi ngubani omuzwe 
ekhulumani, njalo nini. Uyezwa ukungunguna kwamazwi, iphimbo 
leli, lokho kuzizwela ngenhliziyo, ukwesaba okukwelinye ilizwi. 
Amahungahunga, unyeyo, inani lamasotsha abuleweyo, impi. 
UMahlathini uhlala ekhangelise amehlo akhe phansi njalo iminwe 
yakhe isemtshineni wemali. Isitolo sesingaselabantu ukhangela 
phezulu, ekhangela ngomnyango, njalo ubona amadoda elokhu ezu- 
lazula. Ubona inina lithengisa amabhasikiti lingaphansi komthunzi 
wesihlahla somganu, ilanga liletha umoya otshisayo kakhulu. 

Loba kunjalo uMahlathini wenelisa ukuphila okwesikhathi eside ok- 

waneleyo kwaze kwafika isikhathi sokumiswa kwempi lesikazibuse 
njalo wabona amadoda ayevela edolobheni elahlekelwa yikuziggaja 
kwawo njalo esiwa phansi ngamadolo lapho abesifazana, ababesanda 
kuphenduka bevela empini bezihambela kalula besiza evurandini 
Jakhe njalo bafike babize imihlanga yegwayi ngamaphimbo alobuvila, 
abanye bathi Madison, abanye njalo bathi Lucky Strike. Kakho 
phakathi kwabo owake wabiza i-Everest. 

UMahlathini, owayengumgcinisitolo sakoThandabantu okwe- 
sikhathi eside usefile. Labo abathi bazi konke okwenzakala 
kuMahlathini kunye ngakunye bathi imigodla yepulasitiki eyempu- 
phu yeRoller yalunyathiswa, njalo yayekelwa yathontela phezu 
kwakhe kancane kancane isikhumba sakhe saze saphihlika kusukela 
emadolweni akhe kusiyafika enweleni, ingqondo yakhe yaze yathi 
wohlo, yahlubeka, wabulawa yibuhlungu obabuselizwini lakhe. 
Wayevele esefile ngesikhathi bembophela emadiroweni bethela 
iphethulo phezu kwempahla lamalembu athengiswayo njalo 
lesidumbu sithe daca phansi, hatshi, izidumbu, ngoba amasotsha 
ayefike koThandabantu ilanga selitshona athola amadoda akuleyo 
ndawo edlula amatshumi amabili ekhonapho, njalo labantwana aba- 
bethenga amakhandlela, lamakhehla okwakufanele ukuthi ngabe ased- 
waleni lendulo Umthethelo ezifela ngokuthula khonale kodwa akhetha 
le ingxubevange koThandabantu ngakho-ke ayesiyakhona usuku lunye 
ngalunye, bonke laba. Amasotsha abadubula, engabaphanga isizatho 
-angena njalo aphakamisa imibhobho ye-AK: lonke uhlamvu olwa- 
phumayo lwalubulala. 

UMahlathini. Bahlanekela iginiso ngokufa kwakhe, bemethesa icala 
lokutholisa indawo yokuhlanganyela lapha okwakungakhulunyelwa 
khona yiloba yini, kuhlelwe amaghinga, njalo kuvunyelwe ukuthi en- 
zeke. Kuthiwa wayeyingcitshi yokulahlela khatshana konke okwe- 
sikhathi esizayo. UMahlathini kazange athole isikhathi sokuthi 
aphikise, khona kazange vele anxuswe ukuthi akwenze. Amasotsha 
abika ukuthi ayemazi, emkhumbula ngesikhathi sokumiswa kwempi 
lapha iNkamba yokuButhanela eyeSondela yayimi khona esihotsheni. 

Kazange akhumbule na ukuthi enye yezinkamba zokumiswa kwempj 
yayiphambi kwesitolo sakhe ngomnyaka kal1980? Khonapha phezy 
kwebunzi lakhe? Azi zonke intethe labo bonke utshani lapha eKez;: 
ayamazi. Wona ngokwawo ayekholwa ukuthi kwakungelalutho 
uMahlathini ayengalwengeza kumbe ukuluphika mayelana lalokho 
wona ayekukholwa ukuthi yizenzo zakhe zakhathesi. 

UMahlathini kazange akhangele endodeni, embhobheni, kumbe 
elizwini. Wakhangela phansi njalo wakwemukela ukuthi kage. 
lakuphinda abone abantwabakhe futhi. Kazange athande ukubona 
ukuthi ngubani owayembulala, funa akhumbule okunye mayelana 
lamehlo, ngebunzi, lokuhamba kwendoda le. Waxwaya ukubhekang 
lakho, phambi kwamehlo akhe, ukuhlanyukelwa okunjeyana. Wayep. 
gafuni ukubona okunye okwedlula lokho loba kambe wayekuzwisisg 
ukuthi lokhu kwakungelani lomkhumbulo: babezambulala njalo 
bakutsho lokho ngasikhathi sinye besenzanjalo: kwakungelangozj 
ngaye eyokukhumbula yiloba yini, eyokukhuluma ephikisana lesot- 
sha leli. Akutholayo ngokulangazela wakhe uzibuse kwamethusa; 
amasotsha amanengi ayesekhulusini lomnyango, imizimba yawo 
yendlalekile njengefulegi entsha ngaphansi kophahla lwakhe. 

Ukufa kukaMahlathini kakusoze kubhaliswe. Akulamkhumbulo 
ozafiswa ngakho. Kwakuyisikhathi esinjalo; ukufa okunjalo. Kazange 
aphikise ukwetheswa kwakhe amacala ayekwazi ukuthi ngamanga, 
Inggondo yakhe yayigijima njengomoya isedlula imibhobho lom- 
sebenzi wangabomo owamasotsha la, isedlula impi yenkululeko 
leminyaka yayo njalo leminyaka yethemba leyo, eyayiseluleka isuka 
evurandini lesitolo sakhe isiyafika emaqageni eGulati, ngemva 
kwalokho kuphela kulapho iminyaka eyeluleka khona isiyafika ezin- 
daweni ezitshiyeneyo zelizwe ayengasoze aphile ukuze azibone 
kumbe acabange ngazo, lapho lakhona impi eyayilwiwe khona; yagi- 
jima, yedlula isikhathi sokumiswa kwempi, ubuhle lamandla omkhosi 
wokuthakazelela uzibuse, ukukholwa, okwakukhangelelwe, ubuhle, 
yagijima yedlula ukufa kwakhe yena ngokwakhe ingqondo yakhe yaze 
yema ukubhoda lokuphenduka, kodwa isikhamisile. Isiyehlukene. 

jsithule. Isifile ngobuhlungu emzimbeni wakhe, incibilika. Wayen- 
gasenclisi ukuzwa amazwi, ukudubula kombhobho, lokuxokozela 
phakathi kwesitolo sakhe. Konke ayekwazi ukuthi kuyenzakala 
,wakhanya kuthatha isikhathi eside kakhulu. Okwakukhanya njalo 
jusobala yikuthi wayengaqakathekanga. Yayiyini indawo okuthiwa 
yikezi lapho igathaniswa lobukhunkuli bezimiso zala amadoda? 
Wayengubani uMahlathini? Wayengumgcinisitolo kuphela nje 
ababengamhlinza ephila njalo bamlahle. 

Wazizwa inggondo zala amadoda elungiselela ukumbulala. 
Bkugaleni, adubula imbala yakhe. Esephansi kulapho adabula khona 
jzigqoko zakhe njalo alumathisa imigodla yamapulasitiki. Abenga 
jmigodla engelalutho eyempuphu yomumbu ayithatha esitolo njalo 
asebenzisa yona ukumehlukanisa lesikhumba sakhe. Amasotsha at- 
shelela emsulwa phakathi kweziduli zempuphu emhlophe eyomumbu 
Japhezu kwemizimba engaselampilo laphezu kwegazi. Ngengalo 
ezazigcwele impuphu lamajambo aconjwe ngempuphu, alengisa 
imigodla yepulasitiki ensimbini zokulengisa impahla lapho ayesuse 
khona amayunifomu abantwana. Ambopha. Sekunjalo ehlisela 
phezulu kwakhe inhlanganisela ebhebhayo. Phezu kwakhe. Amasotsha 
agxila kulesi senzo ngamandla langolaka, ubuso bawo bungatshengisi 
jutho lapha ebenga amapulasitiki elandelana, evumela ukuthi ilangabi 
elingamanzi lithonte, lapha elumathisa indawo, etshelela engena 
phakathi kotshani obufika emahlombe, ubusuku bungela ngitsho 
lankanyezi eyodwa. Engakathintithi impuphu engalweni zawo ayevele 
esekhohliwe ngoMahlathini langesiduli somlilo ayesitshiye ngemuva. 

Labo ababona lokho okwenzakala koThandabantu ngalobu busuku 
bathi uMahlathini wahlaba umkhulungwane njengenyamazana es- 
iphelelwe yikho konke. Kwathi lapho umsindo udeda, isikhumba 
sakhe sesivele sibhobokile njengeleyisi. Bevele bengakatshisi isitolo, 
wayesefe kudala. Okwalandela ukukhala kombhobho, lokuzwiswa 
ubuhlungu, yingxubevange yemisindo eyabaneka ubusuku 
ngokudubuka kwayo. Ukunuka kwenyama etshileyo kwagcwala 
emoyeni njalo sekwahlala engqondweni zezakhamizi zeKezi 

kokuphela. Ngalobu busuku okwatshiswa ngabo isitolo sakoThanda- 
bantu abantwana ababekhutshwa emabeleni kwadingeka ukuthj 
baghubeke bemunya okwesikhathi eside ukwenzela ukuthi oning 
basinde kulokho okwasekwenzakele, bencediswa yikuthintwa 
ngothando olufudumalayo olwengqondo ezingaboniyo ezenzalo yabo, 
Isitolo sakoThandabantu sabhidlizwa saba yizicucu, sabhonjwa, njalo 
sathuliswa. Uma kulezidumbu ngaphansi kwemfuqumfuqu kakho 
olinga ukuya kuleyo ndawo, ukuyasusa ilitshe linye ngalinye leziting 
ezifileyo, njalo abale amathambo, linye ngalinye, ukuthi azi ukuthj 
lokhu lalokho kuyini; ukuthi yiwaphi amathambo omgogodla enza 
ukuthi indoda ime. 

Amanye amadoda angabonakaliyo lapha emakhaya kuthiwa ku- 
sobala ukuthi afela khonaphayana, amanye njalo kuthiwa, ahamba um- 
mango wonke ukusuka eKezi esiyafika koBulawayo, ngabonalobo 
busuku bunye, enelise ukuphunyuka, ehamba ethwele umkhumbulo 
womzimba otshayo kanye lelangabi elingelachatha, ezwisisa okwed- 
lula yiloba ngubani omunye ukuthi iKezi yayisezamelana lesikhathi 
esesabisayo njalo esingasihle, lokuthi yiloba yikuphi okunye ok- 
wakungenzakala kwakuzabhidliza konke, njalo kungokokucina. Labo 
abasebevele sebebone ikusasa bakufica kuyibuthutha ukuthi bahlale, 
Babebalekela iginiso okwasekukade bahlangana lalo. Iqembu lama- 
sotsha elalibuthane esitolo sakoThandabantu laselikutshengisile ukuthi 
yiloba yini eyayisiyenzakele kuze kube yilesi sikhathi yayingazenza- 
kalelanga nje yodwa kumbe yenzakale ingahlelwanga. Ububi 
obesabekayo, yebo, kodwa kulenjongo. Benza ububi engathi balan- 
dela into esemthethweni, umthethelo wamacala abo. Isehlakalo sinye 
ngasinye sasiqonde ukwethusa, ukwelapha ingqondo zobuntwana. In- 
ggondo, eyayingamelanga ukuthi iphephe kukho, ikulandise futhi, 
kodwa okwakumele ife. Ayabaleka, lawo madoda abona iThandabantu 
isitsha. Abalekela ukudikiza okusezingqondweni zawo. 

Abanye bayaphikelela besithi kakho owabaleka waya koBulawayo 
ngalobo busuku kodwa amanye amadoda abanjwa ngamandla ahanjwa 
lawo okwamakhilomitha amanengi khatshana leKezi, adonswa kwed- 

julwa amaqaga eGulati, bangena lawo phakathi ezinkambeni ok- 
wakuvalelwe khona abanye abanengi, bazwiswa ubuhlungu, babulawa 
bangcwatshwa thuna linye. Umgwagqo oya eKezi usuyingozi khathesi. 
Omaquphula. Izindawo lapho elimiswa lihlolwa. Imibhobho. Ibhasi, 
uma ike yavunyelwa ukuthi isuke enzikini yedolobho lakoBulawayo, 
iyamiswa njalo ihlolwe sonke isikhathi ngemva kokuhamba 
amakhilomitha amahlanu ize iyefika eKezi kulokhu kusenziwa lokho, 
uma ifikile eKezi. Izihambi ziyahlutshulwa izigqoko zisale zinqunu 
njalo yonke into eziyithweleyo iyathintithwa isale ingaselalutho, 
isikhwama sinye ngasinye siyahlolwa. Labo abatholakala benge- 
Jazithupha zesizwe bacelwa ukuthi basale abanye behamba, besala 
lamasotsha. Bayaqhutshwa kuqondwe labo eguswini njalo baginywe 
butshani obude, utshani bendlovu, njalo batshelwa ukuthi bacambalale 
phansi amasotsha aze alunge. Bawa bacambalale phakathi kwezih- 
lahla, etshanini obunyikinyekayo, ngokulalela bengaphikisi. Nxa ib- 
hasi imiswa, akucaci kuzihambi ukuthi amasotsha la eqa esedlula 
umtshayeli ngobani, ukuthi ajongeni; ukuthi ajonge ukwethusela, 
ukubulala, ukuthi athole ulwazi, kumbe ukuvusa abafileyo. [Kezi 
igonjolozelwe ngamasotsha ahamba ngokuphangisa; ingqondo zawo 
zisabalele. 

ISAHLUKO SETSHUMI LANE 


UNONCEBA UBONA UKUMA kwesihlalo ngemuva kombheda. 
Iwadirobhu itshone phakathi kokukhanya okuphansi. Uyavuka, 
Umaamelo umanzi. Isandla sinqume phezu kwebunzi lakhe. Uhlikih- 
lela ubuso bakhe emqamelweni. Uyaphenduka. Uhloma izandla zakhe 
ngaphansi komqamelo. Ube esephutsheni okungela ngitsho usaba 
lokukhanya kulo. Kuleli phupho, uhambisa izandla zakhe phezu ko- 
lutho lunye ngalunye, imithambo yakhe iyadikiza itshayana lom- 
nyama. Umi phezu kwethala eliphakemeyo. Ingalo zakhe zichayekile, 
Ngaphansi kwakhe kulengadi yamaluba eganga. Kagqokanga njalo 
uyaqhugha emgandweni. Uzakuwa enqunu ewela phakathi kwensimu 
yamaluba. Abomvu. 

UNonceba uyasukuma embhedeni. Inyawo zakhe kaziqinanga. Uya- 
phumula. Ikhetheni liyaphakama. Insaba zokukhanya ziwela phezu 
kwesihlalo esingelalutho. Ngaphansi kwewindi. Uyasukuma. Umb- 
heda kawukhali. Ulula, ulusiba. Uvele wayelomzimba omncinyane. 
Njengokhunyana, uThenjiwe wayesitshonjalo. Kumele ahlele kuhle 
imicabango yakhe. Wehlisa isigqoko selembu elenziwe ngotshinda. 
Ikhalikho. Asilamkhono. Ubophela amabhanti la axegayo ekhalweni 
lwakhe. Isigqoko siwela emadolweni akhe. Amanzi; udaka. Kumele 
akukhumbule konke. Udinga amasandali. Ukhona owabeke kuhle 
ngaphansi kombheda. Ungenisa ingalo ngaphansi kombheda. Uqinile 
okwaneleyo nje, loba elesiyezi, etshilwa. Sekumele aphumule, njalo 

enze munye ngamunye wemisebenzi yakhe ngonanzelelo, ephendula 


jntamo yakhe ngesineke. Uhlala phezu kombheda njalo ahlome in- 
yawo zakhe phakathi kwamasandali, abuye adonse inzwezwe ziqume 
unyawo lunye ngalunye, njalo abophe kuqine. Uke watshisa umzimba, 
kodwa wanelisile ukwedlula kukho. Uvula umnyango, aphume phan- 
dle. Ungena emoyeni ngamahlombe akhe. Umoya uyaganda. Ubuyela 
phakathi endlini njalo avule isikhwama esiseceleni kwewadirobhu. 
Kulombhalo phezu kwaso, ngependa emhlophe, obetha igama lakhe, 
Nonceba Gumede. UThenjiwe wambhalela lokho ngesikhathi esuka 
esiya esikolo sebhodini. Izinyanga ezintathu zonke behlukene. Be- 
sekulandela ikhefu elifitshane elokuvalwa kwezikolo. Sebebuyela 
esikolo futhi. Isikhwama silethwa phandle, izigqoko ziqoqwe kuhle 
ngonanzelelo. Weyamisa isivalo saso emdulini. ‘Ubaba wethu 
wayengumphathisikolo wesikolo esemfundo ephansi eseSobantu. 
Ungamyangisi. Ughube kuhle esikolo, ngalokho imicabango yakho 
ingakhululeka.’ Phakathi kwesikhwama, kulejesi eluhlaza okwesib- 
hakabhaka. Yijesi kaThenjiwe. Imikhono yayo mide kakhulu kuye. 
Uhloma ingalo zakhe eceleni kwengalo zikaThenjiwe, eduze laye, es- 
izwa ukufudumala kubuthana eminweni yakhe, njengento ongay- 
ibamba, njengokuphefumula. Iwulu eluhlaza okwesibhakabhaka, 
ukweluka okuhle ngaphambili, iwulu yelukwe yelekana, kungena 
phakathi kuphume phandle. UNonceba uhambisa iminwe yakhe phezu 
kwewulu ebuthakathaka. Usondeza amabhege ayo ewaqondisa emz- 
imbeni wakhe adonsele umoya phakathi, awuhwebe, eqoga 
ukukhanya: ukukhanya. Ugoga ubude bayo phezu kwezihlakala zakhe. 
Ukopela ijesi kancane kancane, kancane kancane, ukwenza kwakhe 
kunye ngakunye kumenza aqine ngamandla. Ukopela ijesi yonke, es- 
ehla esiyafika phansi. Uvala isikhwama. UNonceba Gumede. Yena 
ngokwakhe. Abe esephuma ekamelweni. Uhleko lugewala ikamelo 
lonke. Ulibale ukupakitsha ikama yakhe. Utshela uThenjiwe. 
Isikhwama siyavulwa futhi. Siyavalwa, sibe sesikhiywa. UNonceba 
uphuma ekamelweni njalo, aye phandle emoyeni ongabanekwanga, 
ongelambala. Umoya uthulisile njengamanzi. Ulesikhudumezi esi- 

fomisa umzimba. Ukhangela khatshana le edinga ngamehlo. Kulom- 
sindo omlutshwane phandle ngaphandle kokutshaya kwenhliziyo 
yakhe. Umhlabathi uyagenquka. Uyaguquka. Usezizwa elula nje. 

Inkungu igombolozele isibhakabhaka. Amaqaga ayabhidlika. Isib- 
hakabhaka siyinto engamanzi ayimpunga eluhlaza elenga emoyeni, 
Lokhu uyakuthakazelela, hatshi lesiyana isibhakabhaka esehlukeneyo 
esikhatshana le emkhumbulweni wakhe, siluhlaza cwe, sithe cwe njalo 
siluhlaza, siseduze, asikhumbulayo. Inkungu yehlela ematsheni eGu- 
lati, njalo yenza ubulukhuni bawo bubebuthakathaka: athambile, 
ayabumbeka, kawaqinanga. Idwala liyacatsha, liyaguquka, liyancibi- 
lika. UNonceba ubuka ilitshe lincibilika njengetswayi. Amatshe 
ayaguquka abe ngamanzi lesibhakabhaka njalo ayaphakama lapha 
inkungu iphakama, izamazame, njalo isehla. Amatshe ayatshabalala, 
esebutshelezi, awasekho lapha, hatshi laphayana, awasemnyama, 
awasekho. Asehambile. Aselahlekelwe yibunzima bawo, ukusinda 
kwawo. Ayabucuzeka engena emoyeni. Kaseyiwo amathunzi am- 
nyama. Kaseyibo abantu ababazwe ngamatshe. Kaseyiwo imifanekiso 
yezinto. Kawasela simo, kawasafani lezinto ezilesimo ezingathintwa, 
Akusela maqaqa, akusela matshe, le khatshana. Kawaselutho. Yonke 
into isimunyiwe, yaginywa, asebe lubhalu. Inkungu ivimbile, isabal- 
ala yonke indawo ngokuthanda, imsulwa njalo icolekile, njengemput- 
shana ethululelwa phansi okomfasimbi oxhophayo, imvuthu zilenga 
emoyeni. Sekulandela ukungaboni. Amehlo akhe engaboni. Kungela- 
lutho phakathi kwakhe lomkhathi. Umoya ongelalutho. Amatshe en- 
gasabonakali. Akulamazwi okuchasisa ukungabi lasimo kwawo, 
kumbe ukuma kwawo. Sekucinile ukubakhona kwawo. Akulamazwi. 
Akulalutho. Akulamazwi okuchasisa ukungabikhona kwalokhu. 
Khonokho nje thutshu olunye ulutho olubukhali. Umcijo. Kuvela 
amaphethelo. Kulokho uba lombono wemkhizo yezulu elina lilula. 
Khatshana le. Mhlawumbe kulomoya ovunguza ngamandla amakhulu 
khonale lakho. Ubona insaba eziyimpunga, insaba zokukhanya 
zisehla, njalo lethunzi. Inkungu iza ngakuye ingamagagasi njengom- 
bule: ilembu elikhanya ngale kwalo, ilembu elisikasikiweyo, umkhathi 

f a Okwesikhatshana nje ubona isimo esipheleleyo sivela. l 
Siyacatsha. Ukuma kwelitshe kuhlangabezana lelihlo. Lakho kuyanya- 
malala. Kuyale lale. Amaqaga ayahlabela. Lokhu yikukhanya, kub- 
hoboza umkhathi, kubumba amatshe kungathi libumba. Amatshe 
alalela ukukhanya okuyikho okuwapha isimo, ukuma kwawo, 
ubukhona, umbala. Made. Abanzi. Abanzi okwedlulisileyo. 

| Ukukhanya kuyakhula njalo kwembule amatshe. Manengi, ingxube- 


vange yamatshe. Abumbekile njalo ajamile. Ingqongo ezingena 
emanzini. Ukukhanya kuthintitha inkungu. Inkungu iyaphephetheka 
isuka ematsheni njengothuli olumhlophe. Ukukhanya okubukhali, 
kuqondile njalo kunciphile, njengezicucu zengilazi kusehlela phansi. 
Kutshaya umkhathi. Ngamandla amakhulu. Inkungu isiphele nya 
emehlweni akhe, Umngcele omnyama uyavela khatshana le, masinya, 
kulokufanelana. Izihlahla lamatshe aggitshelweyo kuthola isimo ku- 
| phuma phansi emhlabathini kusiya phezulu. Iphansi liyaghela. Amat- 
she ayakhukhumala. Ilitshe lihlala phezu kwelinye, liwa lisuka 
kwelinye, lilenga kwelinye, enye ingxenye yelitshe ilenga emoyeni 
| ongelalutho, selilolongeke laba yisigombolozi, lingawi ngitsho. Lilin- 
dele nje qha. Njengaye, uNonceba, lingazunguzeki. Ulindele 
ezithulele. Ukuthula: yindawo enhle yokuhlala, umsindo omuhle ku- 
mizwa. Angaphila ngalokhu kuthula okusuka ematsheni. Uyenelisa 


ukuzwa igazi lakhe lihamba, litshaya, lisuka komunye umthambo 
lisiya komunye, ngesiqubu. Uthule njengenhloli, ebuka ukuguquka 
kwesibhakabhaka. Uyedwa, engakhali. Ubuhlungu bakhe bude ok- 
wedlula amaqaqa. Lokhu uyakwazi. Usizi lwakhe. Uyalwamukela. 
Ukukhanya okuphakathi kobumnyama lobuhlaza kudabula umkhathi, 
njengento ekhula kancane idala ubuphofu. Kulobuluhlaza besibhak- 
abhaka obumnyama tshu. Lapha insaba zelanga ezilithanga zih- 


langana, zisakazeka butshapha ziquma isibhakabhaka. Izinyoni 
zidabula phakathi komoya ojiyileyo, kuphuma umsindo omnandi 
owezimpiko: ukudalwa kuyenzeka kanengi njalo kubonakala. 


EK 


UNonceba uphakamisa ingalo yakhe yesokudla eyiqondisa ebusweni 

bakhe. Kancane, kancane, uzinyomula amasandali akhe, ahambe en- 


gafakanga lutho enyaweni, eqonde endlini. 

ISAHLUKO SETSHUMI LANHLANU 


NGIFUNA UKUFAKA INGQONDO yami engozini, ukungeniswa 
ezenzweni zami sengithethe isinqumo mina ngokwami esilwisana 
lokulimala kwami. Impi enje. Ngithola usekelo eqinisweni linye 
ngalinye, kokunye lokunye okungasiqiniso. 

Ngiyangena futhi eguswini. Ngiyabuyela ebhalwini loqaqa, lwelit- 
she, lwesibhakabhaka. Ngiyabuyela futhi esikhathini samaqaqa esad- 
lulayo. Umhlaba ungaphansi kwezinyawo zami. Ngiwela phakathi 
kokutshisa okomileyo okomoya lotshani; okwelitshe, okwesibhakab- 
haka. Akukho phakathi kwakho okuyindawo yokuphumulela. Ngime- 
lana lempi. Ngiludlawu Iwempi. Ngilahlekelwa ngumbono wesihe, 
esiza kimi ngokwami. 

Ngesikhathi sokumiswa kwempi ngihlala lamasotsha azinkulung- 
wane ezine enkambeni eyodwa. Ngiyenelisa ukubona umahluko 
phakathi kwendoda yinye ngayinye, ukubona elokwesaba okukhulu 
okwedlula bonke. Izinkulungwane ezine zamasotsha, izikhali zawo 
ziphansi. Kangibeki phansi izikhali. Kangilwi ukuze ngithabise 
omunye. Sengigebhe igodi njalo ngalivala ngotshani. Ngihlala 
phakathi kwalo kodwa kungathatha isikhathi eside kangakanani ukuthi 
indoda iqhubeke igqitshelwe ingakaphenduki ibe yisiphofu? 


ok 


| Eguswini kakho omunye olamandla ongaphezulu kwami ngaphandle 
kwesibhakabhaka esinqunu. Okuvikelayo okuphezu kweminwe yami: 


147 


O 


ukufa. Ngaphansi kwenyawo zami, ngumlotha. Akulalutho olusinda 
emlilweni, ngitsho lamazwi abafayo. Akulalutho olusinda emlilweni 
ngaphandle kwelitshe. 


Utshani bomile njalo buyaqamuka. Kulemifula, izifudlana azikho, 
Izikhali ezifihliweyo, zivikelekile. Ngigijima ngize ngitshe, ngiqonde 
eGulati, kuleya indawo yokucatsha, ubhalu lweMbelele. Ngiwela 
ebhalwini lapho engifica khona njalo, imibiko yabafayo, ilumathiswa 
iphile ngomlilo osuka eminweni yami. Utshani obomileyo butshaya 
buquma phezu kwengalo zami, buzisika. Ngigijima phakathi kotshani 
obuphakama phambi kwami njengomdull, buvala ukubona, kodwa 
ngiyakwazi lapha engiqonde khona loba ngingakhangelanga phezulu, 
ngiyenelisa ukuya lapha engifuna khona, sengahlala lapha, ngithun- 
jwe ngamaqaqa, ngingelalutho ngaphandle komphefumulo wami; 
umhlabathi usuphongusuka wabamkhulu okwedlula isibhakabhaka, 
Ngigijima umnyama uze wehle njalo okuzwakalayo kuphela ngum- 
sindo owotshani butshaya phezu kwesikhumba sami njengomoya 
omkhulu; umsindo omnyama njengobusuku, ubambeka. 

Ubusuku. Umoya uganda okumnandi. Ngiwusebenzisa ukuqansa 
amaqaqa. Ngiyaqhubeka kuze kuvele ucezu lwenyanga njalo luveze 
ukuma kwamaqaqa, ukuma kowesifazana, ephelele, ngaphezu kwa- 
matshe. Into enganyikinyekiyo, owesifazana owenziwe ngelitshe. Il- 
itshe leli liseduze leMbelele. Ngilazi kuhle. Ngingasaboni ngenxa 
yomnyama ngigijima phakathi kwamaqaqa ngiqonde ilitshe leli elimi 
lodwa eliqonge phezulu esibhakabhakeni. Owesifazana umi phezulu 
kwedwala, elilelinye icele elendlalekileyo, ngaphezulu, kulelinye ilit- 
she, elincinyane kulaleli, ngaphezulu kwaleliyana, ilitshe eliyisigom- 
bolozi, likhulu njalo lendlalekile - inina lamaqaqa. Lilodwa. Mina 
ngiseduze kwelitshe leliya amadolo ami egedezela, ingqondo yami ib- 
hoda, njalo ngiyazi ukuthi kusasa ngizanyamalala ngedwa kwenye in- 
dawo khonapha emagqageni la. Kangiphefumuli. Ngiginya umoya. 
Ngizawohloka njengento eyomileyo. Kumele ngifinyelele kuleya into 
emi ngaphansi kwenyanga ngaphezu kwendawo yokukhonzela, iM- 

belele, lapha engagqibela khona hatshi izikhali zami kuphela, kodwa 
lendoda. Ngamngcwaba emanzini, phakathi kobhalu, elimele. 
Wayengeke aphile. Ngabeka ilitshe phezu kwakhe njalo walala en- 
ganyikinyeki. Amanzi kuleyana indawo yokukhonzela kawacitshi 


ngitsho. Ahlala ekhona kokuphela njengelitshe. Isithunzi sami siwela 
phezu kotshani, umzimba wami uqansa ilitshe, ingxenye yelitshe, 
ukuyadinga amanzi, amanzi eneleyo angangcwaba indoda. 

Ngibuyela emuva emaqageni eGulati. 

Lami futhi ngavela ngaphansi komhlaba, ngasitshunwa, njengamat- 
she. 

IKezi. 

ISAHLUKO SETSHUMI LESITHUPHA 


KUSEMINI ENKULU. IZITHELO ZAMAGANU zimemetheka zin- 
gena emoyeni, zifafaze amakha oghatshi ekukhanyeni okuhle kwem- 
ini, njalo kusanganise imizwa. UNonceba usengaphakamisa ingalo 
yakhe aphefumule emaganwini, umoya omuhle olamakha ophezu 
kwakhe. Uhotsha umoya othuleyo njalo odakayo ologhatshi lwesih- 
lahla lesi, njalo uvala amehlo akhe ukuze asibone, uwavala okwane- 
leyo okokuthi uyenelisa ukuvimba inggondo yakhe kulokho 
okungemuva kwesihlahla, lokho okwasalayo okwesitolo sakoThand- 
abantu okukhathesi sesagqitshelwa, kasisekho, sabhidlizwa njalo sesa- 
hamba. Kasizake sibelapho. Isihlahla somganu sisodwa emayezini, 
izingatsha eziphezulu ziyalenga ngezithelo, ziyenda zilithanga zisiya 
emhlabathini. Izithelo ziwela phansi. Izikhumba zezithelo ziyakhukhu- 
mala ngenxa yokutshisa, zibe sezidabuka, ubunandi buchitheke. In- 
tanga ezinkulu ezitshelelayo zitshelela ziphume. Uqhatshi lomhluzi 
luyasabalala njalo lukhwele lokutshisa kosuku, njalo luphephetheke 
lomoyana obakhona. Amakha akuyo yonke indawo, angena phakathi 
kwelinye lelinye iphupho, kusinqumo sinye ngasinye. Ilanga liyahlaba 
lithe kla, litshaya limsulwa njalo lisehlela phansi litshisa okwaneleyo 
okokuthi wonke umuntu uthi lamuhla lizakuna, kodwa into kuphela 
enayo yintuthu yamaganu, ibalaza lonke iphupho kusukela ekuseni 
kusiyafika emini, lize liyetshona. 

Umthunzi wesihlahla somphafa lapha uNonceba ahlezi khona yisih- 

lenge somoya oganda mnandi ovusa umzimba, ekuvikeleni kwawo 
ukutshisa, kuhle kome emakhwapheni lemzimbeni wonke khonokho 
nje; kodwa yikutshisa kuphela okusukayo kuye, hatshi uqhatshi lwa- 
maganu, olunamathela kuye, olunamathela kuyo yonke into; olungu- 
moya ngokwawo. Ekulo umthunzi othuleyo ilihlo lenelisa ukubona 
jmifanekiso phakathi komoya otshisayo iphakama njalo isenza 
ukubonakala kwamaqaga kweluleke, amajankalajimu. Amasimu 
alinyiweyo ameleleyo eluleka esiyale njalo alima ummango, emelele 
izulu elingekho, elingekho okwesikhathi eside, ngasikhathi sinye 
amasimu edabula amadwala njalo izindlu zisenza izigombolozi 
lezigombolozi. Amanzi kawakho okokuthi uyenelisa ukunambitha am- 
athonsi awo elimini lwakho. Akulasilimo esikhulayo. Utshani bome 
qha, buyaqamuka njalo buyacezuka, sebulungele ukutsha. Utshani 
bubumba umngcele wakho konke okubonakalayo, bulandela indled- 
lana, bugeleza, buhamba ngomdumo omnandi, bomile bubomvana, 
emaceleni omgwago. Ilihlo lehla phezu kotshani obutshona bukhwela, 
ukutshisa kutshone phakathi kwabo kancane kancane njengamanzi 
abilayo njalo lowo okhangelayo aze anyikinyeke esiyale lale, hatshi ut- 
shani, lokho yikho okugalayo, njalo sekunjalo ilihlo selingaphumula 
phezu kwamaqaqa, phezu kwelitshe kumbe phezu kwendoda. 

Ehlezi ngaphansi komthunzi wesihlahla somphafa elalele amathunzi 
alamakha lokubiza kwamajuba okulolozelayo uNonceba ubona indoda 
ithutsha emkhathini okhatshana le, izungeza ilandela indlela yenyawo 
ilenjongo, kwesenxele kwesokudla, ibuyele kwesenxele, indledlana 
iyaphothana njengesiswebhu, ibhodabhoda. Iza ngapha. Ihamba 
ngendlela eqonda endlini. Utshani, obufika emahlombe kuye, bufika 
ekhalweni kuphela kuyo. Iyasondela eduze kodwa ilokhu ikhatshana 
kakhulu, ukuma kwayo ngamanxeba, into ecatshisiweyo, encibilikayo. 
Isiseduze njalo usengayibona, akuseyisimo  esincibilikayo 
ekukhanyeni okulamandla, kodwa isimo esithe kla. Ihlangene, 
ighubeka, inganyikinyeki. Ithutsha ekukhanyeni okumi kodwa. Yinde, 
ihlanganisa ndawonye ilitshe lesibhakabhaka, utshani lendlela, njalo 
isiletha konke lokho ekumangaleni kwakhe. Kuqala ibe iyindawo 

ethuleyo kulokhu kutshisa okukhulu, sekunjalo umzimba wayo 
usuhamba unciphile njengomtshoko, ngecele, unkanyazela usiza kuye, 
ibhatshi layo liphephezela ngenxa yokuhamba kwayo, libhakuza, lisizą 
kuye lingelamsindo, indoda ethwele ingowane, indoda egqoke ibhat- 
shi phakathi kokutshisa okungaka, iphethe isikhwama esincinyane es- 
esikhumba isigaxe emahlombe ayo, igonjolozelwe ngamaluba 
ehayibhisikasi. Ngiyayazi indoda le, uNonceba uyacabanga, 
Ngiyayazi indoda le kanye laleso isixuku sehayibhisikasi esihamba 
eceleni kwayo. Lapha ilokhu isondela eduze kuba lula ukubona ihay- 
ibhisikasi, kuba nzima ukughubeka egxilise amehlo akhe kuyo, njalo 
uvumela ukuthi lokhuya kutshisa okukhatshana kumginye enjalo, 
Umelana lento eyisimanga. Ihayibhisikasi uyibona kuhle, iqhakazile 
njalo ilamahlamvu, egewele ebomvu ngaphansi kwewindi. In- 
gaphezulu yehayibhisikasi iphezulu kakhulu, kenelisi ukuyibona 
elapha alele khona, ngitsho lesibhakabhaka esendlaleke ngaphezulu 
kwayo kasiboni, akwaziyo yikuthi singaphezulu kwayo khatshana 
lamehlo akhe. Indoda ihamba isedlula amehlo akhe njalo inyamalala 
ngale kwaleya ndawo ekhatshana kulalapha ukwenzela ukuthi abe en- 
daweni ezimbili ngasikhathi sinye njalo ingqondo yakhe iyabhoda 
ngomcabango wayo ongeke wenzeka. Ingumuntu ongaziwayo, kodwa 
sewake wayibona ngaphambili, ibonakala kuhle njengoba ebone ihay- 
ibhisikasi, amaluba ayo amakhulu evuleke akhamisa njalo elomny- 
ombo olithanga phakathi, lenyosi zikuwo. Kubonakala kuhle njengoba 
sewabona ukukhanya kokusa. 

UNonceba uyaphakama esuka ekuqandeni okumnandi esiya 
ekukhanyeni. Imibala yakhe kayenelisi ukuthwala umzimba wakhe 
ocikizekileyo. Ulula, umangele, kalaqiniso lemizwa yakhe, ukwenelisa 
kwakhe ukubekezela, ukuthatha yiloba yini eyakhe eseyedlulayo ay- 
imise phambi kwamehlo akhe, loba ikusiphi isimo. Uphakamisa 
amehlo akhe ewasusa ngaphansi kwalowaya mmango. Inhliziyo yakhe 
itshaya ilokwesaba angeke akuqamba. Khatshana le, okuthutsha khona 
ukubonakala kwayo, ivele isiyethule ingowane yayo njalo ngengalo 
ekhululekileyo iyiyekela ilenge isedlula amadolo ayo, itshelela et- 

shanini isedlula kubo, kancane, ukuhamba kwayo kwangabomo njalo 
kweluliwe, ikhuluma, ijulisa ingqondo. Ingqondo yakhe idingisisa 
ngokuhamba kwayo konke ekwenzayo. Uyananzelela isenzo sayo 
sinye ngasinye, ingowane ihamba isiyaphansi njalo isehla phezu kot- 
shani, ikakhulu lokho. Ingalo yayo izinzile njalo ikhululekile. Ingalo 
yayo ilandela ukuhamba kwenggondo yayo; uNonceba unanzelela 
kunye ngakunye ukuhamba kwayo, kancane kancane, okwenziwa 
ngenjongo. Ubuka ukuhamba kwayo ingathi iyinyoni esesibhakab- 
hakeni. Isiphose yafika ezinyaweni zakhe lapha ecina isikhangele 
phezulu, njalo ihlangabezane lokugolozela kwakhe. Imi phambi 
kwakhe, ingelamazwi. Nguye oseyimangalisile ngokubakhona 
kwakhe khonokho nje. Ithutsha ivela endaweni eyimfihlo. 
UNonceba ubelokhu ehamba eqonda kuyo, ingqondo yakhe in- 
gakhethi phakathi kokuhamba eqonda kuyo lokuma ndawonye, kodwa 
isikhathi siyamfugqa lapha ezama ukwehlukanisa indoda le lamaluba 
ehayibhisikasi njalo ayiphe ibizo, izwi, ayisuse emandleni amaganu 
njalo lomkhumbulo wakhe odlala umacatshelana laye. Izinyawo zakhe 


| zizihambela zodwa njalo kananzeleli lokuhamba kwakhe, usuka nje 


azihambele ngokwemvelo njalo ehamba esebuthongweni. Uphefu- 
mula kalukhuni ngasikhathi sinye ubukhona bale indoda 
bumehlukanisa lomthunzi othuleyo oqanda kamnandi njalo kumusa 
phakathi kokukhanya okuzunguzekayo kuphandla, imthathela 
ukubayedwa kwakhe. Uyema ethule enganyikinyeki njalo ebeke in- 
galo yakhe esigodweni esisentubeni yomuzi, ezimisile emangele. 
Uyakwazi sibili lapha ayibona khona, kodwa hatshi ukuthi ingubani 
njalo lokuthi kungani ikhangela phansi ingakhangeli phezulu lapha 
eya khona, igiqa ingowane yayo etshanini emoyeni lowana otshisa en- 
gathi ngumkhuhlane, engathi umhlaba ugalisa emadolweni ayo, njalo 
ube usukhwela, ulandela izifiso zayo lokwahlulela kwayo, usuqonda 
yiloba kukuyiphi indawo. Uphatheke kakhulu kulokho ekwenzayo 
yona ngokwayo, umuntu ongaziwayo ethinta utshani obomileyo 
ngokukhangela okulobuthakathaka okusuka engqondweni yayo, 
kusiya ekuhambeni kwengalo zayo, njalo okokucina, kuncibilike 

kuyefika ekuthinteni okukodwa okwengowane  elelemby 
elibuthakathaka. 

Nguye impela kodwa inggondo yakhe iphikisana lalelo qiniso, iyen- 
qaba okwesikhathi eside ukuvuma isenzo sesihluku esokuphoselwa 
ngodlakela emuva kuloba yisiphi isikhathi engakabi kulesi isikhathj 
sokuthula lapha aphumula khona ngaphansi kwesihlahla somphafa 
eyekela ingqondo yakhe ithululela konke emoyeni oqanda mnandi om- 
gombolozeleyo ukwenzela ukuthi enelise ukuphefumula, ethule njalo 
eyedwa. Nguye, khathesi, njalo ngilaye isikhathi esiphambili ku- 
lakhathesi nguye futhi, akusengqondo yakhe iphethe munye ngamunye 
wemikhumbulo yakhe ithule, ingakhahlanyezwa. Imibala yakhe 
iyaghugha phakathi kokutshisa okukhulu kangaka, njalo umzimba 
wakhe uyenelisa ukulawula isihlenge sawo sosizi. Ulimi lwakhe, 
lomile. Lapha ivela, ingalungiselelanga, konke ukuthula akade 
ekugoge kuhle kuphanga kunyamalale. Wayikhohlwa ngemva 
kokuphenduka kwakhe eKezi njalo esetshiye umbheda wesibhedlela, 
okuyikho ayefuna ukukukhohlwa, hatshi ukuhlala kulowana umkhum- 
bulo omethekelelayo ungacacanga kodwa amalanga angakhanyi kuhle 
elandelwa ngamanye amalanga, ukuzonda lobuhlungu, njalo 
lokuphikelela, okupheleleyo, ukuthula. Lapho kulapha eyayihlale 
khona imlindile imini yonke ekamelweni lakhe yena ekhangele phan- 
dle ngewindi njalo wabona amaluba ehayibhisikasi. Ilapha ihamba 
iqonda kuye kodwa ngasikhathi sinye uyayisusa emehlweni akhe ey- 
ifaka khatshana kulelo kamelo elikhatshana lapha emlinde khona njalo 
ingamyekeli ahambe, ikamelo elingemuva kwengqondo yakhe ase- 
donse khona ikhetheni elimnyama njalo linzima, elivalela iliwa, im- 
pophoma, njalo uhlala ekhatshana khonale evikelekile. Ilapha, njalo 
uyenelisa ukuzwa iphunga lekamelo lesibhedlela. Phakathi kwalokhu 
kunanzelela okwehlulayo, lokuzama ukubona konke ukuhamba kwayo 
lokunengi okusebhatshini layo njalo lobude bayo lesixuku sehayib- 
hisikasi, uyazibuza ukuthi kungani ilapha sibili, kungaba yikuthi yed- 
lula lapha eKezi kumbe sibili idinga yena, uma kunjalo, ikwaze njani 
ukuthi imthola ngaphi? Kayinanzanga ukungabi landaba kwakhe njalo 

yamlandela ummango wonke ukusuka koBulawayo usiya eKezi, kule 
jndawo lapha amikhona khathesi eyibukele emangala ukwenza kwayo, 
kodwa njani? Ingubani? Ize njani isuka koBulawayo yona imigwago 
jvaliwe njalo umhlambi wamasotsha uphazamisa ukuthula kwen- 
dawo? Kambe ilipholisa, mhlawumbe? Umuntu ongazwisisa uku- 
ganga lenggondo ezigangileyo njalo lesijeziso esiqondileyo esetheswa 
izolo eselafayo, izolo lakhe; yindoda engenelisa ukugcina lokho os- 
ekusele okomthetho? Kambe lokhu ngumsebenzi oqondene layo? 
Ngoba kenelisi ukucabanga ukuthi kungaba yikuphi okunye okun- 
genza ukuthi umuntu ongaziwayo amlandele ummango wonke esuka 
koBulawayo esiyafika eKezi eke walinda imini yonke embhedeni 
wakhe wesibhedlela emlindile engakhulumi lutho ngitsho ngaphandle 
kokuba esekuvikeleni iginiso elithile okumele alivikele ngitsho lan- 
gomzimba wakhe. Kuyini okunye okungaba khona okungaba yisiza- 
tho sokunyathela kwayo lapha eKezi njalo lokulandela kwayo lokhu 
okungakholekiyo? Uma ngabe yayingacinanga ikhulumile, uma ngabe 
yayiphenduke yahamba yabuyela emuva phakathi kokutshisa 
lokhuyana okubhonxulayo ngabe wakholwa sibili ukuthi 
yayingazange ibelapha ngitsho, ukuthi uyiphuphile ngenxa yeziget- 
shana zomkhumbulo okukhathesi zihlezi ziyiziqayiqa engqondweni 
yakhe ngoba yiyo indlela asephila ngayo khathesi, lengaphakathi 


| yakhe yonke imadabudabu ngakho layo isize ndawonye isuka kuleya 

nqumbi yezinto ezimadabudabu ekhanda lakhe njalo kungenzeka 


| ukuthi kungahambelani, ingge yisiphi isikhathi sosuku, njalo kuh- 


langane ukuthi kudale isehlakalo esingakholekiyo okwamagama. 
‘Ibizo lami nguCephas Dube,’ itshonjalo. Usephosa akholwe 


| ukubakhona kwayo. Ifica amehlo ayo ikhangele elangeni. Iqhuba 


isandla sayo isiqondise kuye ibingelela, ukwenza kwayo 
ngokokulinga. Uyaphenduka ayele njalo ahambe kancane eqonda 
endlini engathi useyikhohliwe. Eyitshiya ngemuva njengesithunzi 
sakhe. Ezitshela ukuthi kayikho lapho ngitsho. Uzakuthi angafika em- 
nyango aphenduke akhangele emuva, futhi. ‘Ibizo lami nguCephas,’ it- 
shonjalo futhi, phezu kwamahlombe akhe. Imlandele esuka egedini. 

Uhamba esedlula isihlahla somphafa njalo uyenelisa ukuzwa 
ukuganda mnandi komthunzi phezu kwehlombe lakhe kodwa uyak- 
wazi kumele akhohlwe ngesigetshana somhlabathi lesiyana esithuleyo 
njalo anakane ngalo umuntu ongaziwayo ocezula ingqondo yakhe, 
Uyema, uyamelela, kodwa engekho ngaphansi komthunzi. Uyay- 
imelela engaphansi kokutshisa okuvuthisayo, ekhangele le khatshana, 
Bobabili bakhokha umoya, ilindele yena ukuthi akhulume. Uzimelele 
yena ngokwakhe ukuthi akhulume, ekwazi ukuthi layo imelele, ngoba 
isikhulumile, hatshi kanye, kabili. 

‘Angikwazi,’ ucina etshonjalo, engaphenduki ukuthi ayikhangele, 
Itshiya ibanga elifaneleyo imi ingemuva kwakhe. 

‘Ngakutshiyela umbiko ngesikhathi usesibhedlela seMpilo koBul- 
awayo. Kawuzange uwuthole na? Ngatshiya ibizo lami khonale.’ 

‘Angikwazi ukuthi ungubani,’ uyaphikelela. 

Engxenye umbiko wemukelwa, wedluliswa. Uyakunanzelela., 
Umzamo wakhe ube ungowokuzehlukanisa lokulahlekelwa kwakhe, 
Kakhumbuli ukuthi umbiko wathini. Ngempela kalikhumbuli ibizo 
layo leli esimnika lona khathesi engathi kumele libe yisambulo. En- 
gxenye ibizo layo liphansi laphayana lingabalwanga, libhalwe ephet- 
shaneni, kwenye indawo endlini. Lingabalwanga. 

‘Kukhona lapho esingakhuluma sikhona? Phakathi endlini engx- 
enye?’ 

Kayithembi, kodwa ulalela isicelo sayo engathi olunye ulutho elizwini 
layo lwenza yonke into iqonde, isenzo sobuwula okwamagama, 
okungeke kwacatshangelwa, ikakhulu kukhangelwa umumo oseKezi, 
njalo lobuhlungu abe labo yena. UNonceba uyaqhubeka ehamba 
ethule, esiyaphambili. Ilizwi layo lilobuqotho, kodwa kumele angene 
layo endlini na? Kangeke agale ukungena layo endlini. Kodwa uvula 
umnyango ongena endlini enkulu njalo angene aqonde ekamelweni 
elincane eliletafula lezihlalo ezimbili. Uyaphenduka akhangele emuva, 
umsindo wenyawo zayo usuthe pheliyani ngokuphangisa. Isinya- 
malele. Kayimlandelanga phakathi. Ibe icelile ukungena endlini na? 

Kungabe lokho kwakuyingqondo yakhe eyayimbumbele leyo ngxoxo? 
Jsenza ibekhona okwegqiniso? Isengqondweni yakhe kuphela. Ubhoda 
ngale kwetafula abuyele emnyango, elesifiso sokuyithola lapho, 
ikhona njengokukhanya kwelanga. Ukhangela phandle, njalo aphose 
atshayane layo. lyazulazula entubeni ingowane iphethwe ngesandla, 
ilenga eduze lamadolo ayo. Ukuzethemba kwayo sekunyamalele. Icela 
jmvumo yakhe epheleleyo ingakangeni. Ifuna ukuvuma kwakhe. 

‘Uyafisa ukuthi ngingene na?’ iyabuza, ngonanzelelo. Isinanzelele 
ukuzimisa kwakhe khatshana; ukungayethembi kwakhe. 

‘Ungangena.’ Uyaphenduka asuke kuyo. 

lyangena. Idonsa isihlalo yena ethatha ithireyi elamakhandlela ey- 
isusa etafuleni eyibeka etafuleni elincane elisekhoneni lekamelo. Ib- 
hasikiti, elemibhida eyomileyo, ukhezo lwesihlahla, lezi zinto lazo 
uyazisusa. Ususa zonke izinto eziseleyo azise kwelinye icele letafula. 
Khathesi, sekulendawo yamazwi abo. Uyayikhangela, ibunzi layo li- 
mavingovingo ngokucabanga okukhulu. Engayithembi ngitsho, ezit- 
shela ukuthi uzayemukela kuphela okwesikhatshana, azwe ekutshoyo. 
Kasethukanga. Ilokhu yehlukene engqondweni yakhe, umuntu ongazi- 
wayo othuleyo ohlezi ekamelweni lesibhedlela; ithunzi liyaphakama 
khatshana le likhwela ngendledlana liqonda kuye; indoda ehlezi in- 
geyaziwayo iphambi kwakhe. Ingubani? 

‘Ngiyakukhumbula esibhedlela,’ uyavuma. 

‘Ngeza esibhedlela ngizekubona. Ngangikhumbula ukuthi ngin- 
gakhuluma lawe ngaleso sikhathi. Ngazama. Kakwenelisekanga. Nga- 
suka ngatshiya njalo ngasengiquma ukuthi ngingakwethekelela lapha, 
sekwedlule isikhathi. Sengize ngabuya khathesi.’ 

‘Ungubani wena?’ uyaqinisa, emangala ngobukhona bayo, 


| ukuphikelela kwayo. 


‘Ibizo lami nguCephas Dube. Ngihlala koBulawayo. Sengihlale 
khona okweminyaka khathesi. Ngisebenza khonale.’ 
“Wenelise njani ukufika lapha? Imigwaqo inzima okunye.’ Umelela im- 


| pendulo yayo engathi izaphakamisa loba ixotshe ukuyesaba kwakhe. 


‘Indoda engiyaziyo ibe isiza eKezi ngeroli. Ngicele ukugadiswa. Ibe 

lomusa. Ingivumele ukuthi ngize layo. Sihambe kuhle. Idlulele pham- 
bili.’ 

‘Kawuzange ube lohlupho ehambeni lwakho?’ 

‘Hatshi. Kasizange sibe lohlupho.’ 

Kayimtshelanga ukuthi indoda elemota ngubani. Kungani indoda 
isuke yazimisela ukuhamba ummango wonke isiza eKezi? Akusela- 
lutho lapha, akuselangitsho lesitolo. [Kezi yindawo yalabo abazalelwa 
lapha kuphela njalo abangelayo enye indawo lapha abangaya khona. 
Indawo yababanjiweyo. Amadwala: amanxiwa: imizi etshisiweyo: 
abafileyo: isibhakabhaka esingelayezi. Abantu abanengi sebatshiya 
njalo imizi eminengi ikhamisile. Kayichasisi mayelana lale indoda, 
umtshayeli olinga ubude bomgwago lobuyana hatshi njengendlela 
yokuphunyuka kodwa ukungena nje kule inkangala, iKezi. Kafuni 
kuyibuza imibuzo esegcekeni kodwa ulwazi elugcinayo ingaluvezi 
lukhanya lugakathekile kuye. Ibeka ingowane yayo phezu kwetafula, 
phakathi kwabo. Kayihlalisekanga, kayenelisi ukuthi iqalise ukutsho 
yiloba yini leyo eyikhokhelele kuye. Uyezwa ukuthi ilolutho efuna 
ukumtshela lona. Ulutho oluqakathekileyo. Uyayimelela ukuthi ikhu- 
lume. 

‘Ngezwa ngawe kuphela ngesikhathi usebhodini. Usungumbalisi 
khathesi na?’ Imkhangela idingisisa. 

‘Ngangingumbalisi ngomnyaka ophelileyo, kodwa lonyaka ngihlezi 
ekhaya. Isikolo sesavalwa. Abantwana kabasayi esikolo.’ Kayikatsho 
ukuthi ngubani owayitshela ngaye, ukuthi kungani kwakumele yazi 
ngaye. 

‘Ngake ngahlala kule indlu, okwezinyanga ezimbalwa,’ itshonjalo. 

Uyayikhangelisisa kuhle. Kakukho okumfananisa loyise om- 
neinyane uMduduzi kumbe amanye amalunga omndeni wakhe. Uya- 
cabanga ukuthi kambe engabe eyisihlobo sikanina. Kazi ngitsho 
muntu eceleni likanina. Yonke into ngayo intsha kuye, uleginiso lakho. 
Uyisekazi uSihle uzakwedlula lapha masinyane nje ukuze babuyele 
bonke. UNonceba ucele ukuke asale okwesikhatshana emini, ngoba 
khathesi usehlala loSihle selokhu waphendukayo evela esibhedlela. 

Kodwa-ke kakukasuswa izinto zonke endlini, itafula le, izihlalo lezi, 
yikhona zizasuswa. Kuyamangalisa ukuthi indoda le ifike ngelinye 
lalawo malanga lapha ekhethe ukuba lapha. 

‘Ngisebenza ewofisini edolobheni. Ngiqoqa imibhalo ngiyibeka 
ngemfanelo, esiphaleni sokugcinela imibhalo. Ngenye ikuseni ngan- 
gibambanisa okusikwe kumaphephandaba. Ngabona umfanekiso 
weKezi kulo. Ngabala mayelana lalokho okwenzakala kuwe loThen- 
jiwe lapha eKezi. Ngahle ngazi khonokho nje ukuthi kwakumele 
ngikubone. Ngathola ukuthi wawusesibhedlela. Ngangingakholwa 
ukuthi uThenjiwe wayesefile kwaze kwaba yilapho sengikubonile 
njalo ngahlala phakathi kokuthula kwakho okwelanga lonke, ngasen- 
gikholwa-ke konke okwakwenzakele. Kwakungaqakathekanga ukuthi 
kasizange sikhulume. Kwakungasiso sikhathi esihle sokuthi sih- 
langane. 

Ngananzelela ukuthi kwakumele ngimelele, mhlawumbe ok- 
wenyanga ezithize. UThenjiwe lami...ya, sasike sazwanana kakhulu. 
Sasimunye okwesikhathi esifitshane. Kunzima ukukuchasisa, kwakuy- 
isikhathi esitshiyeneyo. Sekunjalo ngasengisenza isinqumo sokuya 
edolobheni. Alubana impilo yayikhanya kuhle...akusaphathisi ukuca- 
banga ngalokho khathesi, kodwa ingqondo iyazula ilahleke, njalo ica- 
bange ngalokho okwakungenzeka okwakhuthekayo. Kwathi sengibale 
ngalokho okwenzakala kuye ngehluleka ukuhlalela khatshana...sen- 
gilapha khathesi. Ngifuna ukukuphathisa, uma ngingenelisa.’ 

‘Udadewethu kazange ake akuthinte kimi. Wayengitshela nsuku- 
zonke yonke into esempilweni yakhe. Kungani wayethule ngawe?’ 

‘Mhlawumbe wayefuna ukukugcina kuyimfihlo yakhe, singatshon- 
jalo, kumbe wayengakazimiseli ukukutshela. Angenelisi ukukucha- 
sisa....kulezinye izindaba omunye angathanda ukuzithulela ngazo, 
ngitsho lakulabo aseduze labo kakhulu. Wangitshela ngawe, kodwa.’ 

‘Hatshi. Ngikholwa ukuthi wayezangitshela konke. Sasingafihlelani 
imfihlo yethu. Sasizwanana kakhulu. Wayengenzanjalo, mhlawumbe, 
ngesikhathi esizayo, uma ngabe waphila. Uma kuliqiniso, lokho phela, 
wayezangitshela ekucineni.’ Uyaqinisa uNonceba. 

‘Ukumthanda kwakufana lokuhlala ezinkanyezini. Ngangifuna ukut- 
shada laye. Sobabili sasisesaba. Silamadlabuzane, kodwa sisesaba 
kakhulu. Sasingazani kuhle okwaneleyo. Kwakumele ukuthi ngabe 
ngaphangisa ukuphenduka kulalokho engakwenzayo. Ubelami sonke 
isikhathi. Sonke siphila impilo zethu lengqondo zobuthutha, sin- 
gakholwa ukuthi kukhona okubi kakhulu okungenzakala kithi. Singa- 
cabanga ngokufa, kodwa inkolo ngenye into epheleleyo yona 
ngokwayo.’ 

UNonceba uyakholwa kodwa kayethembi. Ilendlela ethambileyo 
emhugayo. Kayikachasisi ukuthi isebenza ewofisini enjani. Kayitsho 
ukuthi kungani iqgoga imibiko ekumaphephandaba mayelana labantu 
abanjengaye. Iyiqogela bani? Imibiko le izasetshenziswa njani, ok- 
wakhathesi, kumbe ngesikhathi esizayo? Kungani, ngaleyo kuseni, 
wayekade eqoga imibiko mayelana lalokho okwakwenziwe kuye, 
lakuThenjiwe? Kalalwazi lokuthi ibizo lakhe lalikade likuphephand- 
aba. Kambe uSihle uyazi mayelana lalokho njalo engazange amtshele? 
Uyayicaphukela indoda le ngokumtshela mayelana lokuvezwa kuzulu 
wonke yena engazi lutho ngakho, ngesikhathi sayo loThenjiwe, laso 
futhi angazi lutho ngaso. Uyamangala nje ukuthi kungabe kuyini 
okunye okufihliweyo. Isifake ibizo lakhe efayilini. Yamgcina. Yam- 
namathisela phansi. Khathesi isilapha ukuzamdinga. Izimisele ukum- 
bona uThenjiwe engekho. Uzwa ukuzonda okumsindayo njalo okuza 
ngokuphangisa okufuna ukuthi isuke masinya nje. Mhlawumbe 
uThenjiwe wayeyithanda njalo lokhu kutsho ukuthi yayilungile kuye, 
kodwa isikhathi sesedlula njalo wonke umuntu sewaguquka. UNon- 
ceba angeke asebenzisa leso sibopho esiqinisayo ukwahlulela 
ukuthembeka kwayo. Ngemva kwakho konke lokho osekwenzakele 
kunzima ukuthemba yiloba ngubani, abantu bayaguquka njen- 
gonwabu. Kungenzeka njani ukuthi ize lapha kungaselalutho 
oluphathelane layo, engasekho loThenjiwe esimthumbile eqinisweni 
layo. 

‘Awesabi ukuhlala lapha uwedwa?’ Iyabuza. Yazini ngokwesaba, 
mayelana lalokho asamelana lakho? Yazini ngaphandle kokuzingenisa 

kwayo nje? 

‘Hatshi. Kangesabi. Ngakhulela lapha. Abomndeni wami bonke 
bahlala kulowaya umuzi oseduze. Uma ngingaphakamisa ilizwi lami, 
bonke obaba abancane bangangizwa.’ 

Uzwakala angathi uyahlanya, uyakwazi, kodwa uyadonda ukuvuma 
kuyo ukuthi kasahlali lapha, ngempela, ukuvuma ukuthi ukwesaba 
kwakhe yikho okwamenza wasuka. Kalasifiso sokuvuma yiloba yini 
phakathi kwabo. Iqondile, kodwa kalasifiso sokuqinisa imicabango 
yayo ukwenzela ukuthi ikholeke, lokho ngumlandu wayo hatshi 
owakhe. Uyengaba isenzo sayo: sokuza eKezi: imbuza imibuzo en- 
gathi ilipholisa: ukuthatha umkhumbulo kaThenjiwe iwenza owayo 
ngendlela angeke ayicabanga. 

‘Ngemva kwalokho osekwenzakele lapha. Kumele wesabe. 
Kungaba yikuhlakanipha ukwesaba,’ iyaqinisa. Lapha. Itshonjalo. 
Lapha. Kambe iyakwazi sibili ukuthi kukusiphi isiqephu somhlabathi 


lapha yena, uNonceba, akuzwa khona ukulahlekelwa kwakhe? Iyak- 
wazi lapha uThenjiwe afela khona? Kuyiphi indawo yomhlabathi 
lapha abulawelwa khona? Lapha, itshonjalo, engathi iyakwazi sibili 
okwenzakala lapha? Kayazi lutho mayelana lokwalapha. Lemizwa 
ngalelo lapha. Lokukhangeleka kwakho. Isikhatshana esigcwele kan- 
gaka lowo lapha. Kayilamkhumbulo ngaye lapha, lapha okufele khona 
udadewabo, hatshi njengento ephilayo, kodwa evalelwe phakathi 
kwengalo zomuntu ongaziwayo. Ufuna ukuhleka, ngendlela en- 
| gaqedakaliyo njalo okohlanyayo, ehleka ukuza kwayo lapha, njalo 
ikhuluma ngoThenjiwe isitsho konke okumele ikutsho mayelana 
lokubona kwayo izehlakalo, ezalapha. UNonceba uzizwa esesusiwe 
kuyo, ephelele emikhumbulweni yakhe. Ubuhlungu bakhe ngobakhe, 
| abuthinteki, abusilutho olungavezwa emuntwini ongaziwayo okusuke 
nje kwenzakala ukuthi alandele impilo yakhe eyedlulayo lapha. Lapha, 
itshonjalo, ingazi lutho ngitsho mayelana lakho. Kayazi na ukuthi kun- 
genzeka nje ukuthi umhlabathi ongaphansi kwezinyawo zakho uhid- 
like nje uye khatshana ungaphindi ubuye futhi? Ukuthi ilapha 


liyanyamalala kungela sizatho njalo kukutshiye ungekho lapha, kodwa 

ungekho ndawo ngitsho, njalo impilo yakho yonke yilesi sizungu es- 
iphikelelayo sikudla uphela, njalo ingqondo yakho iyakhumuzeka 
njengomduli, njengalokho nje, ngasikhathi sinye uhamba njalo ugigika 
phakathi kwesibhakabhaka lomhlabathi ungela omunye umcabango 
kodwa lesi sizungu? 

‘Ngihlala lapha. Ngilezilonda zami. Kangesabi.’ Uyasukuma esih- 
lalweni njalo ahambe engena kwelinye ikamelo, efuna kakhulu ukuba 
yedwa, ekhatshana kwayo, kodwa uyaphenduka masinya, efuna ukugi- 
jimisa isikhathi phakathi kwabo. Usevule iwindi ekamelweni. 

Uphinda njalo ahlale phansi, ekhangelane layo engakwelinye icele, 
Usephelelwe yisineke sokufuna ukuthi isuke. Ukuthi iyekele ukuh- 
lukuluza inggondo yakhe njengalokho. Uhlala phansi emangala ukuthi 
kuzakuba nini ingakasukumi, idobhe ingowane yayo etafuleni, iphin- 
dele emuva emgwaqweni omkhulu imtshiya ezihlalele kuhle yedwa, 
ukwenzela ukuthi acabange ngommango ongabalekiyo ophakathi 
kwalapha lakhathes1. 

‘Ngicabanga ukuthi kumele usuke eKezi,’ iyatsho. Ilizwi layo 
seliguqukile. Uyakuzwa. Ikhuluma laye engathi ungumntwana. Um- 
ntanayo. 

‘Angilasifiso sokusuka eKezi. Akukho okubi okwedlula lokhu okun- 
genzakala kimi khathesi. Kungani kumele ngibaleke? Impi ikhona 
yonke indawo. Kayikho na edolobheni?’ 

‘Izinto ezimbi okwedlula lokhu zingenzakala uma ughubeka ulapha 
eKezi, ungavikelwanga. Ngifuna uhambe lami, koBulawayo. 
Kakukubi le. Impi isemakhaya kakhulu. Ngifuna ukukuphathisa, ngik- 
wenzela uThenjiwe, ngivumele ngikuphe usizo lwami. Ngifuna 
ukukuphathisa. Mhlawumbe ngikwenzela mina ngokwami. Yekela 
ngiphathise. Sengikwenzile lokho ngizakutshiya wedwa. Ngiyazi 
ngingakuphathisa. Ngiyacela ukuthi ungiyekele ngenze engingak- 
wenelisa.’ 

Amagingo engakomi lokoma ebunzini layo isimcela ukuthi atshiye 
ikhaya lakhe ahambe layo koBulawayo. Lokhu yikho okwenze 
yabuya. Iyakutsho ekucineni, amazwi esiwa, elamandla. Ifuna 

ukumthatha ihambe laye. Iyaphikelela. Uzizwa esedidekile ngalokhu 
kuthemba kwayo okusakuhlanya okweyanyiswe kuphela emikhum- 


bulweni yothando Iwayo lodadewabo. Kuyini lokho abakwabelanayo, 
uyamangala, yizithembiso bani abazenzayo omunye ethembisa 


omunye? Okungaphezulu kwalokhu, kungani yena ebe engongaphan- 
dle, engazi lutho ngakho konke kuze kuthi yona ivuke njengomsindisi 
imthathele udadewabo njalo lobuhlungu bakhe bonke ikwenze ok- 
wayo? Ugedwa amathe njalo abe lokudideka ngalokhu kuzithemba | 
kwayo, uyaphelelwa, azonde, efuna ukuthi isuke ihambe khatshana 
loba kungaba ngokwesikhathi esifitshane, ukwenzela ukuthi amise 
kuhle imicabango yakhe imelane lemisindo yamazwi ayo, lokuthi 
vumbu kwayo isibakhona, imelana njalo lothando lukaThenjiwe ol- 
wemfihlo, lenhliziyo yakhe egigayo. Angenza kanjani ukuthi acabange 
ngakho konke lokhu okumele anakane ngakho yona ihlezi imbukele 
njalo imlindele ukuthi akhulume. Iyancenga ukuthi avume 
ingamvumeli ukuthi ake abe lesikhatshana yena ngokwakhe. 

Yonke imicabango yakhe iyabuthana njengothuli njalo phakathi 
kwalokho ukhangela ingalo zayo ezibekwe phezu kwetafula 
ngasikhathi sinye yona ikhangele ngqo kuye engathi kayilalutho elu- 
fihlayo, njalo uyakwazi ukuthi ukhululekile ukubuza yiloba yiphi im- 
ibuzo, njalo izamphendula, ngokuzithoba langesineke. Kakwazi ukuthi 
angabuzani ukwenzela ukuthi avule indlela phakathi kwabo, hatshi, 
indlela engqondweni yakhe yena ngokwakhe. Endaweni yalokho 
uzithulele, esazi kakuhle ukuthi lokhu akulani lemibuzo okumele 
iphendulwe, kodwa kumayelana lokuzizwela kwakhe, ukuba kwakhe 
ngumnikazi wempilo. Isicelo sayo siyalenga phezu kwabo, silengisiwe 
ekamelweni. Yisisa. Yisicelo. Yikwethusela? Ilindele ukuphendulwa. 
Kambe ingamlimaza na? Kungabe kwakuyinjongo yayo lokho na? 


Wayeyibone esibhedlela. Umkhumbulo lo usengqondweni yakhe. 
| Kambe izizatho zayo zokumethekelela khonale zazisegcekeni njen- 
goba izitsho khathesi ukuthi zazinjalo, zingezomusa? Uyazi mayelana 
lokulimaza. Uyakwazi ngobukhona bomuntu ozamlimaza: kuseduze 


\ 

ngokulinganayo. Uyazwisisa ukuthi ubukhona lobo bungenelisa njani 
ukufika ngemuva kwenggondo njalo bubone busiyafika phansi esiz- 
ibeni sokwesaba esingaphansi. Angenelisa njani ukulalela isicelo es- 
esabekayo esomuntu ongaziwayo ohambe indledlana elotshani njalo 
wathola inhliziyo engelamngane imlindele, igcwele lemikhumbulo 
yayo ilindele umuntu ongaziwayo ukuthi aphendule amehlo lelizwj 
lakhe kugonde kuye njalo athi umupha impilo, hatshi ukufa? Yenalo 
umuntu ongaziwayo khathesi uselwisa ubukhona bakhe njalo emazisa 
ukuthi konke alakho phambi kwakhe yikufa, hatshi impilo, imtshela 
lokhu yena evele esekwazi njalo ethwele ulwazi lolu luthe mbe 
emehlweni akhe. Kakusikho na lokhu akuphayo, omunye umhlobo 
wempilo ngemva kokuba konke sekuggitshelwe? Ukuphunyuka? 

‘IKezi ngamangewaba anqunu’, itshonjalo. ‘Akusiyo yini indlela 
umuntu wonke abiza ngayo iKezi, amangewaba anqunu lapha okun- 
gangewatshwa muntu khona njalo wonke umuntu uhlanyukelwe? 
Akulathemba lokuphila, yikufa kuphela. Ukufela lapha yikulahlelwa 
amange lamangcwaba angaziwayo. Kakho okwaziyo ukuthi sekufe 
abantu abangaki. Kakho okwaziyo ukuthi kuzaphela nini, njalo uma 
kuzaphela. Ungeke ube usaqhubeka uhlala lapha. Yekela ngikuncede. 
Ungaphenduka njalo uma yonke into isiguqukile.’ lyancenga engathi 
ukwemukela isicelo sayo kungaba yikuyipha impilo. 

Ucabanga ngoThenjiwe njalo uzama ukumhlanganisa lendoda le, 
umuntu lo ongaziwayo oncengayo ephambi kwakhe, omupha ulutho 
olufana lokubakhona, lempilo. Kambe uThenjiwe sibili wake waba 
lale indoda? Uyahlolisisa ubuso bayo esazi ukuthi akwenzayo aku- 
lamsebenzi kodwa efuna ukuzwisisa ngenye nje indlela uma uThen- 
jiwe wayeke waba layo, ukuthi yayingaba yindoda yokuthi uThenjiwe 
ayithande, ahlale layo loba kungaba ngokwesikhatshana nje. 
Ukhangela ingalo zayo ezilokhu zibekwe phezu kwetafula, izihlakala 
zayo ezigotshisiweyo. Kayizange ike inyakaze selokhu ihlale esihlal- 
weni lesiyana. Igqoke kuhle, ithobekile. UThenjiwe ube elale indoda, 
wayithinta. Kuyini uThenjiwe akuthandayo mayelana layo? Kungabe 
zintshiya zayo, zimnyama okwe-inki? Yilizwi layo, libuthakathaka, 

lilamandla, lilokuzithemba? Ngumusa wayo? Ukuzinikela kwayo mh- 
lawumbe sonke isikhathi ukuthi iphathise, ukwenelisa kwayo uku- 
nikela impilo yayo kwabanye, kuye, kudadewabo? Ukuthanda kwayo 
okokuzinikela? Ukwenelisa kwayo ukuzwisisa ubuhlungu bomunye? 
Kungabe kwakuyilokho? UNonceba ukhangela emehlweni alo umuntu 
ongaziwayo edinga kuwo indawo ekhatshana lapho uthando, hatshi 
ukulimaza, olugala khona. 

UNonceba kamangali sibisibili ukuthi uThenjiwe wayengamtshe- 
langa mayelana lothando lolu njalo ngale indoda. Okummangalisayo 
yikuthi yena, uNonceba, kazange azi ngalo kungakabi khathesi. Ngoba 
uma uThenjiwe wayithanda indoda le, loba okwesikhatshana nje, 
kwakumele azi ngakho ngenye nje indlela ngoba wayesazi uThenjiwe 
ngendlela eligugu, elibalulekileyo. Wayengazi ngakho, kodwa 
uqhubeka engazi, ngitsho loba indoda ezibiza ngoCephas Dube ihlezi 
ikhangelane laye ilalo lonke uthando lolo emehlweni ayo njalo loku- 
landisa kwayo ngobunono kusemlonyeni wayo kungela lokuthand- 
abuza okukodwa ebunzini layo, uzizwa elokhu engazi lutho ngitsho 
ngalo engazi ngitsho lengxenye yakuqala eyendatshana le. Kunini 
lapho imizwa etshisayo eyavuleka yodwa khona? Kungasiphi isikhathi 
somnyaka lapha abathandana khona becatshe kangaka kuye owayesazi 
konke okwakukhona ukuthi kwaziwe mayelana loThenjiwe okugo- 
qela lezinto uThenjiwe owayengazazi ngaye yena ngokwakhe, 
ayengeke azitsho kodwa kunguNonceba kuphela owayengenelisa, 
njalo wakwenza, njalo bobabili bakwemukela ukuthi bubili babo babe- 
dingana empilweni? 

UNonceba, owayesebenzisa kamelo linye lodadewabo kusukela bet- 
shiywa ngunina njalo ebalaya ukuthi bagcinane, njalo bobabili 
babesindile kulokho kutshiywa ngoba babendawonye sonke isikhathi 
/ uyise waze wafa njalo basinda lakulokho ngoba basebebadala njalo 
babengasinda esikhathini salamuhla ngitsho okwesikhathi eside ok- 
wedlula isikhathi esadlulayo, kodwa khathesi uThenjiwe usefile pho 
yena, uNonceba, kwakumele enzenjani ukuze asinde kukho konke 
lokho engelaThenjiwe ukuthi akhulume laye mayelana lakho? UNon- 

ceba wayeseduze kakhulu kuThenjiwe okokuthi wayesenelisa ukuzwa 
linye ngalinye lamaphupho akhe njalo amtshele ngawo, ngoba yebo, 
babephupha amaphupho manye njalo bathola kuphela amazwi 
ehlukeneyo awalawo maphupho. Wayengazi lutho ngoCephas, engazj 

eye njengenyosj 
otsho konke okwakungatshiwo mayelana loThenjiwe ngaphandle 


lutho ngalo umuntu ongaziwayo ololimi olunambithe 


kwamazwi ayengambuyisa, amenze ahambe ekamelweni njalo abafice 
bobabili izandla zabo ziphezu kwetafula njalo amehlo abo ejolozele 
izolo elingekho. Akukho lokukodwa kwalokho. Endaweni yalokho, 
umuntu ongaziwayo uhlezi phambi kwakhe njalo esenza angathi wazi 
konke lokho okugondileyo lokubi ekwazela yena, emtshela mayelana 
labo bonke ubuhlungu bakhe yena Nonceba lobuhlungu bakhe lowo 
muntu, njalo esitsho ibizo likaThenjiwe kalula njalo engathikazi in- 
gathi ulesimo lohleko njalo lobuntu abubambanisa lalelo bizo okufana 
lalokho akwenzayo yena Nonceba. Lamuhla, kule imini egcwele 
umoya wamaganu, umuntu lo ongaziwayo, usephongungena nje njalo 
wazenza waba sekhaya. Ekhaya. Emcela ukuthi adinge isikhwama 
aqoqele kuso izigqoko zakhe, azigoge, sinye ngasinye, njalo amlandele 
edolobheni, ezifaka engozini yomhlambi wamasotsha avuka njengen- 
tethe ezixukwini, ehamba engumhlambi evala umgwaqo, imibhobho 
ixega njalo ilula ngaphansi kwezihlakala zawo. Ufuna ukuthi atshiye 
konke engathi kasuwalapha njalo angenelisa ukusuka nje ngoba ku- 
lengqondo ukwenzanjalo, kulenggondo kuye lowo muntu ongaziwayo, 
lokhu kungumbono wakhe lowo muntu, ngekusasa kanye lezolo 
yakhe. Efuna ukusiza, utshonjalo. Njani? Ukumthatha asuke laye 
lapha. Ukumsusa ezintweni azaziyo, engathi lokho ngempela kun- 
genziwa kalula nje njengokuphosa imali yelitshe phezulu ukuze ubone 
okumele kwenziwe. Indlela yalo muntu abona ngayo ukuphunyuka; 
indlela yakhe, yena Nonceba, abona ngayo ukubeka phansi izikhali. 
Akusimusa, mhlawumbe. Ngolunye ulutho. Sekunjalo umcabango 
omubi kakhulu ungena enggondweni yakhe njalo uyaphenduka 
akhangele le eselenhloni ngokuwucabanga kodwa wayevele esewu- 
vumele ukungena engqondweni yakhe njalo sekumele alandele um- 

cabango lowo uze ufike ekucineni. Kumele acabange kuhle phakathi 
kwalowo mcabango, sekunjalo abe esewuphosela eceleni, awugcine 
uma kudingeka, kodwa kumele awucabange ngoba lokho yikho 
okumele akwenze. Kumele acabange ngokubi kakhulu okwedlulisi- 
leyo kugala. Kambe kungabe mhlawumbe indoda le iyazi owayenga- 
funa ukubulala uThenjiwe njalo ekwenzelani? Khona nje, isehlakalo 
ongeke wasicabangela kakusikuthi siyacatshangelwa kuphela ukuthi 
singenzakala, kodwa siyenzeka, eKezi. Njengoba isitsho, nga- 
mangcwaba anqunu. Lokhu yikho ekutshoyo, ngempela, ukuthi akula 
ngitsho lomzidlana owehlukanisa ukuphila lokufa, eKezi. Kambe imi 
phezu kwalowo mzidlana na? Kambe kungabe lo ngumsebenzi wayo 
omqoka, owokuba leqiniso lokuthi abafileyo bangeke benelise 
ukukhetha amaphupho abo, labaphilayo labo bangeke? Lokhu yikho 
amadoda azihambela wodwa eguswini akwenzayo kanye lamasotsha 
- bubili babo bazimisele ngokulinganayo ukutshabalalisa izimpilo. 
Njengoba iyindoda eyenelisa ukuzingenisa engozini, ikwenza ngob- 
uthakathaka, mhlawumbe ingamtshela ukuthi kuyini sibili okwenza 
ukuthi indoda ikhangele owesifazana njalo imqumaqume njengesiqe- 
phu sesikhumba esomileyo ingazibuzanga ngitsho lambuzo owodwa 
mayelana lezenzo zayo ngokwayo, ngitsho lokuzibuza ngesikhathi so- 
suku? Kwakudinga ukuthi indoda ibe lani ukuze ibe lokulalela okun- 
jalo? Kusengqgondweni yakhe yena uNonceba ngakho ukutsho kuye 
yena ngokwakhe, uyangunguna aze asuthiseke, ethule, esethesa icala 
umuntu ongaziwayo othi kathathe uhambo lokusuka eKezi. 
Bayathula okwesikhathi eside baze bazizwe sebehlalisekile bubili 
babo ngokuthula njalo lokungatsho lutho ngitsho kodwa bayekele 
isikhathi sedlule. Kabakhulumi. Kabatsho lutho kodwa bagoga imi- 
cabango yabo. Ekucineni, ithatha isandla sikaNonceba esokudla isi- 
bambabambe phakathi kwesayo, engathi ibala amathambo kaNonceba 
anciphileyo linye ngalinye. Uyayiyekela ithathe isandla sakhe isi- 
bambe, ingafuni ukutsho yiloba yini, ikhetha lolu ulimi lokuthula ase- 
belutholile. Iphendula isandla sikaNonceba ngapha langapha, 
imbambe engathi ungumcabango oligugu osengqondweni yayo, inga- 

funi ukuthi uNonceba asuke engqondweni yayo ngitsho. 
Iyamkhangela njalo yehle ikhangele izandla zakhe uNonceba aze ago- 
bise iminwe yakhe, ayigogele kweyayo. Uyiyekela imbambe engathj 
kasalawuli izifiso zakhe, njalo ngempela kasazilawuli. Ikhangela 
phezulu komunye njalo osekamelweni, hatshi uNonceba, engathi 
omunye lowo usetsho olunye ulutho njalo ilalela lelo elinye ilizwi 
elikhuluma labo bobabili lisenza kungadingeki kubo ukuthi batsho 
yiloba yini. Kulokhu kuthula okude njalo okumangalisayo uNonceba 
ubona ukukhanuka emehlweni ayo, ukuphelelwa lithemba, okudala njalo 
okugeinwe kuhle. Ibamba izandla zikaNonceba zombili ndawonye, 
phakathi kwezayo, ingaphakathi lengaphakathi yezandla indawonye. 

UMBHALO ONGAPHANDLE KWESHOPU yamaluba uthi Joan the 
Florist, ubhalwe ngamabala amakhulu awesiliva. Ingxenye yakuqala, 
Joan, ibhalwe ngekhesivi. Umi esitubhini, ungakhangela ubone 
phakathi kweshopu ukhangele emangilazini ehlukanisayo. Kulomunye 
umbhalo, ophezu kwezivalo zengilazi njalo uphezulu ufika ekhalweni, 
uthi KUVALIWE NGENXA YESIMO SOMKHATHI. Kodwa-ke, 
phandle ilanga liyahlaba, lusuku olukhazimulayo enyangeni kaLwezi. 
Iphansi elilungiswe ngamathayili evinili lilamaluba amanengi 
awemihlobohlobo asemabhasikitini amakhulu okutshiyeneyo, aselun- 
gele ukuhanjiswa ezindaweni, ilixha elikhulu lamaluba, ilixha 
lamaluba elincane, ilixha lamaluba agogelwe ngephepha elikhazimu- 
layo. 


eo ak 


Kulesivalo esingemuva kwekhawunta engaphansi esilungiswe ngob- 
uce obulithanga; ukubalazwa okwenziwe kuso kufana lelitshe, 
kulemikenke ebomvana eselitsheni elilesendlalelo esilithanga 
okumhlotshana. Kokuphela kokuphela inina lifuqa lingene lisuka 
ekamelweni elingemuva lithwele ilixha lamaluba aselungisiwe eli- 
wabeka phansi kuhle. Ligqoke tjazi elimhlophe lefasikoti emhlophe 
phezu kwejazi, lezicathulo ezimhlophe eziyisicaba. Kalimayimi. 
Lilokuziphatha okutshengisa ukuzinikela lokuphatheka kakhulu, lilen- 
jongo, likhuthele, lisenza khonokho sibili. Liyaphenduka libuyele 

emuva masinya, ekamelweni elikhamisileyo lapha amaluba 
athelezelwa khona, alungiswe, asikwe, aqunyelelwe, ahlonywe endi- 
weni ezivalwe ngencingo ezelukiweyo, phezu kwamathala, ezim- 
pontshini, ehlonywa engilazini zokunathela iwayini, amanye efakwe 
ezithelweni ezilungiswe kuhle. 

Phambi kweshopu kulamanye amaluba amanengi, amaluba omileyo, 
lamaluba esiliki, abekwe phezu kwamangilazi okubukisa, afakwe em- 
bizeni zamaluba, lafakwe amakha esepa abotshelwa iribhoni, 
amakhandlela alengayo amibalabala, njalo kwelinye ithala lensimbi, 
kulamakhadi okuthakazelela izehlakalo ezitshiyeneyo. Kodwa, inengi 
lawo ngamaluba amatsha asanda kusikwa. Lapha isivalo sivuleka, 
amakha asuka kule inhlanganisela yamaluba aqhakazileyo avusa 
amadlabuzane: amaluba emihlobohlobo. Kulamaluba amalutshwane 
akhula esembizeni, athwalekayo, kufakwe izigojwana ngobunono 
obukhulu zokuwasekela. Isivalo sengilazi siyavuleka, njalo ibhera 
iyakhala phakathi kweshopu, inina elisekhawunteni liyakhangela. Isi- 
valo siyazunguzeka sibuyele emuva, sivaleke. Indoda isuka eshopu 
ingalo zigodle amaluba amarozi alungiswe abangumcijo ngaphezulu 
othinta amakhala ayo. Igobele emuva ukwenzela ukuthi ibone ngale 
kwamaluba, ibe isivula isivalo. Iyatshibilika, ilandela ukuhamba kwe- 
watshi. Ifulathela isivalo ukwenzela ukuthi amaluba avikeleke njalo 
angaphazanyiswa kwelinye icele. lyahamba ibhoda lesivalo ibe 
isisehlela esitubhini. Iyahamba isehla ngesitalada amaluba 
iwaphakamisele phezulu, engaphezulu komhlambi wabantu ehlangana 
labo. Ibhera phakathi kweshopu iyakhala lapho isithunzi sayo sisithela 
ngale. Owesifazana osekhawunteni uyakhangela. Inwele zakhe zinhle 
zinkulu njalo ziphothene. Ufake isikhava esinciphileyo esiyiphinki 
asibophele entanyeni, sibandezelwe phansi lisongo lensimbi phezu 
kwamabhege ebhulawuzi yakhe. Isiketi esinciphileyo esimnyama es- 
idanyazana sicina ngaphansanyana kwamadolo akhe, isiketi sihambe- 
lana lamasandali alezithende ezinde. Ibhulawuzi yakhe eyenziwe 
ngelembu lotshinda ibuthakathaka, iyabukeka. Mude njalo ufaka 
amangilazi emehlweni ahlala etshelela efika emakhaleni. Ngesandleni 


170 


sokudla, ulendandatho yama-emeradi lerubhi, ibholuphoyinti 
ihlonywe phakathi kweminwe, ukhweza amangilazi, ukwenza en- 
gananzelele akwenzayo, abe esekhangela phezulu. Umzidlana omn- 
cane obomvu ucombe izindebe, ubuso bufakwe iphawuda ngobunono. 
Iphawuda yokucomba inkophe. Iphawuda yokucomba amehlo. Uvula 
ibhuku lamarisithi njalo aqalise ukubhala ngokuphangisa. Uyema 
njalo afake ngonanzelelo iphepha eliluhlaza okwesibhakabhaka 
elekhabhoni phakathi kwamakhasi, abe eseqhubeka ngokubhala. 
Kukhala ifoni. Uyayidobha ayibambe eyihlome ngaphansi kwenwele 
zakhe ezigogeneyo. Uyibamba ngobuciko ngehlombe lesandla 
sokudla, njalo akhulule isandla sakhe. Uyakhuluma njalo uvuma 
ngekhanda. Ubuyisela ifoni endaweni yayo. Uyavula amakhasi njalo 
afake iphepha lekhabhoni. Uyabhala. Iveni ethwala impahla ima 
phambi kweshopu. Ngemuva kwayo kubhalwe ukuthi Joan the Florist. 
Indoda iphuma evenini iphethe ibhasikiti engelalutho njalo ibe isin- 
gena eshopu. Iyaghula lapha ihamba. Umzimba wayo utshekele kwe- 
sokudla kancane. Igqoke ijazi elimhlophe. Isivalo siyazunguzeka 
sivuleka. Ibhera iyakhala. Owesifazana ulungisa amangilazi akhe 
ekhangela. 

UNonceba uhamba esedlula umduli wengilazi koJoan the Florist, 
uyahamba edlule umnyango weshopu ovulekela esitaladini uFife. 
Wega u-9 Avenyu njalo ahambe eqonde ebhanga lakoStandard Char- 
tered lapha okulodwendwe lwabantu abame bebhoda baze balingana 
lobude besakhiwo. Phakathi ebhanga kulezisebenzi ezinsundu 
ezisanda kughatshwa ezipha abantu imali zabo lamamaneja asafun- 
dela umsebenzi, asanda kugeda izifundo zeziqu zezenotho kumnyango 
wezenotho eNyunivesithi yeZimbabwe. Udwendwe Iwabantu olusuka 
ebhanga luqhubeka lusiyafika esitolo sako-Edgars esezigqoko. 
Isakhiwo saso kasifani lesebhanga leStandard Chartered yona ez- 
ighenya ngesakhiwo esenziwa yonke imicimbi yokwakha kugats- 
hazwa entubeni zaso zonke njalo lesakhiwo sonke jikelele, isakhiwo 
sako-Edgars ngesakulezi insuku, silamangilazi aconjiweyo akhwela 
esiyaphezulu lensika zekonkiri ezimi zinkulu zingakaya, izithombe 

ezibunjwe sabantu ezokubukisa izigqoko zithe tshingilili emacelenj 
womabili. Isitolo sako-Edgars yishopu yakugala enkulu koBulawayo 
ukusebenzisa izithombe ezimnyama ezibunjiweyo ezokubukisa 
izigqoko emawindini aso khonokho nje ngemva kokutholakala kukaz- 
ibuse. Ngemva kweminyaka emithathu, wonke odlulayo lapha ulokhu 
ekhangela emawindini ebuka ubuso obumnyama obulengalo ezelulwe 
zachaywa engathi zisekela inqwaba lenqwaba yobulembu. Abathengj 
abansundu bangena ngomnyango wangaphambili bahambe baqonde 
lapha okulomoya olawulwayo khona belokukhangela kwenjabulo 
lokumangala. 

Khonokho nje, umsindo webhera ugcwala yonke imigwagqo 
yedolobho. Umsindo usuka khonaphana kanye ngaphansi kwewatshi 
esewolu yedolobho, enzikini yedolobho. UNonceba uyayizwa 
kokuphela kokuphela lapha iginya umsindo wezimota labantu 
bezinyawo lamawuta kanye lowamabhera amabhayisikili. Ngemva 
kwayo yonke imizuzu elitshumi lanhlanu umoya uyanyikinyeka 
ngomsindo webhera esesitaladini uFife. Uyawukholisa umsindo lo 
odumayo, umsindo ogewala idolobho, njalo ulilimukise, libe lemizwa 
yokulindela okuzayo. UNonceba ukhangela eceleni elisesandleni 
senxele ewolu yedolobho. Phezulu kwephila ebusweni bayo kulewat- 
shi enkulu ephanyekwa emdulini, ithi isikhathi yimizuzu elitshumi 
lanhlanu ngemva kwehora lesibili emini. Usehamba ephangisa, wed- 
lula indoda ethengisa amawatshi lamabhanti ephakamisa ingalo zayo 
kuye wonke odlula lapha ibukisa amawatshi ayo. Uyedlula lokho. 
Uyedlula ikhona lamaTshiphisi elikhupha umoya onuka kubi owa- 
mafutha okuphekisa, owamagwili loweviniga. Phambi kwewolu 
yedolobho okulengadi yamaluba amarozi ahlanyelwe emanengi, ku- 
lomthombo ongasasetshenziswayo, okuyiwo umthombo wakugala ok- 
wakutholwa khona amanzi ekufikeni kwamapayinela ezehlala 
edolobheni leli. Lamuhla kulebhentshi kuphela elisele ligxunyekwe 
khonaphaya, lomduli ogombolozeleyo owokuwuvikela olombhalo 
emaphethelweni awo. Phambi komthombo omdala kulemihlambi 
lemihlambi yabathengisi bamaluba, abentanga zonke njalo beggoke 

okwehlukeneyo, behlangana njalo bephikisana. Lapha, kuyaxokozela 
njalo kuyimibala enkanyazelayo. 

Abathengisi bamaluba bagewala esitaladini besuka ku-9 Avenyu 
behle bevale lonke icele lewolu yedolobho baze bayekuthi ngge 
kwelinye icele, kuSolobhoni. Kuyankanyazela. Ngaphezulu kwa- 
makhanda abathengisi bamaluba izihlahla ezilemibala enkanyazelayo 
ziqhakaze amaluba azo, ziphosa imithunzi yazo evikelayo phezulu 
kwamaluba, njalo laphezulu kwabathengisayo njalo ziphosa umbala 
obomvu ohahazayo; impoko zinde, zinciphile, zinengi. Yindawo 
ebonakalayo eguquka kokuphela. Amaluba abekwe phakathi kwam- 
abhakede alamanzi ahlaliswe phansi emhlabathini, enyaweni zaba- 
thengisayo abalamazwi anjengamabhera amancane akhwela emoyeni 
ogewele impoko ukuze ahlangabeze ngomusa abathengi njalo aqambe 
iluba linye ngalinye njalo atsho lobuhle balo. ‘Amarozi amat- 
sha...amafulemulili...Nkosikazi...amafulemulili ngamaluba anga- 
jwayelekanga...ngiyakupha imbasela...nkosikazi..’ Amazwi abo 
ayabamba, ayahuga, alothando, akhuluma kamnandi njalo encenga. 
Bakhulumisana labathengi mayelana lentengo, baklabalale njalo 
bazidele. Inina libamba ukhalo lwalo liluthi mfi, liphikisa mayelana 
lentengo, lilamadlabuzane, liklabalala ngezwi elincane, lehlise ilizwi. 
Liyahleka, njalo liphendula ikhanda lalo likhangele le khatshana, liya- 
suka kumthengi kanye lemalubeni njalo lisebenzisa umganu wensimbi 
omncane, lifafaza impoko ngamanzi. Lapha sekulilungele lona 
likhangela phezulu, njalo likhethe ukuguqula inggondo yalo, libophe 
ubuso, litshekele phambili beselisehlisa intengo. Ngemuva kwalo, es- 
italadini uFife, izimota ziduma zisedlula. Amawuta evala indlebe. Iz- 
imota ziyatshelela, zikhuthe, njalo ziqhubekele phambili. Abatshayeli 
bayathetha njalo batshelele lezimota; behlisa isiqubu emahlanganamg- 
waqo njalo behlise amawindi abo, sebephelelwe yisineke. Abezinyawo 
bahaluzela beseqa isitalada njalo beceza phakathi kwezimota beqonde 
erenkini yamathekisi akoRixi ekhoneni lika-9 loFife. Inina licina li- 
wisa iphika, lisemukela imali leyo njalo lidedele ilixha lamaluba. Aba- 
thengisayo behlisa intengo, njalo bayikhweze futhi kumthengi 

olandelayo, baphinde bayehlise futhi iyephansi kakhulu kulakugala, 
bahotshe ughatshi lwamaluba, beqaphile. Impoko ezibomvu ziyawa 
zivale indlela engelalutho phezu kwezitubhu lapha okuzulazula khona 
abathengi; banyathela phezu kwamaluba ankanyazelayo asewele 
phansi. Kuyankanyazela, imizila lemizila yamaluba emibala yonke 
njalo ekhula, eqhakaza, esiwa, esevuleke athi nge; umule wamaluba 
ucomba iminwe ekucineni kwayo. Ilixha lamarozi linye ngalinye ligo- 
qelwe ngekhadibhokisi elisikiweyo labotshwa laqina ngerekeni. Izigo- 
jwana zamaluba ziqunywa zicijele eceleni ukwenzela ukuthi izikhala 
eziphefumula ngazo zingonakali njalo amaluba enelise ukuphefumula, 
Umthengisi munye ngamunye ulegabha lensimbi eligcwele nswi 
izigojwana zamaluba lamaluba aseswabile lamahlamvu alahliweyo 
njalo lamakhadibhokisi avuthuzekileyo. Abathengisi bahlala phezulu 
kwamagabha bafithizele amaluba phansi, baphumule, baxoxisane, 
Sekunjalo bayasukuma phakathi kobunkanyankanya bamaluba 
abomvu, badumele amaluba.Ngakwelinye icele lewolu yedolobho, 
usehla ngo-9 Avenyu kulesilindo samabhasi aqonda ezabhabha 
ezingempumalanga: iFour Wings, iKumalo, illoana, iMontrose, 
iSouthwold, iMatsheumhlophe leFamona. Amabhentshi kanye 
lemithunzi kugewele, kuyaxokozela ngokhondakitha abasileyo aba- 
thengisa lokubhoboza amatikiti, abathengisa ama-orenji, lamabhasi 
atshaye udwendwe elandela isitubhu, injini ziholobela phansi, njalo 
labesifazana abadonsa abantwababo belandela; amantombazana an- 
sundu asanda kuqalisa ezikolo ezazifunda abamhlophe bodwa, agqoke 
amayunifomu amahle aluhlaza okwesibhakabhaka awesikolo sem- 
fundo ephezulu eseMontrose lese-Eveline; abafana abasuka esikolo 
semfundo ephezulu eseGifford leseMilton; njalo labancinyane abavela 
ezikolo zemfundo ephansi eThomas Aquinas, eHenry Low leGreen- 
field. Ngale komgwago yisitolo sakoHaddon and Sly lapha ongath- 
enga khona impahla yesiliva kanye lamangilazi adula okwamagama 
lezibane ezilungiswe ngobuciko baphezulu. 

UNonceba uceza izixuku zabantu ezigombolozele iwolu yedolobho 
njalo ughubeka engakwelinye icele lesitalada uFife, uthi lapha esed- 

lule isakhiwo esilandelayo eqe aye kwelinye icele lomgwaqo, ephen- 
duka esuka esitolo semithi esako Q.V. esikusakhiwo seKirrie, agonde 
ko-O.K.Bazaars, adlule koWoolworths, nanguya esekoStella Nova 
Photho Studio, aqhubeke esiya ku-15 Avenyu lesitalada uWilson. Iz- 
imota zimiswe zikhangele isitubhu njalo indoda egqoke iyunifomu 
eluhlaza esijujukile ihlola amamitha lapha ezimiswe khona ukuthi 
isikhathi esivunyelweyo kasikapheli na njalo ibhale amatikiti 
iwahlome ngaphansi kwamawayipha ezimota, ikwenza emoteni yinye 
ngayinye. Ekhoneni lesitalada lesi kulenhlobonhlobo yamagazini 
lamaphephandaba okwendlalwe phansi emhlabathini - uluhlu oludala 
lweDrum, olweMoto, lolweParade. Othengisayo ugcina intshintshi 
yakhe iphakathi kwengowane ayibeke yakhangela phezulu eceleni 
kwakhe. Ulenqumbi yemali yamatshe phakathi kwayo. UNonceba ub- 
ingelela othengisayo ngokuphakamisa kancane iminwe yakhe. Oth- 
engisa amagazini ubamba iphephandaba leChronicle emtshengisa. 
Unyikinyisa ikhanda lakhe njalo uvula umnyango ekhoneni lesitalada 
lesi. Uyangena, anyathele ngokuphangisa edlule. Isivalo silandela 
ngemva kwakhe, njalo sivaleke. Umsindo wedolobho usungemuva 
kwakhe. Phambi kwakhe, izitebhisi eziqansa phezulu, zipholishwe 
kuhle. Unyathela kancane ekhwela izitebhisi esiya kusitezi sesibili. 
UNonceba uma phambi kwenombolo 341 kuKensington Flats. 
Uyakhiyinula isivalo esipendwe saba luhlaza okwesibhakabhaka, njalo 
uyangena. Ughaklaza isibane, njalo ehlise ukukhanya kwaso ukuze 
kungakhanyi kakhulu. Iphansi lesitezi lesi lilungiswe ngezigojwana 
ezimiswe kuhle kusuka emkhandlweni kuze kuyefika endlini yoku- 
phumulela, besekusiba lamakamelo amabili okulala akhangeleneyo, 
ikamelo lokugezela, levurandi. Usuka emkhandlweni, kulentuba 
iyakhiwe yaba legobela ekhokhelela ekhitshini. Phakathi ekhitshini, 
kulefiriji encane, igedlela likagetsi, imbiza lamapani, lendawo 
yokugezisela izitsha elamasinki amabili. Kulesitofu. Kulamakhabothi 
akhelwe emdulini, phakathi kwawo kulemiganu, amapani, lenhlangan- 
isela yezinto eziphekwayo. Ikamelo lokugcinela ukudla lempahla 
yokuphekisa lisekucineni kwesandla senxele, umduli walo ufika 

ephahleni olulesilingi yamapulanka ephayini. UNonceba uphosela 
iphakethe lezithelo abeligodle ngengalo ebhasikitini eseduze lendawo 
yokugezisela izitsha, esandleni sakhe senxele kulengoxo encane 
okudlelwa khona ukudla kwekuseni eyehla ngakwelinye icele, kuleb- 
hentshi elixhunywe kuyo, izihlalo ezimbili zikhangele emdulini, zi- 
valwe ngamalembu alombala obomvu lomhlophe. Kukhona lendawo 
yokugcinela imithanyelo. Uyakhothama evula isivalo sefiriji. Uthatha 
imbodlela elomhluzi wama-orenji, athathe ingilazi ekhabothini en- 
gaphezu kwakhe, akuthwale kokubili aphume lakho eqonde ekamel- 
weni lokuphumulela. Uthi tshelele phezu kwesofa elihlala abantu 
abathathu njalo abeke okunathwayo phambi kwakhe phezu kwetafula 
elincane. Ubeka imethi ngaphansi kwengilazi. Kuletafula elincinyane 
eliseceleni khonapha ekamelweni okulefoni phezu kwalo. Kula- 
mawindi amancinyane amabili akhangele phansi endaweni elamacele 
alinganayo lapha okulocingo lokuchayela impahla olubhodayo, ulakho 
ukukhangela emavulandini ezinye izitezi alezihlahlakazana ezikhula 
zisezimbizeni, lezihlalo zokuhlala phandle. Ngempelaviki, abantwana 
badlalela ngaphansi kwamashitibhethi abekwe lapho ukuze ome, 
amalembu abanjwe ngamaphegi elandela ucingo. Ngezikhathi 
ngezikhathi, omunye walabo abahlala kulezi zitezi eziphezulu 
uyamemeza ekhangele phansi etshela abantwana ukuthi bayekele 
ukuklabalala. Lokhu kubavusa usinga, njalo basuka baxotshane 
bephetshezela phakathi kwezigqoko, betshayelela ubuso babo emalen- 
jini amhlophe asesoma; bayathula, sebeguquke baba yizithunzi. 
Amalembu ayaphephuka etshaya imizimba yabo, eyenza ibe ngamat- 
she abutshelezi amhlophe. Baphephezelisa ingalo zabo bengaphansi 
kwamalembu njalo baphenduke babe zinyoni ezinkulu, ezinkulu 
kakhulu okokuthi kazenelisi ukuphapha. Abadala babukela bese- 
mavurandini njalo bahoxise amazwi abo behleka ngokungelasineke. 

Sekungumnyaka selokhu weza edolobheni njalo impilo isimham- 
bela kuhle uNonceba. Ekufikeni kwakhe kwakugala koBulawayo 
waya esibhedlela ukuyahlinzwa futhi, kanengi. Lapha efake iphawuda 
uphosa akhanye engathi kalimalanga. Uphosa. Empeleni, kakho om- 

donsela amehlo. Kakho ophendukayo ukuze akhangele. Kakho obuza 
imibuzo. 

UCephas senze khonokho kanye njengokutsho kwakhe ukuthi uza- 
kwenza aze abuye ukuzambona eKezi. Umbeka ekamelweni lokulala 
elibhekane lelakhe. Bahlala ndawonye. Ulungisa konke okwesib- 
hedlela njalo aqoge yonke into khonale elungisela yena; wenza umoya 
wakhe uhlaliseke. UNonceba uthola amandla kwelinye lelinye iny- 
athelo elithathwa nguCephas yena Nonceba engalindele. Bahlala nda- 
wonye, bahlala phakathi kokuba yedwa komunye lomunye wabo. 
Ngenye indlela, bahlala behlukene. 

Ekamelweni lakhe kulombheda olala umuntu oyedwa, iwodirobhu, 
lerediyo, akulasibuko. UNonceba usengezelele okunye okwakhe, um- 
fanekiso osemdulini, okunye abona esekudabule kumagazini, okut- 
shengisa insimu yamaluba alithanga. UCephas sewamfakela 
umfanekiso lowo engilazini yokubukisa imifanekiso. Babethela isipik- 
ili emdulini. Uyambuza ukuthi ufuna ukuthi umfanekiso ube phezulu 
okungakanani. Uqamba indawo emdulini, ubeka umunwe wakhe 
khonapho uCephas aze afike ame eceleni kwakhe. Ucaba indawo leyo 
ngepeniseli. Ngemva kokuba umfanekiso usuphanyekiwe, bobabili 
bama batshedele emuva babuke. ‘Kumncwa,’ utshonjalo, njalo 
agondise umfanekiso kancane. Khathesi ikamelo selingelakhe 
ngokupheleleyo. Kulo uletafula elincinyane eliyindingilinga lapha 
aphosela khona izintwana zakhe nxa efika ngekhaya, ubambazonke, 
okuphoselwa khona ugwalo, imagazini, ipheni. Kulelembu elendlalwa 
phezu kombheda elibuthakathaka elilithanga alithandayo, elilamavin- 
qovingo emphethweni. 

Iwindi likhangele phansi emgwaqweni ophatheke kakhulu. 
Inkwilimba zihlezi ephahleni lwesakhiwo esingakwelinye icele es- 
iqondane lesabo. Uyenelisa ukubona phakathi kwamawofisi angale 
komgwagqo. Ifulegi iphephezela emoyeni, ekucineni kwesakhiwo. 
Seyaze yabamnyama ngentuthu yezimota; isidabukile, iphephezela 
emoyeni. Ifulegi yesizwe esitsha. UNonceba ubuka isitalada kumumo 
waso wonke oguqukayo. Kuleli ibanga, wazi ngokubona abantu 

abasebenza kusakhiwo esingale komgwago ebabona ngewindi lakhe. 
Ubabona bengena, bephuma, bemi ezitebhisini. Inkwilimba zitshaya 
amaphiko ziphaphe zihambe. Ziyakhala. Zingcolise umduli. Zihwithe 
phakathi kwezakhiwo zitshone le zingasabonakali. Uyazizwa sezin- 
gale kwewindi. Zihlala kuyo yonke ingoxo, ngaphansi kwempahla, zi- 
cabuzela phezu kophahla lwezitezi zeKensington. 

UCephas usemuphe ikhaya, njalo lempilo entsha. Kazisoli ngokuza 
edolobheni. Kusobala, ubudlelwano babo abubalulekanga. Buyajabu- 
lisa, besekelana. Bubili babo bayaxwaya ukuthi babuchasise, 
bephethwe yibumsulwa obazalwa yingozi eyadala ukuhlangana 
kwabo. Abakwenzi kuxubane ngemibuzo abangeke balinga 
ukuyiphendula. Lapha sekwedlule imizuzu engamatshumi amathathu 
ngemva kwehora lesihlanu ntambama nsukuzonke izimota edolobheni 
zizwakalela khatshana kuthi sekwedlule imizuzu engamatshumi am- 
athathu kushaye ihora lesithupha sezizwakala kancane kakhulu. Izita- 
lada kaziselalutho; kaziselalutho okokuthi usungezwa lomsindo 
wamavili ebhayisikili eledlulayo. Lapha uNonceba ekhangela njalo 
ngewindi, ukungabi khona komsindo kusobala. Umsindo wezinyawo 
ophansi. Izibane zesitaladini ezikhanya lufifi. Imota ephonguthutsha 
yodwa emelele ukuthi izibane ziguquke; okubomvu, okuluhlaza 
lokulithanga. UCephas uphenduka ngekhaya masinya. Kabaxoxi 
ngobudlelwano babo, lapha obuma khona. Bagxilisa ingqondo zabo 
kulokho okumele kwenziwe. Izinto abazi kuhle ngazo. Ukuncedisa, 
uhlobo lokuhlenga, ukukhululwa. Uyamncedisa. Baxwaya lokho 
okungacacanga, uthando, okuyikho sibili okungeke kwaziwa ukuthi 
kuzakubanjani, into yoluntu ekhona kokuphela, into ebucayi kakhulu, 
into enzima kakhulu ukuyilawula. Bayekela imizwa yabo ibekhona 
yehlukene emsebenzini munye ngamunye, ekwesabeni kwabo. 

UNonceba uyambonga uCephas, ngobukhona balobu buthakathaka 
obuvumela ukuxekelana okungaqanjwanga. Kakwazi ukuthi angabe 
emphathisile yini. Ube engathanda ukuthi ngabe umphathisile, ngenye 
nje indlela. Kasenguye umuntu ongaziwayo, sekuyizinyanga ezilit- 
shumi lambili, kodwa kulolu daba, kaziwa kuye. Ukuba lapha elaye 

yikuba seduze asekwenzile, ukuba seduze laloba yiyiphi indoda: uk- 
wazana okwezithandani. Uthwala amanxeba abonakalayo; uCephas 
uyamvikela kwangabonakaliyo. Kwesinye isikhathi lapha ekhangela 
uCephas, uyakubona ukuthikaza kwakhe, ukuzwa kwakhe ubuhlungu 
obupheleleyo. Ubuhlungu bunye ayebubone emehlweni akhe baze 
bahlangane. Bulokhu bukhona, njengelangabi elithuleyo, bun- 
gakhohlakalanga. Kakwazi ukuthi angathini kuye ukuze axotshe lobo 
buhlungu. UNonceba ulohambo lwakhe. Uhlobo lobungane babo 
lusekususweni kwezintwana ezinengi, ezimqoka, ukuze kumkhulule | 
yena, uNonceba. Bangeke okwakhathesi baxoxe izindaba eziphathe- | 
lene lembangela yokulahlekelwa kwabo lithemba. Kasikafiki isikhathi. 
Hatshi bendawonye. Behlukene, emakhoneni enggondo lapha besit- 
sho ulutho komunye wabo, mayelana lokudla kwantambama kumbe 
ingilazi yamanzi, bebuzana ingabe isibane esikumkhandlo siyekelwe 
sikhanya kumbe hatshi, kumbe okuzathengwa mhlalokho. Imicabango 
yabo iphatheke kakhulu ngobunzima bezinto ezadlulayo. Ingqondo 
igqitshelwe ekulahleni kwayo ithemba, kodwa bayasinda, usuku ngo- 
suku, ebunganeni babo. Isikhathi esadlulayo kubo sinzima kakhulu 
okwedlula esakhathesi; sikhona, silamandla amakhulu phezu kwabo. 
Ukuhabula itiye, ukughubelana itshukela, iminwe yabo iyahlangana: 
imikhumbulo. Isenzo esingalula esokuxolelana; ukuphila nje khona 
kukhanya angathi yikuthengisa usenza abanye umnikelo. Kufanele 
ukuthi ngabe bamsindisa, loba ngezifiso zabo zodwa. Lokhu yikho 
abaphatheke ngakho, njalo bayakuvuma, njalo baphila lakho, ngenye 
nje indlela. 

Ubuye lamaluba awathenge ewolu yedolobho, kwabathengisa 
amaluba, Amarozi amakhulu alithanga. Uwafaka engilazini yamaluba 
ayibeka etafuleni yefoni. Uthela itswayi emanzini abuthukuthuku. 
Sekuphele usuku azavuleka, njalo indlu izagcwala umoya omutsha 
oloqhatshi lwamarozi, amakha amnandi. Uthanda amarozi alithanga 
kakhulu, njalo kwesinye isikhathi uyawahlanganisa lamhlophe. An- 
gahlala ekhupha amanzi efaka amatsha, amaluba angahlala adlule 
iviki. Uma okwesikhathi eside ekhangele amaluba. Umhlobo wa- 

maluba onje wawungeke wakhula esihlabathini sikaKwakhe. 
Kuyamhlekisa. Into emqoka njengale itshengisa ukuthi ukhatshana 
kangakanani leKezi. 

‘Sengithole umsebenzi,’ uNonceba utshonjalo. 

‘Ukwaze njani lokho? Yebo, senganelise ukukutholela umsebenzi. 
Bengimelele ukukutshela, sesihlezi phansi. Bengifuna ukukujuma. 
Ukwaze njani?’ 

‘Lawe usungitholele okunye?’ uyabuza. 

‘Yebo. Umsebenzi esiphaleni sezingwalo. Ungawuthanda?’ 

‘Kuzamela ngike ngicabange ngakho. Akungitshele ngawo. 
Ngithanda umsebenzi engiwutholileyo, kodwa. Ngihlangane labantu 
bakhona khonale. Bakhanya belungile, besemukela ngomusa. 
Ngithanda lezikhathi zawo, futhi,’ utshonjalo. 

‘Bengicabanga ukuthi ungathanda okuphathelene lezingwalo. 
Isiphala sezingwalo sikaHulumende sidinga umuntu. Kuzwakala 
kukholiseka.’ 

‘Hmm. Kumele ngicabange...’ 

‘Kuyamele wenze isinqumo, wena ngokwakho, mayelana lokuthatha 
umsebenzi kumbe hatshi. Kodwa bazathanda ukwazi kusasa. Ngithe 
kukhona engimaziyo. Bengikhonangale ikuseni yonke ngicwaninga. 
Ngazi uMphathi oMkhulu oweSiphala sezingwalo, umnuzana Drake, 
ngimazi kuhle sibili. Yindoda elomusa. Mhlawumbe ungakholisa 
ukusebenza laye. Uyanakekela kakhulu ngesiphala, konke okungaso. 
Udinga indlela zokusenza sibengcono. Inani labantu abasisebenzisayo 
seledlule okuphindwe kabili kusukela kwatholakala uzibuse. Udinga 
ukuphathiswa.’ 

‘Ngingathanda ukuhlangana laye. Imisebenzi emibili. Zindaba ez- 
inhle zodwa, loba kunjalo.’ 

“‘Uzacabanga ngakho?’ 

‘Ngizacabanga. Ngingakutshela isinqumo sami ekuseni? Ngithanda 
ukucabangisisa ngodaba lonke. Kusuke kwathi vumbu nje.’ 

‘Loba kunjalo kumele senze umkhosi wokuthakazelela lokhu. Aku- 
cabange ngokukutholela umsebenzi ngosuku lunye ozitholele um- 

sebenzi ngalo wena ngokwakho. Kuyamangalisa,’ utshonjalo. 

UCephas uyaphenduka esesitofini lapha alungisa khona ukudla 
akhangele uNonceba. Kamdumeli. Uxwaya ukumthinta. Kuyethusa | 
kakhulu. Ikakhulu kuNonceba. Kakakulungeli. 

‘Sengithole umsebenzi. Ngizitholela mina ngokwami. Esitaladini. 
Ngizitholele umsebenzi mina ngokwami. Ngizwa ngijabula ngakho!’ 
Uyamtshela. Ngenjabulo. Ukungoba kwakhe kwakuqala. Kuqakathek- 
ile. Loba ethe uzamtshela ekuseni, sekuphose kwenziwa isinqumo. 
Kusobala ukuthi uzathanda ukuya emsebenzini azitholele wona. 
Uyavumelana lokukhetha kwakhe. Kumele amyekele azidingele in- 
dawo zokuhlala engelaye. 

‘KoDuly’s?’ uCephas uyabuza, emangele. Umuntu uwuthola njani 
umsebenzi endaweni elebizo elinjengalelo. Akujwayelekanga. 

“Yebo. KoDuly’s. Osesitaladini uWilson.’ Uziyekela awele esofeni. 
Esediniswe yinjabulo. Uyajabula. Ukhululekile. Indlela entsha 
isimvulekele, uzahlangana labanye abantu emsebenzini, akhe ubun- 
gane obutsha, abe lasebenza labo, afumane ukuthi yena uyisimakan- 
jani. Ulamandla akho, ukuzimisela. Ingqondo kaCephas iyazulazula. 
EkaNonceba isuthisekile. 

UNonceba umphosela iphephandaba eligoqiweyo, edlala. UNon- 
ceba uzaligcina iphephandaba elilesimemezelo somsebenzi asigom- 
bolozeleyo, njalo asasiphendulayo, umsebenzi asewenzile, umhloliso 
awupasileyo. Ukuba enelise kalula ukuphendula imibuzo mayelana 
lomsebenzi, ukwenelisa ukuphumelela; akulabantu abanengi 
abalezithupha ezinhle ezemfundo ephezulu lapha edolobheni. 
Ulethuba elihle. Imfundo yomuntu wonke ihlezi iphazanyiswa yimpi. 
Izikolo ziyavalwa. Zighubeka zilokhu zivaliwe. Ikakhulu izikolo za- 
banali ezisemaphandleni. UNonceba ulokwenelisa ukuthwala injab- 


ulo okumangalisayo, uCephas uyacabanga. Umncane, unciphile, 
uhambela phezulu. Ugqoka izigqoko ezijwayelekileyo nje, iziketi ez- 
incane, amabhulawuzi amhlophe, imibala emhlotshana ethandela umz- 
imba. KuCephas kasikuthi kakhangi, kwenye indoda mhlawumbe 
izigqgoko zifihla kakhulu. Umuntu ozifihla ubunguye bakhe, 

olezigqoko ezingamangalisiyo, ongazibonakalisiyo njengesimilo 
sakhe. Lapha uNonceba ehleka uCephas ukhumbula ukujula kobuh- 
lungu obuloNonceba; ubuhlungu obukuye yena Cephas. Lapha uN- 
onceba ethabe njengalokhu ayikho khona khathesi, uCephas ucabanga 
ukwesaba kukaNonceba, okuyibuhlungu bukaCephas. Ebusweni 
bukaNonceba kulensalela yamanxeba; ukwenelisa kukaCephas 
ukuthanda. Ukuhleka kukaNonceba kuzwakala kukuCephas. 

UCephas laye uselala ewumana. Ebusuku, uyagalula egazini, 
Uyaginya, uyagalula. Uvuka ephakathi kwamagingo. Uvele useke wa- 
hamba waya emnyango kaNonceba njalo wathinta inyawo zikaNon- 
ceba, ukuze abone ukuthi uNonceba engabe ekhona yini, ukuze adinge 
ukuthi kambe uNonceba laye engabe ekhathazekile njengaye. Uyema 
anganyikinyeki, ethuswe yikwenza kwakhe, engaboni akwenzayo, 
ethuswe layisizungu sakhe. Uxexebula izandla zakhe ezisusa kuNon- 
ceba, ngonanzelelo. UCephas uhamba kancinyane ebuyela ekamel- 
weni lakhe, ethule, esesaba ukuthi uvele usevuse uNonceba. Inhliziyo 
yakhe itshaya kakhulu. Kunga yikwesaba kambe? Kanengi wayen- 
gathanda ukuthi angene ekamelweni likaNonceba elemvumo kaNon- 
ceba, ngolwazi lwakhe, njalo alale phansi eceleni kombheda 
kaNonceba, ukuthi azigoge khonapho, ukubakhona nje. UCephas an- 
gavikela uNonceba, uCephas avikeleke emaphutsheni kaNonceba. 
UCephas uzakuba eselahle awakhe amaphupho. Ubuyela embhedeni 
wakhe, aphenduke ngapha langapha, njalo atshone emnyameni on- 
gapheliyo. Uyalwisa ukuphuma emnyameni lowo, usesehluleka 
ukuphefumula. Lapha evula amehlo akhe, akulamnyama, aku- 
lakukhanya. Ulele enganyikinyeki embhedeni wakhe. Ingalo phezu 
kwebunzi lakhe. Igazi. 

Ukuhambahamba kukaNonceba lenkulumo zakhe kuveza ukunga- 
jahi. UNonceba ugcina inwele zakhe zelukwe kuhle ziyimizila eqondi- 
leyo, zinhle njalo zimi ngendlela. UCephas udonsekela kuye kakhulu 
okwedlula lokho kuhlanzeka okukhulu, ukuhleleka kuhle, kubumbeke 
kuhle: ubuhle bobukhona bakhe. UNonceba usekhule kuye njengen- 
goma enhle, uyacabanga uCephas. UThenjiwe wamenza wafuna ukuh- 

luthuna sonke isikhathi engalweni zakhe, njalo asenze esabo. 

Izelamani ezingamantombazana, amacele amabili, kodwa en- 
gaphikisani kangako: axhumene. Ukuzalwa kwabo, njalo lempilo 
abayabelanayo; kubambene. Umzila welinye ilizwi ukwelinye, ok- 
wenziwa ngelinye, kukwelinye, injabulo elula, ukuma kwesipikili, ok- 
wethambo, ikakhulu ilizwi: ubunye. Baphila omunye ekomunye, njalo 
lapha okwacina khona enye impilo; kwabanjalo lakwenye. Uyakwazi 
ukuthi lokho akubona ngoNonceba yilokho kuphela okwakubuyise- 
leka; usemenze waphelela ekwenzela yena Cephas ngokwakhe. 
Kungaba kukhulu okwedlulisileyo ukumcela ukuthi aphelele. 
Kungeke kwenzeke. Kwanele ukuthi uNonceba enelise ukuhleka laye. 
UThenjiwe wenza ukuthi uCephas azilahlele kuye, njalo uCephas 
wayekwazi ukuthi kwakuyini ukubakhona uphelele phakathi kombuso 
womunye umuntu, ukuba seduze kwakhe kakhulu njengesikhumba 
sakhe: uNonceba umenza azinze. Kaphi lutho olumenza angahlaliseki, 
akulalutho olunjalo. Njalo umkhangela engelamizwa edlulisileyo, 
ekhatshana sibili, mhlawumbe engakholwa; ngempela kalasizatho 
sokupha okwedlula ukubakhona kwakhe, wenza uCephas ahlale ex- 
ekelane laye, njengomnewabo, kodwa usebe yikho konke okuligugu 
kuCephas. 

UThenjiwe wamupha konke: ngemini eyodwa, impilo yakhe 
yaguquka okupheleleyo engathi wayengakaze aphile ngaphambilini, 
engakaze abone ukutshona kwelanga kumbe ukusa kumbe izithunzi 
emini, inina laphenduka lamupha ibizo lalo njengokumgona. Walahla 
yonke into njalo wafuna kuphela ukukhanya okusemehlweni kaThen- 
jiwe. Kwathi bekhangela ikusasa, kwakhanya okunengi kuvele seku- 
motshakele. Lokho yikho okwakuyikukhanga kwakhe - ukwenelisa 
ukuthatha inyathelo elingaba yingozi, ukuphatheka kwakhe okuphele- 
leyo kumzuzwana owodwa engathi sonke isikhathi kwakuyikulahlisa, 
ukumthakazelela kwakhe okungasuthisekiyo ngitsho, lokwedlula 
lokho ayekuzwisisile kumbe lokho ayengakuveza yena mayelana 
ngaye yena Cephas. Wamthandela amandla akhe, ukwenelisa kwakhe 
ukummangalisa. Uyamkhumbula uThenjiwe kanye lothando olu- 

julileyo abasebelutholile. Uyamkhumbula. Kayisi komunye imizwa, 
impela; kukhona okutsha kumumo wakhe wakhathesi. Okutsha; 
okungaziwayo; okusanda kutholakala. Uleqiniso ngakho. Uyamangala 
ukuthi kambe kungabe kulemihlobo etshiyeneyo eyothando 
engabakhona phakathi kwendoda lowesifazana, njengoba nje kulem- 
pilo ezitshiyeneyo, eziphilwayo: imiculo etshiyeneyo kunjongo yinye 
eyothando. 

UNonceba ulapha, ulaye; lokhu, sibili, yikuthemba. Uyamethemba. 
Angeke alinge ukubaqathanisa; ophilayo lofileyo. Angeke alinge 
ukukhetha. Kudingeka ukuthi angakhethi ngitsho lokucabanga 
ngomhlobo wothando awukhethayo, umfanekiso womunye ukhona 
uvikelekile komunye. Akumelanga alinge abuze ukughubeka kwakhe 
ngemizwa, ngothando - uhlobo lokuya emacansini lesihlobo, 
ukuthanda umuntu lodadewabo. Kulolu udaba yikuphikisana lokufa 
kuphela, mhlawumbe. Hatshi. Ngempela akusikuya emacansini 
lesihlobo. Kugonde kakhulu ukukukhangela ngokuthi yikufisa iz- 
ihlobo. Lapho kulapha okulokuya kwakhe emacansini lesihlobo, eku- 
fiseni inyamanye, izwi linye, ubunqunu bunye. Lokhu yiwo umhlobo 
wakhe wokuba lecala, umhlobo wesono sakhe. Uyemukela 
ukubakhona kokuphela kwemizwa yakhe, akuzwayo enhliziyweni; isi- 
fiso esisindayo, sinjalo, ngemva kokufa. Uyamangala ukuthi kambe 
angabe kalazwelo, uzinakekela yena ngokwakhe, ekwenzeni kwakhe, 
lapha kukhangelwa ukuma kwezinto. Uyamangala ukuthi kambe 
umuntu kungathiwa kalazwelo, kanaki, endabeni zothando, lapha 
umuntu ephatheke kukho kangaka. Yikubhuga, ukuthi kawulazwelo 
yena umuntu elemizwa emikhulu kangaka. Ikakhulu kukhangelwa 
ukufa kukaThenjiwe. Kusemukelwa ukuthi uNonceba wakubona 
lokho kufa kusenzeka. Yena ngokwakhe walinyazwa kabi. Kuphinde 
kukhangelwe ukuthi yena Cephas wayethanda uThenjiwe ngeqiniso. 
Kukhangelwe lokhu. Uzivumele njani ukuthi kube lokutsha 
akuzwayo? Kambe lolu luthando oluzelwe yibuhlungu, yiku- 
lahlekelwa lithemba, emhlabeni wosizi lokungakholwa? Kungabe 
ngumhlobo wokuthoba, imizwa yokwelapha ukuba nguye kwakhe ok- 

wabhidlikayo, njalo uma kunjalo, kwanele na, kungamqoga njalo ku- | 
menze aqhubeke? 

Uthando yimizwa umuntu angayilawula na, ayibandezele phansi 
kumbe yisenzo sokunanzelela esiphongufika khonokho nje, ekuqaleni 
umbono wakho kawulalutho, sekunjalo usuku lusuka lukhanye selu- 
lufitshane nje ngokuphangisa, isikhathi esehlukanisayo sin- 
gasabekezeleleki, ubusuku sebubude kakhulu njalo bugcwele 
ngesizungu esingapheliyo engqondweni - ulindele. Uyamangala nge- 
banga asefike kulo elokona. Ulokhu engelacala, kufika ebangeni elith- 
ile; uyekele uNonceba wenza isinqumo ngempilo zabo bobabli. 


Umnyaka usuwedlule njalo bahlale ndawonye. Angamelela. Ikuseni 
yinye ngayinye uvuka ephakathi kobukhona bukaThenjiwe: 
lokungabikhona kwakhe okupheleleyo. Kambe kumele azizwe ele- 
cala, njengakuzwayo? Kambe kumele uthando lwakhe luzwakale njen- 
golwehlulekileyo, indlu edilikileyo? Ukweqa umthetho okolunye 
uhlobo. Uzwa ukuswela kokuthembeka okuthile, umhlobo wokuqina 
obangela amandla afana lokuzila, ukuzithiba okusenhliziyweni. Uya- 
mangala ingabe useqe ngaphezulu kwenotho yakhe; indoda ezama 
ukuphila ngaphezu kwalokho elakho. Kunengi kakhulu akwenzayo. | 
Uliqili elingelabuciko njalo eliyisiphofu elingadingi kuphela ukuca- | 
banga ngesimo sezinto kodwa langenani lazo, ubukhatshana, 
lokuphapha kwazo zisuka ezandleni zakhe. 

UNonceba usekhule kuye, yilokho nje, njengengoma enhle. Ufuna 
ukunceda, ukuthi kughubekele phambili, hatshi ukukungenisa 
phakathi kube ngokwakhe. Ufuna ukuthi uNonceba angathandabuzi 
inkululeko yakhe, ukuthi azi ukuthi yena uCephas ukhatshana kan- 
ganani ukusuka kuye. Uyabazi ubuthakathaka bukaNonceba. Uma uN- 
onceba engenza isinqumo sokusuka lapha efulathini, uzamncedisa 
ukuthola elinye. Uzamyekela futhi; lokhu, yisenzo sakhe sokucina 
sokuzifihla. Uzazimela laphaya abukele impilo yakhe iqghubeka en- 
gekho kuyo yena Cephas. UNonceba uvele usemncedile. Ukubukela 
injabulo yakhe ivuleka yikwazi ukuthi yena Cephas uvele 
usephathisile; bubili babo sebelwisane lokwedlulayo. Akusikuthi 

kuphela ufuna ukuphathisa: kulosizi. UCephas uphakathi kosizi. UN- 
onceba umenza ahlaliseke, umenza ezwe uxolo kulokho kufa 
okungeke kwabuyiselwa emuva. Mhlawumbe ngabe yena Cephas 
wayehlale eKezi. Kuyini okwakuzakwenzakala pho? Kambe ngabe 
uThenjiwe wafa elaye loba kunjalo? Kakubanga lula ukumqonda 
ngenxa yokuthi yena Cephas wayengekho, abesifazana ababili be- 
bodwa endaweni ekhohlakeleyo njengeKezi phakathi kwempi enjen- 
gale? Abesifazana ababili. Amasotsha ehlomile, etshisa imizi, 
esethusela umhlaba ngokuzwisa ubuhlungu, ukufa, njalo ngamandla 
awo amakhulu? Amasotsha esemkhosini wawo. 

Uthando lukadadewabo osewafayo, uthando lukadadewabo ophi- 
layo. Uthando Iwabo bobabli. UCephas uzizwa ebekwe phakathi 
kwabo, elenga, engenelisi ukubiza uthando lomunye wabo, udade- 
wabo ophilayo, lowo ongelapha amaphupho akhe; kudingeka ukuthi 
angalahli ukukhanuka kwakhe uThenjiwe. Kujwayelekile kakhulu, 
kuseduze kakhulu. Walondla kusukela ngalowana umnyaka ok- 
wakungazakali kuhle khona oka-1979, lapho bubili babo babelindele 
inkululeko ukuthi ibathole, sibili lapho ilizwe lonke lalilindele inkul- 
uleko, njalo batholana bona endaweni yalokho. Sekunjalo uzibuse 
wafika njalo weza lenkundla emangalisayo eyempi etshiyeneyo lapho 
bonke ababa ngabalimeleyo khona. Njalo yena, uThenjiwe, waba 
phakathi kwabokuqala ukubulawa. Njalo yena uNonceba, waba 
ngophilayo. UCephas wayebukele idolobho liguquka ngalowo mnyaka 
njalo wasuka waya efulathini esuka elokitshini leMpopoma, ekwen- 
zela nje ukuthi atshengise ukuthi uzibuse wayesefikile sibili, ukuthi 
aphatheke kuzithembiso zikazibuse ezinkulu, emhlabathini kazibuse 
owokuma kwedolobho. Wayengeke acabanga uThenjiwe ehlala 
phakathi kwedolobho laye, inziki yokuphila kukaThenjiwe, iseKezi. 
Wayengakacabangi ngakho ngitsho kwaze kwathi ibizo likaThenjiwe 
selithe bha emakhasini ephephandaba njalo ingalo zakhe zaqhugha 
ngosizi ayengeke alwehlisa. Ekuqaleni, wayengakholwanga ngitsho 
lalinye lamazwi. Sekunjalo wakhala, esethemba izwi linye ngalinye. 

Ulindele isibonakaliso esisuka kuNonceba. Hatshi ubuhle 

bokuhamba kwengalo zakhe okuphatha ingqondo yakhe, ebukele 
izandla zakhe zicatsha ngaphansi kwekhushini lapha ephumula es- 
ofeni, indololwane zakhe zigobele kuye yena Cephas, edonsela 
phezulu uzwezwe lwesiggoko sakhe selanga ngaphezu kwamahlombe 
akhe, engananzelele ukuthi uCephas umdonsele amehlo; en- 
ganyikinyeki. Angathanda ukugcina umzuzu lo, awelule, abuyele futhi 
kuwo kokuphela, uNonceba engumoya obuthakathaka enzikini ye- 
phupho lakhe. Uyazisola ngokunanzelela uNonceba ngale indlela; 
ukudinga kwakhe ukuthi abe ngumnikazi wokunye lokunye ukuhamba 
kwengalo kaNonceba. Kodwa, kamfuqi. Ulindele ukuqiniseka kwa- 
mazwi kaNonceba. Ufuna ukuba leqiniso. Angenelisa kuphela 
ukumelela uNonceba ukuthi amnanzelele ngokupheleleyo njen- 
gokumcabanga kwakhe yena Cephas. Ukufisa akusavaleleki. Seku- 
phuphumela ngaphandle, kungavunyelwanga, kufuna ukukhulunywa. 
Lapha lulokhu luthandabuzwa, lusengatshelwa, luvalelwa, yilapho 
lukhula luzothile, yilapho lufuga ngamandla, sekunjalo lwehlula lapha 
oluqala khona. Kalungcolisi lutho. Umzuzu omsulwa yilapho isifiso 
singahlawulwanga; lapho siseyinto elindelweyo kuphela, ekholwayo, 
umuzwa othuleyo. Isifiso sinjengendlala. Sihlasela umzimba njalo si- 
wenze ugobe, ngobuhlungu. EsikaCephas siqala ngobuhlungu 
obukhulu okokuthi kasenelisi ukukuphatha. Sekumele adinge isisusa 
sakho. Uxhumanisa ubuhlungu lokungabikhona kwesisusa sabo, 
kuThenjiwe, kodwa kubo, sekuphuze kwedlulisa. 

Uzalinda uNonceba aze aphendukele kuye ngokumangala okulin- 
gana lokwakhe, lokufisa okulinganayo, laye, uNonceba, aze ezwe 
ukuthi uma engatshiya ikamelo, umhlaba wakhe uzancipha. Uma 
ebamba uNonceba, uThenjiwe laye uzakuba esengalweni zakhe. An- 
gasinda kulokho na? Njalo kuye uNonceba, kambe ukubakhona kuka- 
Cephas sekunjalo kungaba  njengokuvikeleka kumbe 
njengokwethusela? 

UNonceba ukhupha amasandali akhe njalo aphumuze inyawo zakhe 
ezibeke phezulu kwesitulo esiseceleni kwetafula. Ngolunye nje usuku. 
Isivalo siyavuleka. NguCephas. Uphakamisa amehlo amkhangele. 


187 


Uyasukuma, amncedise ukubeka amaphakethe akhe phezu kwetafula, 
amafoluda, izingwalo. Ususa amangilazi akhe emehlweni akhe, 
uwabeka phezu kwetafula. Ingilazi elifileyo. 

‘O...amangilazi akho...uwawisile na?’ Uyatsho, emangele. 

‘Awile ngesikhathi ngisiza ngiqansa izitebhisi, khonapha nje phan- 
dle. Kade esesikhwameni seyembe yami.’ 

UNonceba uhambisa iminwe yakhe phezu kwalapho okucezuke 
khona. Kulokhu kusalingene. UCephas udobha amangilazi, uwafaka 
emehlweni. Ukukhanya kuyagoba, kuwele emdulini ongakwelinye 
icele. Usewakhupha futhi ewabeka phezu kwetafula. Ungotshiwe. 

‘Ngizafakisa amatsha kusasa. Ngiyawaswela ukuze ngibale, kun- 
genjalo ngizaphuza ekwenzeni ucwaningo lwami. Ngivele senginge- 
muya.’ 

UNonceba uyawahlolisisa amangilazi. Uwafaka esikhwameni sawo 
esimnyama. Insimbi zawo zihlangene. Ziqinile. 

‘Ngisesengumntwana ngangisesaba ukudinga indawo enhle eyoku- 
catsha lapho engangingasoze ngibonwe khona. Ngangicabanga 
ngokuba ngedwa, ngingatholwanga, ngilahlekile. Angizange kengime 
ngicabange ukuthi engangikudinga kuphela yikusuka ngiphume lapha 
engangicatshe khona uma kwakungekho ongitholileyo..’ 

UNonceba uyathokoza. Ugolomba uCephas. Kungenzeka na ukuthi 
uNonceba uthi uCephas usethole uNonceba? Ukuthi angeke abe esaba 
yedwa ngemva kwalokhu? Kungabe uNonceba ukhuluma ngokukhula 
kukazibuse wakhe? Ngokwakugala ukuthi akhulume ngokobuntwana 
bakhe. 

‘Pho. Kuyini okufake emafayilini akho lamuhla?’ Uyatsho, ngemva 
kokuba uCephas esekhulule ibhatshi lakhe walibeka ekamelweni 
lakhe. Useseduze lokuhlala phansi eduze kwakhe, ukuthi ambuze 
ukuthi uwuzwa njani umsebenzi wakhe omutsha, uma ezaqhubeka 
ekhonale. UNonceba uhlala ethinta ngengcazelo kaCephas eyomnyaka 
odluleyo, eyokudinga ibizo lakhe lelikadadewabo uThenjiwe, ephep- 
handabeni. UCephas kaphenduli. Angabuya lephepha ekhaya, kodwa 
lokho kungamdanisa uNonceba. Uyakwazi ukuthi yiyona ndlela 

kaNonceba yokulwisana laleso sehlakalo, lokufa kukadadewabo, 
eyokuceza udaba, eyokungagxilisi amehlo kulokho okubi kakhulu ok- 
waleso sehlakalo, kodwa engaxwayi udaba ngokupheleleyo. Le yiyona 
ndlela kaNonceba yokuba lesibindi, bubili babo bayakuzwisisa lokho. 
UNonceba kakhulumi ngoThenjiwe. Ngitsho loba kanye selokhu 
asuka eKezi. UCephas kaphenduli imibuzo kaNonceba mayelana 
lamafayili. Uyaphenduka kuphela njalo amhlekelele. Amandla kaNon- 
ceba izikhathi ezinengi ayammangalisa. Sebebe ngabangane. 

Usebenza lapha okugcinwa khona imibhalo yesizwe eyeNational 
Museums and Monuments of Zimbabwe. Wayengelani lokusika 
isaziso lesiyana ephephandabeni, kumbe ukusifaka emafayilini, njen- 
gokutsho kwakhe kuNonceba ngalesiya sikhathi. Bobabili bayakwazi 
lokhu. Kwakufanele ukuthi ngabe wamtshela nje kalula ukuthi 
wayekade ebala iphephandaba njengomuntu wonke. Kufanele ukuthi 
kwaba lokusolisayo ngaye, emnyakeni owedlulayo, ekuhlanganiseni 
lomsebenzi wakhe ukubathola kwakhe yena lodadewabo,. Ukubathola 
kwakhe kwezwakala kungathi yinto esemthethweni. Wayezizwe 
ephathekile, ukuphonguthutsha nje engenela empilweni yakhe, esenza 
isicelo esezwakala siyikuhlanya ngitsho lakuye yena Cephas. Abantu 
ababili abangaziwayo abaphakathi kobunzima obukhulu okwa- 
magama, besabelana ukulahlekelwa kunye. Wayengelamazwi 
alungiselelweyo njalo wathwala kuphela amandla okufuga 
kwenhliziyo yakhe. Ukukholwa kwakhe. Uthando olunga- 
jwayelekanga njalo olungapheliyo. Amazwi ayezabuya ngesikhathi 
sokuhlangana kwabo. Wayekade ethembe ukuthi uNonceba wayevele 
esesazi ngaye etshelwe ngudadewabo. 

Ngokwazi uNonceba ngcono, khathesi usezwisisa uThenjiwe. In- 
dlela enje ebhodayo eyokwazi ngaye, uyacabanga, ukumazi, ukuba 
ngabe wamnakekela ngcono, njengoba esefisa kakhulukazi khathesi, 
ukuthi ngabe wamvikela. Kwakungenzeka njani ukuthi angezwa ukun- 
cenga okwakungemva kwezwi lakhe linye ngalinye, kusuka ekun- 
yakazeni kunye ngakunye komzimba kaThenjiwe, lapha 
ayembambile, kusuka ethanjeni kusiya ethanjeni? Wayekhuthe njani 

ukuguquka kombala wakhe eseduze njengalokho ayeyikho kuye, 
ephathekile, wakhutha inyembezi zakhe, lapha ayekhumbule khona 
phose konke mayelana laye, izwi linye ngalinye alikhulumayo, elinye 
lelinye lamazwi akhe, yena Cephas, ayewatsho kuye? 

UThenjiwe wayefuna eminye imihlobo yeqiniso, engakemukeli iqin- 
iso labo. Babengakazani ngitsho. UCephas wayekade engakakwazi 
ukuphatha umhlobo lowo wemizwa ekhathazekileyo eyayikuye yena 
Cephas. UThenjiwe wayethikazile; uCephas wayethikazile; wamt- 
shiya. Wayengamzwanga ngitsho. Mhlawumbe lokhu yikho ok- 
wakuyikufanana phakathi kwezintombi zombili ezelamanayo, 
ukumcela ukuthi amelele, uThenjiwe aze abize futhi ibizo lakhe. 
UCephas wayezayekela uNonceba enjalo. Amyekele njalo yena 
Cephas agqibele ukulangazelela kwakhe, kodwa kasoze amtshiye 
ahambe. Lapha ahlangana khona loNonceba, ngaleso sikhathi, 
wayedinga intethelelo, yokungabikhona, eyokukhohlwa, eyokuthi 
wamlahla: khathesi wayesesizwa ukuthi nguye owayesukile watshiya. 
UThenjiwe wayemcele ukuthi ahlale. Kudingeka ukuthi aqhubekele 
phambili lomumo womuntu ozisolayo: inhliziyo ezisolayo ingeke 
yaphinda kabili isiphosiso sayo sakuqala. Useqalisa ukubona angathi 
ubuthakathaka bakhe yisibindi. 

Udinga umhluzi ohlanzeke impela, ukuze ahlambe izilonda, ama- 
futha, ukuze ahlambe izilonda zabo bobabili. Uyinhlanganisela, in- 
doda, njalo umuntu ofela lokho akholwa kukho. Hatshi. Akusinto 
enkulu ukunikela uthando, kafanelwanga ligama lelo ngitsho. 
Kasimuntu ofele into akholelwa kuyo. Kalalutho angaludela. Kuyini 
alakho angakunikela? Uma ephenduka ukuthi akhangele, ngekabani 
impilo ayisindisayo? Uyakhumbula ethatha uNonceba esibhedlela 
ngemva kokukhutshwa kwakhe esibhedlela okokucina esuka ekuh- 
linzweni, ngemva kwalokho, ehlala phansi, etshombulula ibhanditshi 
ebusweni bukaNonceba, ilamafutha, ilomnuko olamandla owamafutha 
agcotshwe phezu kwayo. Ibhanditshi ilula, yonakele; iyaxexebuka 
njengelembu lokuvikela eliyisefa. Uvala amehlo akhe ukuze akhuphe 
ibhanditshi yangaphansi enamathele esikhumbeni. UNonceba 


190 


wabekezelela okubi kakhulu okudlulisileyo. UCephas ubuyisela ib- 
handitshi, elandela ngonanzelelo iziqondiso umongikazi amnika zona. 
Kakulalutho alutshoyo. Ukuhambahamba kwakhe kodwa kugewala 
ikamelo, ingalo yakhe ibhoda lekhanda likaNonceba, izunguzeka kan- 
cane, emgogela ekhwapheni lakhe, elandela ibhanditshi. Esondeza 
eduze, udingisisa entshiyeni zakhe, izihlathi zakhe, ukunganyikinyeki 
kwakhe. Uma kungaba lobuhlungu, khathesi, kumele kube nguye 
uCephas obuthwalayo. 

UNonceba uthi nguye ozapheka. UCephas wala ehlezi njalo ulalela 
ukuhambahamba kukaNonceba ekamelweni eliseduze. UCephas 
udonsa ikhadi likaNonceba elesibhedlela elisefayilini elithanga. 
Kulemibiko ehamba itshiyana....watshaywa ngento 
ebukhali...kungaba yinto esikayo....lowo olinyaziweyo kazange ayi- 
bone into eyamlimazayo...umonakalo mkhulu...indebe zaqun- 
ywa....kufuneka ukuthi ahlinzwe ngokuphangisa...athungelwe 
isikhumba esithathwa kwenye indawo. Ubuyisela ikhadi efayilini yalo 
asukume agonde ekhitshini. Uvele usecabangela ukuthi uNonceba ka- 
soze adle. Mhlawumbe uzaphongunatha nje okunye. Unanzelela 
ukuthi sekungamaviki amanengi elokhu engakathakazeleli ukudla. 

Kumele ahlehlele emuva kuNonceba, mhlawumbe yena Cephas 
usephatheke kakhulu ekuphindeni imbali. Kumele abambelele eku- 
vuseleleni imibuso yendulo, izakhiwo eziyizigombolozi, izindlu ezin- 
jengobhalu Ilwenyosi, ingqamu zamatshe, imbiza ezafayo, imiduli 
efana lomhlane wenhlanzi, insika ezanyamalalayo emhlabeni omdala. 
Isizwe esitsha sidinga ukuvuselela okwadlulayo. Lapha agxilise khona 
amehlo akhe, kusendlini enjengobhalu lwenyosi, okumele yakhiwe 
emzini omdala kaLobengula koBulawayo ngomnyaka olandelayo. 
Umsebenzi wakhe yikufunda ukudala kutsha indlela ingatsha ez- 
ibuthakathaka ezigoba ngayo, zihlangane, njalo zome, ngendlela ut- 
shani obugobeka kuhle ngayo phezu kwesakhiwo njalo buseluka 
isidleke, ngendlela obuvikela ngayo ukuqanda mnandi kwendawo ez- 
ihlalekayo ngaphakathi; ukukhululwa. 

kintombi Zamatshe Ezimsuiwa yinoveli elezehlakalo ezenzakala zisuka 
emahlabathini eKezi omileyo, ziye ezinvabeni ezikamatshe alenga phezu 
kwamanye alemfihlo aweGulati zisiya emigwaqweni yakoBulawayo enyaka- 
zelayo. Eseberzisa ulimi olubucayi njalo oluletha yonke imizwa, u'Yvonne 
Vera ugolomba amadlabuzane afikela abantu ngezwe labo pha bezama 
ukuxthanisa umlando womuntu ngamunye lomlando wesizwe kanye 
lalapha okuba lengxabano khona. 


UThenjiwe loNonceba yizenani, bakhulde eKezi baphila akahi 
ezinzima, izikhathi zempi yenkululeko okwathi ngomnyaka ka 1980 zaletha 
umaya omutsha owenkululeko lamadkabuzane. Umoya k, njengakho 
konke, uyafika endaweni eyakhelweyo, eSitolo sakoThandabanty, lapha 
amanina aphethe inkululeko ngezandla zawo njalo aqinisa ikusa ngamabizo 
abancwabawo, njalo lapha abalweli benkululeko abesifazane, ababesanda- 
kuvela empini abatshengisa khona ukuzethemba kwabo okukhulu njalo 
benganake luthe. 


Kodwa-ke le ngaphambili kwabe clunye uhlupho luyasungula phakathi 
kwabahlamuki abangathokoziswa ngumbuso omutsha lalabo abaphikisana 
labo. Ukubulala okuhlasimulisa umzimba kwasabalala kuzozonke Zindawo 
zeKezi. Wonke umuntu usala elamaroeba, wonke umuntu uphila phakathi 
kokufa Kwenzakalani kulabo abasala ngemuva, labo abasala lemicabango 
yokubulawa, izithembiso zothando ezingagcwaliswanga, abalahliweyn, 
abahlaryukelweyo? 

hintombi Zometshe Ezimuslwa yindaba engakhohlakaliyo, ehlukumezayo 
njalo ethinta kwamancane. Lapha ughatshi hvamaganu asevuthwa kumbe 
ukukhazimula kwesifula kumbe ithambo elisegcekeni enquiwini yenina 
kuletha ukwesaba ckunjengalokho kwesaba okwenziwa ngumlilo, njenga- 
lokha okwenzhwa ykibhamu, njengalokho okwenziwa luthando olujullleyo, 


Kulolu gwalo olulenhlonipho kodwa clungelakwesaba, uYvonne Vera 
wenza ukuthi umfundi wakhe endise ukumelana lobunzima bezimpi 
ezingakhulunywayo ngeqiniso elipheleleyo. Inoveli Izintambi Zematsie 
Ezimsuiwa yinoveli emangalisayo njlo enhle etshengisa ukuzithoba 
lesibindi komsebenai kaVera. 

